
Paveikslas miegamajame 


> 


as kartą toksai berniukas, vardu Eustacijus 
Klarensas ir pavarde Ražas - ir beveik pelnytai. 
"Tėvai vadino jį Eustacijumi Klarensu, mokytojai - Ražu. 
Kaip jį vadino draugai - šito negaliu pasakyti, nes drau- 
gų jis neturėjo. Į tėtį ir mamą jis kreipdavosi ne „tėti“ ir 
„mama“, o „Haroldai“ ir „Alberta“. Mat šie buvo labai 
modernūs ir pažangūs žmonės. Vegetarai, nerūkantys, 
blaivininkai, ir dar dėvėjo ypatin- 


gos rūšies apatinius drabužius. Jų 
namuose buvo labai nedaug 
baldų, jokio paralų pertekliaus = 
ant lovų, o langai visuomet 
būdavo plačiai atlapoti. 
Eustacijui Klarensui 
patiko gyvūnai, ypač - 77 
visokiausi vabalai, | Ž 
o dar jeigu jie ne- 
gyvi ir adatėle | --=4 
prismeigti 

prie kartono lakšto. Knygas jis mėgo tik tokias, iš kurių 
galėdavo pasisemti techninių žinių, su grūdų elevatorių 
paveikslėliais arba su nutukusių svetimšalių vaikų, da- 
rančių mankštą pavyzdinėse mokyklose, nuotraukomis. 
Eustacijus Klarensas labai nemėgo savo pusbrolių ir 
pusseserių, keturių Pevensių vaikų: Piterio, Susanos, 
Edmundo ir Liusės. Bet žinia, kad Edmundas ir Liusė 
atvyks paviešėti, jį nudžiugino. Mat iš tikrųjų jam visai 
patiko vadovauti kitiems ir ieškoti priekabių; tiesa, jis 
buvo geibus berniokas, nebūtų įstengęs garbingai susi- 
remti netgi su Liuse, tad ką kalbėti apie Edmundą, bet 
gerai žinojo, kad esama begalės būdų apnuodyti kitiems 
gyvenimą, kai pats esi namuose, o jie — tik svečiai. 
Edmundas ir Liusė nė trupučio nesiveržė, tegul ir 
laikinai, apsigyventi pas dėdę Haroldą ir tetą Albertą. 
Bet kitos išeities paprasčiausiai nebuvo. Jų tėčiui tą va- 
sarą pasiūlė skaityti šešiolikos savaičių paskaitų kursą 
Amerikoje, o mama išsiruošė važiuoti drauge, mat jau 
ištisus dešimt metų neturėjo tikrų atostogų. Piteris visą 
laiką skyrė mokslams - jis labai įtemptai ruošėsi egza- 
minams, taigi pasiliko globojamas senojo profesoriaus 
Kirko, kurio namuose andai, karo metais, vaikai patyrė 
tiek nuostabių nuotykių. Jei jis pats būtų tebegyvenęs 
aname name, mielai būtų priglaudęs visus vaikus. Bet 
senasis profesorius nejučia nuskurdo ir dabar gyveno 


mažame namelyje, kuriame buvo tik vienas laisvas kam- 


+ 12. 


+ PAVEIKSLAS MIEGAMAJAME + 


barys. O vežtis visus tris jaunesniuosius vaikus į Ameri- 
ką būtų buvę pernelyg brangu, todėl su tėvais išvažiavo 
tik Susana. 

Suaugusiųjų nuomone, ji buvo šeimos gražuolė, ne- 
labai linkusi į mokslus (nors kitais atžvilgiais jau net 
labai subrendusi), tad mama pasakė: „Jai kelionė į Ame- 
riką išeis į naudą labiau nei kuriam nors iš jaunylių. Jei 
Edmundui su Liuse ir buvo kiek apmaudu, kad būtent 
Susanai taip nuskilo, jie stengėsi nepavyduliauti, ir vis 
dėlto vien mintis apie vasaros atostogas pas tetą kėlė 
siaubą. 

— Tau dar nieko, o man — išvis ragas, - pasiskun- 
dė Edmundas. - Tu bent jau turėsi atskirą kambarį, o 
man teks glaustis viename su tuo pasauliniu bjaurybe 
Eustacijumi! 

Viskas prasidėjo tą pavakarę, kai Edmundui su Liuse 
pavyko nuvogti kelias minutes ir pabūti vieniems. Žino- 
ma, jie šnekučiavosi apie Narniją — šitaip vadinosi slap- 
toji tik jiems žinoma šalis. Manau, kad daugelis mūsų 
mėgsta kartais nuklysti į kokią nors savo slaptą šalį, bet 
ją mums dažniausiai tenka patiems ir prasimanyti. Šia 
prasme Edmundui ir Liusei pasisekė labiau nei kitiems. 
Jų slaptoji šalis buvo tikrų tikriausia. Ir jie jau dukart 
joje lankėsi - ne žaisdami, ne sapne, o iš tikrųjų. Savai- 
me suprantama, ten juos nulakdino burtai, mat magija 


yra išvis vienintelis kelias pakliūti į Narniją. O Narnijoje 

jiems buvo pažadėta, na, bent jau beveik pažadėta, kad 
vieną gražią dieną galėsią ten sugrįžti. Tad turbūt never- 
ta stebėtis, kad, vos pasitaikius progai, jiedu vis šneku- 
čiuodavosi apie tai. 

Abu sėdėjo ant lovos Liusės kambaryje ir žvelgė į pa- 
veikslą, kabantį ant sienos priešais. Tai buvo vienintelis 
paveikslas visuose namuose, kuris jiems patiko. Užtat 
teta Alberta jo nepakentė (dėl to ir nukišo į mažąjį kam- 
barėlį palėpėje), bet išmesti irgi negalėjo, nes tai buvo 
kažkieno, ko ji nenorėjo įžeisti, vestuvinė dovana. 

Paveiksle buvo pavaizduotas tiesiog žiūrovo link 
plaukiantis laivas. Auksu žaižaruojantis pirmagalis iš- 
skaptuotas kaip drakono galva su pražiotais nasrais. Lai- 
vas buvo vienastiebis, su didžiule, keturkampe, sodriai 
raudona bure. Laivo šonai — kiek galėjai įžiūrėti toliau 
paauksuotų drakono sparnų galiukų — nudažyti žaliai. 
Laivas buvo ką tik užkilęs ant švytinčios mėlynos ban- 
gos, jo kilio perskrosta, putojanti, burbuliuojanti ban- 
ga plūdo artyn. Iškart buvo matyti, kad, smagaus vėjo 
nešamas, laivas greitai skrieja jūros vilnimis, šiek tiek 
pakrypęs kairiojo borto pusėn. (Beje, jei ketinate skai- 
tyti toliau ir jei dar nežinote: kai stovite laive atsigręžę į 
priekį, kairioji pusė vadinama kairiuoju bortu, dešinio- 
ji - dešiniuoju.) Iš kairės krito ir saulės šviesa, vanduo 
toje pusėje mirguliavo žaliais ir violetiniais atšvaitais. 
Kitapus laivo atrodė tamsesnis, mėlynas, mat vandens 


paviršių užklojo laivo šešėlis. 

- Žinai, ką, — tarė Edmundas, - ar tik nepasijunti 
dar blogiau, kai gali žiūrėti į Narnijos laivą, o atsidurti 
ten - negali, 

- Jei gali žiūrėti, tai vis geriau nei nieko, - nesutiko 
Liusė. - Ir dar tas laivas - toks tikras Narnijos laivas... 

— Vis dar nebaigiate žaisti to seno žaidimo? — staiga 
prašneko Eustacijus Klarensas, kuris, pasirodo, klausėsi 
už durų ir dabar išsišiepęs žengė vidun. Pernai, pats viešė- 
damas pas Pevensius, nuklausė juos nuolat šnekantis apie 
Narniją, o paskui su malonumu traukdavo visus per dantį. 
Jis, žinoma, net neabejojo, kad jie visa tai prasimanė, o ka- 
dangi pats buvo pernelyg kvailas, kad įstengtų ką nors su- 
galvoti, visokios įsivaizduojamos šalys kėlė jam šleikštulį. 

— Ko čia atsivilkai, niekas neprašė, - nelabai manda- 
giai rėžė Edmundas. 

- Štai, dėlioju juokingą eilėraštuką, — atšovė Eustaci- 
jus. - Pavyzdžiui, kad ir tokį: 

Tokie vaikai Narnijos žaisti niekad nenustojo 

Iy vis kvailėjo ir kvailėjo, tik patys nenujautė... 

— Visų pirma, „nenustojo“ ir „nenujautė“ nesirimuo- 
ja, - pareiškė Liusė. 

— Tai asonansas, - paaiškino Eustacijus. 

— Tiktai neklausk jo, kas tasai asošūdansas yra, - per- 
spėjo seserį Edmundas. - Jis tik ir laukia, kad paklaus- 
tum. Nieko nesakyk, gal tada išsinešdins. 

Dauguma berniukų, sulaukę šitokio atkirčio, arba 
pasiskubintų dingti iš akiračio, arba užsipliekstų. Bet 

Eustacijus nei dingo, nei užsiplieskė. Tiesiog išsiviepęs 
trynėsi prie durų, ko! sugalvojo, ką dar pasakyti. 

— Jums patinka tas paveikslas? - paklausė. 

— Dėl Dievo, tik neleisk jam užsivesti apie Meną ir 
panašiai, - skubiai išbėrė Edmundas. Bet sąžiningoji 
Liusė spėjo atsakyti: 

— Taip. Man patinka, netgi labai. 

- Šlykšti teplionė, - pareiškė Eustacijus. 

- Jei pats dingtum iš čia, jos nebematytum, - pasiūlė 
jam Edmundas. 

— O kodėl jis tau taip patinka? — neatlyžo Eustacijus. 

— Na, pirmiausia, - ėmė aiškinti Liusė, - man jis pa- 
tinka dėl to, kad atrodo: tas laivas iš tikrųjų plaukia. Ir 
vanduo atrodo taip, lyg būtų iš tikrųjų šlapias. Net ir 
bangos tarytum iš tiesų siūbuoja. 

Savaime aišku, Eustacijui nereikėjo ieškoti žodžio ki- 
šenėje ir jis tikrai būtų radęs ką jai atsakyti. Bet neatsakė 
nieko — nes, vos žvilgtelėjęs į paveikslą, įsitikino: ogi ir 
iš tiesų atrodo, kad jūra banguoja. Jam pačiam tik kartą 
teko plaukti laivu (ir tai — tik iki Vaito salos), visą kelią 
jį siaubingai kamavo jūros liga. Ir dabar, pažiūrėjus į tas 
siūbuojančias bangas, vėl surietė šleikštulys. Jau gerokai 
pažaliavęs Eustacijus ryžosi dirstelėti dar sykį. O tada 
jau visi trys vaikai prasižiojo ir išsprogino akis. 

Skaitant popieriuje išspausdintą aprašymą, jums vei- 
kiausiai bus sunku parikėti tuo, ką jie išvydo, bet ir jiems 


buvo ne ką lengviau, nors viską matė savo akimis. Pa- 


„16. 


+ PAVEIKSLAS MIEGAMAJAME + 


veiksle viskas judėjo. Nebuvo panašu net į kino ekraną: 
spalvos pernelyg tikroviškos, pernelyg ryškios, tokias pa- 
matytum nebent išties pažvelgęs laukan. Laivo pirmaga- 
lis kilstelėjo ir rėžėsi į bangą, ištėkšdamas debesį purslų. 
Paskui, persiritęs, nuslydo jos ketera žemyn, tada pirmą- 
syk prieš akis šmėstelėjo denis ir paskuigalis - ir tuojau 
vėl išnyko, nes atplūdusi dar viena banga vėl kilstelėjo 
laivo priekį aukštyn. Tą pat akimirksnį Edmundo prary- 
bų sąsiuvinis, gulėjęs ant lovos greta jo, ūmai suplasnojo, 
pakilo ir nusklendė prie sienos, o Liusė pajuto, kaip pla- 
kasi į veidą plaukai - šitaip būna tik labai vėjuotą dieną. 
Diena iš tikrųjų ir buvo vėjuota, tik košiantis juos vėjas 
pūtė iš paveikslo. Tuojau pat jis atnešė ir bangų ošimą, 
vandens teliūskavimą į laivo šonus, medienos girgždesį 
ir išvis — vėjo ir vandens šniokštimą atviroje jūroje. Liusė 
galutinai įtikėjo nesapnuojanti, kai į juos siūbtelėjo kva- 
pas, gaivus ir sūrstelėjęs. 

— Liaukitės! - atsklido Eustacijaus balsas, spigus tiek 
iš išgąsčio, tiek iš pasiučio. - Čia kažkoks kvailas jūsų 
pokštas. Tuojau pat liaukitės. Viską pasakysiu Albertai... 
Oi! 

Brolis ir sesuo, nors ir sukaupę gerokai daugiau pa- 
tirties pakliūti į visokius nuotykius, vis dėlto šūktelėjo: 
„Oi!“ — tą pat akimirksnį kaip ir Eustacijus Klarensas. 
Mat juos užliejo iš paveikslo rėmų staiga siūbtelėjusi šal- 
ta ir sūri banga: vaikams užgniaužė kvapą, negana to, jie 
liko permerkti nuo galvos iki kojų. 

— Tuojau kai trenksiu tą teplionę! - suspiegė Eustaci- 
jus, bet tada nutiko bent keli dalykai. Eustacijus tekinas 
puolė prie paveikslo. Edmundas, jau šiek tiek savo kailiu 


patyręs, kas yra magija, liuoktelėjo jam iš paskos, šauk- 

damas pasisaugoti ir nekvailioti. Liusę, įsikibusią iš kitos 
pusės, Eustacijus tiesiog nusitempė pirmyn. Staiga paaiš- 
kėjo, kad arba jie patys gerokai sumažėję, arba paveiks- 
las - išaugęs. Eustacijus stryktelėjo, siekdamas nutraukti 
paveikslą nuo sienos, bet po akimirkos susizgribo sto- 
vįs ant apatinio rėmo, o vietoj stiklo tiesiog prieš nosį 
tyvuliavo tikrų tikriausia jūra, šniokštė vėjas, o bangos 
plakėsi į paveikslo rėmą lyg į kokią uolą. Paklaikęs Eus- 
tacijus stvėrėsi kitų dviejų vaikų, jam iš paskos užšokusių 
ant rėmo. Nuaidėjo riksmas, ėmė maskatuoti rankos ir 
kojos... ir po kokios sekundės, kai vaikams jau atrodė, 
kad pavyks išlaikyti pusiausvyrą, juos užliejo siūbtelėjusi 
didžiulė mėlyna banga ir nušlavė į atvirą jūrą. Eustacijus 
neviltingai suklykė, bet riksmas tuojau pat nutrūko, mat 
jis prisisėmė pilną burną vandens. 

Liusė skubomis padėkojo savo laimingai žvaigždei, 
kad per pavasario trimestrą netinginiaudama mokėsi 
plaukti. Tiesa, dabar jai būtų sekęsi nepalyginti geriau, jei 
nebūtų it pašėlusi makalavusi rankomis, o ir vanduo iš ti- 
krųjų buvo kur kas šaltesnis, nei atrodė paveiksle. Tačiau 
ji nepuolė į paniką ir pirmiausia nusispyrė batus, kaip ir 
dera padaryti, jei netyčia įkrenti į gilų vandenį su dra- 
bužiais. Be to, susiprato kietai sučiaupti lūpas ir neužsi- 
merkti. Jie atsidūrė vandeny visai netoli laivo, Liusė matė 
čia pat dunksantį žalią bortą ir iš viršaus į juos žiūrinčius 
žmones. O paskui, kaip ir buvo galima tikėtis, į ją įsikibo 


paklaikęs Eustacijus, ir abu murktelėjo po vandeniu. 

Vėl išnirusi į paviršių, spėjo pastebėti baltą pavidalą, 
neriantį nuo borto į vandenį. Dabar jau čia pat buvo ir 
Edmundas, jis iš visų jėgų plakdamas kojomis, sugriebė 
už rankų bliaunantį Eustacijų. O paskui greta išniro ir 
dar kažkas, lyg ir pažįstamo veido, ir pakišo ranką po 
ja iš kitos pusės. Laive buvo girdėti rėkalojant, virš falš- 
borto kyščiojo galvos, jau leidosi ir virvės. Dar akimirks- 
nis — ir Edmundas su nepažįstamuoju tomis virvėmis 
apnarpliojo Liusę. O jau tada teko laukti, kaip jai pasi- 
rodė, — netgi labai ilgai: ir veidas spėjo pamėlti, ir dan- 
tys ėmė tarškėti. Bet iš tikrųjų gelbėtojai delsė tik tol, 
kol sulaukė patogaus akimirksnio įkelti ją į laivą taip, 
kad pakeliui siūbuodama neįsirėžtų į bortą. Vis dėlto 
šių pastangų nepakako: Liusė galiausiai atsidūrė deny- 
je visa varvanti, drebanti ir dar nubalnotu keliu. Po jos 
gelbėtojai užtempė aukštyn Edmundą, paskui — ir visai 

apgailėtiną Eustacijų. Paskutinis į laivą grįžo nepažįsta- 
masis — auksaplaukis jaunuolis, vos keleriais metais vy- 
resnis už Liusę. 

— Ka... Ka... Kaspianai! - sugaikčiojo Liusė, vos kiek 
atgavusi kvapą. Mat iš tiesų tai ir buvo Kaspianas, tasai 
pats jaunasis Narnijos karalius Kaspianas, kuriam ket- 
vertas vaikų, lankydamiesi ten aną kartą, padėjo susigrą- 
žinti sostą. Edmundas irgi akimoju jį atpažino. Visi trys 
džiugiai paspaudė vieni kitiems ranką ir patapšnojo per 
nugarą. 

— Sakykite, o kas gi tasai jūsų draugas? — nedelsda- 
mas paklausė Kaspianas su įprasta džiugia šypsena atsi- 
gręžęs į Eustacijų. Tačiau šis bliovė visa gerkle, kur kas 
smarkiau, nei derėtų jo amžiaus berniukui, kuriam teko 
kiaurai peršlapti, bet nieko baisiau nenutiko, protarpiais 
sugokčiodamas: 

— Paleiskite mane... Leiskite grįžti atgal... Man čia vi- 
sai nepatinka. 

— Leisti tau grįžti? — nesuprato Kaspianas. — Bet kurgi? 

Eustacijus tekinas pripuolė prie laivo borto, tarsi ti- 
kėdamasis išvysti virš jūros kabantį paveikslo rėmą, o 
galbūt net jame šmėžuojantį Liusės miegamojo kampą. 
Tačiau išvydo tik mėlynas, baltomis putomis purslojan- 
čias bangas ir kiek blyškesnę dangaus žydrynę: ir jūra, 
ir dangus plytėjo nuo horizonto iki horizonto. Vargu ar 
galima jį kaltinti dėl to, kad širdis nusirito į kulnus. Čia 


pat nelaimėlį ir supykino. 

— Ei! Rainelfai! — šūktelėjo Kaspianas vieną jūrei- 
vių. - Nešk čionai aitraus vyno jų didenybėms! Šitaip 
peršlapus jums būtinai reikia sušilti. 

Edmundą ir Liusę jis pavadino didenybėmis todėl, 
kad jiedu, taip pat Piteris ir Susana, žiloje senovėje buvo 
keturi Narnijos karaliai ir karalienės. Narnijoje laikas 
bėga kitaip nei pas mus. Jei Narnijoje pragyventum šim- 
tą metų, vis tiek grįžtum į mūsų pasaulį tą pačią dieną, 
tą pačią valandą, kai išvykai. O vėl nukeliavus į Narniją 
po kokios mūsų pasaulio savaitės, žiūrėk, paaiškėtų, kad 
ten praėjo tūkstantis Narnijos metų, o gal vos viena die- 
na, o gal nepralėkė netgi sekundė. Iš anksto šito nuspėti 
neįmanoma, pamatai tik jau atsidūręs tenai. Taigi, kai 
Pevensių vaikai antrąjį (ir lig šiol paskutinį) kartą lan- 
kėsi Narnijoje, narnams tai turėjo pasirodyti maždaug 
taip, lyg į Britaniją būtų sugrįžęs karalius Artūras, - kai 
kas sako, kad taip ir bus. O aš pridurčiau: kuo greičiau, 
tuo geriau. 

Rainelfas grįžo, nešinas siaurakakliu ąsočiu su garuo- 
jančiu karštu, aitriais prieskoniais pagardintu vynu ir 
keturiomis sidabrinėmis taurėmis. Nieko geriau nė ne- 
galėjai pageidauti: vos gurkštelėję, Edmundas ir Liusė 
pajuto, kaip šilumos srautas plūstelėjo iki pat kojų pirštų 
galiukų. Užtat Eustacijus susiraukė, užspringo, išspjovė, 
ką buvo pasėmęs į burną, vėl sublogavo ir vėl apsiverkė, 
ir dar paklausė, ar jie neturi vitaminizuoto slyvamedžio 


skaidulinio maisto pakuotės ir ar nebūtų galima paruoš- 

ti jo su virintu vandeniu, ir išvis jis primygtinai reikalau- 
jąs išlaipinti jį į krantą pačiame artimiausiame uoste. 

— Nagi išties smagų bendražygį mums užgriozdinai 
ant sprando, brolau, — tramdydamas juoką sukuždėjo 
Kaspianas Edmundui, bet nieko daugiau nespėjo pasa- 
kyti, nes Eustacijus vėl pratrūko: 

— Oi! Fui! O kas čia toks? Nuvykite nuo manęs šitą 
šlykštynę! 

Šįsyk jo nuostabą galėjai suprasti. Iš juto laivagalyje 
išniro tikrai keistokas padaras ir ėmė neskubriai artintis. 
Pažiūrėti jis atrodė panašus į pelę — iš tiesų tai ir buvo 
pelė. Ber ne šiaip kokia pelė: stovėjo ant užpakalinių 
kojų, o augumo buvo gerų dviejų pėdų. Jos galvą juosė 
siauras auksinis kaspinėlis, parištas po viena ausimi ir virš 
kitos, už šio buvo užkišta ilga sodriai raudona plunksna. 
(Pelės kailiukas buvo labai tamsus, beveik juodas, tad 
šitaip pasirodžiusi atrodė labai jau įžūliai ir darė pribloš- 
kiantį įspūdį.) Kairioji letenėlė gulėjo ant rankenos kar- 
do, ilgumu nenusileidžiančio 


uodegai. Pelė oriai žen- 


gė siūbuojančiu deniu, 
nepriekaištingai išlai- 
kydama pusiausvyrą, 
judesiai atrodė itin 


rafinuoti. 

Liusė ir Edmundas ją išsyk atpažino: tai buvo Ripičipas, 
narsiausias iš Narnijos kalbančių žvėrių ir visų pelių va- 
das. Jis pelnė nemarią šlovę antrajame Berunos mūšyje. 
Liusei, kaip beveik visada, labai magėjo paimti Ripiči- 
pą ant rankų ir pamyluoti. Bet ji gerai žinojo, kad tokio 
malonumo nelemta patirti: šitaip padariusi, Ripičipą 
skaudžiai užgautų. Tad, norėdama su juo pasikalbėti, 
mergaitė priklaupė ant vieno kelio. 

Ripičipas išmetė kairę koją priekin, dešinę atitraukė 
atgal, nusilenkė, pabučiavo Liusei ranką, išsitiesė, užrie- 
tė ūsus ir tik tuomet suciepė savo šaižiu balseliu: 

— Nuolankiausiai pasirengęs tarnauti jūsų didenybei. 
Taip par karaliui Edmundui. (Jis dar sykį nusilenkė.) 
Jūsų didenybės — tai visa, ko dar stigo šiam šlovingam 
žygiui. 

— Fui, šalin jį! - gailiai suspiegė Eustacijus. - Negaliu 
pakęsti pelių! O vaidinantys cirko žvėrys - ir išvis šlykš- 
tu! Kaip kvaila, koks prastas skonis... ir sentimentalu! 

— Ar turėčiau suprasti, - ilgokai stebeilijęs į Eustacijų, 
Ripičipas kreipėsi į Liusę, - kad šį ypač storžievišką as- 
menį jūsų didenybės globojate? Mat jeigu ne... 

Liusė ir Edmundas abu staiga garsiai nusičiaudėjo. 

— Ak, koks aš kvailys: juk jūs stoviniuojate čia kiau- 
rai permirkę, - sujudo Kaspianas. - Eime, nulipsime į 
kajutes, ten persirengsite. Tau, Liuse, aš, savaime aišku, 


užleisiu savo kajutę, tik, apgailestauju, moteriškų drabu- 

žių laive neturime. Tau teks kaip nors išsiversti su mano 
apranga. Būk toks malonus, Ripičipai, parodyk kelią. 

— Žinoma, aš damos paslaugoms, - tuojau atsakė Ri- 
pičipas. - Dėl širo net užgautą garbę sutinku pamirš- 
ti - bent jau kol kas... - tai taręs, jis labai reikšmingai 
dėbtelėjo į Eustacijų. Bet Kaspianas paragino juos eiti, 
ir po kelių minučių Liusė įžengė į kajutę laivagalyje. Čia 
jai patiko iš pirmo žvilgsnio: trys ketvirtainiški langai 
žvelgė į mėlynus, sūkuriuojančius kilvaterio vandenis, 
stovėjo staliukas, iš trijų pusių supamas žemų, pagalvė- 
lėmis apdengtų suolų, virš galvos siūbavo sidabrinis ži- 
bintas (nykštukų darbo, vos metusi akį atpažino Liusė, 
toks dailus jis buvo, taip meistriškai nukaldintas), o nuo 
sienos virš durų į ją žiūrėjo auksinis liūto Aslano atvaiz- 
das. Visa tai Liusė suskubo pastebėti vos apsidairiusi, 
mat tuojau pat dešiniojo borto pusėje atsivėrė durys ir 
vidun įžengė Kaspianas. 

- Čia bus tavo būstas, Liuse. Aš tik pasiimsiu sausų 
drabužių sau... - kalbėdamas jis rausėsi vienoje iš spinte- 
lių, — ...tada paliksiu tave vieną, galėsi ramiai persirengti. 
Tiesiog išmesk šlapius drabužius į koridorių už durų, aš 
pasirūpinsiu, kad juos nuneštų viršun ir išdžiovintų. 

Liusė iškart pasijuto čia kaip namie, lyg būtų ištisas 
savaites gyvenusi Kaspiano kajutėje, o ir laivo siūbavi- 
mas nėmaž jos netrikdė, mat anais laikais, kai pati buvo 


Narnijos karalienė, ji dažnai keliaudavo jūromis. Kajutė 


25. 


+ „AUŠROS UŽKARIAUTOJO“ KELIONĖ + 


buvo maža kaip kišenė, bet šviesi, išmušta lentelėmis su 
ryškiaspalviais paveikslais (juose pavaizduoti paukščiai 
ir žvėrys, ir tamsraudoniai drakonai, ir gebenės), be to, 
švarutėlė, niekur - nė dėmelės. Kaspiano drabužiai Liu- 
sei buvo per dideli, bet jais ji šiaip taip dar galėjo vilkėti. 
Užtat jo pusbačiai, sandalai ir jūreiviški batai buvo bevil- 
tiškai dideli, bet Liusė nutarė, kad nieko baisaus nenu- 
tiks, jeigu laive ji pavaikščios basa. Persirengusi mergaitė 
pažvelgė pro langą į atgal srove šniokščiantį vandenį ir 
giliai giliai atsiduso. Net neabejojo, kad laive jie praleis 


išties smagių akimirkų. 

() štai ir tu, Liuse, - tarė Kaspianas. - Tik tavęs 
„ ir laukėme. Susipažink: tai mūsų kapitonas, 
lordas Drinianas. 

Tamsiaplaukis vyriškis priklaupė ant vieno kelio, pa- 
bučiavo jai ranką. Netoliese nieko daugiau nebuvo, tik 
Ripičipas ir Edmundas. 

— O kur Eustacijus? - pasidomėjo Liusė. 

— Lovoje, - atsakė Edmundas. - Vargu ar mes galime 
kuo nors padėti. Tik pamėgink būti jam malonus - jis 
iškart pasidaro dar bjauresnis. 

— O kol kas, - tarė Kaspianas, - mums reikėtų pasi- 
kalbėti. 

— Tai jau tikrai, tegul mane plynios! - atsiliepė 
Edmundas. - Pirmiausia mane domina laikas. Nuo tada, 
kai išvykome iš čia prieš pat tavo karūnavimą, mūsų lai- 
ku praslinko metai. O kiek laiko praėjo Narnijoje? 

— Lygiai treji metai, - atsakė Kaspianas. 

— Čia viskas klojasi gerai? - paklausė Edmundas. 


— Tikriausiai nemanai, kad būčiau palikęs karalystę 

likimo valiai ir išplaukęs į jūras, jei kas nors klostytųsi 
ne taip, kaip reikia? - klausimu į klausimą atsakė ka- 
ralius. - Viskas gerai, geriau nė būti negali. Visi dabar 
gyvena taikiai: telmarinai, nykštukai, kalbantys žvėrys, 
faunai ir kiti. O tiems ramybės drumstėjams pasienio 
milžinams praėjusią vasarą kaip reikiant įkrėtėme į kailį 
ir dabar jie moka mums duoklę. Be to, po ranka turėjau 
vieną nepaprastai patikimą asmenį, kurį išvykdamas ga- 
lėjau palikti regentu - kalbu apie Irumpkiną, nykštuką. 
Prisimenate jį? 

— Mielasis Trumpkinas, - atsiliepė Liusė. - Aišku, aš 
jį prisimenu! Geresnio regento negali nė norėti. 

— Ištikimas kaip opšrus, mano ponia, ir narsus kaip... 
kaip pelė, - pridūrė Drinianas. Tiesa, ketino sakyti 
„kaip liūtas“, bet pastebėjo labai jau įdėmų į jį smingantį 
Ripičipo žvilgsnį. 

— O kurgi mes plaukiame? - paklausė Edmundas. 

— Ką gi, - atsakė Kaspianas, - į tai dviem žodžiais ne- 
atsakysi. Galbūt jūs prisimenate: kai buvau dar vaikas, 
mano dėdė, uzurpatorius Mirazas, atsikratė septynių 
mano tėvo draugų (kurie galėjo stoti mano pusėn) iš- 
siųsdamas juos tyrinėti nežinomų Rytų jūrų, tyvuliuo- 
jančių už Salų Atsiskyrėlių. 

— Taip, — tuojau patvirtino Liusė. — Ir nė vienas jų 
taip ir negrįžo. 

— Teisingai. Taigi, karūnavimo dieną, Aslanui prita- 


rus, aš prisiekiau, kad, kai Narnijoje įsiviešpataus taika, 
JOJE Į p 


[J 28 Ž 


+ LAIVE „AUŠROS UŽKARIAUTOJAS“ + 


išplauksiu metams ir vienai dienai į rytus ieškoti tėvo 
draugų, kad surasiu juos arba sužinosiu apie jų žūtį ir, 
jei tik galėsiu, už juos atkeršysiu. Štai jų vardai: lordas 
Revilianas, lordas Bernas, lordas Argozas, lordas Mav- 
ramornas, lordas Oktezianas, lordas Restimaras ir... ak, 
dar vienas, kurio niekaip negaliu įsiminti. 

— Lordas Ropas, valdove, - pagelbėjo Drinianas. 

— Ropas, ak taip, žinoma, Ropas, - patvirtino Kas- 
pianas. - Toks tatai yra svarbiausias kelionės tikslas. Tai 
yra, mano svarbiausias tikslas, mat Ripičipas puoselėja 
dar didingesnę viltį... 

Visų akys tuojau nukrypo į pelę. 

— Viltis didi kaip mano siela, - pasakė Ripičipas. - 
Nors galbūt tokia pat menka kaip mano ūgis. Kodėl 
mums nepasiekus paties rytinio pasaulio krašto? Kažin, 
ką ten aptiktume? Štai aš manau, kad ten mes galbūt 
rastume gimtąją paties Aslano šalį. Juk didysis liūtas vi- 
suomet atkeliauja pas mus iš rytų, iš anapus jūrų. 

— Tai bent, o čia tai mintis! - Edmundo balse aiškiai 
nuskambėjo pagarbi baimė. 

— Bet negi tu manai, - suabejojo Liusė, - kad Aslano 
gimtoji šalis yra iš tokių... na, tokia, į kokią išvis įmano- 
ma imti ir nuplaukti? 

— Aš nežinau, mano ponia, - atsakė Ripičipas. - Bet 
štai ką jums pasakysiu. Kai dar gulėjau lopšyje, viena tų 
medžių moterų, driadžių, tokias šit eiles man bylojo: 

Ten, kur sueina vanduo ir dangus, 
Ten, kur bangos skonis saldus, 
Ten, Ripičipai, tu, neabejoki, 
Surasi viską, tik tenai ieskoki, 

Tenai, tenai yra ryčiausieji Rytai. 


Nežinau, ką tai reiškia. Bet šių eilių kerai nepaleidžia 
manęs visą gyvenimą. 

Po neilgos tylos Liusė paklausė: 

— O kur mes dabar, Kaspianai? 

— Kapitonas į šį klausimą atsakytų geriau nei aš, - pa- 
tikino Kaspianas, tad Drinianas išsitraukė jūrlapį ir iš- 
skleidė ant stalo. 

— Mes esame štai čia, — tarė jis, durdamas pirštu į jūrla- 
pį. - Tikriau, buvome čia šiandien vidudienį. Kai išplau- 
kėme iš Kair Paravelio, palankaus vėjo nešami pasukome 
kiek šiauriau ir kitą dieną priplaukėme Galmos salą. Visą 
savaitę stovėjome nuleidę inkarą uoste, mat Galmos ku- 
nigaikštis jo didenybės garbei surengė didžiulį turnyrą, ir 
ten jo didenybė išvertė iš balno tokią daugybę riterių... 

— Ir keletą kartų vožiausi žemėn pats, Drinianai. Iki 
šiol tai vis dar primena kelios neišnykusios mėlynės, - 
įsiterpė Kaspianas. 

— „jo didenybė išvertė iš balno tokią daugybę rite- 
rių, — išsišiepęs pakartojo Drinianas. - Mums pasirodė, 
kad kunigaikštis būtų buvęs labai patenkintas, jei jo di- 
denybė būtų vedęs jo dukterį, bet nieko iš to neišėjo... 

— Ji žvaira ir dar strazdanota, - pareiškė Kaspianas. 

— Ak, vargšė mergaitė! - šūktelėjo Liusė. 

— Taigi pagaliau išplaukėme iš Galmos, - pasakojo to- 
liau Drinianas, - ir pakliuvome į visišką štilį, kuris truko 
geras dvi dienas, tad teko irkluoti, todėl Terebintiją pa- 
siekėme tik ketvirtąją dieną išplaukę iš Galmos. Tenykš- 
tis karalius atsiuntė perspėjimą, kad nė kojos nekeltume 
į krantą, mat Terebintijoje siaučianti kažkokia limpama 
liga, bet mes apiplaukėme kyšulį ir sustojome upokšnio 
žiotyse toli nuo miesto prisipilti gėlo vandens. Paskui iš- 
tisas tris dienas teko lūkuriuoti kiek atokiau nuo kranto, 
kol sulaukėme palankaus pietryčių vėjo ir pajudėjome 
Septynių Salų pusėn. Trečiąją dieną mus pasivijo ir pra- 
lenkė piratų laivas (terebintų, kiek galima spręsti iš ran- 
gauto ir takelažo), bet įsitikinę, kad mes gerai ginkluoti, 
greitai atstojo, buvo paleistos vos kelios strėlės tiek iš 
vienos, tiek iš kitos pusės... 

— Būtų mano valia, būtume patys pradėję juos perse- 
kioti, paėmę tą laivą ir pakorę kiekvieną motinos sūnų, 
kiek tik jų ten būta, - įkišo savo trigrašį Ripičipas. 

— „0 dar po penkių dienų išvydome ir Miuilo kran- 
tus - kaip žinote, tai pati vakariausia iš Septynių Salų. 
Mes nusiyrėme sąsiauriais ir saulei leidžiantis įplaukėme 
į Redheveno uostą Breno saloje - ten mus priėmė labai 
svetingai, buvo surengtas pokylis, o maisto ir vandens 
galėjome prisikrauti tiek, kiek norėjome. Iš Redheveno 


išplaukėme prieš šešias dienas ir nuo tol plaukėme išties 

greitai, tad viliuosi, kad jau poryt išvysime ir Salas Atsi- 
skyrėles. Taigi, mes jau beveik trisdešimt dienų jūroje ir 
nuo Narnijos įveikėme daugiau nei tūkstantį mylių. 

— O už Salų Atsiskyrėlių - kas yra ten, dar toliau? - 
paklausė Liusė. 

- Šito niekas nežino, jūsų didenybe, - atsakė Drinia- 
nas. - Nebent saliečiai atsiskyrėliai patys mums ką pa- 
sakytų. 

— Mūsų laikais jie nieko negalėjo pasakyti, — tarė 
Edmundas. 

— Vadinasi, - pareiškė Ripičipas, - tikri nuotykiai 
prasidės tik tada, kai praplauksime Salas Atsiskyrėles. 

Kaspianas pasisiūlė iki vakarienės aprodyti jiems visą 
laivą, bet Liusę užgraužė sąžinė, ir ji pasakė: 

— Ko gero, pirmiausia turiu nueiti pažiūrėti, kaip 
laikosi Eustacijus. Supraskite, jūros liga — tikrai baisus 
dalykas. Jeigu turėčiau su savimi senąjį vaistų butelaitį, 
galėčiau jį išgydyti. 

— Iš tiesų tu jį ir turi, - atsakė Kaspianas. - Man visai 
išrūko iš galvos. Kadangi palikai jį čia, aš pamaniau, kad 
jį galima laikyti karališkojo lobyno brangenybe ir pasiė- 
miau su savimi. Tik negi tu tikrai manai, kad verta bran- 
gųjį vaistą eikvoti tokiems niekams kaip jūros liga? 

— Pakaks mažiausio lašelio, - patikino Liusė. 

Kaspianas atvėrė vieną iš skrynių, sustatytų po suo- 
lu, ir ištraukė dailų mažulytį deimantinį buteliuką, kurį 
Liusė puikiausiai prisiminė. 

— Pasiimk, jis priklauso tau, karaliene, — tarė. Ir visi 
išėjo iš kajutės į saulėkaitą. 

Denyje buvo du dideli, ilgi liukai, vienas -— priešais 
stiebą, kitas - už jo. Dabar, kaip ir visuomet, kai būda- 
vo giedra, abu buvo plačiai atlapoti, kad įleistų į laivo 
vidurius saulės šviesos ir gaivaus oro. Kaspianas nusive- 
dė juos laipteliais žemyn į patalpą po deniu. Jie atsidūrė 
ilgoje siauroje ertmėje, kur buvo įtaisyti suolai irklinin- 
kams; pro irklams skirtas angas vidun skverbėsi šviesa, 
atšvaitai mirgėjo ant lubų. Savaime aišku, Kaspiano 
laivas nebuvo viena tų šiurpiųjų galerų, kurias irkluoda- 
vo vergai. Irdavosi jie tik tada, kai visai nurykdavo vėjas 
arba įplaukdami į uostą ir iš jo išplaukdami, o prie irklų 
tekdavo sėsti visiems (išskyrus Ripičipą, kurio kojytės 
buvo pernelyg trumpos). Abiejose laivo pusėse pasuolės 
buvo paliktos tuščios, kad irklininkui būtų patogu pa- 
kišti kojas, bet per vidurį žiojėjo gili ertmė, siekianti patį 
laivo kilį, ir ši buvo prikrauta visokiausių gėrybių: miltų 
maišų, vandens bei alaus statinių, kiaulienos kubilų, me- 
daus ąsočių, odinių vyno butelių, obuolių, riešutų, sūrių, 
džiūvėsių, ropių, rūkytos bekonienos. Nuo lubų - tiks- 
liau, nuo apatinės denio pusės - karojo svogūnų kasos ir 
kumpiai, taip pat ten buvo pririšti ir hamakai, kuriuose 
ilsėjosi darbo pamainą baigę vyrai. Kaspianas nusivedė 
svečius į laivagalį, žengdamas nuo vieno irklininkų suo- 
lelio ant kito; jis tarpus peržengdavo, Liusei juos tekda- 


vo peršokti, o Ripičipui - įveikti išties ilgu šuoliu. Šitaip 

jie galiausiai pasiekė pertvarą su durimis. Kaspianas jas 
atvėrė ir suleido kitus į kajutę, įrengtą laivagalyje, tie- 
siog po denio kajutėmis jute. Tik čia, aišku, nebuvo taip 
jauku, kaip viršuje. Kajutė buvo labai žema, o kadangi 
sienos buvo įžambios, dar ir siaurėjo žemyn, tad grindų, 
gali sakyti, beveik išvis nebuvo. Langai, tiesa, buvo, la- 
bai storo stiklo, bet atsidaryti jų negalėjai, nes juos sėmė 
vanduo. Laivui siūbuojant, jie mainė spalvą: nuo saulės 
nuauksintų išnirus paviršiun iki blausiai žalių vėl pani- 


rus į jūros vandenis. 

— Mudviem, Edmundai, teks įsikurti čia, - tarė Kas- 
pianas. - Gultą paliksime tavo giminiečiui, o patys pasi- 
kabinsime hamakus. 

— Esu priverstas melsti, jūsų didenybe... - prasižiojo 
Drinianas. 

— Ne, ne, bičiuli, - iškart užginčijo Kaspianas. - Juk 
šitai mes jau aptarėme ir, regis, susitarėme. Judu su Rin- 
su (Rinsas buvo šturmanas) vedate laivą, be to, jums teks 
triūsti ir viskuo rūpintis ne vieną naktį, kai mes sau dai- 
nuosime ar šnekučiuosimės, tad judviem ir turi tekti ana 
kajutė prie liuko viršuje. Mudu su karaliumi Edmundu 
visai jaukiai įsitaisysime ir čia, apačioje. O kaipgi laikosi 
mūsų nepažįstamasai svetys? 

Eustacijus pažaliavusiu veidu piktai dėbtelėjo į jį ir 
paklausė, galbūt jau esama kokių nors požymių, kad au- 
dra rimsta. 

— Kokia audra? - suglumo Kaspianas. 

O Drinianas pratrūko kvatoti. 

— Audra, ponaiti? - užbaubė. - Puikesnio oro negali 
nė pageidauti! 

— Kas dar čia toks? — suirzo Eustacijus. - Tegul jis iš- 
eina. Nuo jo balso man skelia galvą. 

— Aš kai ko atsinešiau, nuo šito pasijusi geriau, Eusta- 
cijau, - pasakė Liusė. 

— Ak, verčiau atšok ir palik mane ramybėj! — suurz- 
gė Eustacijus. Vis dėlto pasiūlytą lašelį jis nurijo ir, nors 
pasiskundė, kad gėralo skonis neapsakomai šlykštus (kai 
Liusė atkimšo buteliuką, kajutėje pasklido tikrai malo- 
nus kvapas), vis dėlto jau po kelių akimirkų perbalusius 


jo skruostus nudažė raudonis, reikia manyti, jis iškart ir 

pasijuto geriau, mat, užuot virkavęs dėl audros ir plyš- 
tančios galvos, dabar ėmė reikalauti tučtuojau išlaipinti 
jį į krantą ir pagrasino susirasiąs Britanijos konsulatą ir 
„kreipsiąsis dėl dispozicijos“ jų visų atžvilgiu. Ripičipas 
tuojau susidomėjo, kas yra dispozicija ir kaip ją reikė- 
tų kreipti (mat pamanė, kad tai koks nors naujoviškas 
kautynių vienas prieš vieną būdas), bet Eustacijus gebėjo 
atsakyti tik tiek: „Verčiau tik džiaugtumeis, kad nežinai: 
Galų gale kitiems pavyko įtikinti Eustacijų, kad jie ir 
šiaip jau visu įmanomu greičiu skrieją artimiausios jiems 
žinomos žemės pusėn, o sugrąžinti jį į Kembridžą - ten 
gyveno dėdė Haroldas - galimybių turį tiek pat, kiek 
ir išsiųsti į mėnulį. Tada jau gerokai sugižęs Eustacijus 
pagaliau sutiko persivilkti jam paruoštais sausais drabu- 
žiais ir išlipti į denį. 

Kaspianas ėmėsi aprodyti jiems visą laivą, nors didžią- 
ją jo dalį svečiai jau buvo matę. Jie užkopė į anstatą laivo 
priekyje aplankyti stebėtojo — šis stovėjo ant specialaus 
laiptelio paauksuotame drakono kakle ir pro pražiotus 
nasrus dairėsi į jūrą. Antstate buvo įrengtas kambuzas 
(kitaip tariant — laivo virtuvė), taip pat bocmano, dai- 
lidės, virėjo ir vyriausiojo lankininko gyvenamosios pa- 
talpos. Jeigu jums keista, kad kažkam šovė į galvą įrengti 
virtuvę laivo priekyje, ir jau įsivaizduojate jos kamino 
dūmus, nešamus atgal ir apsiautusius visą laivą, žinokite, 
taip yra tik todėl, kad jūs galvojate apie garlaivius, kurie 
plaukdami visada patys sukelia priešpriešinį vėją. Tačiau 

buriniame laive viskas kitaip: vėjas visada pučia į nugarą, 
tad viskas, kas skleidžia stiprų kvapą, įkurdinama pačia- 
me priekyje, kaip įmanoma toliau. Paskui visi jie užko- 
pė į marsą, ir iš pradžių buvo baisoka, mat laivo stiebas 
smarkiai siūbavo, o denis iš viršaus atrodė toks mažas 
ir taip žemai. Visiems į galvą atėjo ta pati mintis: jeigu 
iškristum, kažin ar nukristum atgal į denį, o ne į jūrą. 
Paskui Kaspianas nusivedė juos į laivagalį, kur Rinsas ir 
dar vienas vyras budėjo prie didžiulio rumpelio, o jiems 
už nugarų aukštyn rietėsi drakono uodega, žaižaruojan- 
ti paauksuotu paviršiumi; uodegos viduje buvo įtaisytas 
pusapvalis suoliukas. Laivas vadinosi „Aušros užkariau- 
tojas“. Iš tiesų jis tebuvo tik skiedra, palyginti su mums 
įprastais laivais ar net su anų laikų Narnijos laivyno ko- 
gais, dromonais, karakais ar galeromis - Narnija tokių 
laivų turėjo, kai ten karaliavo Didysis Karalius Piteris, o 
drauge su juo - ir Liusė bei Edmundas. Vėliau jų nebe- 
liko, nes, valdant Kaspiano protėviams, navigacija ėmė 
merdėti. O kai Kaspiano dėdė, uzurpatorius Mirazas, 
sumanė pasiųsti septynis lordus į tolimą jūrų kelionę, 
laivą teko įsigyti iš Galmos, teko netgi samdyti galmie- 

čius jūrininkus. Tačiau Kaspianas pamažėle jau ėmėsi 
lenkti narnus vėl mokytis jūreivystės meno, o „Aušros 
užkariautojas“ buvo pats geriausias laivas, kokį lig šiol 
jiems pavyko pasistatyti. Tiesa, jis buvo toks mažas, kad 
priešais stiebą, tarp vidurinio liuko ir gelbėjimo valties 
vienoje pusėje ir vištidės (lesinti vištas apsiėmė Liu- 
sė) - kitoje, deniui beveik neliko vietos. Tačiau laivas 
buvo tikras gražuolis, ir jūrininkai vadino jį laive, „tikra 
dama“, tobulų formų ir ryškių spalvų; viskas čia buvo 
padaryta su meile: kiekvienas skersinis, kiekviena virvė, 
kiekvienas kaištis. Eustacijui, savaime aišku, čia niekas 
nepatiko, užrietęs nosį jis tik aiškino apie tolimųjų rei- 
sų lainerius ir motorlaivius, apie lėktuvus ir povandeni- 
nius laivus („Galima pamanyti, kad jis ką nors apie tai 
nutuokia!“ — nesusilaikė nesušnypštęs Edmundas), bet 
kiti du vaikai „Aušros užkariautojų“ liko sužavėti, o kai 
vėl grįžo į laivagalio kajutę vakarienės, kai išvydo vakaro 
dangų, nusidažiusį saulėlydžio purpuru, kai pajuto laivo 
virpesį ir jūros druskų sūrumą ant lūpų, kai pagalvojo 
apie nepažįstamas šalis rytiniame pasaulio pakraštyje, 
bent jau Liusė pasijuto tokia laiminga, kad nebeįstengė 
nė žodžio ištarti. 

Ką apie visa tai manė Eustacijus, geriausia bus papa- 
sakoti jo paties žodžiais, mat kitą rytą, kai tik jie atga- 
vo išdžiovintus savo drabužius, jis tuojau pat išsitraukė 
mažytę užrašų knygutę juodais viršeliais bei pieštuką ir 


ėmėsi rašyti dienoraštį. Sią užrašų knygutę jis visuomet 

nešiojosi su savimi ir, gavęs pažymį, tuojau įsirašydavo. 
Tiesa, nė vienu mokykloje dėstomu dalyku jis per daug 
nesidomėjo, bet pažymiai jam rūpėjo, dar ir kaip, jis 
netgi mėgo kabinėtis prie kitų mokinių: „Gavau labai 
gerą pažymį! Kiek gavai tu?“ Tačiau pakliuvęs į „Aušros 
užkariautoją“ jis nebegalėjo gauti pažymių, tad pradėjo 


rašyti dienoraštį. Stai pirmasis įrašas. 


Rugpjūčio 7 


Jau dvidešimt keturios valandos, kaip kiurksau šitoje 
klaikioje geldoje, jei tik visa tai ne sapnas. Visą tą lai- 
ką siautėja siaubinga audra (kokia laimė, kad manęs 
bent jūros liga nekamuoja). Vis arplūstančios milžiniš- 
kos bangos tik ir taikosi užlieti laivo pirmagalį, baisybę 
kartų tik per plauką nenugarmėjome į dugną, juk savo 
akimis mačiau. Užtat visi kiti apsimeta šito nė nepaste- 
bintys, galbūt norėdami pasipuikuoti, o gal ir dėl kitos 
priežasties. Haroldas sako, kad tokia dažniausiai esti 
eilinių žmogelių baimės apraiška: jie užsimerkia neno- 
rėdami matyti net akis badančių faktų. Iš tiesų juk ti- 
kra beprotybė išplaukti į atvirą jūrą tokiu pašvinkusiu 
menku laiviūkščiu. Jis ne ką didesnis už gelbėjimo valtį. 
Vidus, aišku, irgi beviltiškai primityvus. Nėra jokio pa- 
doraus laivo salono, gali pamiršti apie radiją ar vonią, ar 
denio šezlongus. Vakar vakare buvau tampomas po visą 


tą juokingą žaislinį laiviūkštį, ir, dievaži, bet kam vidu- 

rius būtų susukę matant, kaip tasai Kaspianas didžiuo- 
damasis rodo kiekvieną kertę, lyg tai mažų mažiausiai 
būtų kruizinis „Karalienė Meri“. Bandžiau jam paaiš- 
kinti, kokie būna tikri laivai, bet jis pernelyg bukas, kad 
ką nors suprastų. E. ir L., žinoma, nė nebandė manęs 
palaikyti. Įtariu, tokia mažė kaip L. nė nesuvokia pavo- 
jaus, o E. tiesiog lenda K. į užpakalį be muilo, kaip ir 
visi kiti. Įsivaizduokite sau, vadina jį karaliumi! Pasakiau 
jam, kad esu respublikos šalininkas, o jis, tik pamany- 
kite, paklausė, ką tai reiškia! Turbūt nereikia nė sakyti, 
kad mane nukišo į pačią prasčiausią laivo kajutę - tikras 
požeminis kalėjimas, kaip kažin ką. Užtat Liusei, vienai 
pačiai, atiteko visa denio kajutė — beveik jaukus kamba- 
rėlis, palyginti su visais kitais šito laužo užkaboriais. K. 
tvirtina neva pasielgęs šitaip todėl, kad Liusė - mergai- 
tė. Mėginau jam išaiškinti, kad, kaip sako Alberta, tokie 
dalykai mergaites tik žemina, bet jis pernelyg bukas, kad 
suvoktų. Na, galbūt dar pats įsitikins, jog aš tikrai susirg- 
siu, jei jis sumąstys ilgiau laikyti mane įkišęs toje skylėje. 
E. sako, kad neturėtume niurnėti, nes K. ir pats įsikūrė 
čia drauge su mumis, užleidęs savo kajutę L. Negi turė- 
čiau tuo džiaugtis — dėl to čia tik dar labiau ankšta ir dar 
blogiau! Vos nepamiršau. Be viso kito, čia dar įsiveisusi 
kažin kokia pelė, o jau akiplėša, žodžių trūksta! Kiti te- 
gul sau taikstosi su tuo gyviu, jei nori, bet tegul tik toji 
bjaurybė pabando pasišakoti prieš mane, pamatys - uo- 


degą nurausiu. Beje, maistas čia irgi tiesiog siaubingas. 

Eustacijus ir iš tikrųjų susikibo su Ripičipu, ir netgi 
anksčiau, nei buvo galima tikėtis. Rytojaus dieną prieš- 
piet, visiems kitiems jau susėdus prie apskrito stalo lauk- 
ti valgio (jūrų platybėse paprastai niekas nesiskundžia 
apetitu), Eustacijus atlėkė tekinas, grąžydamas rankas ir 
visa gerkle rėkdamas: 

— Tas mažas aršus bjaurybė manęs vos nepribaigė! 
Reikalauju jį sutramdyti! Aš galiu imtis prieš tave tam 
tikrų veiksmų, Kaspianai. Galiu tau pristatyti įsakymą 
jį sunaikinti. 

Tuo metu pasirodė ir Ripičipas. Jo kardas buvo iš- 
trauktas iš makštų, ūsai - nuožmiai užriesti, bet prašne- 
ko jis labai mandagiai, kaip visada: 

— Meldžiu man atleisti jus visus, o ypač - jos dide- 
nybę. Jei būčiau žinojęs, kad gelbėtis jis atskubės čionai, 
būčiau luktelėjęs palankesnio meto jam nubausti. 

— Po šimts, kas čia dedasi? - neištvėrė Edmundas. 

O atsitiko štai kas. Ripičipas, kuriam visąlaik atro- 
dė, kad laivas plaukia nepakankamai sparčiai, mėgdavo 
įsitaisyti ant falšborto pačiame priekyje, greta drakono 
galvos; ten, užsižiūrėjęs į rytinį horizontą, savo čerškian- 
čiu balseliu patyliukais traukdavo driadės jam sukurtąją 
dainelę. Jis niekada už nieko nesiturėdavo, bet, laivui 
siūbuojant, pusiausvyrą išlaikydavo be jokio vargo, vei- 
kiausiai jam pagelbėdavo ilga, iki pat denio nukarusi uo- 


dega. Visi šį jo įprotį žinojo, ir jūreiviai tuo netgi buvo 

patenkinti, mat tam, 
kuriam ateidavo eilė 
budėti, būdavo su 
kuo pasišnekučiuo- 


ti. Dėl kokios prie- 


žasties slysčiodamas, 
sverdėdamas ir klupinėdamas (mat dar nebuvo įgudęs 
vaikščioti siūbuojančiu deniu) į patį priekį nukepėstavo 
Eustacijus - šito negaliu jums pasakyti. Galbūt vylėsi iš- 
vysiąs žemę, o gal norėjo pasitrainioti netoli kambuzo — 
mažu pasiseks ką nors nustverti. Šiaip ar taip, išvydus 
kadaruojančią ilgą uodegą — vaizdas turėjo būti išties 
masinantis - jam dingtelėjo, kaip būtų smagu griebti už 
jos ir apsukti Ripičipą ratą kitą žemyn galva, o paskui 
pasipustyti padus ir saugiai kur nors užlindus iš širdies 
pasijuokti. Iš pradžių atrodė, kad kėslą kuo puikiausiai 
pavyks įgyvendinti. Šita pelė buvo ne ką sunkesnė už 
stambią katę. Eustacijui aki- 


mirksniu pavyko nutemp- 
ti Ripičipą nuo turėklo, ir 
jis (Eustacijaus nuomo- 
ne) atrodė baisiai kvai- 
lai: prasižiojęs, skė- 
triojąs letenėlėmis. 


Deja, Ripičipas, 

kuriam ne kartą teko kautis dėl gyvybės, galvos nepame- 
tė. Neprarado ir įgūdžių. Iš tiesų nėra taip jau paprasta 
išsitraukti kardą, jei kabaliuoji žemyn galva, laikomas už 
uodegos, bet jam tai pavyko. Dar akimirka, ir Eustaci- 
jaus riešą pervėrė pora dūrių, tokių skausmingų, kad jis 
išsyk paleido uodegą, o dar po akimirkos pelė jau buvo 
ant kojų, lyg koks nuo denio atšokęs kamuoliukas, ir jau 
šiepė dantis, o siaubingas ilgas, aštrus ir spindintis smai- 
gas, panašus į iešmą, siūbavo nenutoldamas daugiau nei 
per colį nuo Eustacijaus pilvo. (Pelėms Narnijoje tai net 
nėra negarbingas smūgis „žemiau juosmens“, nes aukš- 
čiau, suprantama, jos nė nepasiekia.) 

— Nagi liaukis! - springdamas suburbuliavo Eusta- 
cijus. — Eik sau. Ir patrauk nuo manęs tą daiktą. Šitaip 
nesaugu. Sakau tau, liaukis! Viską pasakysiu Kaspianui. 
Jis lieps tave surišti ir užmauti antsnukį. 

— O ko patsai neišsitrauki kardo, kinkadreby? — sučie- 
pė pelė. - Kardą iš makštų ir stok į kovą, o jeigu ne, taip 
prilupsiu kardo plokštuma, kad pasturgalis pamėlynuos. 

— Neturiu aš jokio kardo, - atrėžė Eustacijus. - Aš pa- 
cifistas. Bet kokioms kautynėms prieštarauju iš esmės. 

— Ar šitai reiškia, - kiek atitraukęs kardą, Ripičipas 
staiga prašneko labai rūsčiai, - kad neketini priimti 
mano iššūkio kautis? 

— Nežinau, ką tu čia aiškini, - atkirto Eustacijus, globs- 
tydamas sužeistą ranką. — Jei nesupranti net paprasčiau- 


sio pokšto, nėra ko man kvaršinti dėl tavęs galvos. 

- Jeigu jau taip, gal suprasi šitai. Še tau! - sucypė Ripi- 
čipas. — Ir dar še tau - kad prisimintum, kaip dera elgtis, 
ir dar —- kad privalai gerbti riterį... ir pelę... ir pelės uo- 
degą... - Su kiekvienu žodžiu jis, užuot smeigęs, tiesiog 
perliedavo Eustacijui per minkštą vietą rapyra: siauri ir 
šveitrūs jos ašmenys iš nykštukų grūdinto plieno buvo 
tokie pat lankstūs kaip beržinė rykštė ir puikiausiai ją 
atstojo. Eustacijus (savaime aišku) lankė tokią mokyklą, 
kurioje kūno bausmės nebuvo pripažįstamos, tad dabar 
jį užgriuvo iki šiol nepatirti pojūčiai. Štai kodėl, nors 
dar negalėjo siūbuojančiame laive net paeiti neklupi- 
nėdamas, neužtruko nė minutės, kol išsirito iš antstato 
laivo priekyje, įveikė visą denio ilgį ir įsigriovė į kajutę, 
vis dar persekiojamas įkaitusio Ripičipo. Tiesą sakant, 
Eustacijui atrodė, kad įkaitęs ne tiek pars Ripičipas, kiek 
jo rapyra. Kaip kažin ką, įkaitusi iki raudonumo. 

Viskas išsisprendė gana paprastai, kai tik Eustacijus 
pamatė, kad kvietimą į dvikovą visi vertina netgi labai 
rimtai, kai Kaspianas pasisiūlė paskolinti jam kardą, o 
Drinianas su Edmundu ėmėsi svarstyti, ar nereikėtų pri- 
taikyti Eustacijui kokių nors suvaržymų, mat šio ūgio 
bei svorio persvara prieš Ripičipą net pernelyg ženkli. 
Visas suniuręs jis kažką burbtelėjo atsiprašydamas ir 
leidosi išvedamas Liusės, kuri apiplovė ir sutvarstė jam 
ranką, o paskui nugūrino gulti. Į guolį ropštėsi atsargiai 
ir pasistengė iškart įsitaisyti ant šono. 


3 SKYRIUS 
-—6/4/$— 


Salos Atsiskyrėlės 


> 


ps žemė! — suriko laivo priekyje budintis 
jūreivis. 

Liusė, kuri šnekučiavosi ant juto su Rinsu, nutrepeno 
laipteliais žemyn ir tekina pasileido į laivo priekį. Prie 
jos prisidėjo ir Edmundas, o Kaspianą, Drinianą ir Ri- 
pičipą jie rado jau susibūrusius pirmagalyje. Rytas buvo 

žvarbus, dangus virš galvos - blyškus, net balzganas, 
jūros bangos - tamsiai mėlynos, šen ten pasipuošusios 
baltomis putų kepuraitėmis, o priekyje, kiek dešiniau, iš 
vandenų kilo artimiausioji Sala Atsiskyrėlė — Felimatas, 
lyg kokia neaukšta žalia kalva jūroje, o už jos pilkavo sa- 
los dvynės, Dorno, šlaitai. 

— Senasis gerasis Felimatas! Senasis gerasis Dor- 
nas! - Liusė net suplojo delnais. - Ak, Edmundai, 
kiek jau laiko praėjo nuo tada, kai paskutinįsyk juos 
regėjome! 

— Niekada negalėjau suprasti, kodėl šios salos priklau- 
so Narnijai, - prisipažino Kaspianas. - Ar Didysis Ka- 
ralius Piteris jas užkariavo? 

— Ne, ne, - paprieštaravo Edmundas. - Jos priklausė 
Narnijai dar iki mūsų - Baltosios raganos laikais. 

(Beje, aš ir pats niekad nesu girdėjęs, kaip atsitiko, 
kad šios atokios salos tapo pavaldžios Narnijos karūnai; 
jei kada nors išgirsiu ir jei ši istorija bent kiek sudomins, 
galbūt papasakosiu apie tai kurioje kitoje knygoje.) 

— Ar mes ketiname nuleisti čia inkarą, valdove? — pa- 
siteiravo Drinianas. 

— Kažin, ar verta išlipti į krantą Felimate, - tarė 
Edmundas. - Mūsų laikais ši sala buvo beveik negyve- 
nama, o ir dabar, kiek gali spręsti žiūrėdamas iš tolo, 
ne kažin kas pasikeitę. Dauguma žmonių buvo įsikūrę 
Dorne, dar kiti - Avroje: tai trečioji sala, tik jos kol kas 
dar nematyti. Felimate gyventojai ganydavo avis. 

— Vadinasi, teks apiplaukti kyšulį, - pasakė Drinia- 
nas, — ir išsilaipinti Dorne. O tai reiškia, kad turėsime 
irkluoti. 

— Labai gaila, jei neteks iškelti kojos į Felimatą, - pa- 
sakė Liusė. - Mielai dar sykį ten pasivaikščiočiau. Ten 
tokia vienuma... bet maloni vienuma, pievos, dobiliena, 
švelnus jūros oras. 

— Aš ir pats neatsisakyčiau pramankštinti kojų, - pa- 
laikė ją Kaspianas. - Žinote ką? Kodėl mums nenuplau- 
kus į krantą valtimi? Ją grąžintume į laivą ir pereitume 
Felimatą pėsti, o „Aušros užkariautojas“ paimtų mus 
kitoje pusėje. 

Jei Kaspianas tuo metu jau būtų turėjęs tiek pacirties, 
kiek jos sukaupė vėliau šioje kelionėje, nieko panašaus 
nebūtų siūlęs. Bet dabar tokia mintis jam atrodė puiki. 

— Tikrai, taip ir padarykime, - pradžiugo Liusė. 

— Tu irgi išlipsi drauge, ar ne? - paklausė Kaspianas 
Eustacijaus, kuris su aptvarstyta ranka išėjo į denį. 

— Lipsiu bet kur, kad tik ištrūkčiau iš šitos suskilusios 
geldos, - rėžė Eustacijus. 

— Suskilusios geldos? — nesuprato Drinianas. - Ką 
nori tuo pasakyti ? 

— Civilizuotoje šalyje, iš kurios arkeliavau aš, — paaiš- 
kino Eustacijus, - laivai tokie dideli, kad, plaukdamas 
jais, nė nejunti, jog esi jūroje. 

- Jeigu jau taip, galėsi krante ir pasilikti, - tarė Kaspia- 


nas. - Gal paprašytum jūreivių nuleisti valtį, Drinianai ? 

Karalius, Ripičipas, abu Pevensiai ir Eustacijus susėdo 
į valtį. Kai jiems išlipus į Felimato krantą jūreiviai nu- 
siyrė atgal į laivą, visi atsigręžė ir nulydėjo valtį akimis. 
Ir visi nustebo išvydę, koks mažas atrodo „Aušros užka- 
riautojas . 

Liusė, savaime aišku, buvo basa, mat batus nusispy- 
rė pakliuvusi į jūros bangas, bet tai nedidelė bėda, kai 
žingsniuoti tenka minkšta velėna. Malonu buvo vėl 
atsistoti ant tvirtos žemės, užuosti dirvą bei žolę, nors 
iš pradžių dar atrodė, kad žemė šiek tiek siūbuoja po 
kojomis lyg laivo denis — taip visuomet nutinka ilgiau 
plaukiojus jūromis. Čia buvo gerokai šilčiau nei laive, o 
Liusė, žengdama pakrantės smėliu, jautė, kaip maloniai 
jis gurgžda. Kažkur čireno vieversys. 

Jie pasuko į salos gilumą; teko kopti gana stačiu te- 
gul ir neaukštos kalvos šlaitu. Pasiekę keterą, žinoma, 
sustojo ir atsigręžė; „Aušros užkariautojas“ iš čia atrodė 
lyg koks stambus blizgantis vabzdys, lėtai, mat vien tik 
irklais, slenkantis šiaurės vakarų pusėn. Įveikę kalvos vir- 
šūnę, laivo jie, aišku, nebematė. 

Užtat dabar išvydo priešais dunksantį Dorną, nuo 
Felimato jį skyrė gal kokios mylios platumo sąsiauris; 
kiek tolėliau ir kairiau iš jūros kilo Avros sala. Buvo vi- 
sai nesunku įžiūrėti ir Dorne boluojantį Narouheveno 
miestelį. 


— Ei! O kas gi čia? - staiga tarstelėjo Edmundas. 

Žaliame slėnyje, į kurį jie leidosi, po medžiu sėdėjo 


šešetas ar septynetas gana atšiaurios išvaizdos vyrų, visi 


buvo ginkluoti. 


— Tik nepasisakykite jiems, kas mes tokie, - perspėjo 
Kaspianas. 

— Meldžiu atskleisti, jūsų didenybe, kodėl? - parūpo 
Ripičipui, kuris maloningai sutiko keliauti tupėdamas 
Liusei ant peties. 

— Man štai atėjo į galvą, - atsakė Kaspianas, - kad 
čia jau labai seniai nebūta jokių žinių iš Narnijos. Tad 
gali būti ir taip, kad mūsų viršenybės jie nebepripažįsta. 
O tokiu atveju tikriausiai būtų nesaugu atskleisti jiems, 
kad esmi karalius. 

— Neužmiršk, kad mes turime kardus, valdove, - pa- 


reiškė Ripičipas. 

— Taip, Ripičipai, šito aš, aišku, neužmirštu, - pati- 
kino Kaspianas. - Bet jeigu paaiškės, kad šias tris salas 
mums teks užkariauti iš naujo, mieliau grįžčiau čionai su 
gausesne kariuomene. 

Jie buvo jau visai nebetoli nuo to nepažįstamų vyrų bū- 
relio, ir vienas jų, stambus juodaplaukis žaliūkas, užriko: 

— Labą jums rytą! 

— Labą ir jums, - atsiliepė Kaspianas. - Ar Salas At- 
siskyrėles vis dar valdo gubernatorius? 

— O kaipgi kitaip, aišku, kad valdo, - patvirtino ne- 
pažįstamasis. - Gubernatorius Gumpas. Jo prakilnybė 
įsikūręs Narouhevene. O jūs šit prisėskite prie mūsų, iš- 
mesime po burnelę. 

Kaspianas padėkojo už kvietimą, nors nei jam pa- 
čiam, nei jo bendražygiams naujasis pažįstamas nepasi- 
rodė vertas draugystės, ir visi susėdo. Bet nespėjo nė tau- 
rių priglausti prie lūpų —- juodaplaukis kinktelėjo savo 
bendrams, ir visi penki atvykėliai, nė mirktelėti nespėję, 
pasijuto tvirtai stiprių rankų laikomi. Tiesa, kelias aki- 
mirkas dar bandė grumtis, bet užpuolikai buvo visa kuo 
pranašesni, tad netrukus Kaspianas ir jo bičiuliai buvo 
nuginkluoti, o rankos surištos už nugaros — visiems, iš- 
skyrus Ripičipą, kuris spurdėjo iš visų jėgų ir kandžiojo- 
si kaip įmanydamas. 

— Elkis atsargiau su tuo žvėriūkščiu, Taksai, - perspė- 
jo vadeiva. - Žiūrėk, kad nenugeibtų. Tegu mane griaus- 


mas, jei ne už jį susižersime užvis gražiausio pinigėlio. 

— Bailys! Kinkadrebys! - sucypė Ripičipas. - Grąžink 
man kardą, jei išdrįsi, ir atrišk letenas! 

- Fiūūūt! — švilptelėjo vergų pirklys (mat toks anas 
ir buvo). - Žvėriūkštis dar ir kalba! Tokio kaip gyvas 
nesu turėjęs. Tegul mane skradžiai, jei nenulupsiu už jį 
dviejų šimtų pusmėnulių. - Vienas kalormeniškas pus- 
mėnulis - o tai pagrindinis šių kraštų pinigas - prilygsta 
maždaug trečdaliui svaro. 

— Aba, tai štai kas tu toks, - tarė Kaspianas. - Grobi- 
kas ir vergvaldys. Turbūt didžiuojiesi savo amatu? 

— Nagi, nagi, nagi, - subruzdo vergų pirklys. - Tik 
nepradėk čia man pamokslauti. Kuo mažiau spurdėsi, 
tuo lengviau bus mums visiems. Ir nemanyk, kad man 
tai kokia pramoga. Privalau užsidirbti duonos kąsnį 
kaip ir visi. 

— O kurjūs mus vešite? — išdrįso paklausti Liusė. 

— Gabensime jus į Narouheveną, - atsakė vergų pir- 
klys. - Kaip tik rytoj ten — turgaus diena. 

— Ar ten yra Britanijos konsulas? - paklausė Eus- 
tacijus. 

— Ar ten yra - kas? — nesusigaudė žmogėnas. 

Eustacijus net nespėjo kvapo pristigti mėgindamas 
paaiškinti - vergų pirklys jį be ceremonijų nutraukė: 

— Gerai jau, pakaks čia žandais ploti. Pelė iš tiesų el- 
giasi garbingai, užtat gi šitas tik mala liežuviu, daugiau 


nieko. Kylam į kelią, bičiuliai. 

Ketvertas žmogiškosios padermės belaisvių buvo su- 
rišti viena virve, ne per daug žiauriai, bet patikimai, ir 
nuvaryti šlaitu žemyn, į pakrantę. Ripičipą vergų prekei- 
viai nešėsi. Kandžiotis jis paliovė, pabūgęs grasinimo to- 
liau keliauti užrištais nasrais, užtat pasakyti tikrai turėjo 
ką; netrukus Liusė jau nebegalėjo suprasti, kaip žmogus 
gali ištverti visas tas žodžių papliūpas, kokiomis vergų 
pirklį užtvindė pelė. Tačiau pirklys nė nemanė jo tildyti, 
dargi priešingai, vos Ripičipas sustodavo atsikvėpti, tuo- 
jau ir paragindavo: „Nagi, varyk, varyk!“ — o protarpiais 
tarstelėdavo: „Kaip kažin ką, ne prasčiau už vaidini- 
mą“, - arba: „Šimts pypkių, beveik gali patikėti, kad jis 
pats supranta, ką šneka!“ - arba: „Bene kuris nors iš jūsų 
jį šitaip primokėte?“ Tai Ripičipą taip uždūkino, kad jis 
vos neužspringo žodžiais, kuriuos norėjo išrėžti visus iš 
karto, ir pagaliau nutilo. 

Nusileidę iki pakrantės kitoje pusėje, iš kur Dornas 
buvo ranka pasiekiamas, jie įžengė į kaimelį; pakrantėje 
čia siūbavo barkasas, o kiek tolėliau nuo kranto - purvi- 
nas ir, regis, gerokai apdaužytas laivas. 

— Nagi, jaunikaičiai ir mergaitės, - paragino vergų 
pirklys, - dabar tik nemėginkite šiaušti šerio, ir tikrai 
neturėsite dėl ko verkti. Visi - laivan! 

Bet tuo metu iš vienos trobos (man regis, tai būta smu- 
klės) išėjo gana dailios išvaizdos barzdočius ir prašneko: 

— Taigi, Mopsai, matau, vėl gabeni prekę? 

Vergų pirklys, pasirodo, vardu Mopsas, nusilenkė iki 
pat žemės ir atsakė pasaldinęs balsą: 

— Taip, jei tik jūsų šviesybė neprieštarauja. 

— Kiek pageidauji už antai tą vaikiną? - paklausė anas, 
rodydamas į Kaspianą. 

— Ak, - tarstelėjo Mopsas. - Taip ir žinojau, kad 
jūsų šviesybė išsirinks patį geriausią! Jūsų šviesybės ne- 
apmausi, antrarūšės prekės neįbruksi. Taigi, taigi, šitas 
vaikinas... jis mane ir patį sužavėjo. Tiesą sakant, patiko 
jis man, išties patiko, netgi labai. Ak, aš toks gailiaširdis, 
mažu nereikėjo man imtis šito amato. Vis dėlto tokiam 
klientui kaip jūsų šviesybė... 

— Kainą sakyk, lavondvasna, - pareikalavo lordas. — 
Manai, man įdomu klausytis tauškalų apie šlykštų tavo 
verslą? 

— "Trys šimtai pusmėnulių, mano pone, trys šimtai 


jūsų garbiausiajai šviesybei, nors iš kito prašyčiau... 

— Duosiu šimtą penkiasdešimt. 

- Ak, meldžiu, būkite geri! — staiga įsiterpė Liusė. — 
Kad ir ką darytumėte, neišskirkite mūsų! Juk jūs neži- 
note... - Ji užsikirto supratusi, kad Kaspianas ir dabar 
dar nenori būti atpažintas. 

— Taigi, šimtas penkiasdešimt, - pakartojo lordas. - 
O tau, jaunoji panele, esu priverstas pasakyti: apgailes- 
tauju, bet negaliu nupirkti jūsų visų. Atrišk manąjį vai- 
kiną, Mopsai. Ir žiūrėk man, elkis padoriai su kitais, kol 
jie tavo rankose, antraip tau smarkiai atsirūgs. 

— Ką jūs kalbate! - pasipiktino Mopsas. - Ar kas gir- 
dėjęs apie kitą šiuo verslu užsiimantį, kursai savo prekę 
dailiau užlaikytų? Ar girdėjęs? Taigi aš anuos kaip tikrus 
savo vaikus globstau. 

— Pernelyg gražiai skamba, kad būtų tiesa, - niauriai 
atsakė anas. 

Štai ir atėjo tas baisus neišvengiamas akimirksnis. 
Kaspianas buvo atrištas nuo kitų, ir naujasis jo šeimi- 
ninkas mostelėjo: 

- Čionai, vaikine. 

Liusė taip ir paplūdo ašaromis, Edmundas atrodė 
visiškai sutrikęs. Tačiau Kaspianas grįžtelėjo per petį ir 
ištarė: 

- Nosis aukštyn! Neabejoju, galų gale viskas baigsis 
geruoju. O kol kas - iki! 

- Nagi, nagi, panelyt, - perspėjo Mopsas. - Tik jau 


nereikia šitaip sielocis, dar išvaizdą prieš rytojaus turgų 

pagadinsi. Būk gera mergaitė, ir tikrai neturėsi dė/ ko 
verkti, aišku tau? 

Grobikai nuyrė juos į vergų laivą ir sugrūdo į ilgą, ne 
itin švarią apytamsę patalpą po deniu; čia nelaimėlių 
belaisvių buvo ir daugiau, mat Mopsas, savaime supran- 
tama, buvo piratas, jis ką tik grįžo iš sėkmingo žygio: 
plaukiodamas nuo salos prie salos, jis stverdavo viską, 
kas pasipindavo po kojomis. Vaikai neišvydo nė vieno 
pažįstamo; beveik visi belaisviai buvo galmiečiai ir tere- 
bintai. Susėdę ant pakreiktų šiaudų jie ėmėsi svarstyti, 
kokia lemtis ištiko Kaspianą, be to, dar mėgino užkimšti 
Eustacijų, kuris be paliovos rypavo, kaltindamas visus iš 
eilės, išskyrus save patį. 

O Kaspianas tuo metu laiką leido kur kas įdomiau. Jį 
nusipirkęs žmogus nusivedė vaikiną takučiu tarp dviejų 
trobesių į atvirą laukymę už kaimo. Čia sustojo, atsigrę- 
žė ir įsižiūrėjo jam į veidą. 

— Nesibaimink manęs, vaikine, - tarė. - Aš tavęs ne- 
skriausiu. Nusipirkau tave todėl, kad atkreipiau dėmesį į 
veidą. Tu man labai kai ką primeni. 

— Ar galėčiau sužinoti ką, mano pone? - paklausė 
Kaspianas. 

— Tu man primeni mano valdovą, Narnijos karalių 
Kaspianą. 

Ir tada Kaspianas ryžosi surizikuoti, pastatydamas ant 


kortos viską. 

— Mano pone, - tarė, — aš ir esu tavo valdovas. Aš ir 
esu Kaspianas, Narnijos karalius. 

— Labai daug sau leidi, - pasakė anas. — Iš kur man 
žinoti, kad tai tiesa? 

— Pirmiausia: pats atpažinai mane iš veido, — atsakė 
Kaspianas. - Antra: aš iš šešių kartų atspėsiu, kas esi tu. 
Tu - vienas iš tų septynių Narnijos didikų, kuriuos mano 
dėdė Mirazas išsiuntė į jūros platybes ir kurių ieškoti iš- 
keliavau aš, tu - Argozas arba Bernas, arba Oktezianas, 
arba Restimaras, arba Mavramornas, arba... arba... pa- 
miršau dar du vardus. Ir pagaliau, jei jūsų šviesybė man 
duotų kardą, aš bet kokiam varžovui garbingoje dviko- 
voje įrodyčiau esąs Kaspianas, Kaspiano sūnus, teisėtas 
Narnijos karalius, Kair Paravelio valdovas ir Salų Atsi- 
skyrėlių imperatorius. 

— O dangau! - sušuko lordas. - Balsas visai kaip tėvo, 
o ir kalbėjimo maniera! O, mano siuzerene... Jūsų dide- 
nybe... - Ten pat, laukuose, jis priklaupė ir pabučiavo 
karaliui ranką. 

— Toji suma, kurią jūsų šviesybė sumokėjo už mūsų 
asmenį, bus padengta iš mūsų asmeninio lobyno, - už- 
tikrino Kaspianas. 

— Į Mopso kapšą pinigėliai dar nesubyrėjo, valdo- 
ve, - patikino lordas Bernas, mat jis čia ir buvo. — Ir, 
manding, niekada nesubyrės. Jau ne sykį raginau jo pra- 
kilnybę gubernatorių imtis žygių ir suardyti šią šlykščią 
prekybą žmogaus kūnu. 

— Milorde Bernai, - tarė Kaspianas, - mums dar rei- 
kės aptarti šių salų teisinę padėtį. Bet pirmiausia sakyki: 
kokia yra paties jūsų šviesybės istorija? 

— Manoji istorija gana trumpa, valdove, - atsakė Ber- 
nas. — Atplaukiau čionai drauge su šešetu bičiulių, čia 
pamilau salietę mergaitę ir nusprendžiau, kad kelionių 
jūra esu sotus iki kaklo. Nebuvo jokios prasmės grįžti į 
Narniją, kol visa valdžia buvo jūsų didenybės dėdės ran- 
kose. Tad vedžiau ir nuo tada čia ir gyvenu. 

- O koks žmogus yra tasai gubernatorius, tasai 
(Gumpas? Ar jis vis dar pripažįsta esąs pavaldus Narni- 
jos karaliui? 

— Žodžiais — taip. Visa kas čia daroma karaliaus var- 
du. Bet jis tikrai neapsidžiaugtų sužinojęs, kad jam ant 
galvos netikėtai užgriuvo tikras, gyvas Narnijos karalius. 
Jei jūsų didenybė stotų akis į akį su juo vienas ir begink- 
lis... ką gi, vasalo priklausomybės jis neišsižadėtų, bet ap- 
simestų, kad netiki tavimi. Ir jau tuomet jūsų malonybės 
gyvybei tikrai iškiltų pavojus. O kokios jūsų didenybės 
pajėgos šiuo metu sutelktos šiuose vandenyse? 

— Kitapus kyšulio laukia mano laivas, - atsakė Kas- 
pianas. - Jeigu prireiktų kautis, mes surinktume apie 
trisdešimt kardų. Sakyki, ar nereikėtų mums tuojau ir 
išsikviesti laivo, kad užkluprume Mopsą ir išvaduotume 
mano draugus, kuriuos jis laiko sugrobęs nelaisvėn? 

— Mano patarimas būtų tokis: ne, - atsakė Bernas. — 


Vos tik užvirtų mūšis, iš Narouheveno Mopsui pagalbon 

tuojau išplauktų du ar trys laivai. Jūsų didenybei reikia 
nuduoti, kad galybės čia turit gerokai daugiau, nei yra iš 
tikrųjų, ir gerai pabauginti visus karaliaus vardu. Visai 
nereikia veltis į atvirą mūšį. Gumpas, anas bailiaširdis 
yra, nebus labai sunku jį išgąsdinti. 


Persimetę dar keliais žodžiais, 
Kaspianas su Bernu nužingsnia- 
vo pakrante kiek tolėliau į 
vakarus nuo kaimo, ir tada 
Kaspianas papūtė ragą. 
(Tai nebuvo didysis ste- 
buklingas Narnijos ra- 
gas, karalienės Susanos 
ragas — jį Kaspianas paliko namuose, savo regentui 
Trumpkinui, kad tasai galėtų prisišaukti pagalbos, jei, 
karaliui iškeliavus į svečius kraštus, šalį ištiktų kokia 
baisi nelaimė.) Drinianas, kaip tik budėjęs sargyboje ir 
laukęs ženklo, susyk atpažino karališkojo rago balsą, ir 
„Aušros užkariautojas“ pasuko kranto linkui. Tuojau 
pat buvo nuleista valtis ir, nepraėjus nė kelioms minu- 
tėms, Kaspianas su lordu Bernu, jau laive, pasakojo vis- 
ką, kas nutikę. Drinianas, kaip ir Kaspianas, pasiūlė tuč- 
tuojau priplaukti „Aušros užkariautoju“ prie vergų laivo 
ir paimti jį abordažu, tačiau Bernas ir vėl paprieštaravo, 
išdėstė tuos pačius argumentus. 

— Veski laivą tiesiog šituo sąsiauriu, kapitone, - pa- 
sakė Bernas, - o paskui į Avrą; apiplaukę salą, pasieksi- 

me mano valdas. Bet pirmiau iškelki karaliaus vėliavą, 
iškabinki skydus ir tegul kuo daugiau žmonių užkopia į 
marsą. O maždaug per penkis strėlės skrydžius nuo čia, 
kuomet kairiojo borto pusėje atsivers plyni jūrų vande- 
nys, pasiųsk keletą signalų. 

— Signalų? Kam? - nesusigaudė Drinianas. 

— Nagi, visiems kitiems laivams - palydai, kurios ne- 
turime, bet Gumpas gal verčiau lai mano, kad mums iš 
paskos plaukia visas laivynas. 

— O, supratau, - Drinianas pasitrynė delnus. - Mūsų 
signalus jie, be abejo, perskaitys. Kokią žinią reikėtų per- 
duoti? „Visam laivynui: plaukti į pietinę Avros pakrantę 
žy susirinkti... - kur? 

— Prie Bernstedo, - atsakė lordas Bernas. - Labai pa- 
rankus maršrutas. Šitaip plaukdami laivai, - jei tik iš tie- 
sų jų 5žty, - iš Narouheveno išvis nebūtų matomi. 

Kaspianui, žinoma, buvo gaila draugų, besikamuojan- 
čių Mopso vergų laivo triume, bet jam pačiam likusioji 
dienos dalis buvo išties smagi, ir jis tiesiog negalėjo ja 
nepasidžiaugti. Pasukę į dešinę jie apiplaukė šiaurrytinį 
Dorno kyšulį, tada - vėl į kairę, kad priplauktų Avros 
salą iš pietų, ir vakarėjant (kadangi visąlaik teko irkluo- 
ti, į priekį stūmėsi lėtai) galiausiai įplaukė į jaukų uostą 
pietinėje Avros pakrantėje; čia plytinčios Berno žemės 
žaliais šlaitais leidosi iki pat jūros. Berno žmonės, dau- 
gumą kurių atvykėliai išvydo triūsiančius laukuose, visi 
buvo laisvai samdomi, valdos klestėte klestėjo. Visi iš- 

lipo iš laivo į krantą ir patraukė į žemą pastatą su kolo- 
nomis ant įlankos kranto - čia jų laukė karališka puota. 
Bernas su savo miela žmona ir linksmuolėmis dukteri- 
mis pasirūpino, kad svečiams būtų smagu. Tačiau sute- 
mus išsiuntė valtimi į Dorną pasiuntinį su nurodymais 
šį tą pasiruošti kitai dienai (jis tiksliai nepasakė, kas turi 
atsitikti ). 


4 SKYRIUS 
—vi=— 


Ką ten nuveikė Kaspianas 

K“ rytą lordas Bernas anksti pakėlė savo svečius ir 
iškart po pusryčių paprašė Kaspiano, kad visiems 
savo vyrams lieptų apsivilkti šarvus ir apsiginkluoti. 

— Užvis svarbiausia, - pridūrė jis, - kad visi atrodytų 
kuo dailiausiai, švarutėliai ir spindintys, tarytum auštų 
pirmasis mūšio rytas, ženklinantis pradžią didžio karo 
tarp dviejų kilnių karalių, ir viso pasaulio akys būtų nu- 
kreiptos į juos. 

Taip ir buvo padaryta; o tada Kaspianas su savo žmo- 
nėmis ir Bernas su keletu saviškių trimis valtimis išplau- 
kė į Narouheveną. Kaspiano valties gale plazdėjo kara- 
liaus vėliava, drauge su juo plaukė trimitininkas. 

Jiems priartėjus prie Narouheveno prieplaukos, Kas- 
pianas išvydo nemažą jų sutikti susirinkusią minią. 

— Dėlei to vakarykščiai ir pasiunčiau žinią, - paaiški- 
no Bernas. - Visi jie - mano draugai, dori žmonės. 

Vos Kaspianas iškėlė koją į krantą, žmonės pratrūko 
valiuoti ir šaukti: 

— Narnija! Narnija! Tegyvuoja karalius! 

Tą par akimirksnį — šituo irgi pasirūpino Berno pa- 
siuntiniai — įvairiose miesto vietose ėmė gausti varpai. 
"Tuomet Kaspianas pasiuntė į priekį savo vėliavininką, 
o trimitininkui liepė pūsti ragą; visi jo vyrai apnuogino 
kardus, veiduose sušvito rūsti, bet džiaugsminga išraiš- 
ka. Jie nužygiavo gatve taip, kad visa gatvė sudrebėjo, 

o į tvaskančius šarvus (rytas buvo saulėtas) negalėjai net 
pažvelgti neprisimerkęs. 

Iš pat pradžių valiavo ir sveikino karalių tiktai tie, ku- 
riuos buvo įspėjęs Berno pasiuntinys — tie, kurie žinojo, 
kas dedasi, ir patys šito troško. Bet netrukus jiems ėmė 
antrinti maži vaikai, mat jiems patiko eitynės, kokias re- 
gėti tekdavo labai jau retai. Tuojau pat prisidėjo ir moki- 
niai, nes eitynės sužavėjo ir juos, be to, jie neabejojo: kuo 
daugiau triukšmo ir sumaišties, tuo didesnė tikimybė, 
kad šįryt pavyks išsisukti nuo pamokų. Paskui pro duris 
ir langus galvas ėmė kaišioti senos tetulės, kurios tuojau 
pat paleido liežuvius: ir džiugiai šūkčiodamos, ir dalyda- 
mosi įspūdžiais tarpusavyje; šiaip ar taip, joms pasitaikė 
proga paspoksoti į karalių, o ką, palyginti su karaliumi, 
reiškia gubernatorius? Prie moteriškių prisidėjo ir jau- 
nos merginos - dėl tos pačios priežasties ir dar dėl to, 
kad Kaspianas, Drinianas ir kiti buvo tokie patrauklūs. 
Galų gale ir vyrams parūpo, kas prikaustė jų moterų dė- 
mesį, tad Kaspianui pasiekus pilies vartus, gerklojo jau 
mažne visas miestas, taigi ir Gumpas, kuris, įsitaisęs pi- 
lyje, kuitėsi prasmegęs kaugėje sąskaitų, blankų, nuosta- 
tų ir taisyklių, neišvengiamai išgirdo triukšmą. 

Prie pilies vartų Kaspiano trimitininkas iš visų plau- 
čių papūtė ragą ir garsiai užriko: 

— Atkelkite vartus Narnijos karaliui, atvykusiam ap- 
lankyti savo patikimo ir didžią malonę pelniusio tarno, 
Salų Atsiskyrėlių gubernatoriaus! 

O salose tada viešpatavo baisus apsileidimas, viskas 
buvo daroma atgrubnagiškai. Vartų taip niekas ir neat- 
kėlė: prasivėrė tik šoniniai varteliai, pro juos išlindo toks 
apmaigytas vyriokas su purvina sena kepure ant galvos 
vietoj šalmo ir surūdijusia ietimi rankoje. Markstydama- 
sis jis nužvelgė tvaskančias atvykėlių povyzas. 

- Pas praklynybę nevalia, - suvogravo žmogelis (norė- 
jo pasakyti: pas jo prakilnybę nevalia). - Kad nesutarta, 
pas aną nevalia, tik tarpu vakaro devintos ir dešimtos, 
kas antrą mėnesio šeštadienį. 

— Nusiimt kepurę prieš svečius iš Narnijos, šunie! - 
sugriaudėjo lordas Bernas ir taip vožtelėjo šarvine piršti- 
ne apmauta ranka, kad kepurė nuo sargo galvos nuskrie- 
jo kažin kur. 

— A? Ką? Kokis čia daiktas darosi? — ėmė vapėti var- 
tų sargas, bet niekas jo nebepaisė. Du Kaspiano vyrai 
įžengė pro vartelius vidun ir, šiek tiek pasiplūkę su už- 
šovais ir sklendėmis (mat viskas buvo gerokai užrūdiję), 
plačiai atlapojo vartus. Dabar jau pilies kieman žengė ir 
pats karalius su palyda. Čia slimpinėjo keletas guber- 
natoriaus sargybinių, dar keli šluostydamiesi burnas iš- 
lindo laukan pro vienas ar kitas duris. Nors jų šarvai ir 
ginkluotė buvo apgailėtinos būklės, vis dėlto šitie vyrai 
galėjo stoti į kovą, jei tik būtų susigaudę, kas vyksta, ar 
kas nors būtų ėmęsis jiems vadovauti, tad akimirksnis 
buvo pavojingas. Kaspianas nedavė jiems laiko atsitokėti 
ir pagalvoti. 

— Kuris jūsų vadas? — paklausė. 

— Aš — na, daugmaž, jei supranti, ką turiu omeny, - 
atsakė išglebusi, dabitiškai išsipusčiusi žmogysta išvis be 
jokių šarvų. 

— Mūsų noras yra toksai, - prašneko Kaspianas, - kad 
mūsų karališkoji viešnagė mūsiškėse Salų Atsiskyrėlių 
valdose taptų, jei tik įmanoma, džiaugsmo, o ne baimės 
šaltiniu ištikimiems mūsų valdiniams. Ir jeigu ne šio- 
ji nuostata, surasčiau tau griežtą žodį pelnytai tarti dėl 
tavo vyrų ginkluotės ir šarvų. Bet kadangi esu nusiteikęs 
gailiaširdingai, tebūnie tau atleista. Įsakyk atšauti stati- 
naitę vyno, lai tavo vyrai išgeria į mūsų sveikatą. Tačiau 
rytoj, vidudienį, geidauju regėti juos šitame pačiame 
kieme, ir kad atrodytų kaip padorūs kareiviai, ne kokie 
valkatos. O kad šiojo mūsų priesako neįvykdysi, užsi- 
trauksi didžią mūsų nemalonę. 

Kapitonas tik prasižiojo, bet čia nedelsdamas įsikišo 
Bernas: 

— Karaliui - tris kartus valio! 

Kareiviai, kurie gal ir nesuprato nieko kita, užtat apie 
vyno statinaitę išgirdo kuo puikiausiai, tuoj pat pratrūko 
valiuoti. Tuomet Kaspianas paliepė daugumai saviškių 
likti kieme, o pats su Bernu, Drinianu ir dar keturiais 
vyrais žengė į menę. 

Pačiame jos gale, apsuptas įvairiausio rango sekreto- 
rių, už stalo sėdėjo jo prakilnybė Salų Atsiskyrėlių gu- 


bernatorius. Gumpas pažiūrėti buvo tulžingas žmogus 

su kupeta kadaise buvusių rudų plaukų, dabar beveik 
visiškai pražilusių. Jis pakėlė galvą, dirstelėjo į būrelį įė- 
jusių svetimšalių ir, vėl įbedęs akis į popierius, nė nesu- 
simąstęs išbėrė: 

— Neužsirašiusius priimu tik kiekvieno mėnesio antrą 
šeštadienį nuo devintos iki dešimtos valandos vakaro. 

Kaspianas linktelėjo Bernui, o pats atsitraukė į šalį. 
Bernas ir Drinianas žingtelėjo pirmyn ir abu drauge 
stvėrė už stalo galų. Pakėlė jį ir sviedė į pasienį, stalas 
apsivertė, į visas puses pasklido krūvos laiškų, aplankų, 
rašalinių, plunksnų, vaško antspaudams bei visokiausių 
popierių. O paskui ne per daug šiurkščiai, bet tvirtai, 
lyg rankos būtų virtusios plieninėmis žnyplėmis, išrovė 
Gumpą iš krėslo ir pastatė ant žemės už kokių keturių 
pėdų, veidu į krėslą. O ten jau sėdėjo Kaspianas, pasidė- 
jęs ant kelių apnuogintą kardą. 

— Mano pone, - prašneko jis, žvilgsniu įsisiurbęs į 
Gumpą, - tamsta sutinki mus ne visai taip, kaip tikėjo- 
mės. Aš esmi Narnijos karalius. 

— Korespondencijoje apie tai neužsiminta nė žodeliu, — 
atsakė gubernatorius. — Anei posėdžių protokoluose. 
Mums apie svečių atvykimą nieko nebuvo pranešta. Baisi 
netvarka. Jei pateiksite prašymą, mielai jį apsvarstysiu... 

— Toksai yra mūsų apsilankymo tikslas - įvertinti, kaip 
tvarkosi jūsų prakilnybės žinyba, - lyg niekur nieko kal- 
bėjo toliau Kaspianas. - Iškart ir noriu atkreipti tamstos 
dėmesį į du dalykus, kuriuos pageidauju, kad smulkiai iš- 
aiškintumei. Pirma: taip ir neradau anei kokio įrašo, liu- 
dijančio, kad šios salos Narnijai uoliai moka prideramą 
duoklę, ničnieko negauta jau pusantro šimto metų. 

- Ši klausimą jau kitą mėnesį iškelsime Taryboje, - pa- 
žadėjo Gumpas. — Ir jei bus pateiktas užsakymas ištirti 
salų finansinę istoriją ir surašyti ataskaitą, ką gi, tuomet 
per patį pirmą susirinkimą kitais metais... 

— Taipgi, - kalbėjo toliau Kaspianas, - tarp mūsų 
įstatymų radau ir tokį, labai aiškiai surašytą: jeigu duok- 
lė nesumokėta, visą skolą padengti privalo Salų Atsi- 
skyrėlių gubernatorius — iš savo kišenės. 

Šiais žodžiais jam pagaliau pavyko patraukti Gumpo 
dėmesį. 

— O, apie tai negali būti nė kalbos, - pareiškė jis. - Ta- 
tai yra ekonominė neįmanomybė... eee... Jūsų didenybė 


veikiausiai teikėsi pajuokauti. 

Pactyliukais jis jau svarstė, ar esama kokio nors būdo 
atsikratyti šitų nekviestų svečių. Jei būtų žinojęs, kad 
Kaspianas atplaukė vos vienu laivu, kad visos jo pajė- 
gos — tik vieno laivo įgula, veikiausiai būtų pabandęs 
meiliais žodeliais užliūliuoti jo budrumą, vildamasis 
naktį juos apsupti ir išžudyti. Tačiau vakarykščiai savo- 
mis akimis buvo matęs sąsiauriais plaukiantį karo laivą, 
matė jį ir siunčiant signalus, kaip įtarė, - lydintiems lai- 
vams. Bet iškart nesuprato, jog tai karaliaus laivas, mat 
vėjas pūtė pernelyg silpnas, kad išskleistų vėliavą, tad 
niekas neįžiūrėjo auksinio liūto. Dėl to gubernatorius 
tiesiog laukė, kas bus toliau. O štai dabar jau neabejo- 
jo, kad prie Bernstedo Kaspianas sutelkęs visą laivyną. 
Gumpui net į galvą neatėjo, kad kas galėtų ryžtis įkelti 
koją į Narouheveną ir pareikšti pretenzijas į salas, užnu- 
garyje turėdamas mažiau nei penkiasdešimt vyrų. Aišku, 
jis negalėjo net įsivaizduoti šitaip pasielgiąs pars. 

— Ir antra, — vėl prakalbo Kaspianas. - Noriu nedel- 
siant sužinoti, kodėl leidai čionai suvešėti tokiam pasi- 
bjaurėtinam ir žmogaus prigimčiai priešingam verslui 
kaip prekyba žmonėmis, žinodamas, kad šitai priešta- 
rauja senovinėms tradicijoms ir visų mūsų dominijų pa- 
pročiams. 

— Verčiamas būtinybės ir neišvengiamybės, — paaiški- 
no jo prakilnybė. - Užtikrinu jus: tai gyvybiškai svarbi 
grandis salos ekonominės plėtotės grandinėje. Nuo jos 


tiesiogiai priklauso dabartinis mūsų klestėjimas. 

— O kam jums reikia vergų? 

- Eksportui, jūsų didenybe. Mes juos parduodame, 
daugiausia - kalormenams, bet mums atviros ir kitos 
rinkos. Mūsų padėtis patogi — esame didelėje verslo 
kryžkelėje. 

— Kitais žodžiais tariant, - pareiškė Kaspianas, - jums 
vergai nereikalingi. Sakyk man, koks dar yra prekybos 
vergais tikslas, neminint tokių kaip Mopsas noro prisi- 
kimšti kišenes? 

— Jūsų didenybė dar jaunas, - Gumpas pasipuošė 
šypsena, kurią derėjo suprasti kaip tėvišką, — ir dėl šios 
priežasties vargu ar pajėgs deramai suvokti, apie kokius 
ekonominius dėsnius kalbame. Galiu pateikti statisti- 
nius duomenis ir diagramas, ir... 

— Tegul esmi dar jaunas, - atsakė Kaspianas, — bet, 
manau, prekybos vergais verslą perpratęs iš vidaus esu nė 
kiek ne prasčiau nei jūsų prakilnybė. Niekaip neįžvel- 
giu, kad šitas verslas padėtų aprūpinti salas mėsa ar duo- 
na, alumi ar vynu, mediena ar kopūstais, ar knygomis, ar 
muzikos instrumentais, ar žirgais ir ginklais, ar dar kuo 
nors, ką verta turėti. Jam reikia tuojau pat užkirsti kelią. 

— Juk tai reikštų atsukti laikrodį atgal! — aiktelėjo gu- 
bernatorius. - Nejaugi tamysta ničnieko negirdėjai apie 
vystymąsi, apie pažangą? 

— Ir viena, ir kita regėjau dar užuomazgoje, - atsakė 
Kaspianas. - Narnijoje mes tai pavadintume nuosmu- 


kiu. Šį verslą būtina uždrausti. 

— Negaliu prisiimti atsakomybės už šitokį įstatymą, — 
pareiškė Gumpas. 

— Ką gi, tavo valia, - atsakė Kaspianas. - Tuomet at- 
leidžiame tave iš pareigų. Milorde Bernai, ateik čionai. 

Gumpas nespėjo dorai net susigaudyti, kas nutiko, o 
Bernas jau klūpojo priešais karalių, kuris abiem ranko- 
mis spaudė jo rankas suglaustais delnais, ir tarė priesai- 
kos žodžius, įsipareigodamas valdyti Salas Atsiskyrėles 
laikydamasis senųjų Narnijos tradicijų, teisių, papročių 
ir įstatymų. O tada Kaspianas tarė: 

— Manau, kad gubernatorių mums jau užteks, - ir su- 
teikė Bernui Salų Atsiskyrėlių kunigaikščio titulą. 

— O tau, mano pone, - Kaspianas vėl kreipėsi į Gum- 
pą, - dovanoju tą skolą už nesumokėtą duoklę. Tiktai 
žinoki: iki rytojaus vidudienio privalai su visais saviš- 
kiais išsikraustyti iš pilies — nuo šiol čia bus kunigaikščio 
rezidencija. 

— Nagi, paklausykite, visa tai labai gražu ir puiku, - įsi- 
terpė vienas iš Gumpo sekretorių. - Vis dėlto, mano po- 
nai, siūlyčiau baigti tą spektaklį ir rimtai pasikalbėti apie 
reikalus. Svarbiausias klausimas, į kurį privalu atsakyti... 

— Svarbiausias klausimas dabar štai koks, - nutraukė 
jį kunigaikštis. - Ar tu su visu valkatų tuntu išsinešdin- 
site geruoju, ar teks išperti jums kailį ? Patys pasirinkite, 
kaip jums labiau patinka. 

Taip viską pavyko sutvarkyti be rimtesnio pasiprie- 


šinimo, o tada Kaspianas įsakė balnoti žirgus — keletas 

jų pilyje dar buvo, tik labai jau suvargę ir prastai prižiū- 
rimi. Kaspianas su Bernu, Drinianu ir dar keletu vyrų 
išjojo į miestą, pasuko tiesiog į vergų turgų. Prekyba virė 
ilgame žemame pastate netoli uosto ir priminė bet kurį 
kitą aukcioną. Salėje buvo prisigrūdę žmonių, o Mopsas, 
įsitaisęs ant pakylos, gerklojo: 

— Štai, mano ponai, prekė numeris dvidešimt trys. 
Puikios būklės terebintas, žemdirbys, bet tinkamas dar- 
bui ir šachtose ar galerose. Neturi nė dvidešimt penke- 
rių metų. Ir nė vieno sugedusio danties. Išlakus vyras, 
stiprus, raumeningas. Nuvilk jam marškinius, Taksai, 
tegul ponai pasižiūri. Anagi va, kokie raumenys! Tik- 
tai pažvelkit į krūtinę! Štai, ponas kampe, regiu, siūlo 
dešimt pusmėnulių. Jūs, ponuli, tikriausiai juokaujat. 
Penkiolika! Aštuoniolika! Už prekę numeris dvidešimt 
trys - aštuoniolika pusmėnulių? Kas daugiau? Dvide- 
šimt vienas! Dėkoju, pone. Dvidešimt vienas... 

Čia Mopsas tik žioptelėjo ir užsikirto — ant pakylos 
atžvangėjo žiedmarškėmis vilkintys didikai. 

— Visi — ant kelių, klaupkitės Narnijos karaliaus aki- 
vaizdoje! — įsakė kunigaikštis. Visi išgirdo lauke dunk- 
sint nerimstančių žirgų kanopas, žvangčiojant kamanas, 
kai kurie jau buvo spėję nugirsti ir gandų apie atvykusį 
karalių ir apie tai, kas nutiko pilyje. Tad dauguma pa- 
kluso. O tuos, kurie paklusti nenorėjo, timptelėję žemyn 
paklupdė kaimynai. Vienas kitas ryžosi džiaugsmingai 
šūktelėti. 

— Už tai, kad vakar išdrįsai paliesti mūsų karališkąjį 
asmenį, tau, Mopsai, dar skaudžiai atsirūgs, — sugriau- 
dėjo Kaspianas. - Tačiau už nežinojimą — atleidžiu. 
Prekyba vergais uždrausta visose mūsų dominijose prieš 
ketvirtį valandos. Visus šiame turguje parduodamus ver- 
gus skelbiu esant laisvus. 

Jis kilstelėjo ranką, prašydamas valiuoti pratrūkusius 
vergus nurimti, ir paklausė: 

— Kur mano draugai? 

— Ta nedidukė meili mergelė ir malonus jaunas po- 
naitis? — pasitikslino Mopsas su meilikaujama šypsena 
lūpose. - O, juos pasičiupo pačius pirmus... 

— Mes čia, mes čia, Kaspianai! - vienu balsu suriko 
Liusė ir Edmundas. 

- Tavo paslaugoms, valdove! - sučiepė iš kiro kampo 
Ripičipas. 

Visi trys buvo jau parduoti, bet juos įsigiję naujieji 
šeimininkai norėjo nusipirkti ir daugiau vergų, tad jie 
dar nebuvo niekur išvesti. Minia prasiskyrė, praleisdama 
du vaikus ir pelę, ir visi trys audringai puolė sveikintis 
su Kaspianu, spausti šiam ranką. Tuojau pat prisistatė ir 
du kalormenų pirkliai. Kalormenai yra tamsiaveidžiai ir 
želdinasi ilgas barzdas. Jie dėvi ilgus, plazdančius apda- 
rus ir oranžinius turbanus. Tai sena tauta, jos atstovai — 
išmintingi, turtingi, mandagūs ir žiaurūs. Pirkliai pagar- 
biai nusilenkė Kaspianui ir apipylė jį gražiais žodžiais, 


vis apie klestėjimo versmes, drėkinančias apdairumo ir 

dorybės sodus, - ir taip toliau, ir panašiai, - bet iš tikrų- 
jų jie troško tik vieno: atgauti sumokėtus pinigus. 

- Žinoma, taip bus teisinga, mano ponai, - patikino 
Kaspianas. - Kiekvienam, šiandien pirkusiam vergą, pi- 
nigai turi būti grąžinti. Mopsai, klok čionai susižertus 
pinigus iki paskutinio minimo. (Minimas yra keturias- 
dešimtoji pusmėnulio dalis.) 

— Nejau jūsų maloningiausioji didenybė ketina paleis- 
ti mane elgetom? - suaimanavo Mopsas. 

— Tavo visas gyvenimas kitų nelaimėmis grįstas, - pa- 
sakė Kaspianas, - ir net jei aš paleisiu tave elgetom, ver- 
čiau jau būti elgeta nei vergu. O kurgi dar vienas mano 
draugas? 

— Ak, šitas? - prapliupo Mopsas. - O, jį imkis sau ir 
turėkis, labai prašom! Aš tiktai džiaugsiuosi juo atsikra- 
tęs. Vis tiek neparduočiau, tokio deguto šaukšto medaus 
statinėj nuo pat gimimo dienos nesu regėjęs. Galų gale 
nuleidau kainą už jį iki penkių pusmėnulių, ir vis tiek 
niekas nenori imti. Bandžiau už dyką iškišti podraug su 
kita preke — vis tiek niekas ano nepageidavo! Nė pirštu 
jo neprisilietė. Nė akies neužmetė. Taksai, atvesk čionai 
Niūrą. 

Tuojau ir buvo atvestas Eustacijus, pažiūrėti - ir tikrai 
suniuręs; žinoma, anokia laimė būti parduotam vergi- 
jon, ir vis dėlto tikriausiai dar pikčiau tapti tokiu niekam 
tikusiu vergu, kurio net pirkti niekas nenori. Eustacijus 


nudrožė prie Kaspiano ir drėbė: 


«73. 


+ „AUŠROS UŽKARIAUTOJO“ KELIONĖ + 


— Aišku. Kaip visada. Pats kažin kur smaginaisi, kol 
mes visi tūnojome nelaisvėje. Spėju, ir apie Britanijos 
konsulatą nieko nesužinojai. Na kaipgi, aišku, kad ne. 

Tą vakarą Narouheveno pilyje buvo iškelta didžiulė 
puota. O paskui Ripičipas, visiems mandagiai nusilen- 
kęs, prieš eidamas gulti pareiškė: 

— Nagi, jau rytoj prasidės mūsų tikrieji nuotykiai! 

Tačiau iškeliauti jau kitą dieną jie, žinoma, negalėjo: 
nei kitą, nei dar kirą. Kadangi dabar ruošėsi plaukti į tolių 
tolius, palikdami už nugaros visas žinomas žemes ir jūras, 
pasiruošti reikėjo itin rūpestingai. Iš „Aušros užkariauto- 
jo“ buvo iškrauta viskas, kas įmanoma, ir tuomet laivas, 
ant volų, aštuoniais žirgais buvo ištemptas į krantą, o pa- 
tys nagingiausi laivų dailidės kibo tikrinti ir taisyti kiek- 
vieną menkiausią detalę. Paskui laivas vėl buvo nuleistas 
į įlankos vandenį ir pakrautas maisto bei geriamojo van- 
dens atsargų tiek, kiek galėjo pakelti, tai yra - dvidešimt 
aštuonioms dienoms. Vadinasi, vos tramdydamas nusi- 
vylimą apskaičiavo Edmundas, plaukti į rytus jie galėsią 
vos dvi savaites, o paskui teks sukti atgal. 

Kol meistrai tvarkė laivą, kol buvo kraunamos atsar- 
gos, Kaspianas veltui laiko negaišo: iškamantinėjo visus 
seniausius jūrų kapitonus, kiek jų pavyko rasti Narouhe- 
vene, bene tie ką nors žinos ar bent bus girdėję kokių 
gandų apie rytų pusėje plytinčius kraštus. Jis išpilstė 
nemaža siaurakaklių šviesaus alaus ąsočių iš pilies rūsių, 


vaišindamas tuos vėtytus ir mėtytus vyrus su trumpomis 

žilomis barzdomis ir skaidriomis mėlynomis akimis, o 
šie jam atsilygino riesdami nebūčiausias istorijas. Vis 
dėlto tie, kurie atrodė patikimiausi, negalėjo pasaky- 
ti nieko tikro apie kokias nors žemes, plytinčias ryčiau 
Salų Atsiskyrėlių; daugelis netgi manė, kad, jei nuplauk- 
si per toli į rytus, pakliūsi į jūrų verpetą, amžinu ratu 
sūkuriuojantį prie pasaulio krašto, toli nuo bet kokios 
sausumos. „Mano išmanymu, kaip tik ten jūsų dideny- 
bės draugai ir atgulė vandenų dugne“ Visi kiti tik po- 
rino kvapą gniaužiančias pasakas apie salas, apgyventas 
begalvių žmonių, apie plūduriuojančias salas, jūros vie- 
sulus ir ugnį, degančią viršum vandens. Ir tik vienas vie- 
nintelis - Ripičipo džiaugsmui - pasakė štai ką: 

— O dar toliau plyti Aslano šalis. Bet ji yra anapus pa- 
saulio krašto, o nusigauti ten jums nepavyks. 

Tačiau pabandę iškamantinėti jį smulkiau, keliautojai 
sužinojo tik tiek, kad senasis jūrininkas šią istoriją girdė- 


jęs iš savo tėvo. 

Savo ruožtu ir Bernas galėjo pasakyti tik tiek, kad 
savo akimis regėjęs šešis bendražygius, išplaukiančius 
rytų pusėn, bet nebesulaukęs iš jų jokios žinelės. Šitai 
jis pasakė Kaspianui, jiedviem stovint ant aukščiausios 
Avros kalvos viršūnės ir žvelgiant į Rytų vandenyną. 

— Dažną ankstų rytą ateidavau čionai, - kalbėjo ku- 
nigaikštis. - Stovėdavau ir žiūrėdavau, kaip saulė išny- 
ra iš jūros, kitąsyk atrodydavo - vos už poros mylių. 
Mąstydavau apie savo draugus, svarstydavau, kas galėtų 
būti ten, už ano horizonto. Tikriausiai ten nėra nieko, 
ir vis tiek mane nuolat graužia gėda, kad jie išplaukė, o 
aš likau. Tik štai labai norėčiau, kad jūsų didenybė nie- 
kur nebeplauktumei. Mums čionai gali prireikti jūsų 
pagalbos. Dabar, nutrūkus vergų prekybai, pasaulis, ko 
gero, iš esmės pasikeis, nujaučiu, kad gali įsiplieksti ka- 
ras su Kalormenu. Mano valdove, pasvarstyk, gal dar 
persigalvosi. 

— Man privalu tesėti priesaiką, milorde kunigaikšti, — 
atsakė Kaspianas. - Be to, ką aš pasakyčiau Ripičipui? 


S SKYRIUS 

Audra ir jos padariniai 


17 praėjus beveik trims viešnagės savaitėms, 
„Aušros užkariautojas“ buvo nuplukdytas iš Na- 
rouheveno uosto į atvirus vandenis. Atsisveikinant buvo 
išsakyta daugybė itin iškilmingų žodžių, palydėti išplau- 
kiančiųjų susirinko didžiulė minia. Paskutinė Kaspiano 
kalba saliečiams buvo sutikta džiaugsmo šūksniais ir 
vogčia nubrauktomis ašaromis, ypač atsisveikinant su 
kunigaikščio šeima, bec kai laivas suglebusia tamsraudo- 
ne bure ėmė tolti nuo kranto, o iš laivagalio sklindantis 
Kaspiano rago gausmas - vis labiau slopti, visi išlydin- 
tieji pritilo. O paskui laivas iš užtakio išniro į atvirus, 
vėjų košiamus vandenis. Burė kaipmat išsipūtė, vilkikas 
atsikabino ir, irklų stumiamas, vėl ėmė artėti prie kranto, 
o „Aušros užkariautojo“ pirmagalį iškėlė pirmoji tikra 
jūros banga - jis vėl virto gyvu, alsuojančiu laivu. Vyrai, 
kurių darbo pamaina dar neprasidėjo, patraukė į triumą, 
o Drinianas pirmas liko budėti laivagalyje. Drakono gal- 
va laivo priekyje pasisuko į rytus, kad saugiai aplenktų 
pietinį Avros kyšulį. 

Išplaukus iš Salų Atsiskyrėlių, kelios pirmosios kelio- 
nės dienos buvo tiesiog nuostabios. Kiekvieną rytą, vos 
nubudusi, Liusė pagalvodavo esanti laimingiausia mer- 
gaitė pasaulyje: kajutės lubos mirguliuodavo saulės nu- 
tvieksto vandens atspindžiais, o vos atsikėlusi ji galėjo 
apžiūrėti visus tuos naujutėlius puikius daiktus, įsigytus 
Salose Atsiskyrėlėse: ilgaaulius jūreiviškus batus, stora- 
padžius pusbačius, apsiaustus, odinukes, šalikus. Paskui 
ji išlipdavo į denį apsidairyti, apžvelgti jūros, kuri kas- 
dien atrodė vis mėlynesnė, giliai įkvėpti sūrstelėjusio 
oro, kuris kasdien vis labiau šilo. O jau tada ateidavo ir 
pusryčių metas, ir apetitas sukildavo toks, koks būna tik 
keliaujant jūromis. 

Nemažai laiko Liusė praleisdavo laivagalyje, ten, 
įsitaisiusi ant suoliuko, pliekdavo šachmatais su Ri- 
pičipu. Linksma buvo stebėti, kaip jis kilnoja gerokai 
jam per dideles figūras, apglėbęs abiem letenėlėmis, ir 
gauna pasistiebti, jei nori vėl pastatyti figūrą daugmaž 
ties lentos viduriu. Tačiau žaidėjas jis buvo geras ir, kai 
tik neužsimiršdavo, ką darąs, paprastai laimėdavo. Vis 
dėlto pergalę kartais švęsdavo ir Liusė, mat pelė kartais 
pasielgdavo nei šiaip, nei taip, tarkime, pasiųsdavo žirgą 
į puolimą taip, kad grėsmę jam sukeldavo tiek valdovė, 
tiek bokštas. Šitaip nutikdavo tada, kai Ripičipui aki- 
mirką išrūkdavo iš galvos, kad tai - tik šachmatų par- 
tija, jis pasijusdavo atsidūręs tikrame mūšyje ir privers- 


davo žirgą elgtis taip, kaip, juo dėtas, būtų elgęsis pacs. 

Jo galva buvo pramušta nutrūktgalviškais antpuoliais, 
šūkiais: „Šlovė arba mirtis!“ — ir kautynėm iki paskuti- 
nio kraujo lašo. 

Tačiau tokios palaimingos dienos trūko neilgai. Vie- 
ną vakarą, žvelgdama iš laivagalio į ilgą kilvaterio skrodę 
vandenyje, Liusė pastebėjo, kaip vakarų pusėje stulbi- 
nančiu greičiu telkiasi debesų tumulai. Staiga debesys 
praplyšo ir per properšą plūstelėjo sodriai geltona sau- 
lėlydžio šviesa. Jūra laivo užnugaryje ėmė šiauštis keistų 
pavidalų bangomis ir visa nusidažė pilkšvais ir gelzga- 
nais atspalviais lyg purvina nebalinta drobė. Oras staiga 
atšalo. Laivas skriejo pirmyn kažkaip neramiai, lyg jaus- 
damas iš paskos atsigenantį pavojų. Burė čia subliūkšda- 
vo ir nukardavo, čia, vėjo išpūsta, pašėlusiai suplazdėda- 
vo. Kol Liusė nejučia dėjosi į galvą visus šiuos dalykus 
ir svarstė, ką galėtų reikšti grėsmingai pasikeitęs vėjo 
švilpimas, Drinianas suriko: 

— Visa įgula - ant denio! 

Dar po akimirkos visi jau karštligiškai triūsė. Buvo 
užsandarinami liukai, kambuze užgeso ugnis, vyrai ropš- 
tėsi lynais viršun sumažinti burės ploto. Bet audra už- 
griuvo jiems nespėjus baigti darbų. Liusei pasirodė, kad 
tiesiog priešais laivą atsivėrė milžiniškas jūros slėnis, ir 
jie nuslydo šlaitu žemyn - giliau, nei pamanytum esant 
išvis įmanoma. Tuojau pat jiems priešpriešiais užvirto 
didžiulis pilkšvo vandens kalnas, gerokai aukštesnis už 


laivo stiebą; atrodė, mirties išvengti jau niekaip nepa- 

vyks, bet jie nežinia kaip buvo užsviesti į to kalno viršū- 
nę. O tada laivas ėmė suktis vilkeliu. Ant denio siūbte- 
lėjo ištisas vandens krioklys; bakas ir jutas virto tarytum 
dviem salomis, atskirtomis įsišėlusios, urduliuojančios 
jūros. Aukštybėse jūreiviai, išsitiesę ant rėjos, beviltiškai 
stengėsi suvaldyti burę. Nutrūkusios virvės galas styrojo 


vėjyje išsitempęs ir tiesus, tarytum žarsteklis, ne virvė. 

— Lisk į triumą, panele! - užbaubė Drinianas. 


Liusė, kuri gerai žinojo, kad sausumos žiurkės, nesvar- 
bu, vyriškos ar moteriškos lyties, paprastai tik trukdo 
jūrininkams, painiojasi po kojomis, pamėgino paklusti. 
Tik šitai toli gražu nebuvo lengva. „Aušros užkariauto- 


jas“ siaubingai pakrypo į dešinę, tad pasviręs denis buvo 

įstrižas lyg namo stogas. Liusė, įsikibusi turėklo, šiaip 
ne taip nusikeberiojo iki laiptelių, ten turėjo palūkėti, 
kol pora vyrų išlips viršun, tik tuomet suskato rangytis 
žemyn. Laimė, buvo tvirtai įsikibusi, mat, vos jai pasie- 
kus laiptelių papėdę, per denį šniokšdama plūstelėjo dar 
viena banga, užliedama Liusę iki pečių. Mergaitė ir šiaip 
jau buvo kiaurai permerkta purslų ir lietaus, bet banga 
pasirodė gerokai šaltesnė. Galiausiai Liusė nėrė prie ka- 
jutės durų ir, sėkmingai įsmukusi vidun, jas užtrenkė, 
valandėlei atkirsdama ir šiurpų beprotiško lėkimo į tam 
są reginį, bet ją, žinoma, vis tiek pasiekė kraują gyslo- 
se stingdančių garsų maišalynė: girgždesys, tratėjimas, 
pokšėjimas, dundėjimas, ūžesys ir griausmas; iš tiesų čia, 
apačioje, tas triukšmas dar labiau baugino, nei stovint 
ant juto. 

Niekas nepasikeitė ir kitą, ir dar kitą dieną. Šitai tęsė: 
si jau taip ilgai, kad visi beveik spėjo pamiršti, jog būna 
ir kitaip. Prie rumpelio visąlaik turėjo budėti ne mažiau 
kaip trys vyrai, ir tiktai visi trys, sutelkę jėgas, įstengė 
šiaip taip suvaldyti laivą, kad beviltiškai nenukrypių 
nuo kurso. Siurblio irgi nevalia buvo palikti be priežiū- 
ros: vandenį teko pumpuoti nuolat. Visi turėjo suktis be 
poilsio, neįmanoma buvo nei išsivirti šilto maisto, nei 
išsidžiovinti rūbų, vienas žmogus pražuvo iškritęs per 
bortą, o saulės nėsyk nekyštelėjo net spindulėlis. 

Kai viskas galų gale baigėsi, Eustacijaus dienoraštyje 
atsirado toks įrašas: 

Rugsėjo 3 


Šiandien, regis, po viso šimtmečio, pagaliau vėl galiu 
rašyti. Lėkėme, uragano genami, ištisas trylika dienų ir 
naktų. Žinau, nes kruopščiai jas skaičiavau, o kiti tegul 
sau tvirtina, jei taip nori, kad tiktai dvylika. Iš tiesų, vie- 
nas malonumas leistis į pavojingą kelionę su tokia publi- 
ka, kuri net skaičiuoti dorai nemoka! Siaubingos buvo 
dienos, ką ir pridursi. Milžiniškos bangos blaškė laivą 
aukštyn žemyn, aukštyn žemyn, ištisas valandas, buvau 
permirkęs iki siūlo galo, o apie kokį padoresnį maistą 
galėjai nė nesvajoti, ką ten, niekas net mesistengė ko nors 
pagaminti. Neverta nė sakyti, kad radijo siųstuvo jie ne- 
turi, neturi net signalinės raketos, tad pagalbos, aišku, 
neprisišauksi. Visa kas byloja, kad mano teisybė buvo iš 
pat pradžių, tik veltui kaliau jiems į galvas, kokia bepro- 
tybė yra leistis į jūras su šitokia papuvusia gelda. Būtų 
prastai net ir tuo atveju, jei keliauti tektų su normaliais 
žmonėmis, ne piktosiomis dvasiomis, įgijusiomis žmo- 
gaus pavidalą. Kaspianas ir Edmundas elgiasi su manimi 
kaip tikri galvijai. Tik pamanykite, tą naktį, kai prara- 
dome burės stiebą (dabar likęs tik strampas), nors jau- 
čiausi, švelniai tariant, nelabai kaip, jie išsitempė mane 
ant denio ir privertė triūsti lyg vergą. Liusė įbruko man 
irklą ir dar paaiškino, esą Ripičipas mielai sutiktų ir- 
kluoti, tik jam nepakanka ūgio. Nejaugi ji nemato, kad 
tasai žvėriūkštis viską daro vien tik tam, kad pasirodytų? 

Regis, net tokia mažė kaip ji jau turėtų turėti pakanka- 
mai nuovokos, kad suprastų tokius dalykus. Šiandien 
tas suknistas laivapalaikis bent jau nebesiūbuoja kaip 
išprotėjęs, ir saulė išlindo, o mes visi burnas aušiname 
mėgindami nuspręsti, ką daryti toliau. Maisto, ar, vei- 
kiau, to šlykštaus nevalgomo mitalo, turime maždaug 
šešiolikai dienų. (Visos vištos buvo nušluotos per bor- 
tą. O net jei taip ir nebūtų atsitikę, vis tiek per audrą 
būtų nustojusios dėti kiaušinius.) Ber didžiausia mūsų 
bėda yra vandens stygius. Dvi statinės per audrą suskilo 
ir dabar riogso tuščios, mat vanduo išsisunkė lauk. (Dar 
vienas Narnijos atgrubnagiškumo pavyzdys.) Žiauriai 
taupydami, skirdami po pusę pintos per dieną kiekvie- 
nam, išsiversime dvylika dienų. (Užtat romo ir vyno liko 
į valias, bet netgi s7:ie>25 pakanka sveiko proto suvokti, 
kad prisisiurbus tokių gėralų paskui tik dar baisiau ka- 
muotų troškulys.) 

Jei tik būtų įmanoma, užvis protingiausia dabar būtų 
tučtuojau sukti į vakarus ir plaukti atgal į Salas Atsisky- 
rėles. Deja, kol atsidūrėme čia, kur esame dabar, plaukė- 
me ištisas aštuoniolika dienų, negana to, vėtros genami 
švilpėme beprotišku greičiu. Tad, jei staiga ir imtų pūsti 
rytys, kelyje atgal veikiausiai užtruktume kur kas ilgiau. 
Bet rytys nepučia, ką ten, išvis nėra jokio vėjo. Mėginti 
parsikrapštyti atgal irkluojant — irgi beviltiška, per ilgai 
truktų, be to, pasak Kaspiano, pusės pintos vandens per 
dieną - gerokai per mažai, kad vyrams užtektų jėgų ir- 

kluoti. O čia jis tikrai klysta, kaip kažin ką. Bandžiau 
jam paaiškinti, kad prakaituodamas žmogus atvėsta, tad 
irkluojantiems vyrams vandens reikėtų netgi mažiau. 
O jis tiesiog nuleido negirdomis — visada taip daro, kai 
nesumąsto, ką atsakyti. Visi kiti nubalsavo, kad reikėtų 
plaukti pirmyn, viliantis aptikti kokią nors žemę. Paju- 
tau pareigą jiems priminti, kad iš tiesų mes net nežino- 
me, ar priekyje išvis esama žemės, mėginau įtikinti, kaip 
pavojinga savo norus laikyti tikrais dalykais. Gal ma- 
note, kad tuomet jie sugalvojo ką nors geriau? Aha, iš- 
graužk! Jiems net užteko įžūlumo paklausti, ką galėčiau 
pasiūlyti aš! Tad ramiai ir mandagiai jiems išaiškinau, 
kad buvau pagrobtas ir ne savo valia paimtas į šią kvailą 
kelionę, taigi dabar tegul neprašo, kad tai as traukčiau 


juos iš kebeknės. 


Rugsėjo 4 


Vis dar nejudame iš vietos, nes nėra jokio vėjo. Pietų 
daviniai visiškai skurdūs, o man dar kliuvo mažiau nei 
visiems kitiems. Kaspianas labai jau mitriai dalina mais- 
tą ir turbūt mano, kad aš nieko nepastebėsiu! Liusė 
nežinia dėl kokios priežasties mėgino atkurti teisybę ir 
pasiūlė man dalį savo porcijos, bet tasai amžinai kaišio- 
jantis nosį kur nereikia dorybinguolis Edmundas jai su- 
trukdė. Saulė kepina kaip pašėlusi. Visą vakarą kamuoja 
troškulys. 

Rugsėjo S 


Vis dar štilis, tad mes vis dar įstrigę, karštis tiesiog siau- 
bingas. Visą dieną jaučiausi šlykščiai, kaip kažin ką, kyla 
temperatūra. Savaime suprantama, šitiems ir į galvą ne- 


atėjo pasiimti kelionėn bent termometrą. 


Rugsėjo 6 


Klaiki diena. Pabudęs naktį iškart supratau, kad tikrai 
karščiuoju ir man būtina atsigerti vandens. Bet kuris 
gydytojas būtų taip prisakęs. Kaip Dievą myliu: aš tik- 
rai ne iš tų, kurie ieško sau nepelnytų privilegijų, bet nė 
sapne nebūčiau susapnavęs, kad šitoks vandens norma- 
vimas galioja ir ligoniui. Iš tikrųjų galėjau pažadinti ki- 
tus ir paprašyti, kad atneštų man atsigerti, bet, manau, 
būtų buvę labai savanaudiška trikdyti jiems miegą. Tad 
atsikėliau pats, pasiėmiau puodelį ir ant pirštų galiu- 
kų ištykinau iš tos Juodosios skylės, kur tenka miegoti, 
stengdamasis nė nekrepštelėti, kad nepabustų Kaspia- 
nas ar Edmundas, mat dabar, kai prasidėjo tie karščiai ir 
ėmė trūkti vandens, jie miega gana prastai. Aš visuomet 
stengiuosi pagalvoti apie kitus, net jeigu jie su manimi 
elgiasi labai negražiai. Ištrūkau į didžiąją kajutę, jei tik 
galima taip vadinti tą patalpą, kur įrengti irklininkų 
suolai ir sukrautas bagažas. Vandens statinė pastatyta 


kaip tik šiame gale. Viskas klostėsi taip sklandžiai, bet 

prisisemti puodelio taip ir nesuspėjau - mane pričiupo, 
ir ne kas kitas, o tas 2ususęs šnipiūkstis, Ripas! Bandžiau 
jam paaiškinti, kad noriu išlipti į denį įkvėpti gryno oro 
(jei pakeliui dar pasisemsiu vandens, tai visiškai ne jo 
reikalas), o jis paklausė, kam nešuosi puodelį. Ir pakėlė 
tokį triukšmą, kad tuojau sulėkė visas laivas. Buvau taip 
apšmeižtas, kad baisu ir pasakyti. Aš jų paklausiau - argi 
ne taip, manimi dėtas, būtų pasielgęs ir bet kas kitas? — 
kurių galų pats Ripičipas vidury nakties šniukštinėja 
apie vandens statinę. Ir jis paaiškino esąs pernelyg mažas, 
kad kuo nors praverstų denyje, taigi apsiėmęs kiekvieną 
naktį sergėti vandenį, kad dar vienas vyrų galėtų ramiai 
pamiegoti. Čia ir pasirodė jų išgarbintasis teisingumas: 
visi patikėjo ne manimi, o jw0. Prieš tokius dalykus juk 
nepapūsi. 

Teko atsiprašyti, kitaip tas grėsmingas žvėriūkštis 
būtų puolęs mane su kardu. O tada Kaspianas pasirodė 
visu gražumu, atsiskleidė tikrasis jo, nuožmaus tirono, 
veidas; jis garsiai, kad visi išgirstų, pranešė, esą nuo šiol 
kiekvienam, sugautam „vagiant“ vandenį, bus įkrėsta 
„du tuzinai“. Aš net nesupratau, apie ką jis čia pliurpia, 
bet Edmundas paskui paaiškino. Jis, aišku, žinojo, nes 
apie tokius dalykus dažnai kalbama knygose, kurias tie 
Pevensiai mėgsta skaityti. 

Po tokio tikram bailiui tinkamo grasinimo Kaspianas 
staiga pakeitė giesmelę ir prašneko labai jau globėjiškai. 
Priskiedė, kaip jam manęs gaila, ir dar ėmė aiškinti, kad 

karščiuoja ir blogai jaučiasi visi, tad teksią kaip nors iš- 
tverti. Slykštus, pasipūtęs dorybinguolis. Siandien net 


nesikėliau iš lovos. 


Rugsėjo 7 


Šiandien pakilo šioks toks vėjelis, deja — vakaris. Nusi- 
krapštėme kelias mylias į rytus, iškėlę burės atraižą ant, 
pasak Driniano, avarinio stiebo - buvo statmenai iškel- 
tas bušpritas ir pririštas prie tikrojo stiebo strampo. Vis 
dar siaubingai kamuoja troškulys. 


Rugsėjo 8 


Vis dar plaukiame į rytus. Visą dieną tysau guolyje; ne- 
simačiau su niekuo, tik su Liuse, kol tie du šėtono išpe- 
ros atėjo gulti. Liusė pasidalijo su manimi savo vandens 
porcija. Sako, kad mergaitėms troškulys būna ne toks 
baisus, kaip berniukams. Aš visuomet taip ir maniau, 


bet jūrose šią žinią, manding, reikėtų paskleisti plačiau. 
Rugsėjo 9 


Maryti žemė - labai aukštas kalnas, dar labai toli, piet- 


ryčių pusėje. 

Rugsėjo 10 


Kalnas dar labiau išaugo ir matyti aiškiau, bet vis dar 
toli. Siandien vėl išvydome žuvėdras - po jau nebežinau 


kiek dienų pertraukos. 


Rugsėjo 11 


Pavyko pagauti kelias žuvis, suvalgėme jas pietums. Maž- 
daug septintą valandą vakaro nuleidome inkarą trijų jū- 
ros sieksnių gylyje tos kalnuotos salos įlankoje. Kaspia- 
nas, pusprotis nelaimingas, neleidžia lipti į krantą, mat 
jau temsta, o jis baiminasi laukinių čiabuvių ar Žvėrių. 


Užtar šį vakarą gavome kiek daugiau vandens atsigerti. 


Tai, kas laukė jų saloje, su Eustacijumi susiję labiau nei 
su bet kuo kitu, tačiau toliau pasakoti jo paties žodžiais 
nebeįmanoma, nes po rugsėjo vienuoliktosios jam labai 
ilgai neberūpėjo jokie dienoraščiai. 

Išaušus rytui, virš galvų driekėsi apsiūkęs žemas dan- 
gus, šutra tvyrojo neapsakoma. Keliautojai išvydo at- 
sidūrę įlankoje, iš visų pusių apsuptoje tokių stačių, 
sueižėjusių uolų, kad mažne galėjai pasijusti įplaukęs 
į Norvegijos fjordą. Tiesiog priešais, įlankos gilumoje, 
buvo matyti siauras lygumos ruožas, tankiai apaugęs į ked- 
rus panašiais medžiais, iš miškelio tekėjo sravus upokš- 
nis. Tolėliau aukštyn šovė status skardis, užsibaigiantis 


dantyta ketera, o anapus jo tamsavo kalnai, jų viršūnės 

skendo tamspilkių debesų kloduose. Artimesnėmis uo- 
lomis abipus įlankos šen ten driekėsi balti siūleliai; visi 
iškart suprato, kad tai kriokliai, nors iš tolo nei buvo 
matyti vandens tekėjimo, nei girdėti šniokštimo. Čia iš- 


vis viešpatavo kurti tyla, įlankos paviršius buvo lygutėlis 

it stiklas. Uolos jame atsispindėjo iki menkiausių smulk- 
menų. Jei tai būtų buvęs paveikslas, reginys veikiausiai 
būtų atrodęs gražus, bet keliautojus aplinka prislėgė. 
Kraštas nežadėjo būti itin svetingas lankytojams. 

Laivo įgula ir keleiviai per du kartus valtimi išsikėlė 
į krantą, visi į valias atsigėrė ir nusiprausė upėje, tada 
užkando ir kiek atsipūtė, o paskui Kaspianas pasiuntė 
keturis vyrus atgal prižiūrėti laivo; visų kitų laukė darbų 
kupina diena. Labai jau daug ką reikėjo nuveikti: iškelti 
į krantą vandens statines, įskilusias, jei įmanoma, sutai- 
syti, visas — vėl pripildyti; nuleisti medį, geriausia, jei pa- 
vyktų rasti, — pušį, iš kamieno sumeistrauti naują laivo 
stiebą; keletą vyrų pasiųsti į medžioklę, kad pargabentų 
nors kokio laimikio; išsiskalbti ir susilopyti drabužius; 
o ką ir kalbėti apie baisybę visokiausių smulkių remon- 
to darbelių pačiame laive, kur po audros daug kas buvo 
sulūžę ar sutrūkę. Mat „Aušros užkariautoją“ - dabar, 
žvelgiant nuo kranto, per atstumą, tai juo labiau krito 
į akis - sunku buvo net atpažinti: tai buvo jau nebe tas 
dailus, elegantiškas laivas, išplaukęs iš Narouheveno. 
Dabar jis veikiau panėšėjo į sukiužusį, apsilaupiusį gre- 
mėzdą, kurį bet kas palaikytų sudužusio laivo liekana. 
Ne ką geriau atrodė ir įgula: sulysę, pablyškę, nuo miego 
stygiaus paraudusiomis akimis, skarmaluoti. 

Eustacijus išsipleikęs tysojo po medžiu; išgirdus ap- 
tarinėjant visus šiuos planus, jam širdis nuriedėjo į kul- 
nus. Nejaugi ir vėl teks apsieiti be jokio poilsio? Atrodė, 

kad jau pačią pirmą dieną, vos iškėlus koją ant išsvajotos 
tvirtos žemės, vėl teks triūsti iki devinto prakaito, nė 
kiek ne mažiau nei jūroje. Ir čia jam dingtelėjo labai jau 
masinanti mintis. Niekas net nedirsčiojo jo pusėn - visi 
užsidegę plepėjo apie tą savo laivą, beveik galėjai pama- 
nyti, kad jiems ta nelaiminga gelda tikrai patinka. Tad 
kodėl jam patyliukais nepasišalinus sau? Patrauktų į sa- 
los gilumą, susirastų kokią vėsią, erdvią vietelę kalnuose, 
kaip reikiant išsimiegotų, o pas kitus sugrįžtų tik tada, 
kai dienos darbai būtų baigti. Eustacijus neabejojo, kad 
tada išties atsigautų. Tik, aišku, reikėtų labai saugotis, 
kad įlanka ir laivas nedingtų iš akių, kad jis be vargo ras- 
tų kelią atgal. Eustacijus nė kiek netroško būti paliktas 
šitame krašte vienas. 

Nieko nelaukęs ir ėmėsi įgyvendinti savo planą. Ty- 
lutėliai pakilo ir neskubėdamas patraukė tarp medžių, 
žingsniavo lėtai, tartum be jokio tikslo: jeigu kas nors 
jį ir pastebėtų, tegul nusprendžia, kad jis tiesiog suma- 
nė truputį pramankštinti kojas. Net pats nustebo, kaip 
greitai pokalbis už nugaros nutyko, o jį apsiautė tyla 
ir šutra, ir tamsžali miško šešėliai. Netrukus Eustacijus 
sumojo galįs žingsniuoti nebe taip atsargiai, sparčiau ir 
ryžtingiau. 

Paspartinęs žingsnį, greitai atsidūrė kitapus miško. 
Dabar tiesiog priešais kilo gana status skardis, apaugęs 
sausa, slidžia žole. Vis dėlto Eusracijus, remdamasis ko- 


jomis ir kabindamasis rankomis, visai sėkmingai rabždi- 

nosi aukštyn, nors ir pridusęs, šniokštuodamas, nors be 
paliovos šluostydamasis išrasojusią kaktą. Tai, beje, buvo 
tikras ženklas, kad, nors jis pats to neįtarė, naujasis gy- 
venimo būdas jam jau išėjo į gera, mat senasis Haroldo 
ir Albertos Eustacijus tebūtų ištvėręs vos kokias dešimt 
minučių ir suvis atsisakęs minties kopti į skardį. 

Nors ir lėtai, keliskart stabtelėjęs atsikvėpti, jis vis 
dėlto pasiekė keterą. Eustacijus vylėsi iš čia galėsiąs ap- 
žvelgti salą, bet sunkūs debesys leidosi vis žemiau, artyn 
plūdo ir ištisas rūko vandenynas. Eustacijus atsisėdo ir 
pažvelgė ten link, iš kur atėjęs. Jis buvo užkopęs taip 
aukštai, kad įlanka apačioje atrodė visai mažytė, o jūros 
jis aprėpė žvilgsniu mylių mylias. Nuo kalnų slenkan- 
tis rūkas jau supstė jį iš visų pusių, tirštas, bet nešaltas, 
ir Eustacijus prigulęs vartėsi tai ant vieno, tai ant kito 
šono, norėdamas įsitaisyti kuo patogiau ir pasimėgauti 
poilsiu. 

Bet pasimėgauti jam taip ir neteko, ar bent jau neil- 
gai. Bene pirmąsyk gyvenime jį ėmė slėgti vienatvė. Iš 
pradžių šis jausmas į širdį ėmė smelktis labai palengva. 
O paskui apniko nerimas: Eustacijus nenutuokė, kiek 
praėjo laiko. Nebuvo girdėti nė menkiausio garselio. 
Berniukui staiga dingtelėjo, kad jis galbūt čia gulinėja 
jau ištisas valandas. Ką žinai, galbūt kiti jau išplaukę! 
Galbūt jie tyčia nesutrukdė jam pasitraukti, galbūt ir 
siekė juo atsikratyti! Siaubo apimtas Eustacijus pašoko 
ir suskato rabždintis žemyn. 

Panikos genamas jis pernelyg skubėjo, kluptelėjo aukš- 
toje žolėje ir nuslydo kelias pėdas žemiau. Čia jam ding- 
telėjo, kad slysdamas bus pernelyg nukrypęs į kairę, o 
kopdamas aukštyn toje pusėje matė pragarmių. Tad užsi- 
ropštė atgal į viršų, stengdamasis pataikyti į tą pačią vietą, 
iš kurios pradėjo leistis, ir vėl pabandė krapštytis žemyn, 
laikydamasis dešinės. Dabar jau viskas susiklostė lyg ir 
sėkmingiau. Eustacijus leidosi labai atsargiai, nes mato- 
mumas siekė gal jardą, ne daugiau, be to, jį vis dar gau- 
bė visiška tyla. Iš tiesų labai nejauku judėti atsargiai, kai 
vidinis balsas be paliovos ragina: „Paskubėk, paskubėk, 
paskubėk!“ Mat siaubinga nuojauta, kad bendražygiai 
ims ir paliks jį čia vieną, kas akimirką vis stiprėjo. Jeigu 
Eustacijus būtų bent kiek geriau pažinęs, kokie iš tiesų yra 
Kaspianas ir Pevensiai, būtų puikiausiai supratęs, kad ši- 
taip jie nė už ką nebūtų pasielgę. Bet jis jau sugebėjo sau 
įsikalti, kad visi jie - šėtono išperos žmonių pavidalu. 

— Na pagaliau! - išsprūdo 


Eustacijui, kai slystelėjęs nu- ali 
sirito palaidų akmenėlių | 
nuošliauža (nuobirynas, 
štai kaip tai vadinasi) 

ir atsidūrė ant lygios 
žemės. - Taigi, kur da- 
bar tie medžiai? Kažkas 
tamsuoja priekyje... Kaip 
kažin ką, rūkas jau skysta. 


41035 


+ „AUŠROS UŽKARIAUTOJO“ KELIONĖ + 


Taip ir buvo. Vis ryškėjančioje šviesoje Eustacijui teko 
prisimerkti. Rūkas pagaliau išsisklaidė. Eustacijus išvydo 
atsidūręs visiškai nepažįstamame slėnyje, jūros niekur 
nebuvo matyti. 


6 SKYRIUS 


Eustacijaus nuotykiai 


> 


aip tik tuo metu visi kiti upėje prausėsi veidus, 
mazgojosi rankas, ruošdamiesi pietauti ir ilsėtis. 
Trys taikliausi šauliai buvo patraukę į kalvas dešiniau 
nuo įlankos ir grįžo nešini pora laukinių ožkų, kurių 
mėsa jau čirškinosi ant laužo. Kaspianas buvo įsakęs 
pargabenti į krantą statinaitę vyno - stipraus Arčenlan- 
do vyno, kurį prieš geriant reikia atskiesti vandeniu, tad 
gėrimo į valias turėjo pakakti visiems. Nuo pat ryto sėk- 
mingai padirbėję, valgyti jie susėdo smagiai nusiteikę. 
Tad tiktai sudorojęs antrą ožkienos porciją Edmundas 
susizgribo paklausti: 
— O kur tasai mūsų vargas ir nelaimė Eustacijus? 
Eustacijus tuo metu stovėjo ir akis išpūtęs stebeilijo į 
nepažįstamą slėnį. Jis buvo toks siauras ir gilus, tokiais 
stačiais ir uolėtais šlaitais, kad priminė veikiau milžiniš- 
ką duobę ar griovį. Žole užžėlusiame jo dugne šen ten 
smygsojo akmenys, Eustacijus pastebėjo ir juodų, tar- 
tum išdegusių ruožų, kokių galima pamatyti ant gele- 
žinkelio pylimo sausringą vasarą. Išvydo jis ir už kokių 

penkiolikos jardų telkšantį skaidrų ežerėlį labai lygiu 
paviršiumi. Slėnyje nebuvo matyti nė gyvos dvasios: nei 
žvėries, nei paukščio, netgi vabzdžio. Tik svilino saulė, 
o iš visų pusių į slėnio gelmę žvelgė niaurios, šerpetotos 
kalnų iškyšos bei viršūnės. 

Eustacijus, aišku, susigaudė, kad rūke jam, matyt, 
apsisuko galva, tad nusiropštė nuo keteros į priešingą 
pusę, nei reikėjo. Tad tuoj pat susiruošė traukti atga- 
lios. Bet atsigręžęs net nusipurtė. Regis, kažkokios slė- 
piningos, neįtikėtinos sėkmės lydimas, bus nusileidęs 
į slėnį vieninteliu įmanomu taku - siaurute ir šiurpiai 
stačia juostele, abipus kurios žiojėjo bedugnės prarajos. 
Kito būdo užsiropšti viršun tiesiog nebuvo. Bet ar jam 
tai pavyktų dabar, kai taip aiškiai matyti tykantys pa- 
vojai? Vos apie tai pagalvojusiam Eustacijui ėmė svaig- 
ti galva. 

Jis vėl apsisuko nusprendęs, kad pirmiausia reikėtų at- 
sigerti ežerėlio vandens. Bet nespėjęs nė žingsnio žengti 
ton pusėn, už nugaros išgirdo kažkokį bruzdesį. Visiškai 
tylų, tokio nė triukšmu nepavadinsi, bet toje neaprėpia- 
moje tyloje jis nuaidėjo gana garsiai. Eustacijus kokiai 
sekundei virto druskos stulpu. O paskui pakreipė galvą 
ir dirstelėjo sau per petį. 

Kiek kairiau vienos uolos papėdėje juodavo žema, 
tamsi skylė, galbūt - kokio urvo anga. Ir iš jos vinguria- 
vo dvi plonytės dūmų sruogelės. O palaidi akmenys vos 


vos žemėliau tos tamsios kiaurymės ėmė judėti (kaip tik 

jų gurgžėjimą Eustacijus ir išgirdo), tarsi už jų tamsoje 
kažin kas šliaužtų. 

Kažkas ten ir iš tikrųjų šliaužė. Dar blogiau - tas kaž- 
kas šliaužė laukan. Edmundas arba Liusė - arba jūs — iš 
pirmo žvilgsnio būtų atpažinę, kas tai, bet Eustacijus 
nebuvo skaitęs nė vienos pasakų knygos. Iš urvo išlindo 
padaras, kokio jis nė sapne nebuvo regėjęs: ištįsęs pilkš- 
vas snukis, blausios raudonos akys, kūnas be plunksnų ir 
be kailio - ilgas ir lankstus, besirangantis žeme, kojos su 
kelio sąnariu, iškilusiu netgi virš nugaros, kaip voro, grės- 
mingi nagai, šikšnosparnio sparnai, dusliai gurgždantys 
velkami akmenimis, ir galaižin kiek jardų uodegos. Iš 
abiejų jo šnervių pliūpčiojo dūmų sruogelės. Drakonas... 
bet Eusracijus to žodžio taip ir neištarė. Tiesa, jei ir būtų 


ištaręs, tai niekuo nebūtų padėję. 

Vis dėlto, jei Eustacijus būtų bent šį tą nutuokęs apie 
drakonus, šio elgesys jį būtų nustebinęs. Drakonas ne- 
pritūpė remdamasis priekinėmis kojomis, nesuplasnojo 
sparnais, iš nasrų nepliūptelėjo liepsnos. Netgi iš šnervių 
rūkstantys dūmai buvo skysti — šitaip rūksta nebent bai- 
giantis užgesti laužas. Drakonas, regis, net nepastebėjo 
Eustacijaus. Lėtai lėtai nušliaužė ežerėlio link - vis stab- 
čiodamas atsikvėpti. Net ir surakintas baimės, Eustaci- 
jus sugebėjo suvokti, kad tasai padaras jau labai senas, 
sukriošęs ir varganas. Gal vertėtų pamėginti vienu šuo- 
liu prasmukti prie takelio aukštyn? - šmėstelėjo mintis. 


Tačiau net ir menkiausias triukšmas, ko gero, atkreiptų 

drakono dėmesį. Ką žinai, galbūt jis atsigręžtų, gal netgi 
atgytų. O gal išvis tik apsimetinėja? Šiaip ar taip, kokia 
prasmė mėginti gelbėtis kopiant į kalną nuo skraidančio 
persekiotojo? 

Padaras priartėjo prie ežerėlio ir, stumdamas žvyru 
kraupų žvynuotą smakrą, bandė pasiekti vandenį. Ta- 
čiau atsigerti taip ir nesuspėjo: iš nasrų ištrūko kraują 
gyslose stingdantis gargimas ar slopi aimana, paskui dra- 
konas sutrūkčiojo visu kūnu, parvirto ant šono ir liko 
tysoti nekrustelėdamas; viena letena styrojo pakibusi 
ore. Iš plačiai pražiotų nasrų ištekėjo juosvo kraujo sro- 
velė. Dūmai, pliūpčiojantys iš šnervių, staiga pajuodo, 
išsisklaidė. Ir daugiau neberūko. 

Eustacijus dar ilgai nedrįso net pajudėti. Galbūt tai 
kokia nors plėšrūno suktybė, galbūt šitaip jis privilio- 
ja keliautojus pasitikti savo lemties? Vis dėlto niekas 
pasaulyje negali laukti amžinai. Eustacijus žingtelėjo 
artyn, vieną žingsnį, paskui — antrą, vėl sustojo. Dra- 
konas nejudėjo; berniukas pastebėjo, kad užgeso ir 
raudonai žioravusios jo akys. Galų gale Eustacijus pri- 
ėjo prie pasliko baisūno. Dabar jau nebeabejojo: dra- 
konas nugaišęs. Palietė jį ranka ir tuojau nusipurtė, bet 
nieko neatsitiko. 

Eustacijui nuo širdies nusirito toks akmuo, kad jis 
vos nesusijuokė balsu. Netgi apėmė jausmas, kad teko 
su drakonu susikauti; jam jau atrodė, kad siaubūnas 


krito jo įveiktas, o ne tiesiog nugaišo. Eustacijus per- 

žengė gaišeną ir pats pasilenkė prie ežerėlio atsigerti, 
nes karštis jau šutino nebepakenčiamai. Berniukas 
pernelyg nė nenustebo, išgirdęs perkūnijos grumėji- 
mą. Tuojau pat saulę užklojo debesys; Eustacijus net 
nesuspėjo iki soties atsigerti, o jau ėmė tikšti pirmieji 
lietaus lašai. 

Salos klimatas toli gražu nebuvo iš maloniųjų. Nepra- 
ėjus nė minutei, Eustacijus jau buvo permirkęs iki siūlo 
galo ir mažne apakintas tokios liūties, kokios Europoje 
neišvysi. Šitaip pilant lietui, nebuvo ko nė svajoti apie 
mėginimus išsikrapštyti iš slėnio. Eustacijus puolė į vie- 
nintelę įmanomą užuoglaudą - drakono urvą. Ten krito 
paslikas, vos atgaudamas kvapą. 

Dauguma mūsų žinome, ko galime tikėtis aptiksią 
drakono irštvoje, bet, kaip jau minėjau, Eustacijus ne- 
buvo skaitęs nė vienos pasakų knygos. Tose, kurias jis 
skaitydavo, buvo rašoma apie eksportą ir importą, apie 
vyriausybes ir išteklių eikvojimą, bet nė žodžiu neužsi- 
menama apie drakonus. Štai kodėl jis niekaip nesusi- 
gaudė, iš ko galėtų būti tasai keistas paviršius, ant kurio 
gulėjo. Kažkas badė jam šonus: pernelyg dygu, kad būtų 
akmenėliai, bet pernelyg kieta, kad palaikytum spygliais; 
be to, čia mėtėsi aibė skrituliukų, kurie žvangčiojo, vos 
jam sujudėjus. Tačiau prie urvo angos šviesos pakako, 
kad Eustacijus įžiūrėtų, kas yra po kojomis. Ir įsitikino 
tuo, ką kiekvienas iš mūsų būtume galėję jam pasaky- 


ti iš anksto — drakono irštva buvo tikras lobynas. Cia 

mėtėsi prašmatnios karūnos (tai štai kas buvo tie dygūs 
daiktai), krūvos monetų, žiedų, apyrankių, aukso luistų, 
taurių, lėkščių, brangiųjų akmenų. 

Eustacijus (priešingai nei dauguma berniukų) nie- 
kad per daug nesvajojo apie lobius, užtat dabar išsyk 
susigaudė, kaip būtų galima pasinaudoti turtais šiame 
naujajame pasaulyje, į kurį jis taip apmaudžiai įsmu- 
ko per paveikslą, kabantį namuose, Liusės kambaryje. 
„Juk čia nėra jokių mokesčių, — tarė jis sau. - Nėra ir 
įstatymo, reikalaujančio atiduoti lobį valstybei. Pasisė- 
męs saują šito gero, galėčiau visai neblogai pagyventi 
netgi čia - galbūt Kalormene. Kiek supratau, tai pati 
normaliausia iš čionykščių šalių, ne tokia klastotė, kaip 
kitos. Kažin, kiek įstengčiau panešti? Kad ir štai toji 
apyrankė, inkrustuota akmenėliais — tikriausiai tai dei- 
mantai. Ją galiu užsimauti ant riešo. Didoka... bet nie- 
ko, jeigu nešiosiu ją virš alkūnės. Kišenes prisikimšiu 
deimantų - lengviau nešti nei auksą. Negi tas pragaro 
lietus niekada nenustos kliokęs?“ Jis susirado kiek pa- 
togesnę vietelę krūvoje, kur kūpsojo beveik vien mo- 
netos, ir pasiryžo kantriai laukti. Vis dėlto smarkus 
išgąstis, kai pagaliau išsisklaido, o ypač jei prieš tai dar 
tenka palaipioti po kalnus, nepraeina be pasekmių — 
užgriūva neįveikiamas nuovargis. Eustacijus nė nepaju- 
to, kaip užmigo. 

Jis jau pūtė į akį pasiknarkčiodamas, kai jo bendražy- 


giai, baigę pietauti, visai rimtai sunerimo. Jie iki užkimi- 

mo rėkavo: „Eustacijau! Eustacijau! Aūūū!“ - o Kaspia- 
nas pūtė ragą. 

— Arti jo tikrai niekur nėra - būtų išgirdęs, - blykš- 
dama ištarė Liusė. 

— Tai nuodvasa, kelmai jį griebtų, - išsiplūdo Edmun- 
das. - Ir ką jis sau manė šitaip patyliukais prašapdamas? 

— Turime ko nors imtis, - nenustygo Liusė. - Juk jis 
galėjo pasiklysti, galėjo įkristi į kokią properšą, o gal jį 
sučiupo laukiniai. 

— O gal žvėrys papjovė, - pridūrė Drinianas. 

— Sakyčiau, ir galai jo nematė, - sau po nosimi suniur- 
nėjo Rinsas. 

— Pone Rinsai, - pasipiktino Ripičipas, - šitokių ne- 
priderančių žodžių iš paties lūpų kaip gyvas nesu girdė- 
jęs. Anasai nei man koks draugas, nei ką, bet jis to paries 
kraujo kaip ir karalienė, be to, priklauso mūsų draugei, 
o garbė reikalauja surasti prapuolusį bendražygį ir atker- 
šyti už jį, jei aptiktume žuvusį. 

- Žinoma, žinoma, reikia jį surasti (jei tik įmano- 
ma), - nuvargusiu balsu pritarė jam Kaspianas. - Čia ir 
visa bėda. Teks pasiųsti paieškos grupę, kitaip tariant, — 
vienas vargas. Tegul jį plynios, tą Eustacijų! 

Eustacijus tuo tarpu ramiai sau šnarpštė. Pažadino jį 
netikėtai ranką pervėręs skausmas. Mėnulis švietė tiesiai 
į urvo angą, o brangenybėmis išklotas guolis dabar jau 
atrodė gerokai patogesnis; tiesą sakant, Eustacijus net 


nebejuto, kad kas spaustų ar durtų. O štai kodėl skauda 

ranką, iš pradžių nesuprato, tik kiek vėliau susizgribo, 
kad apyrankė, kurią buvo užsinėręs virš alkūnės, netikė- 
tai pradėjo veržti. Nutarė, kad veikiausiai bus nugulėjęs 
ranką ir ši ištinusi (tai buvo kairė ranka). 

Jis krustelėjo dešinę ranką, norėdamas apsičiupinėti 
kairę, bet tuojau pat sustingo ir persigandęs prikando 
apatinę lūpą. Mat tiesiog prieš nosį, vos vos dešiniau, 
ten, kur urvo grindis skalavo vaiski mėnesiena, išvydo 
sujudant šiurpų pavidalą. Iš karto atpažino, kas tai: na- 
gais apsikaišiusi drakono letena. Ji sujudėjo, kai tik Eus- 
tacijus paslinko ranką, ir sustojo, vos liovėsi judėti jis. 

„Ak, koks aš kvailys, - dingtelėjo Eustacijui. - Na, ži- 
noma, anas bjaurybė gyveno su pora, ir jo patelė dabar 
tyso šalia manęs!“ 

Kelias minutes jis nebedrįso krustelėti nė raumenėlio. 
Tiesiai prieš akis išvydo dvi aukštyn kylančias plonytes 
dūmų sruogeles, mėnesienoje jos atrodė juodos - visai 
taip pat iš šnervių dūmijo ir anas gaištantis drakonas. 
Šitai Eustacijų taip išgąsdino, kad jis sulaikė kvapą. Dvi 
statmenos dūmų gijos kaipmat išsisklaidė. Tačiau visai 
nekvėpuoti Eustacijus negalėjo, o vos pabandęs atsar- 
giai iškvėpti, ir vėl išvydo dvi dūmų čiurkšles. Tačiau 
net ir tuomet jam į galvą neatėjo, kas iš tikrųjų galėjo 
atsitikti. 

Galiausiai jis nusprendė cylutėliai pasislinkti į kairę ir 
tada mėginti vogčia išropoti iš urvo. Juk gal tasai pada- 
ras miega, o kitos išeities jis vis tiek neturėjo. Bet, savai- 

me aišku, prieš šliauždamas jis pirmiau pažvelgė kairėn. 
O siaube! Ten gulėjo dar viena drakono letena! 

Vargu ar derėtų šaipytis iš Eustacijaus, kad nebeištvė- 
ręs apsipylė ašaromis. Matė, kaip jos tyška ant brange- 
nybių priešais, ir pats apstulbo: ašaros buvo neįtikėtinai 
stambios. Be to, labai karštos: nuo jų tuojau pakilo de- 
besėlis garų. 

Tačiau verk neverkęs — iš to jokios naudos. Tegul ir 
įstrigus tarp dviejų drakonų, išropoti iš urvo vis tiek rei- 
kia, na, bent pamėginti. Jis pamažėle ėmė tiesti dešinę 
ranką. Dešinioji drakono letena su aštriais nagais irgi 
krustelėjo pirmyn, tiksliai atkartodama jo judesį. Eusta- 
cijus pamėgino pajudinti kairę ranką. Tuojau pat sukru- 
to ir antroji drakono letena, kairėje pusėje. 

Du drakonai, vienas iš dešinės, kitas — iš kairės, ir abu 
lyg susitarę kartoja jo judesius! Eustacijus nebeištvėrė ir 
tiesiog kūliavirsčias nėrė lauk iš urvo. 

Jo šuolį laukan palydėjo toks tarškesys ir žvangesys, 
aukso monetų skimbčiojimas, akmenų džerškėjimas, 
kad berniukui neliko nė menkiausios abejonės: abu dra- 
konai puolė jam iš paskos. Atsigręžti jis neišdrįso. Nu- 
siskubino prie ežerėlio. Pakrantėje gulinti mėnesienos 
užlieta drakono gaišena buvo toks reginys, kurio būtų 
išsigandęs kiekvienas, tačiau Eustacijus jo beveik nepa- 
stebėjo. Buvo sumanęs nerti į vandenį. 

Bet, vos jam pasiekus krantą, išsyk atsitiko bent du 
dalykai. Pirmiausia lyg žaibas tvykstelėjo mintis: juk 

jis skuodžia visomis keturiomis - kaip šitaip gali būti? 
O antra, vos pasilenkęs prie vandens, jis pamanė, kad 
iš gelmės į jį dėbso dar vienas drakonas. Tačiau užteko 
akimirkos, kad perprastų, kaip yra iš tikrųjų. Drakono 
snukis vandens paviršiuje buvo ne kas kita, o jo paties 
atspindys. Negalėjo būti jokių abejonių. Drakonas ežere 
tiksliai kartojo kiekvieną jo judesį: Eustacijus prasižiojo 
ir vėl užsičiaupė - drakonas padarė tą patį. 

Miegodamas jis pavirto drakonu. Užsnūdęs drakono 
lobyne, godulio apnikta širdimi, kupinas drakoniškų 
minčių, pats sudrakonėjo. 

Dabar jam viskas paaiškėjo. Urve šalia jo netysojo 
jokie drakonai. Letenos dešinėje ir kairėje buvo jo pa- 
ties dešinioji ir kairioji letena. Dūmai pliūpčiojo iš jo 
paties šnervių. O paskersakiavęs kaire akimi suprato ir 
dėl ko skausmai varsto kairiąją ranką (tikriau, galūnę, 
kuri pirma buvo jo kairė ranka). Apyrankė, lyg nulie- 
ta tikusi berniukui mūvėti ant žasto, buvo gerokai per 
maža storai, mėsingai drakono letenai. Ji giliai įsirėžė 
į žvynuotą galūnę, o abipus jos iššoko po tvinkstančią 
skausmu rinkę. Eustacijus pabandė nuplėšti ją dantimis, 
bet nieko nepešė. 

Nepaisant skausmo, jį užplūdo begalinis palengvėji- 
mas. Pasirodo, bijoti visiškai nėra ko. Dabar siaubūnas 
jis pats, ir niekas šiam pasauly, nebent koks nors kilnus 
riteris (ir tai ne kiekvienas) ryžtųsi jį pulti. Dabar jis jau 
netgi galėtų atsiteisti su Kaspianu ir Edmundu... 

Bet, vos tokia mintis atklydo į galvą, jissumojo nėmaž 
nenorįs su kuo nors atsiteisti. Jei ko ir troško, tai draugų. 
Troško vėl atsidurti tarp žmonių, kalbėtis, juoktis, daly- 
tis patirtimi ir išgyvenimais. Jis suprato esąs siaubūnas, 
atkirstas nuo visos žmonijos. Drauge su šia mintimi už- 
griuvo ir sunki vienatvė. Staiga jam atsivėrė akys: juk visi 
kiti toli gražu nebuvo žmogaus pavidalą įgijusios šėtono 
išperos. Užtat savimi jis suabejojo: gal vis dėlto nebuvo 


toks geras žmogus, kokiu visuomet save laikė? Dabar il- 

gėjosi net jų balsų. Net Ripičipo, ir to koks malonesnis 
zodis būtų jį pradžiuginęs. 

Tokių minčių apniktas vargšas drakonas, dar neseniai 
buvęs Eustacijumi, gailiai sustugo ir pratrūko raudoti. 
Šiurpus, galingas drakonas, upeliais liejantis ašaras mė- 
nesienos skalaujamame dykame slėnyje - šitokį reginį 
vargiai gali net įsivaizduoti. 

Galų gale kiek aprimęs nusprendė ieškoti kelio atgal 
į pakrantę. Dabar jau žinojo, kad Kaspianas nieku gyvu 
nebūtų išplaukęs iš čia ir palikęs jo likimo valiai. Ir dar, 
nuojauta jam kuždėjo, kad vienaip ar kitaip sugebėsiąs 
suprantamai paaiškinti kitiems, kas iš tikrųjų esąs. 

Jis į valias atsigėrė, o paskui (įsivaizduoju, kaip siau- 
bingai skamba, bet, jei gerai pagalvosite, suprasite: tai 
nėra taip jau siaubinga) surijo mažne visą ano drakono 
gaišeną. Buvo jau gerai užkirtęs, kai susivokė, ką darąs, 
mat, nors išsaugojęs Eustacijaus protą, drakonas ir buvo 
drakonas: su drakonišku skoniu ir virškinimo sistema. 
O drakonui nieko negali būti gardžiau už šviežią drako- 
nieną. Štai kodėl viename krašte paprastai aptinkamas 
tik vienas drakonas. 

Pasisotinęs drakonas susiruošė ropštis iš slėnio aukš- 
tyn. Atsispyrė, šoktelėjo ir netikėtai pasijuto skrendąs. 
Pats buvo užmiršęs turįs sparnus, ir tai jam buvo didžiu- 
lė staigmena —- pirma maloni staigmena po labai ilgos 
pertraukos. Pakilęs į padangę, apačioje išvydo virtines 
mėnesienos užlietų kalnų viršūnių. Išvydo ir įlanką, tvis- 

kančią lyg sidabrinis papentis, ir „Aušros užkariautoją,, 
stovintį nuleistu inkaru, ir pajūrio miške pro medžių ša- 
kas žioruojančius stovyklavietės laužus. Jų link jis ir ėmė 
grakščiai sklęsti iš aukštybių. 

Liusė tą naktį miegojo it užmušta, mat iš vakaro ilgai 
negulė laukdama, kol grįš paieškos grupė - vylėsi su- 
laukti gerų žinių apie Eustacijų. Ieškotojams vadovavo 
Kaspianas, jie grįžo vėlai, visiškai nusivarę. O jų parneš- 
tos žinios kėlė nerimą. Eustacijaus jie neaptiko nė pėd- 
sako, užtat slėnyje matė drakono maitą. Vis dėlto kaip 
išmanydami stengėsi nepasiduoti nevilčiai: kiekvienas 
suskato tikinti visus kitus, kad daugiau drakonų neto- 
liese veikiausiai nesama, o tasai, kuris maždaug trečią va- 
landą popiet buvo nugaišęs (apie tokį metą buvo paste- 
bėtas ieškotojų), kažin ar begalėjo keliomis valandomis 
anksčiau nugalabyti žmogų. 

— Nebent būtų vaikiščią suėdęs ir tada kritęs negy- 
vas - nuo to bjaurybės nusinuodytų net drakonas, - pa- 
reiškė Rinsas. Tiesa, veikiau sumurmėjo sau po nosimi, 
tylut tylutėliai, kad niekas neišgirstų. 

"Tačiau nakties glūdumoje Liusę kažkas atsargiai paža- 
dino. Pabudusi mergaitė išvydo visus bendražygius susi- 
telkusius į glaudžią krūvą ir besikuždančius prislopintais 
balsais. 

— Kas atsitiko? - sušnibždėjo ir Liusė. 

— Dabar jokiu būdu nevalia prarasti valios stipry- 
bės, - kalbėjo Kaspianas. - Virš medžių viršūnių ką tik 


< 108 


+ EUSTACIJAUS NUOTYKIAI + 


prasklendė drakonas, jis nusileido pakrantėje. Taip, deja, 
tarp mūsų ir laivo. Kaip žinia, strėlėmis prieš drakoną 
nepakovosi. Ugnies jie irgi nebijo. 

- Jūsų didenybei leidus... - prasižiojo Ripičipas. 

— Ne, Ripičipai, - tvirtai atsakė karalius. - Tu jokiu 
būdu nestosi su juo į atvirą dvikovą. Ir jei nepažadėsi šio 
draudimo laikytis, įsakysiu tave surišti. Kol kas nenuleisi- 
me nuo jo akių, o vos prašvitus visi drauge trauksime pa- 
krantėn ir jį pulsime. Vadovausiu aš. Karalius Edmundas 
stos man iš dešinės, lordas Drinianas - iš kairės. Nieko 
daugiau iš anksto neplanuosime. Po poros valandų jau bus 
išaušę. Tad pusryčius pasitiekime po valandos, taip pat iš- 
gersime ir vyno likučius. Viską darykime kuo cyliau. 

— Gal per tą laiką jis dar pasitrauks? — pasakė Liusė. 

- Jei taip, bus tik dar blogiau, - atsiliepė Edmundas. — 
Juk tuomet nežinosime, kur jis nulindęs. Jei į kambarį 
įskrenda širšė, norėčiau matyti, kur ji yra. 

Paryčio metas slinko nelabai džiugiai, visus kaustė 
baimė, o sulaukus pusryčių, nors visi puikiai suprato 
privalą pavalgyti, daugeliui kąsnis strigo gerklėje. Atro- 
dė, praslinko valandų valandos, kol tamsa pagaliau ėmė 
skysti, tai šen, tai ten pragydo pirmieji paukščiai, o žvar- 
ba ir drėgmė ėmė smelkti dar labiau nei naktį. Galiausiai 
Kaspianas tarė: 

— Nagi, pirmyn, bičiuliai! 

Visi pakilo su nuogais kardais rankose ir susispietė į 


krūvą, Liusė atsidūrė pačiame viduryje, Ripičipas - jai 

ant peties. Tai buvo kur kas geriau nei tuščiai lūkuriuoti, 
visi išsyk pasijuto esą artimesni draugai nei paprastomis 
aplinkybėmis. Dar akimirka, ir jie jau žygiavo pakran- 
tėn. Pamiškėje buvo gerokai šviesiau. Ir čia tarsi koks 
milžiniškas driežas ar itin liaunas krokodilas, ar gyvatė 
su kojomis, smėlyje tysojo milžiniškas ir šiurpus drako- 
nas kauburiuota nugara. 

Bet, vos juos išvydęs, drakonas, užuot pakilęs, užuot 
paleidęs iš nasrų liepsnos ir dūmų pliūpsnį, ėmė ir atsi- 
traukė - beveik galėtum pasakyti: nukrypavo - į įlankos 
pakrantės seklumą. 

— Kažin, kodėl jis taip kraipo galvą? - parūpo Ed- 
mundui. 

— O štai dabar - linkčioja, - atitarė Kaspianas. 

— Ir dar kažkas teka jam iš akių, - pridūrė Drinianas. 

— Nagi, nejau nematote? - sušuko Liusė. - Jis verkia! 
Tai ašaros teka jam iš akių. 

— Tavimi dėtas, neskubėčiau tuo kliautis, panele, - 
įspėjo ją Drinianas. - Šitaip elgiasi krokodilai, kad pa- 
mirštum atsargumą. 

— Vos šitai pasakei, jis papurtė galvą, - atkreipė kitų 
dėmesį Edmundas. - Lyg pats norėtų pasakyti: „Ne! 
Žiūrėkite, žiūrėkite, štai ir vėl! 

— Manai, jis supranta, ką mes kalbame? - subruzdo 
Liusė. 

Drakonas energingai sulinksėjo. 

Ripičipas nuslydo Liusei nuo peties ir žengė į priekį. 

— Drakone, - sučiepė savo spigiu balseliu, — ar su- 
pranti žmonių kalbą? 

Drakonas sulinksėjo. 

— O pats kalbėti gali? 

Tasai papurtė galvą. 

— Vadinasi, - kalbėjo toliau Ripičipas, — nėra jo- 
kios prasmės klausti, ko tau iš mūsų prisireikė. Bet, jei 
nori prisiekti mums draugystę, pakelk kairę leteną virš 
galvos. 

Drakonas tuojau taip ir padarė, tiesa, nelabai vikriai, 
mat letena, apyrankės užveržta, buvo sutinusi ir gerokai 
skaudėjo. 

— Nagi, tik pažiūrėkite, — ištarė Liusė. - Kažkas jo 
kojai... jis susižeidęs. Vargšelis, turbūt dėl to ir verkia. 
Galbūt ir atėjo pas mus tam, kad išgydytume, kaip toje 
knygoje „Androklis ir liūtas“. 

— Pasisaugok, Liuse, - perspėjo Kaspianas. - Jis labai 
sumanus drakonas, bet gali būti ir melagis. 

Tačiau Liusė jau nukurnėjo prie baidyklės, jai įpėdžiui 
skubinosi ir Ripičipas, kiek tik jo trumpos kojytės nešė. 
Tada jau, žinoma, sukruto ir vaikinai bei Drinianas. 

— Parodyk savo vargšę leteną, - paragino Liusė. - Gal- 
būt man pavyks ją išgydyti. 

Buvęs Eustacijus dabar drakonas mielai ištiesė jai so- 
pančią leteną: jis neužmiršo, kaip anais laikais, kai dar 
nebuvo drakonas, Liusės vaistas sėkmingai išgydė jį nuo 
jūros ligos. Bet jo laukė nusivylimas. Nuo stebuklingojo 

skysčio atslūgo tinimas, šiek tiek atlėgo ir skausmas, bet 
aukso jis visgi neįveikė. 

Visi jau susibūrė aplinkui pasižiūrėti, ir čia Kaspianas 
staiga riktelėjo: 

— Jūs tik pažvelkite! 


Jo žvilgsnis smigo į apyrankę. 


7 SKYRIUS 
—"vvv>— 


Kaip nuotykis pasibaigė 


ką reikia žiūrėti? - nesusigaudė Edmundas. 
“2 - Pažvelkite į šią aukse išraižytą emblemą, - atsa- 
kė Kaspianas. 

— Plaktukas, o viršum jo - mažytis deimančiukas, lyg 
žvaigždė, - pasakė Drinianas. - Manding, jau esu kaž- 
kur tai matęs. 

— Esi matęs! - sušuko Kaspianas. — Aišku, esi! Tai vie- 
nos didžios narnų šeimos herbas. Šita apyrankė kadaise 
priklausė lordui Oktezianui. 

- Piktadary, - užsipuolė drakoną Ripičipas, — tai tu 
surijai Narnijos lordą? 

Bet drakonas tik smarkiai papurtė galvą. 

— O gal tai ir yra pats lordas Oktezianas? — pakišo 
mintį Liusė. - Tik paverstas drakonu? Na, suprantate, 
užkerėtas?.. 

- Nebūtinai, - paprieštaravo Edmundas. - Auksą 
kaupia visi drakonai. Vis dėlto, manau, galime drąsiai 
spėti, kad Oktezianas toliau šios salos nenukeliavo. 

— Artu - lordas Oktezianas? - paklausė Liusė drako- 

no, o kai šis liūdnai pakratė galvą, uždavė dar vieną klau- 
simą: - O gal tu užkerėtas? Gal iš tikrųjų tu - žmogus? 

Šis energingai sulinksėjo. 

O tada kažkuris - kiti vėliau nesutarė, ar pirmas prasi- 
žiojo Edmundas, ar vis dėlto Liusė, - ėmė ir paklausė: 

— Juk tu ne... ar tu kartais ne Eustacijus? 

Ir tada Eustacijus linktelėjo savo kraupią drakono gal- 
vą, ir suplakė uodega įlankos vandenis, o visi kiti atšo- 
ko atatupsti (kai kurie jūreiviai plūsdamiesi tokiais žo- 
džiais, kurių užrašyti ranka nekyla), idant jų neaptikštų 
didžiulės karštos ašaros, pasipylusios jam iš akių. 

Liusė kaip įmanydama mėgino jį guosti, sutelkusi visą 
drąsą net pakštelėjo į žvynuotą žandą, mažne visi vie- 
ningai pasakė: „Tai nenuskilo“, - patikino Eustacijų, kad 
visi pasiruošę kuo galėdami jam padėti, kažkas pareiškė, 
jog turįs būti koks nors būdas jį atkerėti, ir jau po dienos 
kitos jis vėl būsiąs it agurkėlis. Ir dar, aišku, visiems labai 
rūpėjo sužinoti, kas jam iš tiesų atsitiko, bet kalbėti dra- 
konas negalėjo. Per artimiausias dienas jis ne sykį bandė 
smėlyje parašyti, kaip viskas buvo. Bet iš to nieko neiš- 
ėjo. Pirma, Eustacijus (niekad neskaitęs pasakų knygų) 
net nenutuokė, kaip reikėtų pasakoti istoriją. O antra, 
jis nebeturėjo rankų, tik drakono letenas, kurioms nie- 
kad neteko nieko rašyti, be to, jų raumenys ir sausgyslės 
nė nepritaikyti rašymui. Tad jis taip ir nesurezgė bent 
kiek rišlesnio pasakojimo, o atplūdę potvynio vandenys 
nuplaudavo ir tai, ką būdavo parašęs ir ko nebūdavo spė- 

jęs pats netyčia užtrypti ar nubruožti uodega. Tad per- 
skaityti bendražygiams teko maždaug tiek (daugtaškiai 
ženklina tas vietas, kur raštą nejučia suniokojo jis pats): 


AŠ ŽMUIGAU ...RKO... ARDON... TAI YRA DRAR- 
KRONO URVE NES NUGAIŠĘS.. MSARKIAI 
IJO...  BUDAU... NEBGLAĖJAU NUSIMTTTT 
NUO ANKOS... O BJAURAS... 


jaus būdas gerokai pasitaisė. Dabar jis mielai talkino ki- 
tiems kiek galėdamas. Apskriejo salą, išžvalgė iš viršaus: ji 
visa buvo kalnuota, apgyventa tik laukinių ožkų ir šernų 
kaimenių. Nemaža skerdenų pargabeno bendražygiams, 
kad pasiruoštų mėsos atsargų pakrauti į laivą. Beje, ir nu- 
dobti gyvūnus stengėsi kuo gailestingiau - vienu galingu 
uodegos mostu, tad auka krisdavo net nespėjusi suvokti 
gresiančios pražūties. Vieną kitą užmuštą žvėrį, savaime 
aišku, surijo ir pats, bet visuomet atokiau nuo kitų, mac 
dabar, kai buvo drakonas, mėsą draskė žalią ir negalėjo 
pakęsti net minties apie tokią kruviną puotą kitų aki- 
vaizdoje. O vieną dieną, skrisdamas lėtai ir vargingai, 
bet iš širdies džiūgaudamas, partempė į stovyklavietę 
didžiulę pušį, kurią buvo su šaknimis išrovęs nuošalia- 
me slėnyje ir kuri puikiausiai tiko naujam laivo stiebui 
tašyti. O vakarais, jei oras staiga atvėsdavo (kartais po 
smarkesnių liūčių iš tiesų gildė žvarba), jis virsdavo tik- 

ra ištaiga visiems, mat bendražygiai susėsdavo aplink jį, 
nugaromis atsirėmę į karštus jo šonus, greitai sušildavo 
ir išsidžiovindavo drabužius, negana to, vienu ugniniu 
kvėpsniu jis galėdavo užkurti net įmirkusias, niekaip ne- 
įsidegančias laužo malkas. Retsykiais jis net susisodinda- 
vo ant nugaros keletą rinktinių raitelių ir nuskriedavo su 
jais į padangę, kad šie savo akimis išvystų apačioje slen- 
kančius žalius šlaitus, aukštumų uolas, siaurus lyg gilios 
properšos slėnius, o tolumoje, rytų pusėje, ten, kur susi- 
liejo jūra ir dangus, mėlyname horizonte ryškėjančią dar 
mėlynesnę dėmę, kuri galėjo būti sausuma. 

Iki šiol dar niekad nepatirtas malonumas jausti, kad 
esi mėgstamas kitų ir (juo labiau) kad pačiam patinka 
kiti, — tik tai ir gelbėjo Eustacijų nuo visiškos nevilties. 
Mar iš tikrųjų būti drakonu - visai nelinksma. Jis nusi- 
purtydavo kaskart, kai, skrisdamas virš kokio kalnų eže- 
ro, nejučia dirstelėdavo žemyn ir išvysdavo savo atspindį 
jo paviršiuje. Šlykštėjosi savo milžiniškais šikšnosparnio 
sparnais, lyg pjūklas dantyta ketera, grėsmingais riestais 
nagais. Jis mažne baiminosi likti vienas, bet ir gėdijosi 
būti su kuo nors kitu. Tais vakarais, kai niekam nerei- 
kėdavo šildyklės paslaugų, jis nuslinkdavo tolėliau nuo 
stovyklavietės ir, susirangęs it gyvatė, atsiguldavo tarp 
miško ir vandens. O tokiais atvejais, nemenkai Eustaci- 
jaus nuostabai, jo guosti dažniausiai ateidavo Ripičipas. 
Kilnusis pelių karys cylutėliai pasišalindavo iš linksmos 


draugės, ratu apsėdusios stovyklavietės laužą, ir įsitaisy- 

davo prie drakono galvos, tiesa, taikydavo atsisėsti prieš- 
vėjinėje pusėje, atokiau nuo pliūpčiojančių iš šnervių 
troškių dūmų. Ir imdavosi aiškinti, jog tai, kas ištiko Eus- 
tacijų, tėra pribloškianti Fortūnos rato pasisukimo ilius- 
tracija, ir jeigu jiedu dabar atsidurtų Ripičipo namuose 
Narnijoje (iš tiesų tai buvo urvelis, ne įprastas būstas, 
ir ten nebūtų tilpusi netgi drakono galva, tad ką kalbė- 
ti apie jį visą), jis galėtų parodyti nelaimėliui daugiau 
nei šimtą pavyzdžių, kaip žymūs imperatoriai, karaliai, 
kunigaikščiai, riteriai, poetai, įsimylėjėliai, astronomai, 
filosofai ar kerėtojai itin nelemtomis aplinkybėmis nu- 
sirisdavo iš klestėjimo viršūnės į patį dugną, bet paskui 
daugumai jų vėl nusišypsodavo sėkmė ir jie gyvendavo 
ilgai ir laimingai. Tiesa, tokios šnekos tuo metu gal ir 
nelabai galėjo paguosti, bet Ripičipo ketinimai buvo 


kuo geriausi, ir Eustacijus šito niekada nepamiršo. 

Vis dėlto visus juos tarsi koks virš galvų pakibęs grės- 
mingas debesis slėgė vienas rūpestis: ką reikės daryti su 
drakonu, kai jie bus jau pasiruošę išplaukti ? Jo akivaizdo- 
je bičiuliai labai stengėsi apie tai net neužsiminti, bet jis 
vis tiek nugirsdavo tai vieną, tai kitą frazę, tarkime: „Ka- 
žin, ar jis sutilptų, jei paguldytume palei bortą vienoje 
denio pusėje? Bet tuomet visas atsargas apačioje reikėtų 
perkraustyti į kitą pusę, kad laivas išlaikytų pusiausvyrą. 
Arba: „O kas, jei pamėgintume jį vilkti vilkte?“ Arba: 
„O gal jis spėtų tiesiog skristi mums iš paskos?“ Arba 
(ir šis klausimas iškildavo dažniausiai): „O kuo mes jį 
maitinsime?“ Ir vargšas Eustacijus vis aiškiau ir aiškiau 
suprato nuo pat pirmos dienos laive buvęs tik beviltiškas 
kliuvinys, o dabar tapęs dar keblesniu kliuviniu. Ši min- 
tis įkyriai graužė jo protą, beveik taip pat, kaip apyrankė 
graužėsi į leteną. Jis jau žinojo, kad, pamėginęs nuplėšti 
apyrankę didžiuliais drakono dantimis, pasidarys tik dar 
blogiau, bet, kur buvęs, kur nebuvęs, vėl bandydavo plėš- 
ti, ypač tvankiomis naktimis. 


Gal septintosios dienos Drakono saloje rytą Edmundas 
kažkodėl nubudo labai anksti. Dar net nebuvo dorai 
išbrėškę, tad medžių kamienus galėjai įžvelgti tik tuos, 
kurie stūksojo tarp tavęs ir įlankos, bet ne priešingoje 
pusėje. Vos pakirdus, Edmundui dingtelėjo, kad bus iš- 
girdęs kažin ką judant, tad pasikėlė remdamasis alkūne 
ir apsidairė; dabar jau iš tikrųjų miške jūros pusėje lyg 

ir šmėkštelėjo kažkoks tamsus pavidalas. Pirmoji mintis, 
šovusi į galvą, buvo tokia: „Ar mes tikrai žinome, kad 
saloje nesama jokių čiabuvių?“ Paskui jis pagalvojo, kad 
ten veikiausiai Kaspianas — pavidalas atrodė maždaug 
tokio augumo, - bet Edmundas žinojo, kad Kaspianas 
miegoti atsigulė greta jo, ir aiškiai matė, jog šis nepabu- 
dęs. Tad apsičiupinėjo, ar vietoje kardas, ir atsikėlęs nu- 
slinko pažiūrėti, kas ten vaikšto. 

Edmundas tylutėliai ištykino į pamiškę — taip, tam- 
susis pavidalas tebebuvo, kur buvęs. Tiktai kiek per ma- 
per didelis, kad būtų Liusė. Padaras net nebandė bėgti. 
Edmundas išsitraukė kardą ir buvo jau bešokąs prie ne- 
pažįstamojo, bet šis prašneko slopiu balsu: 

— Tai tu, Edmundai? 

— Taip. O tu kas toks? - paklausė šis. 

— Negi nebepažįsti? — atsiliepė ateivis. — Juk tai aš, 
Eustacijus. 

— O, kad mane galai! — išsprūdo Edmundui. - Ogi iš 
tikrųjų! Ei, drauguži... 

— Cit! — perspėjo jį Eustacijus ir staiga kluptelėjo, at- 
rodė, tuoj pargrius. 

— Nagi! - Edmundas prišoko jo prilaikyti. - Kas tau? 
Nesveikuoji? 

Eusracijus tylėjo taip ilgai, kad Edmundas pabūgo, bene 
jis tuoj nualps. Bet galiausiai Eustacijus vėl prašneko: 


— Buvo taip siaubinga... Negali net įsivaizduoti... bet 

dabar jau viskas gerai. Gal mes galėtume paėjėti kur ato- 
kiau ir šnektelėti? Kol kas dar nenorėčiau susidurti su 
kitais. 

— Nataip, galime traukti kur tik nori, - sutiko Edmun- 
das. — Štai, kad ir prie tų akmenų - kodėl mums neprisė- 
dus ten? Nagi, žinai, tiesą sakant, tikrai džiaugiuosi ma- 
tydamas, kad tu... na... kad tu - vėl tu. Nujaučiu, baisu 
ir apsakyti, ko patyrei. 

Jiedu susėdo ant uolų ir užsižiūrėjo į blizgančius įlan- 
kos vandenis, o dangus virš galvų vis labiau blyško, viena 
po kitos geso žvaigždės, kol pranyko visos, išskyrus vieną, 
itin ryškią, mirgančią labai žemai, prie pat horizonto. 

— Dabar tau nepasakosiu, kaip... kaip pavirtau dra- 
konu, - papasakosiu vėliau, visiems, kad nebereikėtų 
kartoti, - prašneko Eustacijus. - Beje, aš net nesusigau- 
džiau, kad es4 drakonas, kol neišgirdau jūsų visų tariant 
tą žodį, kai aną rytą čia pasirodžiau. Noriu papasakoti, 
kaip vėl tapau nebe drakonu. 

— Rėžk, - paragino jį Edmundas. 

— Taigi, praėjusią naktį pasijutau taip nykiai, dar la- 
biau nei iki tol. Ir dar ta prakeikta apyrankė taip skau- 
džiai veržė... 

— Dabar nebeveržia? 

Eustacijus nusijuokė — tik jau visai kitaip nei anks- 
čiau, šitaip juokiantis Edmundas kaip gyvas nebuvo jo 
girdėjęs — ir leido apyrankei nuslysti nuo rankos, be jo- 
kio vargo. 

— Štai ji, - tarė. - Jeigu kas jos nori, gali sau turėti. 
Taigi, kaip jau sakiau, gulėjau negalėdamas užmigti ir 
svarsčiau, kas manęs laukia toliau. O tada... na, suprask, 
visa tai galėjo būti ir sapnas. Nė pats nežinau. 

— Pasakok toliau, — neįtikėtinai kantriai paprašė 
Edmundas. 

— Na, taigi... pakėliau galvą ir pamačiau tai, ko nie- 
ku gyvu nesitikėjau išvysiąs: prie manęs lėtu žingsniu 
artinosi milžiniškas liūtas. Ir štai kas keista: praėjusi 
naktis buvo be mėnulio, bet ten, kur žengė liūtas, krito 
mėnesiena. Tad štai, jis vis artėjo, artėjo... Siaubingai jo 
išsigandau. Gali pamanyti, kad, būdamas drakonas, bū- 
čiau galėjęs uždaužti bet kokį liūtą ir net neuždusti. Bet 
mano baimė buvo kitokia. Nebijojau, kad jis mane suės, 
ne. Bijojau jo paties - supranti? Tad štai, jis priėjo prie 
manęs ir pažvelgė man į akis. Tučtuojau užsimerkiau. 
Bet nieko nepešiau, o liūtas liepė man sekti paskui jį. 

- Jis prašneko? 

— Nežinau. Dabar, kai paklausei, atrodo, neprašneko. 
Ber vis tiek liepė eiti su juo. O aš kažkaip žinojau, kad 
privalau paklusti, tad atsikėliau ir nusekiau paskui jį. Jis 
nusivedė mane toli toli į kalnus. Ir ten, kur jis žengė, jį 
visąlaik lydėjo mėnesienos pluoštas. Galų gale įkopėme 
į kalną, kurio iki tol nebuvau matęs, o kalno viršūnėje 
vešėjo sodas: augo medžiai, sirpo vaisiai ir visa kita. Pa- 
čiame sodo viduryje buvo šulinys. 


Supratau, kad tai šulinys: mačiau burbuliuojantį, iš 

dugno kylantį vandenį, tačiau šulinys buvo daug dides- 
nis už įprastą, veikiau priminė didžiulę apskritą vonią su 
marmuriniais laipteliais į ją įlipti. Vanduo atrodė toks 
tyras, ir aš pamaniau, kad galėčiau nusimaudyti, galbūt 
vanduo kiek apmalšintų rankos skausmą. Tačiau liūtas 
mane sulaikė: pasakė, kad pirma turėčiau nusirengti. 
Bet aš taip ir nežinau, ar jis ištarė bent žodį balsu, ar ne. 

Jau beveik žiojausi sakyti, kad nusirengti niekaip ne- 
galiu, nes nedėviu jokių drabužių, bet staiga dingrelėjo 
mintis: drakonus juk galima laikyti gyvačių padermės, o 
gyvatės protarpiais išsineria iš odos. Na, žinoma, pama- 
niau, tai liūtas ir turėjo galvoj. Tad ėmiau kasytis, ir ne- 
trukus mano žvynai pažiro į visas puses. Paskui mėginau 
drėksti kiek giliau, kad nukrapštyčiau ne tik žvynus, ir 
visa oda pradėjo kuo dailiausiai luptis, lyg banano žie- 
vė. Po valandėlės išsinėriau iš jos visas. Mačiau ir išnarą, 
dryksančią šalia, atrodė gana kraupiai. Užtat pats jau- 
čiausi nuostabiai. Ir nuskubėjau prie šulinio maudytis. 

Jau buvau bekeliąs koją į vandenį, bet dirstelėjęs į 
savo pėdas išvydau, kad jos liko, kokios buvusios: kie- 
tos, sudiržusios, raukšlėtos, apaugusios žvynais. Ak, tai 
dar nieko baisaus, patikinau save, matyt, po ana drako- 
no oda mano kūną dengia dar viena, mažesnė, tad man 
reikia išsinerti ir iš jos. Vėl ėmiau kasytis ir plėšti odą, ir 
ši taip pat kuo dailiausiai nusilupo, nusimečiau ją, išnarą 
palikau dryksančią greta pirmosios ir jau vėl buvau be- 
neriąs į vandenį. 

Ką gi, lygiai tas pat nutiko dar kartą. O Dieve, pagal- 
vojau, tai kiek aš turiu odų, iš kurių teks išsinerti? Nebe- 
galėjau tverti, taip troškau kuo greičiau įmerkti ranką į 
vandenį. Tad kibau draskytis nagais, perplėšiau trečiąją 
odą, kaip ir dvi pirmąsias, išsinėriau iš jos. Bet išvydęs 
savo atspindį šulinio vandenyje išsyk supratau: ir vėl 
nieko nepešiau. 

Ir tada liūtas man tarė - vis dar nežinau, ar jis iš tik- 
rųjų kalbėjo balsu: „Turėsi leisti man tave nurengti“ 
Prisipažįstu, jo nagų neapsakomai bijojau, bet mane jau 
buvo apėmusi neviltis. Tad išsitiesiau aukštielninkas ir 
leidau darbuotis jam. 

Jau pirmuoju dryksniu jis perplėšė mano kūną taip 
giliai, kad, maniau, pasieks pačią širdį. O kai pradėjo 
dirti odą, pervėrė toks skausmas, kokio niekad gyveni- 
me nebuvau patyręs. Ištverti šią kankynę padėjo vien 
tik malonus jausmas, kad oda vis dėlto lupasi. Na, žinai, 
kaip būna... jei kada nors bandei nukrapštyti šašą nuo 
užsitraukusios žaizdos. Iš tikrųjų velniškai skauda, bet 
drauge ir saldu, kai jis nusilupa. 

— Tai aš labai gerai žinau, - patvirtino Edmundas. 

— Taigi, jis nulupo tą siaubūno kailį - lygiai taip pat, 
kaip aš maniau triskart padaręs pats, tik anuos tris kar- 
tus visai neskaudėjo, - ir išnara liko gulėti žolėje, tik buvo 
daug storesnė, tamsesnė, labiau gumburiuota nei anos 
trys. Likau stovėti lygus ir glotnus it nulupta vytelė, gero- 


kai mažesnis nei buvau. Ir tada liūtas pastvėrė mane - tai 

man nelabai patiko, mat dabar, kai nebeturėjau odos, vi- 
sas kūnas buvo be galo jautrus — ir bloškė į vandenį. Ne- 
galiu net apsakyti, kaip susopo, bet vos akimirką. Paskui 
vandens prisilietimas jau pasirodė nepaprastai malonus, 
o vos pradėjęs plaukioti ir taškytis, pajutau, kad išnyko ir 
ranką varstęs skausmas. Tik tada ir supratau kodėl. Aš vėl 
atvirtau į berniuką. Tikriausiai palaikysi mane apsimetė- 
liu, jei pasakysiu, kaip jaučiausi vėl išvydęs savo rankas. 
Pats žinau, nei jos raumeningos, nei ką, ne tokios dailios 
kaip Kaspiano, bet aš taip apsidžiaugiau vėl jas pamatęs! 
Po valandėlės liūtas ištraukė mane iš šulinio, aprengė... 

— Aprengė? Letenomis? 

— Na, tiesą sakant, šito aiškiai neprisimenu. Bet vie- 
naip ar kitaip jis tai padarė - aprengė mane naujais dra- 
bužiais, beje, jais ir dabar vilkiu. O paskui staiga atsira- 
dau čia. Dėl to ir pamaniau, kad galbūt visa tai man tik 
prisisapnavo. 

— Ne, tai buvo ne sapnas, - nesutiko Edmundas. 

— Kodėl taip manai? 

— Tu juk iš tikrųjų vilki naujais drabužiais. O antra, 
tu... na... nebe drakonas. 

— Kas tuomet tai galėjo būti, kaip tu manai? — pa- 
klausė Eustacijus. 

— Man atrodo, tu sutikai Aslaną, - atsakė Edmundas. 

— Aslaną! - sušuko Eustacijus. - Kai atsidūrėme „Auš- 
ros užkariautojuje“, jau bent kelis kartus girdėjau minint 


šitą vardą. Ir kaskart pajusdavau.... na, nė pats nežinau... 

kaip baisiai jo nekenčiu. Bet tada aš nekenčiau visko iš 
eilės. Na, beje, norėčiau atsiprašyti. Suprantu, ko gero, 
elgiausi šlykščiai. 

— Nieko, - paguodė jį Edmundas. - Tarp mūsų šne- 
kant, tu - dar tikras geruolis, palyginti su manimi, kai 
pirmąsyk atsidūriau Narnijoje. Tu elgeisi kaip papras- 
čiausias šiknius, o aš kaip išdavikas. 

— Tuomet verčiau nieko nepasakok apie tai, — tarė 
Eustacijus. - O kas toks yra Aslanas? Tu jį pažįsti? 

— Na... jis pažįsta mane, - atsakė Edmundas. - Jis yra 
didysis liūtas, Užjūrio imperatoriaus sūnus, tai jis išgel- 
bėjo mane, išgelbėjo ir visą Narniją. Mes visi esame jį 
matę. Dažniau už visus jį mato Liusė. Beje, galbūt į Asla- 
no gimtąjį kraštą mes dabar ir plaukiame. 

Kurį laiką abu tylėjo. Užgeso ir paskutinė ryški žvaigž- 
dė; tiesa, berniukai nematė saulėtekio, jį užstojo dešinėje 
stūksantys kalnai, bet žinojo, kad saulė tikrai patekėjo, 
nes dangus virš galvų ir įlanka prieš akis nusidažė raus- 
vai. Miške sukrykštė kažkoks papūgų padermės paukš- 
tis, berniukai išgirdo sambrūzdį tarp medžių, o paskui 
suskardėjo ir Kaspiano ragas. Stovykla sujudo sukruto. 

Didis džiaugsmas kilo aplinkui laužą susėdusių pus- 
ryčiautojų būryje, kai į jų ratą įžengė Edmundas drauge 
su žmogumi atvirtusiu Eustacijumi. Šiam, savaime aiš- 
ku, dabar teko papasakoti ir istorijos pradžią. Išklausę 
jo bendražygiai ėmė svarstyti, ar anas drakonas prieš 
keletą metų bus sudorojęs lordą Oktezianą, ar lordas 

Oktezianas pats ir buvo senasis drakonas. Brangenybės, 
kurių Eustacijus buvo prisikimšęs kišenes drakono urve, 
pradingo drauge su jo vilkėtais drabužiais, bet niekam 
(o pačiam Eustacijui užvis mažiausiai) nekilo noras 
traukti atgal į slėnį pasisemti brangakmenių. 

Dar po kelių dienų „Aušros užkariautojas“, perdažy- 
tas, pasipuošęs nauju stiebu, pakrautas maisto atsargų, 
jau buvo pasiruošęs išplaukti. Bet, prieš jiems sulipant į 
laivą, Kaspianas paliepė ant glotnaus, įlankos pusėn atsi- 
gręžusios uolos paviršiaus iškalti šitokius žodžius: 


DRAKONO SALA 
JĄ APTIKO KASPIANAS X, 
NARNIJOS KARALIUS IR T. T. 
KETVIRTAISIAIS VALDYMO METAIS. 
ČIA, KAIP MANOME, 
LORDAS OKTEZIANAS 
PAGULDĖ GALVĄ. 


Būtų labai malonu, o iš esmės beveik teisinga teigti, 
kad „nuo to laiko Eustacijus buvo visai kitas žmogus“. 
Jei siektume visiško tikslumo, turėtume sakyti truputį 
kitaip: tada ir prasidėjo Eustacijaus tapsmas visai kitu 
žmogumi. Žinoma, jis neišvengė atkryčių. Pasitaikyda- 
vo, ir neretai, tokių dienų, kai jis, kaip ir anksčiau, įkyrė- 
davo visiems iki gyvo kaulo. Bet daugumos jų neverta nė 


minėti. Eustacijus iš tiesų pamažu sveiko. 

Keista lemtis ištiko lordo Okteziano apyrankę. Eusta- 
cijus nebenorėjo jos nė matyti, tad atidavė Kaspianui, o 
Kaspianas pasiūlė Liusei. Bet ir Liusė jos nepanoro. 

— Ką gi, kam klius, tam ir bus, - tarė Kaspianas ir svie- 
dė apyrankę į orą. Tuo metu visi jie stovėjo pakrantėje, 
žiūrėdami į uoloje iškaltą įrašą. Apyrankė, taškydama 
saulės atspindžius, nuskriejo aukštyn, staiga užkliuvo ir 
liko pakibusi ant beveik neįžiūrimos uolos iškyšos tar- 
si tobulai nutaikytas mėtomasis žiedas. Niekas nebūtų 
įstengęs įkopti į tą uolą ir pasiekti apyrankės iš apačios ar 


nusileisti uola žemyn ir pasiekti iš viršaus. Kiek žinau, ji 


ir dabar tenai kabo ir galbūt kabės iki pasaulio pabaigos. 


8 SKYRIUS 

Dukart issigelbėta tik per plauką 


> 


Are užkariautojuje“, tolstančiame nuo Drakono 
»9 salos, nuotaika buvo puiki. Vos laivui išplaukus 
iš įlankos, burę išpūtė palankus vėjas, ir kitą rytą, anksti, 
jie priplaukė nežinomą žemę, kurią vienas kitas jau buvo 
matęs, kai Eustacijus, dar drakono sparnais, skraidino 
juos virš kalnų. Saloje plytėjo žaliuojančios lygumos, o 
gyventojų nebuvo jokių, išskyrus triušius ir ožkas, tačiau 
tai vienur, tai kitur keliautojai matė akmeninių trobelių 
griuvėsius ir pajuodusius lopinius - akivaizdžius gaisrų 
pėdsakus, o tai aiškiai bylojo, kad žmonių čionai būta, ir 
ne taip seniai. Aptiko jie ir kaulų, ir sulaužytų ginklų. 

— Piratų darbas, - tarė Kaspianas. 

— Arba drakono, - pasiūlė savo versiją Edmundas. 

Pajūrio smėlyne jie rado ir nedidukę valtelę ar žvejo 
luotelį. Luotas buvo nupintas iš vytelių ir aptrauktas 
oda. Visiškai mažytis, vos keturių pėdų ilgio, atitinka- 
mo didumo buvo ir užsilikęs irklas. Keliautojai padarė 
išvadą, kad valtelė veikiausiai padirbta vaikui, o gal sa- 
loje gyventa nykštukų. Ripičipas įsigeidė luotą pasiimti, 

mat šis jam buvo kaip tik, tad kiti neprieštaraudami įkė- 
lė luotą į laivą. Atrastą žemę jie pavadino Degėsių sala ir 
nesulaukę nė vidudienio išplaukė tolyn. 

Kokias penkias dienas jie plaukė pietryčių vėjo ge- 
nami, neregėdami jokios žemės, net jokios Žuvies ar 
žuvėdros. O paskui, šeštąją, nuo pat ryto iki popietės 
kliokė lietus. Eustacijus pralošė Ripičipui dvi šach- 
matų partijas ir, subjurus nuotaikai, tapo mažne toks 
pat nepakenčiamas, koks buvo anksčiau, o Edmundas 
ėmė atvirai gailestauti, kad drauge su Susana neišvyko 
į Ameriką. Galiausiai Liusė, pažvelgusi pro laivagalio 
langus, pranešė: 

— Man rodos, lietus jau slopsta. Ei! O kas gi /e222 

Visi kaipmat išgriuvo laukan ir užsirabždino ant juto; 
ir iš tiesų jau nebelijo, o tuo metu budintis Drinianas 
atsigręžęs įdėmiai žiūrėjo į kažką už laivo. Tų keistų da- 
lykų buvo netgi ne vienas, o keletas. Jie šiek tiek priminė 
glotnias apvalias uolas, išsirikiavusias į eilę maždaug ke- 
turiasdešimties pėdų tarpais. 

— Tai tikrai ne uolos, - pareiškė Drinianas, - nes dar 
prieš penkias minutes jų čia nebuvo. 

— Viena ką tik pradingo, - pasakė Liusė. 

— Taip, - patvirtino Edmundas. - Bet štai, žiūrėkite, 
išnyra kita. 

— Ir jau gerokai arčiau mūsų, - pridūrė Eustacijus. 

— Kad jį kur galas! - sušuko Kaspianas. - Tasai pada- 
ras plaukia čionai! 

— Ir dar plaukia kur kas greičiau, nei mus neša vėjas, val- 
dove, - pasakė Drinianas. - Dar minutė, ir mus pasivys. 

Visi sulaikė kvapą, mat būti persekiojamam kažkokio 
nežinomo padaro nėra jauku, nesvarbu, jūroje ar sausu- 
moje. Negana to, netrukus paaiškėjo, kad yra dar blo- 
giau, nei jie baiminosi. Staiga kairiojo borto pusėje, ne 
daugiau nei kriketo aikštelės ilgio atstu, iš gelmės išniro 
šiurpi galva. Ji buvo visa žalia ir cinoberio raudonumo, 
su violetinėmis dėmėmis - blyškesni ruožai bolavo tik 
ten, kur buvo apkibusi kiaukutais, - o forma priminė ar- 
klio galvą, tik be ausų. Galvoje švietė milžiniškos akys, 
skirtos skvarbyti vandenyno gelmių tamsybėms, o pra- 
žiotuose nasruose blykčiojo dvi eilės aštrių žuvies dan- 
tų. Paskui galvą iš vandens ėmė kilti neapsakomai ilgas 
kaklas, jiems bežiūrint jo tįso vis daugiau ir daugiau, kol 
galiausiai visi suprato, kad tai — anaiptol ne kaklas, o 
pats padaro kūnas, ir kad jie regi tai, ką daugelis per savo 
kvailumą trokšta išvysti - didžiąją Jūrų Gyvatę. Gigan- 
tiškos jos uodegos rinkės buvo matyti kažin kur, vieno- 
dais tarpais išnirusios virš vandens. Galva jau dunksojo 
aukščiau stiebo viršūnės. 

Visi, kas gyvas, puolė prie ginklų, bet nieko negalėjo 
padaryti - siaubūnė buvo nepasiekiama. 

— Šaukite! Šaukite! - plyšojo vyriausiasis lankininkas, 
ir keletas vyrų šovė, tik nieko nepešė: strėlės atšoko nuo 
Jūrų Gyvatės odos, lyg ši būtų apkalta geležies lakštais. 
O paskui, vieną siaubingą, iki begalybės ištįsusią minutę 

visi tiesiog stovėjo it suakmenėję, stebeilydami į pabai- 
sos žabtus ir akis, svarstydami, kur kris pirmasis smūgis. 

Bet smūgio taip ir nesulaukė. Jūrų Gyvatė švystelėjo 
galvą pirmyn maždaug rėjos aukštyje. Galva atsidūrė ties 
marsu. Bet čia nesustojo - kūnas vis dar tįso, galva nu- 
sviro prie dešiniojo borto turėklo. Bet leistis ėmė ne į 
keliautojų knibždantį denį, o į vandenį - taip, kad laivas 
atsidūrė po išriesto gyvatės kūno arka. Toji arka susyk 
pradėjo mažėti, iš tiesų dešiniojo borto pusėje Jūrų Gy- 
vatė beveik lietėsi su „Aušros užkariautojo“ korpusu. 

Eustacijus (kuris nuoširdžiai stengėsi gražiai elgtis, ir 
vėl subjuro tik dėl lietaus ir pralaimėtų šachmatų parti- 
jų) staiga pirmąkart gyvenime pasielgė narsiai. Prie šono 
jis buvo prisisegęs Kaspiano paskolintą kardą. Kai tik 
gyvatės kūnas pakankamai priartėjo prie dešiniojo lai- 
vo šono, Eustacijus liuoktelėjo ant falšborto ir suskato iš 
visų spėkų kapoti bjaurybę. Reikia pripažinti, kad iš jo 
išpuolio naudos buvo ne kažin kiek, tik į šipulius suskilo 
vienas geriausių Kaspiano kardų, tačiau šitoks naujoko 
mostas vis tiek buvo vertas dėmesio. 

Visi kiti buvo bepuolą jam į talką, bet čia paleido gerk- 
lę Ripičipas: 

— Nesikaukite! Stumkite! 

Sulaukti įsakymo nesikauti iš pelių vado buvo taip ne- 
tikėta, kad, nepaisant padėties šiurpumo, visų akys nu- 
krypo į jį. O kai jis dryktelėjo ant falšborto priešais gy- 


vatę ir savo menka, kailiuku apžėlusia nugara įsirėmęs į 

milžinišką, žvynuotą, apgliaumijusį pabaisos kūną ėmė- 
si stumti iš visos sveikatos, daugelis kaipmat perprato, 
ką jis turėjo galvoj, ir, pripuolę prie abiejų laivo bortų, 
pasekė pelės pavyzdžiu. O dar po akimirksnio, kai Jūrų 
Gyvatės galva vėl išniro, tik šįsyk - kairiojo borto pusėje 
ir pakaušiu į laivą, kas dedasi, jau susigaudė visi. 

Jūrų baidyklė susimetė į kilpą, apjuosdama „Aušros 
užkariautoją , ir dabar ėmė tą kilpą veržti. Jei pasisektų 
užveržti — tik triokšt! — iš laivo liktų vien plūduriuojan- 
čių medgalių krūva, o tuomet pabaisa be vargo išsigrai- 
bytų visą įgulą po vieną. Jiems liko vienintelė išeitis — 
nustumti kilpą atgal tiek, kad ši nuslystų nuo laivagalio, 
arba (iš tiesų tai tas pat) pastūmėti laivą į priekį tiek, kad 
šis išsprūstų iš kilpos. 

Vienas susidoroti su šitokia užduotimi Ripičipas, ži- 
noma, šansų turėjo tiek pat, kiek pakelti nuo žemės ka- 
tedrą, ir vos neišleido paskutinio kvapo nuo įstangos, 
kol kiti susizgribę nuvarė jį į šalį. Akimoju visa laivo 
įgula (išskyrus Liusę ir alpėjančią pelę) išsirikiavo dviem 
ilgomis eilėmis palei laivo bortus, kiekvienas krūtine įsi- 
rėmęs į priekyje stovinčio vyro nugarą, taip, kad pasku- 
tiniajam tektų visos eilės svoris. Ir ėmė stumti, stumti iš 
visų jėgų, grumdamiesi dėl savo gyvybės. Kelias kvapą 
gniaužiančias (ir ištįsusias iki valandų ilgio) sekundes at- 
rodė, kad nieko nebus. Gailiai girgždėjo laivo sandūros, 
kapsėjo prakaitas, vyrai springdami, dusdami gaudė kva- 
pą. Bet netrukus abejonių neliko: laivas juda. Visi aiš- 

kiai matė, kad gyvatės kilpa — jau kiek toliau nuo laivo 
stiebo, nei buvo. Deja, ji spėjo ir labiau užsiveržti. Virš 
galvų pakibo rimta grėsmė: ar jutas dar išslys pro kilpą, 
ar ji jau pernelyg užsiveržusi? Taip. Jutas išlindo, bet tik 
vos vos. Kilpa nubruožė jo turėklus. Dabar jau gera de- 
šimtis jūrininkų patys sušoko ant juto. Taip stumti buvo 
nepalyginti patogiau. Jūrų Gyvatės žiedas driekėsi jau 
taip žemai, kad vyrai galėjo išsirikiuoti skersai jutą ir 
stumti stovėdami greta kits kito. Visiems įsižiebė nauja 
viltis, bet čia pat jie prisiminė aukštą drožinėtą „Aušros 
užkariautojo“ laivagalį - drakono uodegą. Nunerti bai- 
dyklės kilpą nuo jos, ko gero, išvis neįmanoma. 

- Šen kirvį! — kimiai užkriokė Kaspianas. — Ir stum- 
kite, stumkite! 

Liusė, kuri gerai žinojo, kur kas padėta, išgirdo jo žo- 
džius stovėdama pagrindiniame denyje ir nenuleisdama 
akių nuo juto. Mergaitė nedelsdama nulėkė apačion ir 
po kelių akimirkų jau skuodė prie juto laiptelių su kir- 
viu rankoje. Bet, vos jai spėjus jais užlipti, kažkas sutreš- 
kėjo, sudundėjo lyg virstantis medis, o laivas susiūbavo 
ir šoktelėjo pirmyn. Mar kaip tik tuo metu, galbūt dėl 
to, kad visi taip smarkiai stūmė Jūrų Gyvatę, o gal dėl to, 
kad pačiai pakako kvailumo per greit užveržti kilpą, vi- 
sas drožinėtas laivo galas griausmingai tratėdamas lūžo 
ir laivas išsivadavo iš spąstų. 

Visi sugriuvo visiškai nusibaigę, tad to, ką išvydo Liu- 
sė, nematė niekas kitas. Vos per kelis jardus už nugarų 

Jūrų Gyvatės kilpa greitai užsiveržė, o paskui pūkštelėjo 
ir išnyko. Vėliau Liusė primygtinai aiškindavo (žinoma, 
tuo metu buvo labai susijaudinusi, tad reginį jai galėjo 
pakišti vaizduotė) baidyklės snukyje įžvelgusi kvailo 
pasitenkinimo išraišką. Drąsiai tvirtinti galima tik tiek, 
kad padaras išties buvo neprilygstamo bukumo, nes, 
užuot persekiojęs laivą, ėmė nosimi šniukštinėti palei 
visą savo ilgą kūną, tarsi tikėdamasis kažkur ten aptikti 
„Aušros užkariautojo“ nuolaužas. Tačiau „Aušros užka- 
riautojas“ buvo jau toli, gaivaus vėjo nešamas, o jo įgulos 
vyrai, vis dar aimanuodami, vis dar sunkiai atgaudami 
kvapą, kas sėdėjo, kas gulėjo denyje; prireikė šiek tiek 
laiko, kol įstengė prabilti apie tai, kas nutiko, bet paskui 
jau iš to net pasijuokė. O kai ta proga pasiliejo romas, jie 
pakėlė tostą, ir visi šlovino Eustacijaus narsą (nors nieko 
doro iš jos neišėjo) ir Ripičipo didvyriškumą. 

Po to jie plaukė dar tris dienas, regėdami vien tik dan- 
gų ir vandenį. Ketvirtąją dieną pasikeitė vėjas, papūtė 
šiaurys, jūra ėmė šiauštis; pavakariais atūžė ir tikras štor- 
mas. Bet tuo pat metu priekyje, kairiojo borto pusėje, jie 
išvydo žemę. 

— Jei neprieštarausi, valdove, - tarė Drinianas, - pa- 
mėginsime nusiirti iki tos salos ir jos užuovėjoje palūkė- 
sime nuleidę inkarą, galbūt - kol išsikvėps audra. 

Kaspianas neprieštaravo, bet irtis prieš vėją nebuvo len- 
gva, tad žemę jie pasiekė tik vakare. Su paskutiniais die- 


nos šviesos gaisais įplaukė į pačios gamtos sukurtą uostą 

ir nuleido inkarą, bet nė vienas tą vakarą neiškėlė kojos 
į krantą. Rytą keliautojai išvydo atsidūrę žalioje įlankoje, 
apsuptoje dykų, raižytų krantų, uolėtais skardžiais kylan- 
čių iki pat viršūnės. Iš vėjuotos šiaurės anapus tos viršūnės 
artyn garmėjo debesų tumulai. Atvykėliai nuleido valtį, 
sukrovė į ją visas spėjusias ištuštėti vandens statinaites. 

— Kuriame upokšnyje semsime vandenį, Drinianai? — 
paklausė Kaspianas, įsitaisęs ant pakloto valties gale. — 
Regis, į šią įlanką įteka netgi du. 

— Beveik jokio skirtumo, valdove, - atsakė Drinia- 
nas. - Bet antai iki to, rytinio, kur dešiniojo borto pusė- 
je, man regis, arčiau. 

- Štai ir lyti pradeda, - tarstelėjo Liusė. 

— Tai jau tikrai, - paantrino Edmundas, nes pliaupė 
jau kaip reikiant. - Klausykite, verčiau sukime prie an- 
trojo upokšnio, ten auga medžiai, tai bent turėsime kur 
pasislėpti. 

— Tikrai, geriau plaukime ten, — pritarė ir Eustaci- 
jus. - Visai nebūtina kiaurai peršlapti. 

Tačiau Drinianas visą tą laiką nuosekliai kreipė valtį 
dešiniojo borto kryptimi — panašiai visokie ratuoti bu- 
kagalviai atkakliai lekia keturiasdešimties mylių per va- 
landą greičiu, kol bandote jiems išaiškinti, kad važiuoja 
ne tuo keliu. 

- Jie tiesą sako, Drinianai, - pasakė Kaspianas. - Gal 
vis dėlto pasuktum ir plukdytum mus prie vakarinio 
upokšnio? 

— Kaip jūsų didenybė lieps, - gana atžariai drėbė 
Drinianas. Vakar, kai teko grumtis su dargana, jam 
buvo sunki diena, be to, jis nemėgo, kai jam nurodi- 
nėti imdavo sausumos gyventojai. Vis dėlto paklausė, 
pasuko į vakarus ir, kaip paaiškėjo vėliau, išties gerai 
padarė. 

Kol jie prisipylė vandens, lyti nustojo, tad Kaspianas 
su Eustacijumi, abiem Pevensiais ir Ripičipu nutarė už- 
kopti į kalną ir apsidairyti, kas matyti iš ten. Ropštis 
šiurkščia žole ir viržiais apaugusiomis uolomis nebuvo 
lengva, jie taip ir neišvydo nei žmogaus, nei žvėries, vien 
tik ore šmaižiojančias žuvėdras. Pasiekę keterą įsitikino: 
sala, kurioje išsilaipino, - visai mažytė, gal dvidešimties 
akrų ploto, ne daugiau, o jūra iš tokio aukščio atrodė be- 
kraštė, dar plynesnė nei dairantis iš „Aušros užkariauto- 
jo“ denio ar netgi marso. 

— Tikra beprotybė, ką ir sakysi, - pusbalsiu tarstelėjo 
Eustacijus Liusei, žvelgdamas į rytinį horizontą. - Plauk- 
ti vis toliau ir toliau ton pusėn, kur nežinia, į ką galime 
įpulti. - Tačiau bambėjo jis tik iš įpročio, anaiptol ne 
taip pagiežingai kaip andai. 

Ilgiau stoviniuoti kalno keteroje buvo pernelyg šal- 
ta - kiaurai košė žvarbus šiaurys. 

— Gal negrįžkime tuo pačiu keliu, - pasiūlė Liusė 
jiems susiruošus leistis žemyn. - Jei paėjėtume šiek tiek 
toliau, nusileisti galėtume antrojo upokšnio pakrante - 


to, prie kurio norėjo plaukti Drinianas. 

Niekas neprieštaravo, ir po kokių penkiolikos minu- 
čių jie priėjo antrojo upokšnio ištakas. Ten atsivėrė kur 
kas įdomesnis reginys, nei jie tikėjosi: apsuptas stačių 
uolų telkšojo mažytis gilus kalnų ežerėlis, tik jūros pu- 
sėje vanduo buvo prasigraužęs vagą, ja ir tekėjo antrasis 
upelis. Čia jie galiausiai rado ir užuovėją, tad susėdo į 
viržius atsipūsti. 

Susėdo visi, bet Edmundas tuojau vėl pašoko. 

— Kad tave, šioje saloje esama išties aštrių akme- 
nų! - šūktelėjo grabaliodamas viržiuose. - Nagi, kur tas 
bjaurybė?.. Aha, radau... O čia tai bent! Juk tai visai ne 
akmuo. Tai kardo rankena. Oi, tegul mane plynios, ne 
tik rankena - visas kardas! Ar bent jau tiek jo, kiek ne- 
spėjo sugraužti rūdys. Tikriausiai pragulėjo čia nežinia 
kiek amžių. 

— Pažiūrėjus primena Narnijos kardą, - tarė Kaspia- 
nas, visiems susispietus aplink Edmund). 

— Ogi aš irgi prisėdau kažką kietą, - pranešė Liusė. 

Pasirodė, kad tai - žiedmarškių liekanos. Dabar jau 
visi parpuolė keturpėsti ir suskato rankomis naršyti po 
tankius šilinius viržius. Pavyko rasti šalmą, paskui — 
durklą ir galiausiai - keletą monetų, ne kalormeniškų 
pusmėnulių, o pačių tikriausių Narnijos „liūtų“ ir „me- 
džių“ - tokių, kokių bet kurią dieną gali išvysti Bebrų 
Užtvankos ar Berunos turguose. 

— Ar tik nebus tai viskas, kas liko iš kažkurio iš septy- 
neto lordų? - pratarė Edmundas. 

— T5 pat pamaniau ir aš, - pritarė Kaspianas. - Tik 
kažin - kurio? Ant durklo kriaunų nematyti jokio ženk- 
lo, kuris padėtų atspėti savininką. Be to, norėčiau suži- 
noti, kaip jis žuvo. 

— Dar reikėtų nuspręsti, kaip už jį atkeršysime, - pri- 
dūrė Ripičipas. 

Edmundas, vienintelis iš visos draugės skaitęs keletą 
detektyvų, susimąstė. 

— Klausykite, - galiausiai tarė, - kažkas čia labai abe- 
jotina. Žūti kautynėse jis tikrai negalėjo. 

— Kodėl ne? - nesuprato Kaspianas. 

— Nėra jokių kaulų, - paaiškino Edmundas. - Prie- 
šas veikiausiai būtų pasiėmęs šarvus, o kūną palikęs. Kur 
girdėta apie tokį kovotoją, kad, įveikęs varžovą, kūną 
nusineštų, o šarvus ir ginklus paliktų? 

— Gal jį papjovė koks laukinis žvėris? - pakišo mintį 
Liusė. 

— Labai jau sumanus turėjo būti žvėris, — atsakė 
Edmundas, - jeigu susiprato, kaip nuvilkti nuo žmogaus 
žiedmarškes. 

— Galbūt tai drakono darbas? - bandė spėti Kas- 
pianas. 

— Ne, ne, - nesutiko Eustacijus. - Drakonas to pada- 
ryti niekaip negalėjo. Kas kas, o aš tai tikrai žinau. 

- Šiaip ar taip, verčiau nešdinkimės iš čia, - sukruto 
Liusė. Kai Edmundas užsiminė apie kaulus, jai prapuolė 


ūpas vėl sėstis į viržius. 

- Jei nori, galime kilti, - sutiko Kaspianas ir atsistojo. — 
Kažin ar verta ką nors iš šitų daiktų pasiimti su savimi. 

Nusiropštę pakrantėn jie stabtelėjo prie siauros išgrau- 
žos, pro kurią iš ežero ištekėjo upokšnis, ir sužiuro į gilų 
vandenį, tyvuliuojantį uolų rate. Jei diena būtų buvusi 
karšta, kuris nors veikiausiai nebūtų atsispyręs pagundai 
išsimaudyti, o atsigėrę, žinoma, būtų visi. Net ir dabar 
Eustacijus jau buvo besilenkiąs rieškutėmis pasisemti 
vandens, bet Ripičipas ir Liusė vienu metu sušuko: 

— Tik pažiūrėkite! 


Eustacijus išsyk pamiršo ketinęs atsigerti ir pažvelgė į 


tai, ką jie rodė. 


Ežero dugnas buvo iš stambių melzganai pilkšvų rie- 
dulių, vanduo - nepaprastai skaidrus, tad visi labai aiš- 
kiai įžiūrėjo dugne gulinčią natūralaus dydžio žmogaus 
figūrą, sprendžiant iš pažiūros, - auksinę. Žmogus gulė- 
jo kniūbsčias, ištiesęs rankas virš galvos. Taip jau nutiko, 
kad jiems bežiūrint į jį pro debesų properšą švystelėjo 


saulės spindulys. Auksinė figūra visa sužioravo. Liusei 

dingtelėjo, kad iki šiol kaip gyva nėra mačiusi tokios 
gražios statulos. 

— Oho! - Kaspianas net švilptelėjo. — Išties vertėjo 
čionai ateiti, kad tai pamatytume! Kažin, ar pavyktų tą 
statulą ištraukti ? 

— Galime nerti ir pamėginti, valdove, - tuojau pareiš- 
kė Ripičipas. 

— Ne, nieko nebus, - paprieštaravo Edmundas. - Jei 
statula tikrai auksinė - iš gryno aukso, - ištraukti jos nie- 
kaip nepavyks, per sunki. Ežerėlis, kaip kažin ką, ne ma- 
žiau kaip dvylikos pėdų gylio, o gal ir visų penkiolikos. 
Ei, sekundę! Gerai, kad susipratau pasičiupti medžioklinę 
ietį. Galime išmatuoti, koks iš tiesų yra gylis. Kaspianai, 
laikyk mane už rankos, o aš pasilenksiu virš vandens. 

Kaspianas tvirtai sugriebė jo ranką, o Edmundas pasi- 
lenkęs ėmė leisti ieties kotą į vandenį. 

Nespėjus panardinti nė pusės, Liusė pasakė: 

— Ko gero, ta statula visai ne auksinė. Tik apšviesta 
saulės taip atrodo. Žiūrėk, tavo ieties kotas irgi tokios 
pat spalvos. 

— Kas nutiko? — staiga nuaidėjo bent keli balsai, mat 
ieties kotas netikėtai išsprūdo Edmundui iš rankos. 

— Nebegalėjau išlaikyti, - aiktelėjo Edmundas. - Ietis 
pasidarė tokia suzki... 

— Pažvelkite, ji jau nugrimzdo į dugną, - parodė Kas- 
pianas. — Ogi Liusės teisybė! Ietis atrodo visai tokios pat 
spalvos kaip statula. 


+ 140. 


+ DUKART IŠSIGELBĖTA TIK PER PLAUKĄ + 


Bet čia Edmundas, kuriam, regis, kažkas atsitiko su 
batais — ir jis pasilenkęs labai įdėmiai juos apžiūrinė- 
jo, — staiga atsitiesė ir užriko tokiu griežtu balsu, kokiam 
paklūsti nesvarstydamas: 

— Atgal! Pasitraukite nuo vandens! Visi! Tučtuojau!!! 

Bičiuliai net nesusimąstę atšoko nuo ežerėlio ir tik 
tada sužiuro į Edmundą. 

— Jūs tik pažiūrėkite, - tarė šis. - Pažvelkite į mano 
batų nosis. 

— Na... lyg ir truputį pageltonavusios... — prasižiojo 
Eustacijus. 

— Jos auksinės — iš gryniausio aukso, - pertraukė jį 
Edmundas. - Pažiūrėkite. Pačiupinėkite. Auksas jau 
atsiknojo nuo odinės dalies. O sunkūs pasidarė - kaip 
švinas. 

— Sergėk Aslanai! - sušuko Kaspianas. - Juk nenori 
pasakyti... 

— Kaip tik tai ir noriu pasakyti, — pertarė jį Edmun- 
das. - Šitas vanduo viską paverčia auksu. Pavertė auksu 
ir ieties kotą, štai kodėl ji tapo tokia sunki. Macyt, vos 
vos įmerkiau pirštų galiukus (kokia laimė, kad nebuvau 
basas), ir štai - batų nosys auksinės! O tasai vargšelis 
ežero dugne... na, patys matote. 

— Vadinasi, tai visai ne statula... — slopiu balsu su- 
šnibždėjo Liusė. 

— Ne. Viskas dabar jau aišku kaip ant delno. Jis at- 


sidūrė čia karštą dieną. Nusirengė ant uolos - ten, kur 

mes sėdėjome. Drabužiai per ilga supuvo, o gal juos išsi- 
nešiojo paukščiai lizdams iškloti. Šarvai ir ginklai - liko. 
Jis nėrė į vandenį ir... 

— Nebesakyk, - pertraukė jį Liusė. - Koks siaubas! 

— Ir kokia laimė mums! - atsakė Edmundas. - Išsisu- 
kome tik per plauką. 

— Tai jau taip, - sutiko Ripičipas. - Kiekvieno pirš- 
tas ar koja, ar ūsas, ar uodega bet kurią akimirką galėjo 
įslysti į vandenį. 

- Šiaip ar taip, - pareiškė Kaspianas, - pravartu būtų 
išbandyti. 

Pasilenkęs jis išpešė viržių kuokštą. Tada labai atsar- 
giai priklaupė ant kranto ir įmerkė viržius į ežerą. Įmer- 
kė viržius — o ištraukė auksinių viržių kuokštą, sunkų ir 
minkštą it švinas. 

— Karalius, kurio nuosavybė būtų ši sala, - Kaspia- 
nas prašneko lėtai, jo veidą nuplieskė raudonis, - tap- 
tų turtingiausiu tarp viso pasaulio karalių. Tad šį kraštą 
skelbiu amžinai priklausantį Narnijai. Jis bus vadinamas 
Auksinio Vandens sala. O visiems jums įsakau laikyti 
liežuvį už dantų. Niekas neturi apie tai sužinoti, netgi 
Drinianas. Nepaklususiam gresia mirties bausmė, aišku 
jums? 

— Kaip tu manai, kam čia bandai įsakinėti? — atrėžė 
Edmundas. - Aš nesu tavo valdinys. Tiesą sakant, netgi 
atvirkščiai. Aš — vienas iš keturių senųjų Narnijos valdo- 


vų, o tu - pavaldus Didžiajam Karaliui, mano broliui. 

— Ak, vadinasi, galiausiai prieita ir iki šito, ar ne, kara- 
liau Edmundai? - suurzgė Kaspianas ir sugniaužė kardo 
rankeną. 

— Nagi liaukitės, abudu! - sušuko Liusė. - Gyva bėda 
tie berniukai, tik susidėk su jais! Visi jūs puspročiai, 
jums amžinai tik riesti nosį ir kabinėtis... aaaak! - Staiga 
ji tik aiktelėjo ir nutilo. Tada ir visi kiti išvydo tai, ką 
matė ji. 

Viršum jų, kitapus pilkšvo šlaito - pilkšvo, nes viržiai 
dar nespėjo sužydėti, - be jokio garso, nė nedirstelėda- 
mas į juos, visas tviskėdamas, lyg būtų saulės apšviestas, 
nors saulę jau vėl paslėpė debesys, minkštu lėtu žingsniu 
pro šalį ėjo liūtas, toks milžiniškas, kokio žmogaus akiai 
neteko regėti. Vėliau, pasakodama apie šį reginį, Liusė 
sakė: „Jis buvo didumo sulig drambliu“, nors kitu atveju 
palygino su sunkiuoju arkliu. Tačiau jo didumas niekam 
nerūpėjo. Niekas net nedrįso klausti, kas jis buvo. Žino- 
jo: tai buvo Aslanas. 

Niekas nematė nei iš kur jis atėjo, nei kur nuėjo. Visi 
markstydamiesi ėmė dirsčioti vieni į kitus, tarytum pa- 
budę iš miego. 

— Apie ką mes čia kalbėjome? - paklausė Kaspia- 
nas. - Ar tikrai aš mažumėlę apsikvailinau? 

— Valdove, — prabilo Ripičipas, - šią salą slegia pra- 
keikimas. Būtų geriausia, jei tučtuojau grįžtume į laivą. 
O jei man tektų garbė išrinkti šiai salai vardą, pavadin- 
čiau ją Mirtino Vandens sala. 

— Taip, pavadinimas, regis, net labai vykęs, - sutiko 
Kaspianas. - Tiesą sakant, nežinau, kodėl pats jo nesu- 
galvojau. Bet dangus jau prasiblaivęs, vėtra aprimusi, tad 
Drinianas veikiausiai nekantrauja išplaukti. Nieko sau 
istoriją jam papasakosime, kad tik ausys neatlėptų! 

Tačiau papasakoti jie išvis beveik neturėjo ko, nes 
kelių pastarųjų valandų prisiminimai buvo gerokai su- 
sijaukę. 

— Jų didenybės, grįžę į laivą, visi atrodė lyg ko ap- 
duoti, - kiek vėliau pasakė Drinianas Rinsui; „Aušros 
užkariautojas“ su iškelta bure vėl skriejo į rytus, o Mir- 
tino Vandens sala jau buvo nugrimzdusi už horizon- 
to. - Kažkas jiems atsitiko toje saloje. Išpešti pavyko 
tik tiek, kad, jų manymu, ten jie aptikę vieno iš mūsų 
ieškomų lordų kūną. 

— Ką tu pasakysi, kapitone, - atsiliepė Rinsas. - Ką 
gi, jau trys. Liko dar keturi. Tokiais tempais, žiūrėk, po 
Naujų metų gal jau ir namus pasieksime. Būtų visai ne- 
blogai. Man tabokėlės atsargos pernelyg sparčiai senka... 
Labos nakties, pone. 

Igą laiką jie plaukė šiaurės vakarų vėjo genami, o 

dabar papūtė vakaris, tad rytais, saulei išnyrant iš 
jūros, riestas „Aušros užkariautojo“ pirmagalis atsidur- 
davo ties pačiu tekančios saulės rutulio viduriu. Kai 
kurie tvirtino, esą saulė čia atrodo gerokai didesnė nei 
Narnijoje, bet kiti prieštaravo. Šitaip jie plaukė ir plau- 
kė ne itin stipraus, bet pastovaus vakarų vėjo nešami, 
ir nepasitaikė jiems išvysti anei žuvies, anei žuvėdros, 
anei kokio kito laivo, anei žemės. Maisto ir vandens 
atsargos vėl ėmė sekti, o į keliautojų širdis pamažu 
skverbėsi nuojauta, kad šįsyk, ko gero, jų įplaukta į to- 
kią jūrą, kuriai nėra nei galo, nei krašto. Bet auštant 
paskutiniajai dienai, kai jie, visų nuomone, dar galėjo 
rizikuoti ir plaukti į rytus, tiesiog priekyje, tarp jų ir 
saulėtekio, sušmėžavo lėkšta žemė - lyg koks ant van- 
dens nusileidęs debesis. 

Apyvakariais jie įplaukė į plačią įlanką ir nuleido inka- 
rą. Kraštas smarkiai skyrėsi nuo visų kitų, lig šiol maty- 


tų. Visur buvo tylu ir tuščia, nematyti nė gyvos dvasios, 

lyg jie ir vėl būtų pakliuvę į negyvenamą salą, bet, vos 
įveikus smėlėtą paplūdimio ruožą, prieš akis atsivėrė pri- 
žiūrimos pievelės, apaugusios dailiai nušienauta žole — 
tokios vejos kadaise būdavo nebent didinguose Anglijos 
dvaruose, kur triūsdavo visa dešimtis sodininkų. Medžių 
čia augo daugybė, bet visi - gana atokiai vienas nuo kito, 
ant žemės nebūtum radęs nei kokios nulūžusios šakos, 
nei prikritusių lapų. Protarpiais kažkur suburkuodavo 
balandis, bet daugiau nebuvo girdėti nė garso. 

Galiausiai atvykėliai priėjo ilgą ir tiesų, švariu smė- 
liuku pabarstytą taką be menkiausios piktžolės, abipus 
jo augo medžiai. O alėjos gale dunksojo dabar jau gana 
aiškiai įžiūrimas pastatas, pilkas ir labai ilgas; popiečio 
saulės spindulių nužertas jis atrodė labai tykus. 

Vos jiems įžengus į alėją, Liusė pajuto, kaip pėdą duria 
į batą netyčia pakliuvęs akmenėlis. Tokioje nepažįsta- 
moje vietoje ji veikiausiai būtų pasielgusi išmintingiau, 
jei būtų paprašiusi kitų luktelėti, kol išsikratys iš bato 
akmenuką. Bet Liusė to nepadarė. Nepastebimai pra- 
leido visus į priekį ir kiek atsilikusi klestelėjo ant žemės 
nusiauti. Bet čia užsimazgė bato raištelis. 

Kol ji išnarpliojo mazgą, kiti spėjo nutolti. O kai iš- 
kračiusi akmenuką vėl apsiavė, Liusė nebegirdėjo net jų 
balsų. Užtat beveik tuojau pat išgirdo kai ką kita. Garsai 
atsklido ne nuo namo pusės. 

Išgirdo ji duslų tuksėjimą. Galėjai pamanyti, kad gera 
dešimtis augalotų darbininkų iš visų spėkų tvatija žemę 

mediniais plaktukais. Garsai labai sparčiai artėjo. Liusė 
sėdėjo, nugara atsirėmusi į medį, o kadangi medis buvo 
ne iš tokių, į kokį būtų pajėgusi įlipti, jai neliko kitos 
išeities, tik sustingti, prisiplojus prie kamieno, ir viltis, 
kad niekas jos nepastebės. 

Dunkst, dunkst, dunkst... Kad ir kas tai buvo, reikia 
manyti, jau visai prisiartino — mergaitė juto, kaip dre- 
ba žemė. Bet matyti Liusė nematė nieko. Pagalvojo, 
kad tasai padaras — ar tie padarai — turėtų būti čia pat 
jai už nugaros. Bet tuojau take vėl sudunksėjo - tiesiog 
priešais. Liusė nėmaž neabejojo, kad garsas sklinda nuo 
tako, mat ne tik girdėjo trinksėjimą, bet dar ir pastebė- 
jo, kaip žyra į šalis smėlis — tarsi nuo stipraus smūgio. 


Tačiau Liusė taip ir nepamatė, kas tvoja į žemę. Medi- 

nių plaktukų tuksėjimas ėmė tolti, paskui visi plaktukai 
susitelkė draugėn už kokių dvidešimties pėdų ir staiga 
nutilo. O tada pasigirdo balsas. 

Liusė net nutirpo iš baimės, mat vis dar nematė nė 
gyvos dvasios. Visas parką primenantis kraštas tebeatro- 
dė toks pat tuščias ir tykus, kaip ir išlipus į krantą. Ir vis 
dėlto kažkur čia pat, vos kelių pėdų atstu, prabilo balsas. 
Ir štai ką tarė: 

— Bičiuliai, mūsų proga - dabar. 

"Tuojau pat šiam atsakė visas balsų choras: 

— Išgirskite, išgirskite, ką jis sako. „Mūsų proga - da- 
bar“ Labai gerai pasakyta, vyresnysai. Šventa teisybė yra 
tas, ką byloji. 

— Pasakysiu jums šitaip, - vėl prašneko pirmasis bal- 
sas. - Tuoj pat mes trauksime pakrantėn, atkirsime juos 
nuo laivo, o kiekvienos mūsų motinos sūnus lai nedels- 
damas griebiasi ginklo. Stversime juos, kai mėgins iš- 
plaukti į jūrą. 

— Taip, taip, tai pats geriausias būdas! - pratrūko ply- 
šoti visi kiti balsai. - Išmintingesnio plano nė negalėtum 
pasiūlyt, vyresnysai! Taip ir toliau, nesustok! Geresnio 
plano nėra ir būti negali! 

— Tuomet gyviau, vyručiai, gyviau, — suskato raginti 
pirmasis balsas. - Visi - pirmyn! 

— Kaip visada, ir vėl teisingai sakai, vyresnysai, — su- 
klegėjo kiti. - Geresnio įsakymo nė būti negali. Jau ir 


patys ketinome tai tarti. Visi - pirmyn! 

Ir vėl pasigirdo dunksėjimas — iš pat pradžių labai 
garsus, bet tuojau pat ėmė cilti jūros kryptimi, kol ga- 
liausiai visai nuslopo. 

Liusė puikiausiai suprato, kad sėdėti ir svarstyti, kas 
galėjo būti tos nematomos būtybės, nėra kada. Kai tik 
dunksėjimas nutolo ir jo nebebuvo girdėti, mergaitė 
pašoko ir kiek kojos neša nukūrė alėja kitiems įdurmui. 
Juos trūks plyš reikia kuo skubiausiai perspėti! 

Kiti tuo tarpu jau priėjo namą alėjos gale. Pastatas 
buvo žemas — vos dviejų aukštų — sumūrytas iš gražių, 
nugludintų lauko akmenų, su daugybe langų, apaugęs 
gebenėmis. Bet čia tvyrojo tokia tyla, kad Eustacijus 
pratarė: 

— Man regis, namas tuščias. 

Tačiau Kaspianas, užuot atsakęs, parodė į dūmus, 
rūkstančius iš vieno kamino. 

Vartus jie rado atlapotus, pro juos pateko į grįstą kie- 
mą. Ir čia pirmąsyk pastebėjo kai ką, kas pakišo mintį, 
jog šioje saloje dedasi kažkas keista. Vidury kiemo sto- 
vėjo siurblys, po čiaupu buvo pakištas kibiras vandeniui. 
Savaime šis reginys nėmaž nebūtų stebinęs, bet siurblio 
rankena judėjo aukštyn žemyn, nors nesimatė nieko, kas 
būtų pumpavęs vandenį. 

— Atrodo, čia veikia kažkokia magija, — ištarė Kas- 
pianas. 

— Mechanizmas! - sušuko Eustacijus. - Kaip kažin 


ką, galų gale būsime atsidūrę civilizuotame krašte! 

Tą akimirką į kiemą įpuolė visa uždususi ir įraudusi 
Liusė. Nedelsdama pakuždomis pabandė išaiškinti ki- 
tiems, ką nugirdusi. Jie ne išsyk susigaudė, bet, kai su- 
prato, net patys narsiausi pasijuto ne itin jaukiai. 

— Nematomas priešas... - sumurmėjo Kaspianas. - Ir 
dar sumanė atkirsti mus nuo valties. Atrodo, būsime 
kaip reikiant įklimpę į kažkokią bjaurastį. 

— O tu nėmaž nenutuoki, kokios padermės tie pada- 
rai, Liuse? - paklausė Edmundas. 

— Kaip aš tau nutuoksiu, Edmundai, jei nemačiau jų? 

— Girdėjai jų žingsnius — ar gali būti, kad tai žmonės? 

— Jokių žingsnių kojomis aš negirdėjau. Girdėjau tik 
balsus ir tą šiurpų dunksėjimą, lyg kas būtų trankęs į 
žemę mediniu plaktuku. 

— Kažin, - įkišo savo trigrašį Ripičipas, - ar pervėrus 
kardu jie taptų matomi? 

— Nuojauta kužda, kad atsakymą į šį klausimą netru- 
kus sužinosime, - tarė Kaspianas. - Bet verčiau nešdin- 
kimės pro tuos vartus atgal. Vienas tų ponų štai semia 
vandenį ir klausosi, apie ką kalbamės. 

Pasitraukę iš kiemo jie vėl nuskubėjo į alėją, kur, kaip 
vylėsi, medžių paunksnėje ne taip kris į akis. 

— Vargu ar yra prasmės, — tarė Eustacijus, - net mė- 
ginti slėptis nuo tų, kurių patys matyti negalime. Galbūt 
jų aplink mus knibžda visas tuntas. 

— Klausyk, Drinianai, - vėl prašneko Kaspianas. — 
O jei paaukotume valtį, išeitume prie įlankos kitoje vie- 
toje ir duotume ženklą „Aušros užkariautojui“ priplauk- 
ti mūsų paimti? 

— Laivui nepakaks gylio, valdove, — paprieštaravo 
Drinianas. 

— Galėtume nuplaukti iki jo plaukte, - pasiūlė Liusė. 

- Jūsų didenybės, meldžiu paklausyti manęs, - įsiter- 
pė Ripičipas. - Verčiau nė negalvokim ištrūkti nema- 
tomam priešui iš nagų šitaip — slapstantis ir sėlinant. 
Juk tai gryniausia kvailybė. Jeigu tie padarai siekia įvelti 
mus į kautynes, sėkmingai taip ir padarys, galite nea- 
bejoti. Kad ir kuo tai baigtųsi, aš jau verčiau stočiau į 
mūšį su jais akis į akį, užuot leidęsis pačiumpamas už 
uodegos. 

— Manding, šįsyk Ripo teisybė, - sutiko Edmundas. 

— Ir dar, - pridūrė Liusė, - jei Rinsas ir kiti „Aušros 
užkariautojuje“ pamatys, kad mes čia su kažkuo kauna- 
mės, galbūt jie galės ko 2075 imtis. 

— Jeigu jie nematys priešo, nė nesupras, kad mes su 
kažkuo kaunamės, - nukorė nosį Eustacijus. - Pamanys, 
kad šiaip sau, savo malonumui, mosuojame kardais. 

Stojo gana nejauki tyla. 

— Ką gi, - galiausiai ją nutraukė Kaspianas, - tuomet 
niekur nedingsi. Teks eiti su jais susitikti. Taigi nutarta. 
Liuse, dėk strėlę ant templės, visi kiti - traukit kardus. 
Dabar - pirmyn! Galbūt jie panorės derėtis. 

Grįžtant atgal į pakrantę, buvo išties keista regėti tokį 
pat taikų kraštovaizdį, pievas ir išlakius medžius. Pasie- 
kę įlanką, jie išvydo ir savo valtį, ištrauktą ant kranto ir 
tebelaukiančią ten, kur paliko, o nuo jos skiriantis smė- 
lio ruožas buvo nepalytėtas, nesimatė nė gyvos dvasios; 
ne vienam iš draugijos atėjo į galvą mintis, kad visa tai, 
ką papasakojo Liusė, jai tik pasivaideno. Tačiau ženg- 
ti ant smėlio jie taip ir nespėjo — tiesiog ore prašneko 
balsas. 

— Toliau nė žingsnio, ponaičiai, toliau nė žingsnio, - 
pareiškė jis. - Pirmiausia mums reikia pasikalbėti. Mūsų 
čia penkiasdešimt, o gal ir daugiau, ir visi gniaužiame 
ginklą kumštyje. 

— Klausykit jo, klausykit jo, - sugaudė balsų choras. — 
Tai mūsų vyresnysai. Anas ką byloja, galit patikėti. Tiesą 


jis sako, tiesą, tai jau taip. 

— Kažkodėl nematau aš tų penkiasdešimties karių, — 
pareiškė Ripičipas. 

— Taip, tas tiesa, taip, tas tiesa, - sutiko balsas. - Jūs 
mūsų nematote. O kodėl nematote? Ogi kad mes nema- 
tomi, štai kodėl. 

— Kalbėk toliau, vyresnysai, kalbėk toliau, - tuojau 
atsiliepė kiti balsai. - Pats kalbi kaip iš rašto. Geresnio 
atsakymo anie nė norėt negalėtų. 

— Nucilk, Ripai, - pusbalsiu perspėjo Kaspianas, pas- 
kui prašneko jau garsiau: — Jūs, nematomieji, ko jums iš 
mūsų reikia? Kuomi mes pelnėme jūsų priešiškumą? 

— Reikia kai ko, ką mums mažoji mergaičiukė gali 
padaryti, - atsakė balsas. (Visi kiti tuojau patikino, kad 
lygiai tą patį būtų pasakę ir jie.) 

— Mažoji mergaičiukė! — pasipiktino Ripičipas. - Ši 
dama yra karalienė! 

— Apie karalienes mes nieko neišmanome, - paaiškino 
balsas. („Kaip ir mes, kaip ir mes“, - tuojau paantrino kiti 
balsai.) - Bet mes norime, kad ji kai ką mums nuveiktų. 

— O ką? - paklausė Liusė. 

— Jeigu tai reiškia kokią nors grėsmę jos didenybės gar- 
bei ar saugumui, - rėžė Ripičipas, - jums dar bus lemta 
patirti, kiek jūsų spėsime pakloti, kol krisime parys. 

— Ką gi, - tarė balsas. — Istorija ilga. Galbūt visiems 
mums vertėtų prisėsti ? 

Visi kiti balsai širdingai palaikė pasiūlymą, bet narnai 
liko stovėti. 

— Taigi, - vėl prašneko balsas. - Tad šitaipos viskas 
yra. Šita sala buvo galingo burtininko nuosavybė nuo 
tokių tolimų laikų, kad nė nesiekia atmintis. O mes visi 
esame — ar galbūt turėčiau šitaipos sakyti: buvome - jo 
tarnai. Na taigi, kad ilgai burnos aušinti nereiktų, trum- 
pai tariant, šitaip: burtininkas tasai, na tas, apie kurį 
kalbėjau, paliepė padaryti kai ką, kas mums visai nepati- 
ko. O kodėl? Ogi todėl, kad mes to nenorėjome daryti. 
Na tad štai, tasai burtininkas baisiai įtūžo, nes, jei dar 
nepaminėjau, jis buvo šitos salos šeimininkas ir nebuvo 
pratęs, kad jam kas skersai kelią storų. Viskas pagal ano 
valią turėjo būt ir ne kitaip, na, žinote. Tad štai, o apie 
ką aš pasakojau? Ak, taip, tasai burtininkas. Tad štai, 
užlipa į antrą aukštą (reikia jums pasakyti, ten jis laikė 
visus savo magiškus daiktus, o mes gyvenome apačioje), 
sakau jums, užkopia jis į antrą aukštą, ištaria burtažodį 
ir visus mus kerais užleidžia. Na, tokiais bjaurinančiais 
kerais. Kad taip dabar mus pamatytumėt, nors, mano 
nuomone, derėtų padėkoti žvaigždėms, jog nematote, 
nes niekaip nesuprastumėt, kaip mes atrodėme, kol dar 
subjaurinti nebuvome. Tai jau tikrai, niekaip. Va taigi, 
tokie pasidarėme bjaurūs, kad nė pažvelgti vienas į kitą 
nebegalėjome. Ir ką tada mes darėme? Aš jums tuojau 
pasakysiu, ką darėme. Palūkėjome, kol tasai, kur minė- 
jau, burtininkas pavakariais nueis pogulio, o tada paty- 
liukais, betgi drąsiai ir narsiai, užlipome laiptais viršun 


pažvelgt į tąją jo kerų knygą, ar neįmanoma to subjau- 

rinimo dar kaip nors atkeisti. Apgauti jūsų nė kiek ne- 
noriu, tad pasakysiu, kad prakaitas mus pylė ir tirtulys 
krėtė. Tačiau, tikėkit manim ar netikėkit, bet tiesiai sa- 
kau jums: mums nepavyko rasti anei kokio burto, kuris 
tąjį bjaurumą nuo mūsų nuimtų. O laikas vis slinko ir 
anas senasis ponas kiekvieną minutę jau galėjo pabusti, 
aš jūsų apgauti nė kiek nenoriu, tad pasakysiu, kad jau 
visas buvau prakaito permerktas - taigi, kad ilgai bur- 
nos aušinti nereiktų, trumpai tariant, šitaip: ar mes pa- 
darėme teisingai, ar neteisingai, bet galų gale aptikome 
burtažodį, kurį ištaręs tampi nematomas. Tad štai tada 
ir nusprendėme jau verčiau būti nematomi nei tokie 
bjaurūs, kokius mus subjaurino. Klausiate kodėl? Nagi 
todėl, kad šitaip mums labiau patiko. Tad va šitaip mano 
mažoji dukrytė, tokio šit maždaug amžiaus kaip jūsų an- 
tai mergaičiukė, tokia dailutė buvusi, kol nesubjaurinta, 
o paskui, aiman, kokia patapusi, - bet ką aš čia, geriau 
mažiau kalbų, daugiau darbų. Taigi mano dukrytė, apie 
kurią šit kalbėjau, ji šitąjį burtažodį ištarė, nes taip jau 
turi būti: jeigu ne pats burtininkas leidžia kerus, tatai 
turi padaryti maža mergaitė — kitaip nesuveiks. O ko- 
dėl? Nagi todėl, kad tuomet išvis nieko neįvyks. Tai 
va, manoji Klipsė ir perskaitė burtažodžius, turiu jums 
pasakyti, kad skaityti ana dailių dailiausiai moka, ir štai 
mes visi pasidarėme tokie nematomi, kad nematomes- 
nių niekur nepamatysi. Tvirtai jums sakau: visi lengviau 


atsidusome, kai vieni kitų nebematėme. Bent iš pradžių. 

Bet ar taip vertus, ar kitaip apvertus, tasai nematomu- 
mas jau mums negyvai įkyrėjo. Ir dar vieną dalyką reikia 
pasakyti. Mes nenujautėme, kad tasai burtininkas (na, 
tasai, apie kurį kalbėjau), kad jis irgi taps nematomas. 
Tik nuo to laiko nė akyse jo neberegėjome. Va taip ir 
nežinome, galbūt jis numiręs, o gal kur iškeliavęs, o gal 
sėdi sau antrame aukšte, tik yra nematomas, o gal net 
nulipa žemyn ir tada būna nematomas pirmame aukš- 
te. Ir jau meldžiu manim patikėti: klausytis, kad ir ausis 
ištempus, nėra jokios naudos, mat anas visada basomis 
kojomis vaikščioja, ir taip tykiai lyg koks didelis katinas. 
Visiems jums, ponuliai, tiesiai pasakysiu: šito va jau per 
daug, mes tiesiog nebegalime ištverti. 

Štai kokią istoriją papasakojo balsas, tiesa, pateikiu 
ją čia gerokai sutrumpintą, nes praleidžiu viską, ką sakė 
kiti balsai. Iš tiesų jie pertraukdavo jį kas šeši ar septyni 
žodžiai, vis skatindami, vis pritardami; narnai vos nepa- 
siuto klausydamiesi, jiems greit ėmė stigti kantrybės. Kai 
balsas galų gale užbaigė pasakojimą, stojo labai ilga tyla. 

— Bet, - galiausiai neapsikentusi prasižiojo Liusė, — 
kuo dėti mes? Nieko nesuprantu. 

— O, kad mane kur galas, atrodo, truputį užsimiršau ir 
tai, kas svarbiausia, išvis praleidau, - pareiškė balsas. 

— O taip, tikrai, taip ir atsitiko! - entuziastingai už- 
kaukė kiti balsai. - Niekas nebūtų sugebėjęs dailiau ir 
apdairiau praleisti svarbiausio dalyko. Tikrai, vyresny- 
sai, tikrai! 

— Na, visko pasakoti iš pradžių gal neprireiks, — vėl 
pradėjo šneką balsas. 

— Ne, ne, jokiu būdu, - sutartinai atsiliepė Kaspianas 
ir Edmundas. 

— Na tai šitaip, ką gi, keliais trumpais žodžiais, - po- 
rino balsas. - Mes laukėme taip neapsakomai ilgai, kol 
pasirodys kokia miela mergaičiukė iš svetimų kraštų, va 
visai tokia kaip tu, panelyt, kuri sutiks užlipti laiptais, 
atskleisti burtų knygą, surasti tąjį užkeikimą, kuris ne- 
matomumą panaikina, ir jį ištarti. Visi mes buvome pri- 
siekę, kad pačius pirmus atėjūnus, išsilaipinusius šitoje 
saloje (kalbu, aišku, apie tokius, tarp kurių būtų ir miela 
mergaičiukė, mat jeigu jos nebūtų, tai ir kalba būtų visai 
kita), sulaikysime ir nebeišleisime iš čia gyvų, jeigu jie 
nesutiks padaryti, ko mums taip labai reikia. Tad štai ko- 
dėl, ponuliai, jeigu jūsų miela mergaitė nepasiryš mums 
pasitarnauti, teks įvykdyti nelengvą pareigą ir perrėžti 
jums gerkles. Vien tik iš reikalo, taip sakant, ir, tikiuosi, 
suprantate, mes nenorime nieko užgauti. 

— Neįžiūriu jokių jūsų ginklų, - pareiškė Ripičipas. — 
Ar jie irgi nematomi? 

Nespėjo jis nė sakinio dorai užbaigti, ir čia kažkas su- 
dūzgė, o dar po akimirkos į medžio kamieną jiems už 
nugarų čiaukštelėjusi įsisiurbė strėlė. 

— Tai yra strėlė, matot? —- pasakė balsas. 

— Taip ir yra, vyresnysai, taip ir yra, - tuojau sulalėjo 


kiti. - Gerai pasakei, geriau nė nepasakysi. 

— Ir paleido ją mano ranka, - pridūrė balsas. - Tik 
atsiplėšusios nuo mūsų, strėlės iškart tampa matomos. 

— Nesuprantu, kodėl jūs norite, kad šito imčiausi aš, - 
pasakė Liusė. - Kodėl negalėtų to padaryti kas nors iš 
jūsiškių? Negi tarp jūsų nėra mergaičių? 

— Mums baugu, oi, mums baugu, - choru atsakė visi 
balsai. - Dar sykį mes viršun nelipsime. 

— Kitaip tariant, - pareiškė Kaspianas, - prašote šios 
damos imtis pavojingos užduoties, kurios imtis savo 
dukterų ir seserų jūs prašyti nedrįstate! 

— Visai teisingai, visai teisingai, —- smagiai sušnarėjo 
balsai. - Geriau nė negalėjai pasakyti. Tu iš tiesų moky- 
tas, O taip, taip ir yra. Iškart matyti! 

— O tai jau pernelyg papiktinantis... — prasižiojo 
Edmundas, bet Liusė jį pertraukė. 

— Ar aš turėčiau lipti į antrą aukštą nakčia, ar galima 
ir šviesią dieną? —- paklausė. 

— O, šviesią dieną, na, žinoma, šviesią dieną, - tuojau 
atsakė balsas. - Tik jau ne naktį. Šito niekas ir neprašo. 
Lipti viršun nakties tamsybėj? Brrr. 

— Ką gi, tegul bus taip. Imuos, - tarė Liusė. - Ne, - ji 
grįžtelėjo į saviškius, - net nemėginkite atkalbinėti. Negi 
neaišku, kad taip nieko nepešime? Jų čia bent kelios de- 
šimtys. Įveikti jų kovoje nepajėgsime. O jeigu padarysiu, 
ko prašoma, galbūt dar turime vilties. 


— Bet... ten burtininkas! - priminė Kaspianas. 

- Žinau, — sutiko Liusė. - Ber jis galbūt ne toks bjau- 
rybė, kokį bando vaizduoti jie. Nejau nematote, kad šita 
padermė - ne kažin kokie narsuoliai ? 

— Juo labiau — ne kažin kokie protuoliai, - įsiterpė 
Eustacijus. 

— Paklausyk, Liuse, - nenurimo Edmundas, - mes 
nieku gyvu negalime tau leisti šito imtis. Paklausk Ripo, 
kaip kažin ką, ir jis pasakys tą patį. 

— Juk aš to imuosi, kad išgelbėčiau jūsų visų, taip pat 
ir savo gyvybę! — atkakliai laikėsi Liusė. - Aš nenoriu 
būti sukapota į gabalus nematomais kardais. Juk jūs irgi 
nenorite. 

— Jos didenybė tiesą byloja, — išsakė savo nuomonę 
Ripičipas. - Jeigu rusentų bent menkutė viltis, kad stoję 
į kovą ją išgelbėsime, mūsų pareiga būtų kuo aiškiausia. 
Vis dėlto atrodo, kad šitokia viltis perdėm tuščia. O pa- 
tarnavimas, kurio prašo čiabuviai, nė kukliausia smulk- 
menėle nežeidžia jos didenybės garbės, priešingai, jos 
prašoma kilniai įvykdyti žygdarbį. Tad jeigu karalienės 
širdis ragina ją nepabūgti susidūrimo su burtininku, aš 
netarsiu nė žodelio prieš. 

Kadangi dar niekas nebuvo regėjęs, kad Ripičipas ko 
nors išsigąstų, jis visa tai galėjo iškloti nejausdamas jo- 
kio nesmagumo. Užtat berniukai, kuriems išsigąsti tek- 
davo gana dažnai, visi tirštai išraudo. Vis dėlto Ripičipo 
žodžiai aiškiai buvo pakuždėti sveiko proto, tad niekas 


nebesiginčijo. Kai atvykėliai pranešė ką nutarę, nemato- 

mieji pratrūko džiaugsmingais valiavimais, o pirmasis 
balsas (karštai visų kitų palaikomas) pakvietė narnus 
vakarienės ir nakvynės. Eustacijus ragino kvietimo atsi- 
sakyti, bet Liusė nesutiko. 

— Man regis, jie nėra klastūnai. Ne, jie tikrai ne tokie. 

Kiti jai pritarė. Taigi, lydimi kurtinamo dunksėjimo 
(kuris dar labiau pagarsėjo, jiems pasiekus grįstą kiemą), 
visi vėl patraukė į namą alėjos gale. 


10 SKYRIUS 
—-—4/3/5— 


Burtininko knyga 

ematomieji svečiams iškėlė karališkas vaišes. Buvo 

labai keista matyti į stalą atkeliaujančius patieka- 
lus ir lėkštes, bet nematyti, kad juos kas nors neštų. Būtų 
buvę keista netgi tuo atveju, jei dubenys būtų ramiai 
sau plaukę lygiagrečiai grindims — maždaug tokio regi- 
nio ir tikėtumeis žinodamas, kad juos neša nematomos 
rankos. Bet nešami daiktai elgėsi toli gražu ne taip. Ilgą 
valgomąjį jie įveikdavo keliais šuoliais, pasistrykčioda- 
mi. Šokinėjantys indai tai atsidurdavo gerų penkiolikos 
pėdų aukštyje, tai smukdavo žemyn ir staiga sustoda- 
vo per kokias tris pėdas nuo grindų. Jei pasitaikydavo 
dubuo su sriuba ar troškiniu, rezultatas neretai būdavo 
apverktinas. 

— Man jau išties darosi smalsu, - sukuždėjo Eustaci- 
jus Edmundui. - Kas galėtų būti šitie salos gyventojai? 
Kaip manai, ar jie išvis žmogiškos būtybės? Veikiau jau 
kažkokie didžiuliai žiogai ar varlės milžinės, bent man 
taip atrodo. 

— Ir man taip atrodo, - sutiko Edmundas. - Tik jau 

susilaikyk nepakišęs minties apie žiogus Liusei. Jai vabz- 
džiai ne itin patrauklūs, ypač - dideli. 

Vaišės būtų buvusios kur kas malonesnės, jei ne be pa- 
liovos į visas puses taškomas ir drabstomas maistas, kal- 
bėtis irgi būtų buvę įdomiau, jei pokalbius būtų suda- 
rę ne vien tik nesiliaujantys pritarimo šūksniai. Tačiau 
dauguma nematomųjų mestelėtų frazių buvo tokios, su 
kuriomis norom nenorom tekdavo sutikti. Pavyzdžiui: 
„Aš visuomet sakau: jei vyrutis alkanas, jam norisi už- 
kąsti“ Arba: „Na štai, jau temsta, vakarais visada taip 
būna“ Arba netgi tokia: „Šit kaip, jūs atkeliavote van- 
deniu? Pasiutusiai šlapias tas vanduo, ar ne?“ O Liusės 
žvilgsnis nejučia vis krypo į atvirą juodą angą, už kurios 
aukštyn vedė laiptai, - mergaitė visai patogiai matė ją 
iš ten, kur sėdėjo prie stalo, ir, kur buvusi, kur nebu- 
vusi, vis imdavo svarstyti, ką rasianti antrajame aukšte, 
kai rytojaus rytą užkopsianti tais laiptais. Visais kitais 
atžvilgiais vakarienė buvo puiki: nematomieji patiekė 
grybų sriubos, virtos vištienos ir kumpio su agrastais ir 
raudonaisiais serbentais, be to, varškės, grietinėlės, pie- 
no ir midaus. Visiems midus labai patiko, tik Eustacijus 
paskui gailėjosi išvis jo ragavęs. 

Pabudusi kitą rytą Liusė jautėsi taip, tarsi jos tą die- 
ną būtų laukęs egzaminas ar vizitas pas dantų gydytoją. 
Rytas išaušo skaidrus, pro atvirą langą dūgzdama pro- 
tarpiais įskrisdavo ir vėl išskrisdavo bitė, o pievelė lauke 


atrodė tarytum perkelta čionai tiesiai iš Anglijos. Liusė 

atsikėlė ir apsirengė, o sėdusi pusryčių labai stengėsi lyg 
niekur nieko valgyti ir šnekučiuotis. O paskui, išklausiu- 
si balso nurodymus, ką turėsianti daryti antrame aukšte, 
atsisveikino su bičiuliais ir, nieko daugiau nesakiusi, pa- 
traukė prie laiptų ir ėmė lipti aukštyn nė kartelio neat- 
sigręždama. 

Gerai bent tiek, kad buvo gana šviesu. Tiesiog prie- 
šais, pirmojoje laiptų aikštelėje, švytėjo langas. Be to, kol 
kopė iki jos, Liusė girdėjo ir didžiulio, apačioje ant grin- 
dų stovinčio laikrodžio su švytuokle tiksėjimą: Hik tak, 
tik tak. Bet paskui, kai iš aikštelės pasuko kairėn kopti į 
viršų, ten laikrodžio tiksėjimo jau nebesigirdėjo. 

Galiausiai Liusė užkopė į antrą aukštą. Priešais ją atsi- 
vėrė ilgas platus koridorius su dideliu langu gale. Regis, 
koridorius ėjo per visą namo ilgį. Buvo apkaltas lentelė- 
mis, išpuoštas drožiniais, užtiestas kilimu; abipus jo ri- 
kiavosi daugybė durų. Liusė sustojo ir tyliai pasiklausė, 
bet niekur nebuvo nė garselio: nei pelė kur cypteli, nei 
suzvimbia musė, nei susiūbuoja užuolaida. Mergaitė gir- 
dėjo tik savo pačios širdies dunksėjimą. 

— Paskutinės durys kairėje pusėje, - tarė ji sau. Lyg 
tyčia - pačios paskutinės. Tad norėdama jas pasiekti, 
ji turės praeiti pro vieną kambarį... ir antrą... ir trečią... 
pro visus. O burtininkas gali būti bet kuriame iš jų, ir 
nežinia, ar jis miega, ar būdrauja, o gal yra nematomas, 
gal netgi miręs. Tačiau kvaršinti galvą tokiomis minti- 


mis — visiškai nenaudinga. Liusė ryžtingai patraukė ko- 

ridoriumi. Kilimas buvo toks storas, kad pėdos grimzdo 
jame, ji žengė be garso. 

— Kol kas čia dar visiškai nėra ko baimintis, - pasidrą- 
sino Liusė. 

Ir iš tiesų: tai buvo tik saulės užlietas tykus koridorius; 
galbūt net pernelyg tykus. Tik čia būtų buvę jaukiau, jei 
durys nebūtų išpieštos keistais tamsraudoniais ženklais: 
tos painios vingiuotos figūros neabejotinai turėjo kažko- 
kią prasmę - gal net nelabą. Jaukumo nepridėjo ir kaban- 
čios ant sienų kaukės. Nepasakysi, kad buvo bjaurios, - o 
jei ir bjaurios, tai nelabai, - bet tuščios akiduobės atrodė 
šiurpokai, ir jei tik būtumei leidęs įsisiūbuoti vaizduotei, 
tuoj pat ir būtum ėmęs įsivaizduoti, kad, vos atsuki joms 
nugarą, kaukės iškart pradeda ką nors veikti. 

Praėjusi gal šeštas duris, Liusė pirmąsyk rimtai išsigan- 
do. Vieną akimirką ji buvo visiškai tikra: sienoje staiga 
išniro piktas barzdotas veidas ir nusivaipė, stebeilydamas 
į ją. Vis dėlto mergaitė prisivertė sustoti ir pažvelgti įdė- 
miau. Paaiškėjo, kad nėra jokio veido. Toje vietoje ka- 
bojo veidrodėlis, tokio dydžio ir formos kaip jos pačios 
veidas, viršuje papuoštas plaukais, su ilga kadaruojančia 
barzda apačioje, tad pažvelgęs į veidrodį matydavai savo 
veidą, tik su svetimais plaukais ir barzda, kurie atrodė 
kaip čia buvę. 

— Praeidama akies kraštu pastebėjau savo atspindį, 
štai ir viskas, — tarė sau Liusė. - Nieko ypatingo. Jis vi- 


siškai nepavojingas. 

Vis dėlto savo pačios veidas su svetimais plaukais ir 
dar su barzda jai visai nepatiko, tad nieko nelaukusi Liu- 
sė nuėjo toliau. (Kam tasai barzdotas veidrodis reikalin- 
gas, aš nežinau, juk aš - ne burtininkas.) 

Dar nepriėjusi paskutinių durų kairėje pusėje, Liusė 
jau ėmė svarstyti, ar, jai beeinant, koridorius nebus pa- 
ilgėjęs — galbūt tai veikia namo magija? Bet galiausiai ji 
pasiekė reikiamas duris. Šios buvo atlapos. 

Liusė pateko į erdvų kambarį su trim dideliais lan- 
gais. Ant visų sienų, nuo grindų iki pat lubų, driekėsi 
lentynos, o ant šių rikiavosi baisybė knygų, tiek daug, 
kiek Liusė kaip gyva nebuvo regėjusi: mažulytės kny- 
gelytės, storos, puošnios knygos ir didžiuliai tomai, di- 
desni už bet kokią bažnyčios Bibliją; visos įrištos oda, 
visos kvepėjo senove, išmintimi ir burtais. Bet Liusė 
prisiminė nematomųjų nurodymus: visomis šiomis 
knygomis neverta domėtis. Mat jai reikalinga knyga, 
Burtų knyga, gulėjo ant skaityti skirto staliuko pačia- 
me kambario viduryje. Liusė pastebėjo turėsianti skai- 
tyti stovėdama (kėdžių čia, šiaip ar taip, nebuvo), maža 
to - stovėdama nugara į duris. Tad tuojau pat pabandė 
jas uždaryti. 

Bet durys neužsidarė. 

Kai kam galbūt pasirodytų, kad Liusė visai be reikalo 
kreipė dėmesį į tokius niekus. Bet aš puikiai ją supran- 
tu. Pasak jos pačios, viskas būtų buvę visai neblogai, jei 
būtų galėjusi uždaryti tas duris, bet stovėti širokiame 
kambaryje, kai žinai, kad durys už nugaros atdaros, - iš- 
ties nejauku. Aš irgi būčiau jautęsis lygiai taip pat. Ta- 
čiau nebuvo kas darą. 

Dar vienas dalykas, gerokai pašiurpinęs Liusę, buvo 
knygos didumas. Balsas nesugebėjo jai paaiškinti, ku- 
riame knygos puslapyje reikėtų ieškoti užkeikimo, pa- 
verčiančio nematomus dalykus matomais. Regis, jis net 
nustebo, kai ji širo paklausė. Mar tikėjosi, kad ji pradės 

skaityti nuo pradžių ir skaitys tol, kol aptiks užkeikimą; 
turbūt jam ir į galvą neatėjo, kad galima ir kitaip rasti 
knygoje reikiamą vietą. 

— Ko gero, užtruksiu kelias dienas, net savaites! - nu- 
sigando Liusė žvelgdama į milžinišką foliantą. - O jau 
dabar jaučiuosi taip, lyg būčiau praleidusi čia bent kelias 
valandas... 

Ji priėjo prie stalo, uždėjo delną ant knygos; pirštų 
galiukais pajuto dilgčiojimą, tarsi prilietusi kažką įelek- 
trintą. Pabandė atversti tomą, bet šis nepasidavė, tiesa, 
tik todėl, kad buvo užsegtas dviem švininėmis sąsago- 
mis; kai Liusė jas atkabino, knyga iškart atsivertė. O, ko- 
kia tai buvo knyga! 

Puslapiai buvo ne spausdinti, o prirašyti ranka, bet 
rašysena — nuostabiai aiški: braukdamas plunksna že- 
myn, raštininkas vedė riebią liniją, aukštyn - plonytę, 
raštas buvo labai stambus, netgi lengviau įskaitomas 
nei spausdintas tekstas, ir dar toks gražus, kad Liusė 
minutę tiesiog stebeilijo į jį, visai užmiršusi skaityti. 
Popierius buvo nepaprastai glotnus ir šiugždus, skleidė 
malonų kvapą, o paraštės ir didelės spalvingos pirmo- 
sios kiekvieno užkeikimo raidės buvo išdabintos pa- 
veikslėliais. 

Knyga buvo be pavadinimo ir be antraštinio puslapio, 
jau pačiame pirmame prasidėjo burtažodžiai. Iš pra- 
džių - lyg ir nieko labai ypatingo. Pavyzdžiui, kaip atsi- 


kratyti karpų (šviečiant mėnesienai, reikia nusimazgoti 

rankas sidabro dubenyje) arba kaip numalšinti danties 
skausmą ar mėšlungį, dar buvo užkeikimas, padedantis 
sugauti bičių spiečių. Piešinyje pavaizduotas žmogus su 
skaudančiu dantimi atrodė taip tikroviškai, kad, jei per- 
nelyg ilgai į jį būtum žiūrėjęs, ir pačiam būtų ėmę maus- 
ti dantį, o auksinės dėmelės, kuriomis buvo nutaškytas 
puslapis aplink ketvirtąjį užkeikimą, atrodė kaip tikrų 
tikriausios bitės, akimirką netgi galėjai pamanyti, kad 
jos skraido. 

Liusė ne be vargo atsiplėšė nuo pirmojo puslapio, bet, 
kai atsivertė kitą, šis buvo toks pat įdomus. 


— Privalau versti toliau! - priminė ji pati sau. 

Taip ji vertė puslapį po puslapio, kol įveikė kokius 
trisdešimt; jei būtų sugebėjusi įsiminti perskaitytus 
burtažodžius, būtų išmokusi surasti užkastą lobį, prisi- 
minti užmirštus dalykus, užmiršti tai, ką norisi užmirš- 
ti, perprasti, ar žmogus sako tiesą, iššaukti (ar nuslopin- 
ti) vėją, sniegą, rūką, šlapdrabą arba lietų, užleisti kam 
nors užkerėtą miegą, pritaisyti žmogui asilo galvą. Kuo 
ilgiau ji skaitė, tuo nuostabesni, tuo tikroviškesni darėsi 
paveikslėliai. 

O paskui ji atsivertė tokį puslapį, kuris tvykstelėjo 
akinančia paveikslėlių gausa, šie buvo tokie ryškūs, kad 
tekstas liko beveik nebepastebimas. Beveik — tačiau 
pirmuosius žodžius Liusė įžiūrėjo, dar ir kaip. Štai ką 
jie bylojo: Didžiai patikimas užkeikimas, kurį ištaru- 
sioji tapsianti tokio gražumo, kad nė viena iš mirtingų- 
jų pasaulio jai neprilygsianti. Liusė, prikišusi nosį prie 
lapo, užsižiūrėjo į paveikslėlius, ir šie, nors iš pradžių 
atrodė kiek sujaukti ir perkrauti, dabar netikėtai tapo 
aiškūs ir suprantami. Pirmajame buvo pavaizduota 
mergaitė, stovinti prie aukšto stalo ir skaitanti didžiulę 
ant jo gulinčią knygą. Mergaitė vilkėjo visai tokius pat 
drabužius kaip Liusė. Kirame paveikslėlyje Liusė (mar 
toji nupiešta mergaitė ir buvo Liusė) stovėjo prasižio- 
jusi, su gana kraupia išraiška veide, ir traukė kažkokią 
giesmę, o gal tarė kažkokius žodžius. O trečiajame pa- 
veikslėlyje jau buvo tapusi tokio gražumo, kad nė viena 


iš mirtingųjų pasaulio jai prilygt neprilygrtų. Kadangi 

iš pradžių piešinėliai atrodė visai mažyčiai, dabar iš tie- 
sų buvo keista regėti nupieštą Liusę daugmaž tokio pat 
didumo, kaip ir tikroji; bene kelias minutes juodvi įdė- 
miai žvelgė viena į kitą, o paskui tikroji Liusė nusigrę- 
žė, nes jai apraibo akys nuo anos Liusės gražumo, tiesa, 
net ir tame nuostabiame veide vis dar įžiūrėjo savo vei- 
do bruožus. O dabar ją užgriuvo jau tikras paveikslėlių 
antplūdis. Ji išvydo save, sėdinčią soste per prašmatnų 
turnyrą, surengtą Kalormene; ten varžėsi viso pasaulio 
karaliai, apkvaitinti jos grožio. O paskui turnyras per- 
augo į tikrą karą ir išplito lyg gaisras, visos šalys: Nar- 
nija ir Arčenlandas, Telmaras ir Kalormenas, Galma ir 
Terebintija — liko ištremptos ir nuniokotos, kai kara- 
liai, kunigaikščiai ir kiti didikai susirėmė nuožmioje 
žūtbūtinėje kovoje dėl jos palankumo. Paskui vaizdas 
pasikeitė: Liusė, vis dar tokio gražumo, kad nė viena iš 
mirtingųjų pasaulio jai neprilygtų, vėl atsidūrė Anglijo- 
je. Tuo metu iš Amerikos grįžo Susana (kuri visuomet 
buvo šeimos gražuolė). Paveikslėlyje Susana atrodė vi- 
sai kaip tikra, tik ne tokia daili, ir dar pykčio perkreiptu 
veidu. Susana pavydėjo Liusei jos kvapą gniaužiančio 
grožio, bet tai nėmaž nebuvo svarbu, nes Susana dabar 
niekam neberūpėjo. 

— Aš būtinai perskaitysiu tą užkeikimą, - pareiškė 
Liusė. - Na ir kas, man nerūpi. Būtinai ištarsiu tuos žo- 
džius. - Ji pasakė „na ir kas, man nerūpi“ tik todėl, kad 
nuojauta primygtinai bylojo: šito daryti nereikėtų. 

Ber kai vėl pažvelgė į pirmuosius užkeikimo žodžius, 
ten, pačiame teksto viduryje, kur, ji nėmaž neabejojo, 
dar ką tik nebuvo jokio paveiksliuko, išvydo milžiniš- 
ką liūto snukį - iš puslapio tiesiog į ją žvelgė liūtas, ir 
ne bet koks liūtas - Aslanas. Auksaspalvis, nupieštas 
tokiais ryškiais dažais, kad, atrodė, tuojau nužengs iš 
knygos; paskui Liusė net nebebūtų galėjusi tvirtinti, kad 
jis tikrai nė kiek nesujudėjo. Šiaip ar taip, jo išraiška jai 
buvo puikiai pažįstama. Liūtas riaumojo, iššiepęs mažne 
visus dantis. Persigandusi Liusė kuo skubiausiai perver- 
tė puslapį. 

Dar kiek vėliau ji rado burtažodį, kuriuo pasinaudo- 
jęs gali sužinoti, ką apie tave galvoja draugai. Liusei la- 
bai magėjo išbandyti aną užkeikimą, kurį ištarusi taptų 
tokio gražumo, kad nė viena iš mirtingųjų pasaulio jai 
neprilygrų. Tad dabar pasijuto nusipelniusi bent šiokio 
tokio atlygio - jeigu jau neperskaitė ano, šį būtinai per- 
skaitys. Skubomis, pabūgusi, kad gali persigalvoti, Liu- 
sė išbėrė užkeikimo žodžius (niekas pasaulyje neprivers 
manęs jums tų žodžių atskleisti). Ir tada ėmė laukti, kas 
atsitiks. 

Kadangi ničnieko taip ir neįvyko, Liusė užsižiūrė- 
jo į paveikslėlius. Ir staiga išvydo tai, ko nieku gyvu 
nesitikėjo išvysti: traukinio trečiosios klasės vagone 
sėdinčias dvi moksleives. Liusė akimoju abi atpažino. 
Tai buvo Mardžorė Preston ir Anė Feverstoun. Bet pa- 


veikslėlis jau nebuvo paprastas. Jis atgijo. Liusė įžiūrė- 

jo už vagono lango šmėkščiojančius telegrafo stulpus. 
Galiausiai ji samojo girdinti ir mergaičių pokalbį — šis 
įsijungė ne iškart. 

— Ar šį semestrą mudvi draugausime? — paklausė 
Anė. - Ar tu ir vėl visą dėmesį skirsi Liusei Pevensi? 

— Nesuprantu, ką reiškia - skirsiu visą dėmesį? - pasi- 
šiaušė Mardžorė. 

— Supranti, supranti, dar ir kaip, - nenusileido Anė. - 
Praėjusį semestrą buvai visai dėl jos galvą pametusi. 

— Nieko panašaus, — užginčijo Mardžorė. - Negi 
manai, kad tik tiek proto teturiu? Tiesa, ji savaip mie- 
la mergaitė. Bet į semestro pabaigą man jau gerokai 
įkyrėjo. 

— Kad tu prasmegtum, jei kitą semestrą dar gausi pro- 
gą draugauti su manim! - užriko Liusė. - Ak tu, dvivei- 
de bjaurybe! 

Tačiau išgirdusi savo pačios balsą, Liusė susizgribo 
kalbanti su paveikslėliu ir prisiminė, kad Mardžorė šiuo 
metu - labai toli nuo jos, kitame pasaulyje. 

— Ką gi, — tarė sau Liusė, — o aš išties geriau galvojau 
apie ją. Praėjusį semestrą padarydavau jai viską, ko tik 
paprašydavo, be to, likau jos draugė ir tokiomis aplinky- 
bėmis, kai kita būtų tikrai su ja susipykusi. Juk ji puikiai 
tai žino. Ir dar su kuo sumanė susidėti? Su Ane Fever- 
stoun, ne kuo kitu! Nejaugi visos mano draugės tokios? 


Paveikslėlių čia dar gyvas galas... Ne. Į kitus nebežiūrė- 

siu. Nebežiūrėsiu. Nebežiūrėsiu!.. — Ji vargais negalais 
atsivertė kitą puslapį, tiesa, pirma ant knygos nutiško 
didelė karti ašara. 

Kitame puslapyje ji aptiko užkeikimą „sielos atgajai“. 
Paveikslėlių čia buvo mažiau, bet visi - nepaprastai gra- 
žūs. Liusė, vos pradėjusi skaityti, tuojau įsitikino: tai — 
veikiau įdomi istorija, ne užkeikimas. Pasakojimas tęsėsi 
per tris puslapius, bet Liusė, nespėjusi įveikti net vieno, 
užsimiršo išvis skaitanti. Ji išgyveno istoriją, tarsi visa tai 
vyktų iš tikrųjų, paveikslėliai irgi buvo it gyvi. Atsivertu- 
si trečiąjį puslapį ir perskaičiusi pabaigą, Liusė tarė sau: 

- "Tai pati nuostabiausia istorija, kokią man teko ar dar 
teks skaityti. Mielai skaityčiau ir skaityčiau be perstojo 
kokius dešimt metų! Na, bent jau perskaitysiu dar sykį. 

Bet čia knyga ir vėl pasirodė esanti tikrai stebuklinga. 
Versti puslapių atgal buvo neįmanoma. Lapai dešinėje 
pusėje davėsi sklaidomi lengvai, užtat kairieji laikėsi it 
sulipę — neatversi. 

— Ak, kaip apmaudu! - šūktelėjo Liusė. - Aš taip no- 
rėjau perskaityti tą istoriją dar kartą! Ką gi, pamėginsiu 
bent prisiminti. Taigi... pasakojimas buvo apie... apie... o 
kad tave, viskas sklaidosi... Net paskutinio puslapio rai- 
dės blanksta. Tai bent keista knyga. Bet kaip aš galėjau 
užmiršti? Buvo kažkas apie taurę ir kardą, ir dar medį, ir 
žalią kalvą, taip, tikrai. Bet kas ten vyko - nieko neprisi- 
menu. Tai ką man daryti? 

Ji taip niekada ir neprisiminė, bet nuo tų laikų, saky- 
dama „kokia puiki istorija“, Liusė turėdavo omeny kokią 
nors istoriją, primenančią jai aną, užmirštąją, peskaitytą 
burtininko knygoje. 

Ji pervertė dar vieną puslapį ir gerokai nustebo: čia 
išvis nebuvo jokių paveikslėlių. Užtat antraštė skelbė: 
Užkeikimas, paverčiantis paslėptus dalykus matomais. 
Liusė pirmiausia perskaitė tekstą pati sau, norėdama 
įsitikinti, kad susidoros su visais sunkesniais žodžiais, 
o paskui perskaitė dar sykį — garsiai. Ir iškart suprato: 
užkeikimas suveikė; mat jai dar tariant jo žodžius, di- 
džiosios raidės puslapio viršuje nusidažė spalvomis, o 
paraštėse ėmė ryškėti paveikslėliai. Panašiai išryškėja 
nematomu rašalu rašytas tekstas, jei palaikai popieriaus 
lapą prie ugnies, tik čia radosi ne murkšlinai ruda spalva, 
kokia tamsėdamos nusidažo citrinų sultys (tai pats pa- 
prasčiausias nematomas rašalas), - lapas sutvisko auksu, 
mėliu ir skaisčiu raudoniu. Išryškėję paveikslėliai buvo 
keistoki, o į kai kurias juose pavaizduotas figūras Liusei 
net nesinorėjo žiūrėti. Ji pagalvojo: „Ko gero, kai ištariau 
užkeikimą, matoma tapo viskas, ne vien anie dunksėto- 
jai. O šitokioje vietelėje galėjo tūnoti begalės ir kitokių 
nematomų būtybių. Abejoju, ar tikrai norėčiau visas jas 
pamatyti. 

Ir tą akimirką išgirdo minkštus, sunkius žingsnius ko- 
ridoriuje; savaime aišku, ji tuoj pat prisiminė, ką girdė- 


jusi apie burtininką, kuris vaikščioja basas, sukeldamas 

ne daugiau triukšmo nei katė. Visuomet geriau yra atsi- 
gręžti ir pasižiūrėti, kas ateina, užuot susigūžus ir laukus, 
kol kas prisėlins iš užnugario. Liusė iškart ir atsigręžė į 
atviras duris. 

Čia par jos veidas nušvito, ir kokią akimirką (tik ji 
pati, aišku, to nežinojo) Liusė buvo bemaž tokia pat gra- 
ži, kaip ir anoji Liusė iš paveikslėlio; džiugiai spygtelėju- 
si ji išskėstomis rankomis tekina leidosi prie durų. Mac 
tarpduryje stovėjo ne kas kitas, o patsai liūtas Aslanas, 
visų didžiųjų karalių karalius. Jis buvo tikras, iš kūno ir 
kraujo, šiltas ir švelnus; jis leidosi Liusės bučiuojamas, 
leido jai veidu panirti į švytinčius jo karčius. O išgirdusi 
kažkur jo viduje tylų grumėjimą, truputį panašų į slopų 
žemės drebėjimo dundesį, Liusė net išdrįso pamanyti, 
kad jis, ko gero, murkia. 

— Ak, Aslanai, — galiausiai prašneko ji, - koks tu ge- 
ras, kad atėjai! 

— Aš buvau čia visą laiką, - atsakė jis. - Bet tu ką tik 
padarei mane matomą. 

— Aslanai! — sušuko Liusė gal vos vos priekaištin- 
gai. - Kam juokiesi iš manęs? Lyg aš kaip nors galėčiau 
paversti tave matomu! 

- Šitaip ir atsitiko, - patikino ją Aslanas. - Negi ma- 
nai, kad aš nesilaikau savo paties taisyklių? 

Valandėlę parylėjęs jis prašneko vėl. 

— Vaike, — tarė, - man regis, tu klauseisi svetimų po- 


kalbių. 

-— Klausiausi svetimų pokalbių? 

— Taip, klauseisi, ką apie tave kalba dvi tavo bendra- 
mokslės. 

— Ak, šitai! Man ir į galvą neatėjo, kad tai tas pat, kas 
klausytis svetimo pokalbio, Aslanai. Juk tai magija su- 
veikė, argi ne? 

— Šniukštinėti, ką žmonės veikia, pasitelkus magiją, 
nė kiek ne geriau nei šniukštinėti kaip nors kitaip. Be 
to, tu suklydai vertindama savo draugę. Ji tik silpna, bet 
iš tikrųjų tave myli. Tiesiog pabūgo vyresnės mergaitės 
ir prišnekėjo, ko iš tikrųjų nemano. 

— Kažin, ar kada įstengsiu užmiršti, ką nugirdau ją 
sakant. 

— "Taigi, aišku, kad neužmirši. 

— O, kad tave... — išsprūdo Liusei. - Nejaugi būsiu 
viską pagadinusi? Nori pasakyti, jeigu ne šitai, mudvi ir 
toliau būtume draugės, gal net labai geros draugės, gal 
net būtume draugės visam gyvenimui - o dabar nebe- 
būsime? 

— Vaike, - tarė Aslanas, - argi aš sykį tau neaiškinau, 
kad niekam niekada nepasakoma, kas būtų, jeigu būtų? 

— Taip, Aslanai, tikrai jau esi tai sakęs, — pripažino 
Liusė. - Atleisk. Bet... prašau... 

— Sakyk, sakyk, širdele. 

— Ar aš kada nors dar gausiu paskaityti tą istoriją? 


Nagi tą, kurios nebegaliu prisiminti? O gal tu man ją 

papasakotum, Aslanai? Ak, papasakok, papasakok, pa- 
pasakok! 

— Taip, žinoma, aš tau ją papasakosiu, pasakosiu ir 
pasakosiu dar daugelį metų. Bet ne dabar. Dabar eime. 


Metas susipažinti su šių namų šeimininku. 


11 SKYRIUS 


—rvi/i>— 


Bukapudai jau laimingi 


1 išsekė paskui didįjį liūtą į koridorių ir išsyk 
pamatė jų link ateinantį senį — basą, vilkintį platų 
raudoną drabužį. Žilaplaukę jo galvą puošė ąžuolo lapų 
vainikas, vešli barzda siekė juosmenį, jis ėjo pasirams- 
čiuodamas įmantriai drožinėta lazda. Išvydęs Aslaną, 
žemai nusilenkė ir taip prašneko: 

— Sveikinu tave, pone, užsukusį į menkiausius iš savo 
namų. 

— Ar nepailsai, Korijakinai, prižiūrėdamas tokius pai- 
kus individus, kokius tau čia paskyriau valdyti ? 

— Ne, - atsakė burtininkas. - Jie iš tiesų labai paiki, 
bet ne piktavaliai. Tiesą sakant, tie padarėliai man net- 
gi pradeda patikti. Prisipažįstu, kartais tikrai pristingu 
kantrybės laukti tos dienos, kai juos bus galima valdyti 
išmintimi, o ne šitokia šiurkščia magija. 

— Viskam savas metas, Korijakinai, - atsakė Aslanas. 

— Taip, pone, išties viskam ateina savas metas, - suti- 
ko burtininkas. - Ar patsai jiems pasirodysi? 

— Ne, — atsakė liūtas slopiai urgztelėdamas — tai 

(Liusės manymu) turėjo reikšti juoką. - Juk mirtinai 
juos pergąsdinčiau. Daugybė žvaigždžių dar spės pasen- 
ti ir nusileis poilsio salose, kol tavoji tauta tam pribręs. 
O šiandien dar prieš saulėlydį turiu aplankyti nykštuką 
Trumpkiną, kursai Kair Paravelio pilyje skaičiuoja die- 
nas, laukdamas sugrįžtant savo valdovo Kaspiano. Aš 
jam papasakosiu viską, kas jums nutiko, Liuse. Tik ne- 
liūdėk taip. Netrukus ir vėl susitiksime. 

— Aslanai, meldžiu, pasakyk, — pratarė Liusė, - ką turi 
galvoj sakydamas „netrukus“? 

— Bet kurį metą vadinu „netrukus“, - atsakė Aslanas 
ir akimoju išnyko, Liusė liko viena su burtininku. 

— Iškeliavo! — sušuko burtininkas. - O mudu štai 
likome it žemę pardavę. Visados šitaip, neįmanoma jo 
sulaikyti, na, juk jis nėra prijaukintas liūtas. O kaip tau 
patiko mano knyga? 

— Kai kurie skyriai netgi labai patiko, - pasakė Liu- 
sė. - O tu visą tą laiką žinojai, kad aš ten? 

— Na, anuomet, kai leidau bukagalviams pasiversti 
nematomais, aišku, žinojau, kad anksčiau ar vėliau tu 
atkeliausi išsklaidyti kerų. Tiesa, tikslios dienos nebū- 
čiau galėjęs pasakyti. O šįryt pernelyg akylai nesidairiau. 
Suprask, jie ir mane pavertė nematomu, o kai esu nema- 
tomas, mane amžinai marina miegas. Aaa... na štai, vėl 
burną plėšo žiovulys. Tu alkana? 

— Na... taip, mielai ko nors užkrimsčiau, - prisipažino 
Liusė. - Net nenumanau, kiek dabar valandų. 

— Eime, - pasimojo ją burtininkas. - Galbūt Aslanui 
bet kuris metas yra „netrukus“, o šiuose namuose metas, 
kai gurgia pilvas, yra pirma valanda. 

Jis nusivedė ją galiuką koridoriumi ir atidarė vienas 
duris. Įžengusi per slenkstį Liusė pamatė atsidūrusi jau- 
kiame kambaryje, užlietame saulės, išpuoštame gėlėmis. 
Jiems įėjus, ant stalo ničnieko nebuvo, bet stalas, ma- 
tyt, buvo stebuklingas: vos seniui tarus žodį, apsiklojo 
staltiese ir ant jos ėmė rastis sidabriniai įrankiai, lėkštės, 
taurės ir valgiai. 

— Viliuosi, tau bus skanu, - pasakė burtininkas. — 
Bandžiau patiekti tau įprastesnio maisto, kokį tu valgai 
namuose, O čia vargu ar gavai bent paragauti. 

— Taip, labai gardu, - išsyk patvirtino Liusė, iš tie- 
sų taip ir buvo: burtininkas vaišino ją ką tik iščirškinta 
kiaušiniene, šalta ėriena su žaliais žirneliais, ji gavo limo- 
nado valgiui užgerti, o paskui - puodelį karšto šokolado. 
"Tačiau pats burtininkas gėrė tik vyną ir valgė tik duoną. 
Jis visiškai neatrodė bauginantis, ir Liusė netrukus jau 
šnekėjo su juo kaip su senu bičiuliu. 

— O kada užkeikimas suveiks? — paklausė ji. - Ar bu- 
kagalviai tuojau pat vėl taps matomi? 

— "Taip, jie jau yra matomi. Bet veikiausiai visi dar 
miega - vidudienį visada eina pogulio. 

— O dabar, kai jie jau matomi, gal atkerėsi juos, kad 
nebebūtų bjaurūs? Gal padarysi taip, kad vėl būtų kokie 
buvę? 

— O tai jau delikatus klausimas, — tarė burtininkas. — 
Suprask, tik jy pači4 nuomone, anksčiau jie buvo dailūs 
pažiūrėti. Jie skundžiasi, neva juos subjaurinau, bet man 
taip neatrodo. Iš tiesų daug kas netgi pasakytų, kad jų 
išvaizda pasikeitė į gera. 

— Tai jie baisiausiai išpuikę? 

— Tai jau taip. Bent jau vyriausiasis bukagalvis - tik- 
rai, O jis išmokė šito ir kitus. Jie visuomet šventai tiki 
kiekvienu jo pasakytu žodžiu. 

— Na, šitai ir mes jau pastebėjome, - pripažino Liusė. 

— Taip, tam tikra prasme mums gal klotųsi geriau iš- 
vis be jo. Žinoma, galėčiau paversti jį kuo nors kitu, ap- 
raizgyti jį tokiais kerais, kad jie nebetikėtų nė vienu jo 
žodžiu. Bet nenoriu šitaip pasielgti. Verčiau lai jie žavisi 
juo nei suvis niekuo. 

— Argi jie nesižavi žavi>2i? — parūpo Liusei. 

— One, - papurtė galvą burtininkas. - Manimi jie nė 
už ką nesižavėtų. 

— O už ką tu juos subjaurinai... na, noriu pasakyti, pa- 
darei tai, ką jie patys vadina subjaurinimu? 

— Ką gi, jie nė už ką nenorėjo daryti to, kas jiems liep- 
ta. Jų darbas — prižiūrėti daržą, užsiauginti maisto, tik- 
tai ne man, nors jie taip mano, o sau. Jeigu aš neprivers- 
čiau, jie į daržą nė kojos nekeltų. O daržą, suprantama, 
reikia laistyti. Už kokios pusmylės kalvos šlaite trykšta 
skaidrus šaltinėlis. Iš jo srūvantis upokšnis teka visai pro 


mūsų daržą. Tad štai, tiek aš jų ir teprašiau: semti van- 

denį iš upokšnio, užuot du tris kartus per dieną kopus 
su kibirais į kalną prie šaltinio; maža to, kad be reikalo 
nusiplūkia, grįždami dar ir pusę išlaisto. Bet jie mano 
prašymo nesuprato. Ir galų gale tiesiai atsisakė klausyti. 

— Negi jie iš tikrųjų tokie kvaili? — nusistebėjo Liusė. 

Burtininkas atsiduso. 

— Su jais išties vienas vargas, jei papasakosiu — ne- 
patikėsi. Štai kiek anksčiau sumąstė plauti indus prieš 
pietus, - kad, pasak jų, nereikėtų gaišti pavalgius. Sykį 
pričiupau juos, sodinančius virtas bulves, mat šitaip vy- 
lėsi išvengsią vargo virti nukastas. Kitą kartą į pieninę 
prasmuko katė, tad bene dvidešimt jų supuolė nešti lauk 
pieno, užuot išviję katę. Bet tu, kaip matau, jau pasisoti- 
nai. Eime, dabar, kai jau galima į juos pasižiūrėti, užme- 
sime akį į bukagalvius. 

Jiedu perėjo į kitą kambarį, prigrūstą žvilgančių prie- 
taisų, kurių paskirtį perprasti nebuvo taip lengva - pa- 
vyzdžiui, astroliabijų, planetariumų, chronoskopų, po- 
ezimetrų, chorambusų, teodolindų ir panašių, — ir Čia, 
pažvelgęs pro langą, burtininkas tarė: 

— O štai ir tavo bukagalviai. 

— Nematau nė gyvos dvasios, - pasakė Liusė. - O kas 
gi tie grybukai? 

Grybukų, kuriuos ji rodė, buvo pridygusi visa veja. 
Į grybus jie iš tiesų atrodė panašūs, tik gerokai per di- 
deli: koteliai - gal trijų pėdų, apie tiek siekė ir kepurėlės 


skersmuo. Įsižiūrėjusi atidžiau Liusė atkreipė dėmesį, 

kad grybo kotas remia kepurėlę ne ties viduriu, o iš vie- 
no krašto, dėl to atrodė, kad visas darinys gali netekti 
pusiausvyros. Be to, žolėje, prie kiekvieno grybo koto, 
pūpsojo kažkoks kupstas, o gal ryšuliukas. Tiesą sakant, 
kuo ilgiau Liusė žiūrėjo, tuo nepanašesni į grybus jie da- 
rėsi. Kepurėlės iš tiesų nebuvo apskritos, kaip pasirodė iš 
pirmo žvilgsnio, o ištįsusios, vienas jų galas platesnis už 
kitą. Tų keistenybių pievoje buvo prisėta daug, gal pen- 
kiasdešimt, ne mažiau. 

Laikrodis išmušė trečią valandą. 

Ir staiga atsitiko neįtikėtinas dalykas. Visi „grybai lyg 
pagal komandą sutartinai apsivertė. Tik dabar paaiškė- 
jo, kad ryšuliukai, gulėję žolėje prie kotų, buvo galvos ir 
kūnai. O patys kotai buvo kojos. Bet ne po dvi kiekvie- 
nam, o tik po vieną, storą ir tvirtą koją, stirksančią ties 
pačiu liemens viduriu (dėl to būtybės nebuvo panašios 
į vienakojus žmones, kurių išlikusi koja būna vienoje ar 


kitoje kūno pusėje). Koja užsibaigė įspūdingo didumo 

pėda, išplatėjančia ties pirštais, patys pirštai buvo šiek 
tiek užsirietę į viršų, tad pėda truputį priminė mažytę 
kanoją. Liusė iš karto suprato, kodėl jie pasirodė tokie 
panašūs į grybus. Kiekvienas padaras gulėjo aukštielnin- 
kas, vienintelę koją iškėlęs į viršų ir tartum skėčiu pri- 
sidengęs milžiniška pėda. Vėliau ji sužinojo, kad šitaip 
ilsėtis jiems įprasta, mat pėda sergsti tiek nuo lietaus, 
tiek nuo kaitrių saulės spindulių, tad vienakojui gulėti 
nuosavos pėdos paunksnėje beveik taip pat jauku kaip 
palapinėje. 

— Oi, kokie jie juokingi, kokie juokingi! - sušuko 
Liusė ir neiškentusi prapliupo kvatotis. - Tai žx juos pa- 
vertei tokiais? 

- Taip. Taip. Aš paverčiau bukagalvius monopodais, 
kitap tariant - vienakojais, - patvirtino burtininkas. Jis 
irgi netvėrė juokais, net ašaros pasipylė skuostais. - Bet 
tu tik pažvelk, - pridūrė. 

Reginys išties buvo vertas dėmesio. Savaime aišku, 
tie vienakojai žmogeliukai negalėjo vaikščioti ar bėgioti 
taip, kaip mes. Todėl iš vienos vietos į kitą jiems teko 
šokinėti panašiai kaip blusoms ar varlėms. Užtat šuoliai 
buvo tikrai įspūdingi, galėjai pamanyti, kad tos didžiulės 
jų pėdos - iš vienų spyruoklių. Nusileidę žemėn, tuojau 
atšokdavo - štai iš kur buvo tas dunksėjimas, vakar taip 
pribloškęs Liusę. O dabar jie strykčiojo visomis krypti- 
mis, šūkaudami vienas kitam: 


— Ei, vyručiai! Mes ir vėl matomi! 

— Matomi, mes dabar matomi, - pareiškė vienas, pasi- 
puošęs raudona kepuraite su spurgais - tasai, reikia ma- 
nyti, ir buvo vyriausiasis monopodas. - Ir štai ką aš jums 
pasakysiu: kai vyručiai yra matomi, taigi jie regi vieni 
kitus! 

— Ak, taip, nagi, žinoma, taip, vyresnysai, - suklego 
visi kiti. — Tai ir yra svarbiausia. Kitos tokios šviesios 
galvos kaip tavo reikėtų paieškoti! Nė norėdamas nebū- 
tum galėjęs aiškiau pasakyti. 

— Ji pričiupo senį snūduriuojantį, toji mergaičiukė, 
ji tai padarė, tai jau taip, - bylojo vyriausiasis monopo- 


das. - Šįsyk mes jį priveikėme! 

— Ir mes, ir mes ketinome šitaip sakyti! - sulalėjo bal- 
sų choras. — Šiandien tau kaip niekad sekasi gerai pasa- 
kyti, vyresnysai. Ir toliau taip, ir toliau taip! 

— Kaip jie drįsta šitaip apie tave kalbėti? — nustebo 
Liusė. - Dar vakar atrodė, kad, vos tave paminėjus, pra- 
deda tirtėti iš baimės. Negi jie nepagalvoja, kad tu gal- 
būt jų klausaisi? 

— Tai viena iš juokingiausių tų bukagalvių savybių, - 
paaiškino burtininkas. - Jie gali prišnekėti, esą aš viską 
čia valdau, girdžiu kiekvieną šnipštelėjimą ir esu baisiau- 
siai pavojingas. O čia pat apsisukę, žiūrėk, jau tikina galį 
apdumti mane kokia nors gudrybe, - nors ją kiaurai 
permatytų net kūdikis. Dievaži! 

— Ar tikrai būtina jiems grąžinti ankstesnįjį pavida- 
14? - paklausė Liusė. - Ak, viliuosi, išties nebūtų perne- 
lyg žiauru palikti juos tokius, kokie yra dabar. Nejaugi 
šitokia išvaizda jiems tikrai taip labai nepatinka? Man 
jie atrodo net visai laimingi. Tik pažiūrėk, kokie šuoliai! 
O kaip jie atrodė anksčiau? 

— Kaip paprasčiausi trumpuliai nykštukai, — atsakė 
burtininkas. - Tik anaiptol ne tokie malonūs, kokie gy- 
vena Narnijoje. 

— Tikrai būtų baisiai gaila, jei atverstum juos tokiais, 
kokie buvo, - pareiškė Liusė. - Dabar jie tokie juokingi 
ir dailūs. Kaip manai, ar jų nuomonė bent kiek pasikeis- 


tų, jei aš jiems tai pasakyčiau? 

— Nė kiek neabejoju, jei tik sugebėsi įkalti tai jiems 
į galvas. 

— Gal palydėsi mane? Abu drauge ir pamėgintume. 

— Oi ne, ne. Be manęs tau seksis kur kas geriau. 

— Baisiausiai ačiū už pietus, — išbėrė Liusė ir pasku- 
bomis apsigręžė. Nubildėjo laiptais žemyn - tais pačiais, 
kuriais kopti aukštyn dar šįryt buvo taip baugu, - ir 
apačioje atsimušė į Edmundą. Čia pat spietėsi ir visi 
kiti, nekantriai laukiantys jos sugrįžtant; Liusę šiek tiek 
krimstelėjo sąžinė, kai, išvydusi nerimo kupinus jų vei- 
dus, susizgribo, kaip ilgai buvo suvis juos užmiršusi. 

— Viskas gerai, viskas gerai! — iškart sušuko ji. - Bur- 
tininkas — tikras šaunuolis! Ir dar, aš mačiau jį... Aslaną. 

Tiek tepasakiusi ji puolė it vėjas į sodą. Čia nuo ener- 
gingų šuolių kone kilnojosi žemė, pats oras virpėjo nuo 
monopodų riksmų. Ir viena, ir kita dar labiau sustiprėjo, 
kai bukagalviai išvydo Liusę. 

— O štai ir ji, o štai ir ji! - suūbavo jie. - Triskart valio 
mergytei! Ak! Ji nušluostė nosį mūsų senajam ponui, tai 
jau taip, tikrai! 

— Nėra ribų didžiam mūsų apgailestavimui dėl to, - 
prakalbo vyriausiasis monopodas, - kad negalime su- 
teikti jums malonumo išvysti mus tokius, kokie buvome 
dar nesubjaurinti, mat skirtumas toks baisus, kad ne- 
patikėsi, tokia tatai yra tiesa, kad mes dabar siaubingai 


bjaurūs, nė kiek nesistengiu jūsų apgauti. 

— Otaip, tokie mes dabar esame, vyresnysai, tai jau tik- 
rai tokie, - ataidėjo kiti, švilpdami žemyn ir atšokdami 
nuo žemės lyg žaisliniai balionėliai. - Teisybę pasakei, 
tikrą teisybę pasakei. 

— O man visai neatrodo, kad jūs dabar bjaurūs! - Liu- 
sei teko plyšoti visa gerkle, kad perrėktų lalesį. - Man jūs 
dabar kaip tik labai dailūs. 

— Tik paklausykit, jūs tik paklausykit, ką ana sako! — 
suklego monopodai. — Ogi tikra teisybė srūva iš tavo 
lūpų, panelyt. Mes dabar išties labai dailūs. Gražesnių 
niekur nesurasi! - lyg niekur nieko antrino Liusei, nė- 
maž nenustebę ir nepastebėję, kad iš esmės pakeitė savo 
nuomonę. 

- Ji čia mums sako, - įsiterpė vyriausiasis monopo- 
das, - kokie mes buvome dailūs, kol dar nebuvome su- 
bjaurinti. 

— Teisybę sakai, vyresnysai, teisybę sakai, — sugaudė 
balsų choras. — Šitai, va šitai ji mums ir sako. Patys gir- 
dėjome. 

— Visai me! - užriko Liusė. - Sakau, kad jūs labai gra- 
žūs dabar! 

— "Taip ji ir sakė, taip ji ir sakė, - laikėsi savo vyriausia- 
sis monopodas. - Kokie dailūs mes buvome kadaise. 

— Klausykite, ką sako jie abu, išgirskite juodu abu, - 
sučiulbo monopodai. - Štai kur pašnekovai! Jų visada 


tiesa. Geriau nepasakysi! 

— Bet mes tvirtiname priešingus dalykus! - netekusi 
kantrybės Liusė net treptelėjo koja. 

— Aišku, kad priešingus, žinoma, kad priešingai sako- 
te! — vienas per kitą suskato tikinti monopodai. - Prie- 
šingybės - kas gali joms prilygti? Ir toliau abu tvirtinki- 
te priešingai! 

- Jūs ir akmenį išvarytumėte iš proto, - netekusi vil- 
ties sumurmėjo Liusė. Tačiau monopodai atrodė tokie 
patenkinti, kad Liusė nutarė tikslą vis dėlto pasiekusi. 

Tą vakarą, prieš einant gulti, nutiko dar kai kas, kas 
monopodams be galo patiko, ir jie liko tiesiog sužavėti 
savo naująja — vienakojų - būkle. Kaspianas ir visi kiti 
narnai kuo skubiausiai patraukė pakrantėn pranešti 
naujienų Rinsui ir visiems kitiems, likusiems „Aušros 
užkariautojuje“, mat laivo įgula jau nerado sau vietos iš 
nerimo. Savaime aišku, monopodai urmu pasileido jų 
lydėti, šokčiodami lyg futbolo kamuoliai ir be paliovos 
gerklodami pritarimus vienas kitam. Galiausiai Eustaci- 
jus neapsikentęs tarė: 

— Verčiau jau burtininkas būtų pavertęs juos negirdi- 
mais, O ne nematomais. 

(Tuojau pat jam teko smarkiai pasigailėti, kad išvis 
prasižiojo, mat buvo priverstas aiškinti, jog negirdimas 
dalykas yra toks, kurio nesigirdi, bet ir ilgokai aušinęs 
burną jis toli gražu nebuvo tikras, ar jie išvis ką nors su- 
prato, o labiausiai jį suerzino tai, ką galiausiai jie pasa- 
kė: „Et, jis nemoka išsakyti visko taip aiškiai, kaip mūsų 

vyresnysai. Bet niekis, išmoksi, jaunuoli, išmoksi. Tik 
paklausyk, kaip anas kalba! Jis tave pamokys, kaip reikia 
viską pasakyti. Štai kur neprilygstamas kalbėtojas!“) 

Vos jiems pasiekus įlankos pakrantę, Ripičipui šovė į 
galvą nuostabi mintis. Jis paprašė nuleisti į vandenį jo 
luotelį, stvėrė irklą ir ėmė plaukioti po įlanką šen ir ten, 
kol monopodai rimtai susidomėjo. Tada Ripičipas, išsi- 
tiesęs luote, sušuko jiems: 

— Garbieji ir išmintingieji monopodai! Jums valčių nė 
nereikia. Vietoj valties jums puikiausiai pritiks kiekvie- 
no jūsų pėda! Šokite į vandenį, tik pasistenkite smarkiai 
nepūkštelėti, tada ir pamatysite, kas atsitiks! 

Vyriausiasis monopodas atšlijo nuo kranto ir perspė- 
jo kitus, kad vanduo esąs ypač bjauriai šlapias, bet pora 
jaunesnių iškart susigundė pasinaudoti patarimu, paskui 
jų pavyzdžiu pasekė dar keletas; baigėsi tuo, kad į van- 
denį sušoko visi. Ripičipo pažadas išsipildė su kaupu. 
Milžiniška vienintelė monopodo pėda nepriekaištingai 
atstojo plaustą ar valtelę, o kai Ripičipas parodė jiems, 
kaip susimeistrauti šiokius tokius irklus ir kaip irkluoti, 
visi džiaugsmingai ėmė zuiti po įlanką ir aplink „Aušros 
užkariautoją ; atrodė kaip tikras mažyčių kanojų laivy- 
nas, o pačiame kiekvienos kanojos gale stovėjo po tuklų 
nykštuką. Jie tuojau pat surengė lenktynes, o nugalėto- 
jams vietoj prizų, iš laivo buvo nuleista keletas butelių 
vyno; jūreiviai, susispietę prie laivo bortų, dairėsi akis 
išpūtę ir kvatojo tiek, kad šonai paskaudo. 

Bukagalviams taip par labai patiko ir naujasis jų pava- 
dinimas - monopodai: skambėjo, jų nuomone, didin- 
gai, bet jie taip ir neišmoko deramai šio žodžio ištarti. 

- Štai kas mes esame! — plyšojo jie. - Vienakojai mo- 
nipudai, tai yra pomonodai, o gal podimonai. Šitaip 
ketinome pasivadinti ir patys, žodis jau sukosi ant lie- 
žuvio galo! 

"Tačiau greit naująjį pavadinimą jie ėmė painioti su 
senuoju - bukagalviai, paskui suplakė abu žodžius į 
vieną ir galiausiai jiems išėjo „bukapudai“. Taip jie ėmė 
vadintis patys, taip juos tikriausiai ilgus amžius vadins 
ir visi kiti. 

Tą vakarą burtininkas pasikvietė narnus vakarieniauti 
pas save, į antrąjį aukštą, ir Liusė tuojau pastebėjo, kad 
dabar, kai nebekausto baimė, viskas burtininko namuo- 
se tarytum persimainę. Paslaptingieji ženklai ant durų 
kaip buvo, taip ir liko paslaptingi, bet dabar atrodė, kad 
jų reikšmės nė kiek ne grėsmingos, o linksmos. Netgi 
barzdotasis veidrodėlis jai pasirodė veikiau juokingas 
nei bauginantis. Pasitelkęs magiją, burtininkas kiekvieną 
svečią pavaišino šio mėgstamiausiais valgiais ir gėrimais, 
o po vakarienės ėmėsi gražių ir iš tiesų labai naudingų 
burtų. Paklojęs ant stalo du švarius pergamento lakštus, 
paprašė Driniano tiksliai nupasakoti kelionės maršrutą 
iki pat šios dienos; Drinianui kalbant, viskas, ką jis nu- 
pasakodavo, aiškiomis tiksliomis linijomis klojosi ant 


pergamento, kol galiausiai lakštai virto dviem puikiais 

Rytų vandenyno žemėlapiais, juose buvo pažymėta Gal- 
ma ir Terebintija, Septynios salos, Salos Atsiskyrėlės, 
Drakono sala, Degėsių sala, Mirtino Vandens sala ir net 
pats bukagalvių kraštas: viskas pavaizduota nuostabiai 
tiksliai, išlaikyti atstumai ir proporcijos. Tai buvo pir- 
mieji anos pasaulio dalies žemėlapiai ir, beje, tikslesni už 
visus vėlesniuosius, sudarytus be burtų pagalbos. Mat, 
nors iš pirmo žvilgsnio juose pavaizduoti miesteliai ir 
kalnai atrodė tokie par, kaip ir bet kuriame kitame že- 
mėlapyje, tačiau pro burtininko paskolintą didinamąjį 
stiklą svečiai pamatė mažyčius tobulus tikrovės paveiks- 
lėlius, įžiūrėjo net Narouheveno pilį, gatves, vergų tur- 
gų — viskas buvo macyti labai aiškiai, tik labai iš tolo, 
tarsi žvelgiant pro žiūronus, bet ne pro tą jų galą. Bene 
vienintelis rimtas trūkumas buvo tas, kad daugelio salų 
apybrėžos liko neužbaigtos, nes žemėlapyje radosi tik 
tai, ką Drinianas matė savo akimis. Baigus darbą, vieną 
žemėlapį burtininkas pasiliko sau, kitą įteikė Kaspianui; 
tasai žemėlapis ir šiandien kabo Kair Paravelio Prietaisų 
menėje. Tačiau burtininkas ničnieko negalėjo pasakyti 
apie dar ryčiau plytinčias jūras ir žemes. Vis dėlto kai 
ką jis pasakė: kartą, prieš septynetą metų, į jo vandenis 
jau buvo įplaukęs Narnijos laivas, juo keliavę lordai Re- 
vilianas, Argozas, Mavramornas ir Ropas; taigi išvada 
piršosi savaime: anas aukso statula virtęs žmogus, ma- 
tytas Mirtino Vandens saloje, reikia manyti, buvo lordas 
Restimaras. 

Kitą dieną burtininkas, pasitelkęs kerus, greitai sutai- 
sė Jūrų Gyvatės apgadintą „Aušros užkariautojo“ pas- 
kuigalį ir prikrovė laivą visokių naudingų dovanų. Atsi- 
sveikino jie itin draugiškai, o kai laivas antrą valandą po 
pusiaudienio išplaukė, visi bukapudai yrėsi jam iš paskos 
iki pat uosto įplaukos, o paskui džiaugsmingai valiavo 
jiems pavymui, kol laivas nutolo tiek, kad džiaugsmingų 
jų šūksnių nebebuvo girdėti. 

o šito nutikimo jie, švelnaus vėjo genami, dvylika 

dienų ir naktų plaukė į pietus ir truputį į pietryčius; 
dangus beveik visą laiką buvo giedras, laikėsi šilti orai. 
Niekur nebuvo regėti jokio paukščio anei žuvies, tik vie- 
ną sykį keliautojai tolumoje už dešiniojo borto pastebė- 
jo banginių švirkščiamus fontanus. Per tas dienas Liusė 
ir Ripičipas sužaidė begalę šachmatų partijų. O paskui, 
tryliktąją dieną, Edmundas iš marso pastebėjo kažką, 
kas priminė milžinišką juodą kalną, stūksantį tiesiog jū- 
roje, kairiojo borto pusėje. 

Jie išsyk pakeitė kursą ir nuplaukė tos žemės link; be- 
veik visąlaik teko irkluoti, mat vėjas nebuvo palankus 
plaukti į šiaurės rytus. Vakarui atėjus, sala vis dar atro- 
dė labai toli, tad jie irklavo per naktį. Kitas rytas išaušo 
saulėtas, o vėjas visai nutyko. Juodasis kalnas dunksojo 
priešais, jau kur kas arčiau, kur kas didesnis, bet nėmaž 
ne ryškesnis, tad kai kurie manė, kad žemė vis dar labai 
toli, o kiti tvirtino, esą jie tuoj įnersią į rūką. 

Maždaug devintą valandą ryto juoduma netikėtai 

atsidūrė taip arti, kad jie aiškiai pamatė: tatai visai ne 
žemė ir net ne rūkas, bent jau įprasta prasme. Tai buvo 
tiesiog tamsa. Ją sunku apibūdinti, bet įsivaizduokite, 
jog žiūrite į geležinkelio tunelį — tokį ilgą, o gal tokį 
vingiuotą, kad šviesos kitame gale nematyti. Patys ži- 


note, kaip tai atrodo. Prie pat angos dar įžiūrėsite kelis 

jardus bėgių, pabėgių ir žvyro, apšviestų ryškios dienos 
šviesos, paskui galiuką bėgiai drieksis prieblandoje, o 
dar toliau gana staigiai, be jokios griežtesnės ribos, suvis 
išnyks, prasmegs vientisoje, neperregimoje tamsoje. Ly- 
giai tas pat buvo ir čia. Priešais laivo pirmagalį gal kelias 
pėdas kuprojo žaižaruojančios, žalzganai mėlynos ban- 
gos. Kiek tolėliau vanduo atrodė blyškiai pilkšvas, koks 
būna vėlyvą vakarą. O dar toliau tvyrojo aklina tamsa, 
lyg jie netikėtai būtų priplaukę bežvaigždės, be mėnulio 
nakties ribas. 

Kaspianas šūktelėjo bocmanui pirmyn nebesiirti, ir 
visi, išskyrus irkluotojus, nuskubėjo į laivo priekį ap- 
sidairyti. Bet akimis čia nieko doro nebuvo įmanoma 
išvysti. Už nugarų bangavo jūra, švietė saulė - priekyje 
juodavo tamsa. 

— Mėginsime lįsti į šitą tamsą? — galų gale paklausė 
Kaspianas. 

— Aš patariu šios užmačios atsisakyti, - atsakė Dri- 
nianas. 

— Tiesą sako kapitonas, - atsiliepė bent keli jūreivių 
balsai. 

— Aš irgi beveik taip manau, - sutiko ir Edmundas. 

Liusė ir Eustacijus net neprasižiojo, tačiau abu tikrai 
būtų apsidžiaugę, jei įvykiai būtų pasisukę būtent taip. 
Bet čia stojusią tylą perskrodė skardus Ripičipo balselis: 

— O kodėl? Gal man kas nors paaiškintų, kodėl netu- 
rėtume ten plaukti? 

Niekas pernelyg nesiveržė aiškinti, tad Ripičipas kal- 
bėjo toliau: 

— Jei ši šneka būtų su kokiais valstiečiais ar vergais, 
galėčiau pamanyti, kad tokį sprendimą jiems pakuždė- 
jo baimė. Bet nuoširdžiai viliuosi, jog Narnijoje man 
niekada neteks išgirsti, kad draugė taurių ir karališkojo 
kraujo asmenų pačiame jėgų žydėjime pasipustė padus, 
nes pabūgo tamsos. 

— O kokios naudos mes pešime, jei skverbsimės per tą 
neperregimą juodybę? - paklausė Drinianas. 

— Naudos? - pakartojo Ripičipas. - Naudos, kapito- 
ne? Jeigu kalbėdamas apie naudą turi galvoj galimybę 
prisikimšti pilvą ar piniginę, tuomet - taip, pripažįstu, 
nebus jokios naudos. Bet lig šiol, kiek man žinoma, mes 
kėlėme bures ne tam, kad prasimanytume naudingų 
dalykų, o ieškodami garbės ir nuotykių. Taigi čia mūsų 
laukia neprilygstamas nuotykis, o jeigu suksim atgalios, 
mūsų visų garbė bus nenuplaunamai suteršta. 

Keletas jūreivių kažką sumurmėjo po nosimis, nugirs- 
ti galėjai keletą žodžių, panašių į šiuos: „Iegul ją velniai, 
tą garbę!“ Bet Kaspianas tarė: 

— Na, po šimts pypkių, Ripičipai, jau beveik gailiuosi 
nepalikęs tavęs namuose. Gerai jau, tebūnie! Kai šitaip 
viską išdėstai, regis, nė nelieka kitos išeities, tik plaukti 
pirmyn. Nebent paprieštarautų Liusė? 

Liusei labai niežėjo liežuvis prieštarauti, bet garsiai ji 


pasakė ką kita: 

— Aš už. 

— Gal jūsų didenybė bent palieps uždegti žibintus? — 
paklausė Drinianas. 

— Būtinai, - sutiko Kaspianas. - Pasirūpink tuo, ka- 
pitone. 

"Tuojau buvo užžibinti trys žibintai: laivo gale, priekyje 
ir stiebo viršūnėje; Drinianas įsakė uždegti ir du deglus 
ties laivo viduriu. Saulėkaitoje jie atrodė tokie silpni ir 
blankūs. Tada visiems vyrams, išskyrus tuos, kurie liko 
apačioje, prie irklų, buvo įsakyta apsiginkluoti ir su iš- 
trauktais iš makštų kardais užimti kovines pozicijas de- 
nyje. Liusė ir dar du lankininkai buvo pasiųsti į marsą: 
lankai paruošti, strėlės uždėtos ant templės. Rainelfas įsi- 
taisė laivo priekyje su lotu matuoti gylio. Greta jo stovėjo 
žiedmarškėmis tvaskantys Ripičipas, Edmundas, Eusta- 
cijus ir Kaspianas. Drinianas budėjo prie rumpelio. 

— O dabar, vardan Aslano, - pirmyn! - sušuko Kas- 
pianas. - Iriamės lėtai, vienodu tempu. Tegul vyrai nesi- 
kalba, o ištempę ausis laukia įsakymų. 

Vyrai panardino irklus į vandenį, ir „Aušros užka- 
riautojas“ girgždėdamas pajudėjo pirmyn. Marse sto- 
vinti Liusė nuostabiai tiksliai išvydo tą akimirksnį, kai 
jie paniro į tamsą. Laivo priekis išnyko, kai laivagalis 
dar tebebuvo apšviestas saulės. Liusė matė, kaip užgeso 
ir ta šviesa. Vieną minutę viskas dar buvo čia pat, prieš 
akis: saulės nutviekstas paauksuotas laivagalis, mėlyna 


jūra, aukštas dangus; kitą minutę jūra ir dangus dingo iš 

akių, o laivagalyje kabantis žibintas - dienos šviesoje vos 
pastebimas — dabar buvo vienintelė žymė, rodanti, kur 
baigiasi laivas. Priekinio žibinto šviesos rate Liusė matė 
Drinianą, palinkusį prie vairo. Apačioje, tiesiog po ja, 
buvo matyti du deglų apšviesti denio lopinėliai, atšvaitai 
blykčiojo ant šalmų ir kardų ašmenų; dar viena šviesos 
salelė buvo priekyje, ant bako. Neminint šių kelių žibu- 
rių, marsas, apšviestas žibinto, kabančio stiebo viršūnė- 
je, tiesiog Liusei virš galvos, atrodė tarsi koks mažytis 
šviesus pasaulėlis, vienišas plaukiantis per beribę tamsą. 
O ir tie keli žiburiai, kaip visuomet būna, kai juos tenka 
įžiebti netinkamu paros metu, atrodė kažkokie nenatū- 
ralūs, grėsmingai žioruojantys. Negana to, Liusė pasiju- 
to stingstanti nuo šalčio. 

Kiek laiko truko kelionė į tamsą, nesuvokė niekas. 
Įkabų girgždesys ir vandens teškenimas panyrant irk- 
lams buvo vieninteliai ženklai, liudijantys, kad laivas 
išvis juda. Edmundas, skvarbantis tamsą žvilgsniu lai- 
vo pirmagalyje, nematė nieko, išskyrus žibinto atspindį 
vandenyje priešais. Tačiau tas atspindys atrodė kažkoks 
glitus, o raibulys, laivo nosiai įsirėžus į bangą, buvo ne- 
tikėtai menkas, nejudrus, be gyvybės. Netrukus visi, iš- 
skyrus irklininkus, jau drebėjo nuo šalčio. 

Staiga iš kažkur — nė vienas nebegalėjo dorai pasi- 
kliauti krypties nuojauta — atsklido riksmas: arba ne 
žmogaus, arba gal ir žmogaus, bet apimto tokio beribio 
siaubo, kad balsas skambėjo nebežmogiškai. 

Kaspianas pabandė atsiliepti, bet balsas užstrigo — 
gerklė buvo perdžiūvusi, — tad jį aplenkė Ripičipas, šai- 
žus jo balselis toje klampioje tyloje nuaidėjo garsiau nei 
bet kada. 

— Kas šaukia? — sučiepė jis. - Jei esi priešas, mes ta- 
vęs nebijome, o jeigu draugas, lai dreba tavo priešai 
mus išvydę! 

— Pasigailėkite! - šaukė balsas. - Pasigailėkite! Ner 
jeigu jūs - tik dar vienas sapnas, būkite gailestingi! Pasi- 
imkite mane į laivą! Pasiimkite, net jei pasiėmę mirtinai 
užkaposite! Vardan Apvaizdos, tik neišnykite, nepaliki- 
te manęs šitame kraupiame krašte! 

— Kurgi tu? - suriko Kaspianas. - Lipk į laivą, mielai 
tave priimsime! 

Pasigirdo dar vienas riksmas, nesupaisysi, džiaugsmo 
ar siaubo, ir visi sumojo, kad kažkas plaukia jų link. 

— Vyrai, pasiruošt, kelsime tą žmogų į denį, - tarė 
Kaspianas. 

— Klausome, jūsų didenybe, - atsiliepė jūreiviai. Ke- 
letas susispietė prie kairiojo falšborto su virvėmis, o vie- 
nas, laikydamas rankoje deglą, kuo toliau persisvėrė per 
bortą. Vandens juodybėje išniro blyškus, paklaikęs vei- 
das, o paskui plaukikas, įsikibęs virvės, jūreivių keliamas, 
ėmė ropštis aukštyn, kol jį galiausiai pasiekė gera dešim- 
tis draugiškų rankų ir padėjo persiversti per bortą. 

Edmundui pasirodė, kad tokio laukinio žmogaus lig 
šiol dar niekad nėra regėjęs. Nors jis lyg ir nebuvo labai 

senas, plaukai buvo virtę žilų gaurų kaltūnu, veidas lie- 
sas, sukritęs, rūbai kadai virtę draiskalais, o dabar - dar 
ir kiaurai permirkę. Tačiau užvis labiausiai dėmesį pri- 
kaustė jo akys - taip plačiai atmerktos, kad atrodė, jog 
jis išvis neturi vokų, tvieskiančios nežmoniška baime. 
Vos kojomis palietęs denį, nepažįstamasis užriko: 

— Bėkite! Bėkite! Greičiau apsukite laivą ir nešdinki- 
tės kuo toliausiai! Irkitės, irkitės, irkitės tolyn nuo šio 
prakeikto kranto, gelbėkite savo gyvybes! 

— Nagi nusiramink, - sudraudė jį Ripičipas, - ir pasa- 
kyk, koks pavojus čia gresia. Bėgti mes nepratę. 

Nepažįstamasis net krūptelėjo, išgirdęs pelės balsą, — 
iki šiol Ripičipo nė nepastebėjo. 

— Iš čia vis tiek bėgsite, - sušniokštė gaudydamas kva- 
pą. - Tai sala, kur viskas išsipildo. 

— Tuomet tai kaip tik tokia sala, kokios ilgai ieško- 
jau, — įsiterpė vienas jūreivių. — Jeigu išsilaipinsime jos 
krante, žiūrėk, dar paaiškės, kad Nensė - mano žmona. 

— O aš sužinosiu, kad Tomas gyvas, - atsiliepė kitas. 

— Kvailiai! — įrūžęs nepažįstamasis treptelėjo koja. - 
Panašios mintys atviliojo čionai ir mane, o verčiau jau 
būčiau nuskendęs, verčiau nė nebūčiau gimęs! Negirdė- 
jote, ką pasakiau? Čia viskas išsipildo! Ber ne svajonės, 
ne norai, supraskite, čia pildosi sapnai. Jie atgyja, virsta 
tikrove. Sapnai! 

Stojusi tyla truko gal pusę minutės. O paskui sudun- 
dėjo sužvangėjo šarvai: visa įgula nugarmėjo pro pagrin- 

dinį liuką žemyn, puolė prie irklų ir kibo irkluoti kaip 
niekada gyvenime; Drinianas suskato kreipti rumpelį, o 
bocmanas jau kalė yrių ritmą tokiu tėmpu, kokio jūro- 
je niekas nėra girdėjęs. Mat visiems tos pusės minutės 
pakako prisiminti vienam ar kitam kadaise sapnuotam 
košmarui — iš tų, kuriuos susapnavus paskui išvis baugu 
užmigti, — ir sumoti, ką reikštų išsilaipinti krante, kur 
tokie sapnai virsta tikrove. 

Vienam tik Ripičipui ši žinia nepadarė jokio įspūdžio. 

— Jūsų didenybe, jūsų didenybe! - pasipiktino jis. — 
Negi tikrai pakęsi šitą maištą, šitą bailių bėgimą? Juk tai 
panika! 

— Irkluokite, irkluokite! - užbaubė Kaspianas. — 
Traukite iš visos sveikatos! Drinianai, ar laivo nosis jau 
nukreipta teisinga linkme? O tu, Ripičipai, šnekėk sau 
ką tinkamas. Su kai kuriais dalykais galynėtis nepajėgia 
nė vienas Žmogus. 

— Jeigu jau taip, lieka tik džiaugtis, kad nesu žmo- 
gus, - atšovė Ripičipas, pabrėžtinai negracingai nusi- 
lenkdamas. 

Liusė visa tai girdėjo iš viršaus. Akimoju atmintyje vėl 
prasikalė vienas jos pačios kadaise sapnuotas košmaras, 
kurį ji užvis labiausiai stengėsi užmiršti, - prisiminimai 
plūstelėjo tokie ryškūs, lyg ji būtų ką tik iš to sapno pa- 
budusi. Tai štai kas jų laukė ten, o dabar liko už nuga- 
ros — toje saloje, tamsoje! Pirma mintis buvo tučtuojau 
leistis žemyn, į denį, pas Edmundą ir Kaspianą. Tik kas 

iš to? Jeigu sapnai čia tampa tikrove, Edmundas ir Kas- 
pianas, vos jai priartėjus, veikiausiai patys virs kraupio- 
mis baidyklėmis. Liusė, kad nesverdėtų, tvirtai įsikibo 
marso turėklų. Vyrai iš visų jėgų yrėsi atgal į šviesą, dar 
kelios sekundės, ir viskas vėl bus gerai. Bet... ak, kad taip 
viskas būtų gerai jau dabar! 

Nors jūreiviai, karštligiškai mosuodami irklais, kėlė 
nemažą triukšmą, net jis neįstengė visiškai užgožti kur- 
čios laivą supančios tylos. Visi puikiai suvokė, kad būtų 
geriau nesiklausyti, negaudyti ausis ištempus jokių iš 
tamsos atsklindančių garsų. Bet norom nenorom visi 
klausėsi - tiesiog neįstengė atsispirti. Ir visi netrukus ką 
nors išgirdo. Kiekvienas - vis ką kita. 

— Ar girdi tokį čerškesį... lyg kas čekšnotų didžiulėmis 
žirklėmis... štai ten?.. - paklausė Eustacijus Rainelfo. 

— Cit! — sudraudė jį Rainelfas. - Girdžiu, kaip jie jau 
krabždinasi laivo bortais aukštyn... 

— Tasai tuojau nusileis į stiebo viršūnę... — pratarė 
Kaspianas. 

— Ak! — aiktelėjo kažkuris jūreivių. - Jau pradeda 
skambėti varpai... Taip aš ir žinojau! 

Kaspianas, stengdamasis į nieką nesutelkti žvilgsnio 
(ir ypač nedirsčioti sau už nugaros), nuėjo į laivagalį pas 
Drinianą. 

— Drinianai, - ištarė labai tyliai, - kiek laiko mes yrė- 
mės pirmyn? Turiu galvoj — iki tos vietos, kur išgriebė- 


me iš vandens tą žmogų? 

— Gal kokias penkias minutes, - sukuždėjo Drinia- 
nas. - O ką? 

— O tą, kad dabar, priešinga kryptimi, iriamės jau ge- 
rokai ilgiau. 

Rumpelį gniaužianti Driniano ranka sudrebėjo, vei- 
du nuvirvėjo šalto prakaito srovelytė. Ta pati mintis jau 
lindo į galvą visiems, esantiems laive. 

— Jau niekad nebeišsikapstysime, jau niekad nebeišsi- 
kapstysime, - aimanavo irklininkai. - Zas4/ mus klaidina, 
iškreipia iš tiesaus kelio. Taip ir irsimės aplinkui, vis aplin- 
kui, amžinu ratu. Ir jau niekad iš čia nebeišsikapstysime. 

Nepažįstamasis, kuris gulėjo sukniubęs ant denio lyg 
šlapių skudurų krūva, staiga atsisėdo ir pratrūko šiur- 
piai, isteriškai kvatotis. 

— Niekad nebeišsikapstysime! - suriko. - Taigi. Na, ži- 
noma. Mes niekad nebeišsikapstysime! Koks buvau kvai- 
lys vildamasis, kad šita pragaištis mane taip lengvai ims ir 
paleis. Na jau ne! Mes tikrai niekad nebeišsikapstysime! 

Liusė nulenkė galvą, kakta prigludo prie marso turė- 
klo ir sukuždėjo: 

— Aslanai, Aslanai, jeigu išvis bent truputį mus myli, 
atsiųsk mums pagalbą dabar! 

Tamsa nėmaž nepraskydo, bet Liusė kažkodėl pasiju- 
to truputėlį — tik truputytį - geriau. „Šiaip ar taip, kol 
kas nieko baisaus mums neatsitiko“, - pagalvojo. 

- Žiūrėkite! — iš laivo pirmagalio staiga atsklido ki- 


mus Rainelfo balsas. Priekyje tvykstelėjo mažytė šviesos 

kibirkštėlė; jiems bežiūrint, iš jos ištryško platus šviesos 
spindulys, jis krito tiesiog ant laivo. Aplinkinės tamsos 
jis nė kiek neišblaškė, bet visas laivas dabar buvo ap- 
šviestas tarytum didžiuliu prožektoriumi. Kaspianas 
sumirksėjo, apsidairė, išvydo bendražygių veidus — su- 
stingusius, paklaikusiomis akimis. Visi stebeilijo ta pa- 
čia kryptimi - kiekvienam už nugaros dryksojo juodas 
šešėlis aštriomis apybrėžomis. 

Liusė žvilgsniu pasekė spindulį ir galiausiai kažką 
įžiūrėjo aukštybėse. Iš pradžių tai pasirodė panašu į kry- 
žių, paskui - į lėktuvą, dar vėliau - į aitvarą, kol paga- 
liau tiesiog virš galvos suūžavo sparnai ir paaiškėjo, kad 
tai — albatrosas. Paukštis apsuko tris ratus aplink stie- 
bą, paskui akimirkai nutūpė ant paauksuotos drakono 
keteros laivo pirmagalyje. Ir sukrykštė galingu maloniu 
balsu — atrodė, taria kažkokius žodžius, tik niekas jų ne- 
suprato. O tada išskleidė sparnus, suplasnojo, pakilo ir 
lėtai nuskrido pirmyn, šiek tiek į dešinę. Drinianas ne- 
delsdamas ėmė kreipti laivą jam iš paskos, nėmaž neabe- 
jodamas, kad paukštis teisingai rodo kelią. Bet niekas, 
išskyrus Liusę, nežinojo, kad, sukdamas ratus aplink 
stiebą, albatrosas jai sukuždėjo: „Stiprybės, brangi širde- 
le!“ - o balsas, ji galėjo prisiekti, buvo Aslano, ir drauge 
su žodžiais saldus jo kvėpsnis dvelktelėjo jai į veidą. 

Dar kelios akimirkos, ir praskydusi tamsa priekyje 
virto blausia pilkuma, o tada, nors jie dar nedrįso tikė- 


tis, laivas išnėrė į saulėkaitą, aplinkui vėl plytėjo šiltas 

mėlynas pasaulis. Ir tuojau pat visi pamatė, kad jiems 
nėra ko bijoti, nėra ir nebuvo. Markstydamiesi jie ėmė 
dairytis aplinkui. Juos stulbino netgi pars laivas, ryškios 
jo spalvos, mat visi bemaž tikėjosi, kad tamsa bus apki- 
busi baltai, žaliai ir aukso spalva dažytą laivą lyg kokie 
suodžiai ar maurai. Iš pradžių prajuko kažkuris vienas, 
paskui prie jo prisidėjo ir kitas, trečias... 

— Regis, būsime gerokai apsikvailinę, - pasakė Rai- 
nelfas. 

Liusė, nieko nelaukusi, nusirabždino žemyn į denį ir 
rado kitus, susibūrusius aplink naująjį laivo keleivį. Šis 
dar ilgai neįstengė nė žodžio pratarti: buvo pernelyg lai- 
mingas, tad tik žvalgėsi į jūrą ir į saulę, ir vis čiupinėjo 
falšbortus bei lynus, lyg norėdamas įsitikinti, kad tikrai 
nemiega, o skruostais sruvo ašaros. 

— Ačiū jums, - galų gale prašneko. - Išgelbėjote mane 
nuo... bet apie tai verčiau nekalbėsiu. O dabar norėčiau 
sužinoti, kas jūs tokie. Aš — telmarinas iš Narnijos, o 
anuomet, kai dar galėjau vadintis žmogumi, turėjau ir 
vardą - lordas Ropas. 

— Oaš, - pasakė Kaspianas, - esu Kaspianas, Narnijos 
karalius, išplaukęs ieškoti tavęs ir tavo bendražygių - jūs 
buvote mano tėvo draugai. 

Lordas Ropas suklupo ant kelių ir pabučiavo karaliui 
ranką. 

— Valdove, - tarė, - tu - tasai žmogus, kurį užvis labiau- 
siai pasaulyje trokštu regėti. Meldžiu, suteik man malonę. 

— Kokią? - paklausė Kaspianas. 

— Niekada nebesiųsk manęs čionai, - jis mostelėjo į 
laivo galą. Visi atsisuko. Tačiau išvydo tik skaisčiai mė- 
lyną jūrą ir skaisčiai mėlyną dangų. Tamsioji sala drauge 
su tamsos tumulu išnyko amžiams. 

— Nieko sau! - suriko lordas Ropas. - Jūs ją sunai- 
kinote! 

— Kažin, ar tikrai mes, - tarstelėjo Liusė. 

— Valdove, - tarė Drinianas, - kaip tik papūtė palan- 
kus vėjas, galėtume plaukti tiesiai į pietryčius. Gal kviesti 
vargšus vyrukus viršun, kad iškeltų burę? O paskui visi, 
kuriuos bus galima paleisti, tegul griūna į hamakus. 

— Būtinai, - sutiko Kaspianas. - Ir pasirūpink, kad 
visiems kliūtų po taurę grogo. Ėhėj, pats, regis, griūčiau 
ir miegočiau ištisą parą. 

Netverdami džiaugsmu jie iškėlė burę ir, palankaus vėjo 
nešami, visą popietę skriejo pietryčių pusėn. Tik niekas 
taip ir nepastebėjo, kur ir kada prapuolė albatrosas. 


13 SKYRIUS 


lrejetas miegančių 


ėjas vis dar laikėsi palankus, bet diena po dienos vis 

labiau silpo, jūra rimo, ir galiausiai bangos tapo ne 
ką didesnės už raibulius; laivas valandų valandas slydo 
bemaž lygiu paviršiumi tarsi plauktų ne jūra, o ežeru. 
O kiekvieną vakarą jie išvysdavo vis naujus žvaigždynus, 
patekančius virš rytinio horizonto, - Narnijoje jų nie- 
kas nebuvo regėjęs; gali būti, galvojo Liusė ir džiugiai, ir 
su baimingu virpuliu, kad jų išvis dar nėra mačiusi jokia 
gyva būtybė. Didelės ir ryškios buvo tos nepažįstamos 
žvaigždės, naktys šiltėjo. Dauguma keliautojų likdavo 
nakvoti denyje ir kirąsyk užsišnekėdavo iki paryčių arba 
persisvėrę per bortus stebėdavo žaižaruojančius purslus, 
tyškančius iš po laivo pirmagalio. 

Vieną pribloškiančio grožio vakarą, kai raudona ir 
purpurinė žara taip plačiai nudažė vakaro horizontą už 
nugarų, kad, atrodė, išsiplėtė pats dangus, priekyje, de- 
šiniojo borto pusėje, sušmėžavo žemė. Jai lėtai artėjant, 
saulėlydžio gaisai taip skaisčiai nutvieskė jos pusiasalius 


ir kyšulius, jog galėjai pamanyti, kad šie užsiliepsnojo. 

"Tačiau netrukus laivas jau plaukė pakrante, o užnugaryje 
atsidūręs vakarinis salos kyšulys, visiškai juodas raudono 
dangaus fone ir tokiu ryškiu kontūru, lyg būtų iškirpras 
iš kartono, šiek tiek užstojo žarą, tad keliautojai galėjo 
geriau įsižiūrėti, kaip atrodo šis kraštas. Aukštų kalnų 
nebuvo matyti, bet sala buvo kalvota, banguojanti ap- 
takiais kauburiais lyg pagalvėmis. Nuo jų atsklido masi- 
nantis kvapas - Liusė pavadino jį „kažkokiu lyg blausiu, 
bet įmantriu“, o Edmundas pareiškė (Rinsas pagalvojo 
tą patį, tik nutylėjo), jog šitokį kvapą skleidžia puvėsiai. 
"Tačiau Kaspianas pasakė: 

— Suprantu, ką turi galvoj. 

Jie nuplaukė gana toli, aplenkdami vieną kyšulį po 
kito, vis vildamiesi rasti kokią patogią gilią įplauką, ta- 
čiau galų gale buvo priversti tenkintis didele, bet seklia 
įlanka. Nors jūra buvo visiškai rami, į paplūdimio smėlį 
plakėsi dūžtančios pakrantės bangos, ir „Aušros užka- 
riautojas“ negalėjo įplaukti į įlanką tiek, kiek jie būtų 
pageidavę. Tad inkarą nuleido gana toli nuo kranto, o 
kol prisikapstė iki jo valtimi, teko gerokai pasiūbuoti ir 
sušlapti. Lordas Ropas pasiliko laive. Jis nebenorėjo kel- 
ti kojos į jokią salą. Visą tą laiką, kurį jie praleido šioje 
žemėje, ausyse be paliovos šniokštė pakrantės mūša. 

Du vyrai liko saugoti valties, o Kaspianas su kitais pa- 
traukė į salos gilumą, bet labai toli nenuėjo, mat metas 
žvalgytis buvo pernelyg vėlyvas, baigė išblėsti paskuti- 


niai dienos šviesos gaisai. Tačiau tam, kad patirtum nuo- 

tykį, ne visada būtina sukarti tolimą kelią. Įlankos galas 
rėmėsi į lygų slėnį, o šiame nebuvo maryti jokio kelio 
ar takelio, išvis jokio ženklo, liudijančio apie čia gyve- 
nančius žmones. Po kojomis driekėsi stamantri, kone 
elastinga velėna, šen ten apžėlusi kažkokiais žemaūgiais 
kerokšniais, kuriuos Edmundas ir Liusė palaikė viržiais. 
Eustacijus, kuris išties neblogai išmanė botaniką, pa- 
prieštaravo: ne, tikrai ne viržiai — ir veikiausiai buvo jo 
tiesa. Šiaip ar taip, augalai buvo panašūs į viržius. 

Jiems nenutolus nuo kranto net per strėlės skrydžio 
nuotolį, Drinianas staiga tarstelėjo: 

- Žiūrėkite! O kas gi tai? 

Visi tuojau pat sustojo. 

— Kažkokie milžiniški medžiai? - spėjo Kaspianas. 

— Man regis, bokštai, - nesutiko Eustacijus. 

— Gali būti ir milžinai, - prislopino balsą Edmundas. 

— Yra tik vienas būdas sužinoti: tuoj pat prieiti ar- 
čiau, - pareiškė Ripičipas, išsitraukė kardą ir pirma visų 
nuturseno jų link. 

- Man rodos, tai griuvėsiai, - pasakė Liusė, kai jie ge- 
rokai priartėjo, ir jos spėjimas, bent kol kas, buvo tiksliau- 
sias. Jiems prieš akis atsivėrė erdvi pailga aikštelė, grįsta 
nugludintais akmenimis, apsupta pilkomis kolonomis, 
tačiau be stogo. Joje per visą ilgį stovėjo stalas, užtiestas 
prabangia tamsiai raudona staltiese, nukarusia bemaž 
iki grindinio. Abipus stalo rikiavosi daugybė akmeni- 
nių, įmantriai kalinėtų krėslų su pagalvėlėmis ant sėdy- 

nių. Stalas lūžte lūžo valgiais, šitokio pokylio nė vienas 
jų nebuvo regėjęs — netgi anais laikais, kai pokylius Kair 
Paravelyje rengdavo Didysis Karalius Piteris. Buvo čia 
ir kalakutų, ir žąsų, ir povų, galėjai paragauti šerno gal- 
vos ar elnienos šoninės, akį traukė įmantriausi pyragai: 
laivas.su iškeltomis burėmis, drakonai, drambliai; buvo 
čia ledų pudingo, ryškiaspalvių vėžių, spindinčių lašišų, 
buvo riešutų ir vynuogių, ananasų ir persikų, granatų ir 
arbūzų, ir pomidorų. Gėrimai buvo supilstyti į siaura- 
kaklius ąsočius: auksinius ir sidabrinius, ir dailiausiai iš- 
pūsto stiklo. Nuo stalo sklido svaigus sumišęs vaisių bei 
vyno kvapas, tarsi neapsakomos laimės pažadas. 

— Čia tai bent! — išsprūdo Liusei. 

Jie žengė arčiau, dar arčiau, stengdamiesi nekelti 
triukšmo. 

— O kurgi svečiai? — parūpo Eustacijui. 

— Svečiais galime pabūti mes, pone, - pasakė Rinsas. 

— Tik pažiūrėkit! — staiga šūktelėjo Edmundas. Jie 
jau stovėjo ant grindinio, tarp kolonų. Visi sužiuro ten 
link, kur rodė Edmundas. Pasirodo, ne visi krėslai buvo 
laisvi. Vienas, pačiame stalo gale, buvo užimtas, ir dar 
du - abipus jo. Kažkas tenai kūpsojo, neaišku: vienas, o 
gal ir trys. 

— Kas gi tai galėtų būti? - sukuždėjo Liusė. - Panašu 
į tris bebrus, tupinčius ant stalo. 

— Veikiau kažkokio paukščio milžino lizdas, - nesu- 


tiko Edmundas. 

— O man labiau primena šieno kupetą, - tarė Kas- 
pianas. 

Ripičipas tekinas pasileido pirmyn, dryktelėjo ant 
krėslo, nuo jo — ant stalo ir nuskuto juo, mitriai it šo- 
kėjas laviruodamas tarp brangakmeniais nusagstytų tau- 
rių, vaisių piramidžių ir dramblio kaulo druskinių. Jis 
nuskubėjo prie paslaptingojo pilko gniužulo stalo gale, 
įdėmiai įsižiūrėjo, pačiupinėjo ir tada šūktelėjo kitiems: 


— Manding, šitie mūsų nepuls! 

Dabar jau visi ryžosi prieiti arčiau ir pagaliau išvydo, 
kad krėsluose sėdi trys vyrai, bet tik pažvelgus iš visai 
arti buvo įmanoma atpažinti, kad tai išvis žmonės. Žili 

jų plaukai buvo užaugę tiek, kad krito ant akių ir be- 
veik dengė veidus, vešlios barzdos vilnijo ant stalo, tįso 
ir rangėsi apie lėkštes ir taures, panašiai kaip gervuogės 
apkečia tvorą, o paskui susiraizgiusios su plaukais sviro 
per stalo kraštą ir jau mažne siekė grindis. Ilgi plaukai 
buvo nukarę ir per krėslų atlošus, tad žmogaus po ta 
kupeta beveik nė nebuvo matyti. Tiesą sakant, visi trys 
vyrai atrodė lyg vien tik plaukų kaltūnas. 

— Negyvi? - paklausė Kaspianas. 

— Kažin, valdove, - atsakė Ripičipas, abiem letenėlė- 
mis sugraibęs žmogaus ranką plaukų raizginyje. — Šitas 
visai šiltas, ir pulsą užčiuopiu. 

— Šitas irgi gyvas. Ir tas, — įsiterpė Drinianas. 

— Nagi, juk jie paprasčiausiai miega, - tarė Eustacijus. 

— Ilgokai miega, - atitarė Edmundas. - Pagalvok, 
kiek reikėjo laiko, kad šitaip užaugtų plaukai. 

— Tai ne šiaip koks, o burtais užleistas miegas, - pasa- 
kė Liusė. - Kai tik įkėlėme koją į salą, išsyk pajutau čia 
veikiančią magiją. O! Kaip manote, gal mes ir atsidūrė- 
me čia tam, kad suardytume juos užmigdžiusius kerus? 

— Galime bent pamėginti, — pasiūlė Kaspianas ir 
pats ėmė purtyti arčiausiąjį iš trijų miegančių vyrų. Ko- 
kią akimirką atrodė, kad jam pasiseks - žmogus giliai 
atsikvėpė ir sumurmėjo: „Toliau į rytus nebeplauksiu. 
Irklus į vandenį ir - į Narniją. Tačiau beveik iškart jis 
nugrimzdo į dar gilesnį miegą: sunki galva nusviro dar 


žemiau, ir visos pastangos vėl jį prikelti nuėjo vėjais. 

Maždaug tiek pat jie pešė ir su antruoju: „Ne tam mes 
gimę, kad gyventume kaip galvijai. Kol dar galime, plau- 
kime į rytus, į kraštus anapus saulėtekio“, — tai taręs, jis 
vėl suglebo. Trečiasis pasakė tik tiek: „Prašau paduoti 
garstyčias“, — ir vėl kietai įmigo. 

- Jyklus į vandenį ir - į Narniją, ką? - tarstelėjo Dri- 
nianas. 

— Taigi, — atsiliepė Kaspianas. - Tavo tiesa, Drinia- 
nai. Čia mūsų paieškos ir baigiasi. Pažvelkime į jų žie- 
dus. Taip, tai jų emblemos. Šitas yra lordas Revilianas. 
Šis - lordas Argozas. O tas - lordas Mavramornas. 

— Bet mums nepavyksta jų pažadinti, - tarė Liusė. — 
Ką darysime? 

— Meldžiu visų atleisti, jūsų didenybės, - įsiterpė Rin- 
sas, — bet, kol šnekatės, kodėl mums nepasivaišinus? Ne 
kasdien tenka regėti šitokius pietus. 

- Jokiu būdu, jei gyvybė brangi! - uždraudė Kaspianas. 

- Teisybė, teisybė, - sutiko bent keletas jūreivių. — Čia 
pernelyg daug magijos, taip ir tvyro ore. Juo greičiau grį- 
šime į laivą — juo geriau. 

— Regisi man, - išsakė mintį Ripičipas, - kad būtent 
šio maisto paragavę trys lordai įmigo net septynerius 
metus. 

— Neliesčiau jo net badu mirdamas, - pridūrė Drinianas. 

- Šviesa blėsta neįprastai sparčiai, - pastebėjo Rainelfas. 

— Atgal į laivą, atgal į laivą! - sušurmuliavo vyrai. 

— Ir aš manau, - pasakė Edmundas, - kad jie teisūs. 

Nuspręsti, ką darysime su šiais trimis miegančiais, galė- 
sime ir rytoj. Maisto vis tiek neragausime, tad nėra jo- 
kios prasmės sėdėti čia per naktį. Viskas čia atsiduoda 
magija — ir pavojumi. 

— Aš be išlygų sutinku su karaliaus Edmundo nuomo- 
ne, - pareiškė Ripičipas, — bet tik dėl laivo įgulos. O aš 
pats sėdėsiu prie šito stalo iki saulėtekio. 

— O kodėl? - nesusigaudė Eustacijus. 

— Ogi todėl, - atsakė pelė, - kad šitai yra didis nuo- 
tykis, o jokis pavojus nėra man baisesnis nei žinoti, kad 
grįžęs į Narniją niekad negalėsiu pamiršti, kaip vien tik 
pabūgęs palikau paslaptį neatskleistą. 

— Aš pasilieku su tavimi, Ripai, - tarė Edmundas. 

- Ir aš, - paantrino Kaspianas. 

— Aš irgi, — tuojau pareiškė Liusė. 

"Tuomet Eustacijus irgi pasisiūlė likti kartu. Jam tai 
buvo išties narsus mostas: iki pakliūdamas į „Aušros už- 
kariautoją“, Eustacijus apie tokius dalykus ne tik nieko 
nebuvo skaitęs, bet netgi girdėjęs, tad jam turėjo būti 
dar baisiau nei kitiems. 

— Jūsų didenybe, meldžiu, jei man būtų leista... - pra- 
dėjo Drinianas. 

— Ne, milorde, - neleido jam baigti Kaspianas. - Tau 
dera būti laive, tu už jį atsakingas, be to, ir plūkeis visą 
dieną, o mes penki tinginiavome. 

Drinianas dar bandė ginčytis, bet galiausiai jam teko 
paklusti Kaspiano valiai. Kai įgula tirštėjančioje apy- 

blandoje patraukė atgal į pakrantę, visi penki pasiliekan- 
tys, išskyrus nebent Ripičipą, pajuto, kaip kažkokie šalti 
pirštai ima gniaužti skrandį. 

Jie ilgokai užtruko rinkdamiesi vietas prie pragaiš- 
tingojo stalo. Galbūt visų motyvai buvo vienodi, bet nė 
vienas jų neišsakė. Pasirinkti toli gražu nebuvo lengva. 
Vargu ar kas būtų ištvėręs sėdėdamas šalia tų baisių plau- 
kuotų būtybių, kurios gal ir nebuvo negyvėliai, bet tikrai 
nebuvo ir gyvos - bent jau įprasta prasme. Kita vertus, 
įsitaisius priešingame stalo gale, trejetą miegančių tam- 
sėjančioje naktyje įžiūrėti būtų vis sunkiau ir sunkiau, 
niekas nepamatytų, jeigu tie sujudėtų, o kokią antrą va- 
landą nakties juos ir išvis paslėptų tamsa — ne, apie tai 
neverta net galvoti. Tad jie ilgai slampinėjo aplink stalą, 
vis negalėdami apsispręsti. „O gal čia?“ — siūlė vienas. 
„Gal vis dėlto trupučiuką toliau?“ - suabejojo kiras. 
Trečio nuomonė buvo dar kitokia: „Kodėl neatsisėdus 
anoje pusėje?“ Galiausiai jie įsitaisė daugmaž ties stalo 
viduriu, bet visgi arčiau miegančių nei kito galo. Buvo 
maždaug dešimta valanda ir jau beveik visiškai sutemę. 
Rytiniame dangaus pakraštyje tvieskė neregėti žvaigždy- 
nai. Liusė būtų pasijutusi gerokai smagiau, jei virš galvos 
būtų švytėję Leopardas ir Laivas, ir kiti seni Narnijos 
dangaus pažįstami. 

Susisupstę į nerperšlampamus jūreiviškus apsiaustus 


jie tiesiog sėdėjo tylomis ir laukė. Iš pradžių dar ban- 

dė šnekučiuotis, bet žodžiai strigo gerklėje. Tad sėdėjo, 
ir tiek. Nė akimirkai netilo į krantą dūžtančių bangų 
šniokštimas. 

Praslinkus nežinia kiek ilgų kaip šimtmečiai valan- 
dų, visi ūmai suvokė dar prieš akimirką snūduriavę, bet 
dabar staiga nubudę, netgi labai budrūs. Žvaigždžių 
padėtis danguje buvo pasikeitusi. Pats dangus - juodut 
juodutėlis, išskyrus vos pastebimą šviesėlesnį pilkumos 
ruoželį rytuose. Visi jautėsi sušalę ir sustirę, kamavo 
troškulys, bet nė vienas nepratarė nė žodžio, mat galų 
gale kai kas atsitiko. 

Tiesiai priešais juos, už kolonų, aukštyn kilo nedi- 
delės kalvos šlaitas. Ir tame šlaite atsivėrė durys, angoje 
tvykstelėjo šviesa, o paskui laukan išėjo kažkoks pavi- 
dalas ir uždarė duris. Būtybė nešėsi žiburį, ir toji ryški 
ugnelė buvo viskas, ką atvykėliai įžiūrėjo. Blausi figūra 
ėmė artėti, priėjo visai arti ir sustojo tiesiog priešais juos, 
kitoje stalo pusėje. Dabar jie jau matė, kad tai - aukšta 
mergina, vilkinti ilgą mėlyną vientisą drabužį, nuogomis 
rankomis. Jos galvos irgi niekas nedengė, geltoni plaukai 
bangomis krito ant nugaros. Vos pažvelgę į ją, jie supra- 
to iki šiol nė nežinoję, ką reiškia tikras grožis. 

Žiburys jos rankoje pasirodė besanti aukšta žvakė si- 
dabrinėje žvakidėje, šią mergina pastatė ant stalo. Jeigu 
iš vakaro nuo jūros pusės ir dvelkė vėjelis, tai dabar, rei- 
kia manyti, buvo visiškai nutykęs, mat statmena žvakės 


liepsnelė nė nevirptelėjo, lyg jie būtų buvę kambaryje su 

uždarytais langais ir užtrauktomis užuolaidomis. Ap- 
šviesti sutvisko auksiniai ir sidabriniai indai. 

Liusė tik dabar pastebėjo, kad išilgai stalo guli kai 
kas, į ką anksčiau ji neatkreipė dėmesio. Tai buvo peilis, 
akmeninis, bet aštrus lyg iš plieno, grėsmingas ir pažiū- 
rėti labai senas. 

Kol kas dar niekas netarė nė žodžio. Bet visi - Ripičipas 
pirmas, po jo Kaspianas, paskui ir visi kiti - atsistojo, nes 
nuojauta visiems kuždėjo: ši mergina - prakilni dama. 

— Sveiki keliauninkai, iš tolių tolybių atkeliavę prie 
Aslano Stalo, - prakalbo ji. - Kodėl jūs nevalgote ir ne- 
geriate? 

- Ponia, - atsakė Kaspianas, - mes pabūgome ragauti 
maistą, nes manėme, kad nuo jo mūsų draugai nugrimz- 
do į užkerėtą miegą. 

- Jie neparagavo nė kąsnelio, - užtikrino mergina. 

— Meldžiu, pasakyki, - prasižiojo Liusė, - kas jiems 
nutiko? 

— Prieš septynerius metus, - ėmė pasakoti mergina, — 
jie atplaukė čionai laivu, kurio burė, visai sudriskusi, ka- 
darojo skivytais, o medinis korpusas, rodėsi, tuoj iširs. 
Drauge su jais buvo ir keletas jūreivių, o kai jie atėjo prie 
šio stalo, vienas jų tarė: „Juk čia visai neblogai. Nuleis- 
kime ir suriškime burę, ištraukime iš vandens irklus, sės- 
kime prie šio stalo ir ramiai sulaukime savo dienų pabai- 
gos“ Antras nesutiko: „Ne, lipkime į laivą, sukime argal 


į vakarus, į Narniją, galbūt Mirazas jau bus numiręs. 

Bet čia pašoko trečias, ryžtingas, valdingas vyras, ir tarė: 
„Nieku gyvu. Juk mes - vyrai, mes telmarinai, ne kokie 
laukiniai. Ką kita mums daryti, jei ne leistis į nuotykius, 
vieną po kito? Gyventi mums, šiaip ar taip, atseikėta 
nebeilgai. Tad visą dar likusį mums laiką skirkime ieš- 
koti žmonių negyvenamo pasaulio anapus saulėtekio“ 
Jie negalėjo sutarti, susiginčijo, ir tuomet anasai stvėrė 
Akmeninį Peilį, štai šį, kuris guli ant stalo, ir būtų jau 
puolęs savo bendražygius. Tačiau tas peilis neskirtas jam 
liesti. Vos tik jo pirštai apgniaužė kriaunas, visus tris už- 
griuvo gilus miegas. Ir kol nebus išardyti kerai, nė vienas 
jų nepabus. 

— O kas yra tasai Akmeninis Peilis? - paklausė Eus- 
tacijus. 

— Nejaugi nė vienas jo neatpažįstate? — paklausė 
mergina. 

— Man... man rodos... - pralemeno Liusė, - bent pa- 
našų į jį kartą jau esu mačiusi. Šitokį peilį kadais, labai 
seniai, turėjo Baltoji ragana, kai ant Akmeninio Stalo 
užmušė Aslaną. 

— Taip, tai tas pats peilis, — patvirtino mergina. - Jis 
buvo atgabentas čia, čia ir bus pagarbiai laikomas iki pa- 
saulio pabaigos. 

Dabar jau prašneko Edmundas, kuris kelias pastarą- 
sias minutes jautėsi labai nejaukiai. 

— Paklausyk, — tarė, - viliuosi, nesu bailys - na, nepa- 


būgčiau paragauti šio maisto — ir jau tikrai nenorėčiau 

pasirodyti nemandagus. Bet šioje kelionėje mes pary- 
rėme daugybę keistų nuotykių, ir aš jau žinau, kad toli 
gražu ne viskas yra taip, kaip atrodo. Žvelgdamas į tave 
tiesiog negaliu netikėti tavo žodžiais, bet ar tas pat nu- 
tiktų ir klausantis raganos? Tad kaip mums žinoti, kad 
tu — tikrai mūsų draugė? 

- Niekaip, - atsakė mergina. - Žinoti nežinosite, ga- 
lite tiktai tikėti — arba ne. 

Valandėlei stojo tyla, o paskui suskardėjo Ripičipo 
balselis. 

— Valdove, - kreipėsi jis į Kaspianą, - gal malonėsi 
savomis rankomis pripilti man taurę vyno iš antai to 
siaurakaklio ąsočio. Pats nepakelsiu, per didelis. Mielai 
išgersiu į damos sveikatą. 


Kaspianas padarė, ko prašomas, ir pelių vadas, atsisto- 


jęs ant stalo, abiem letenėlėmis pakėlė aukso taurę. 

— Nuolankus jūsų tarnas, ponia, - ištarė ir kibo doroti 
šaltą povieną. Ilgai nelaukę jo pavyzdžiu pasekė ir kiti. 
Visi buvo kaip reikiant išalkę, o valgiai, tiesa, ne itin tin- 
kami ankstyviems pusryčiams, puikiausiai tiko vėlyvai 
vakarienei. 

— Kodėl šis stalas vadinamas Aslano Stalu? - užkan- 
dusi paklausė Liusė. 

— Todėl, kad pastatytas čia Aslano prisakymu, - pa- 
aiškino mergina, — ir skirtas tiems, kurie pasiekia šiuo- 
sius tolius. Kai kas šią salą vadina Pasaulio Galu, mat, 
nors galima ir dar toliau nuplaukti, čia yra galo pradžia. 

— Nesuprantu, kaip visas šis maistas išsilaiko nesuge- 
dęs? - susidomėjo praktiškasis Eustacijus. 

— Jis kasdien suvalgomas ir kasdien patiekiama nau- 
jo, - atsakė mergina. - Šitai patys pamatysite. 

— O ką mums daryti su šiais trimis miegančiaisiais? — 
paklausė Kaspianas. - Tame pasaulyje, iš kurio atkeliavo 
mano draugai (jis linktelėjo į Eustacijų ir Pevensius), 
gyvuoja pasaka apie princą, o gal karalių, kuris keliauda- 
mas užsuko į pilį ir visus jos gyventojus rado miegančius 
užkerėtu miegu. Toje pasakoje kerai išsisklaido tik tada, 
kai jis pabučiuoja princesę. 

— Čia, — atsakė mergina, — viskas kitaip. Čia jis pir- 
ma turėtų išsklaidyti kerus, tik tada galėtų pabučiuoti 
princesę. 

— Tuomet, - tarė Kaspianas, - vardan Aslano, sakyki 
tuojau pat, kaip tai padaryti. 

— To jus išmokys mano tėvas, - pažadėjo mergina. 

— Tavo tėvas! - šūktelėjo visi drauge. - O kas jis toks? 
Kur jis yra? 

- Žiūrėkite, — paragino mergina ir apsisukusi paro- 
dė į duris kalvos šlaite. Dabar jau atvykėliai įžiūrėjo jas 
gana aiškiai, nes, kol šnekėjosi, žvaigždės ėmė blankti, 
o nupilkusiame rytiniame dangaus pakraštyje vis labiau 
plėtėsi baltos šviesos lopai. 


14 SKYRIUS 

Pasaulio galo pradžia 

[97 iš lėto vėl atsivėrė, ir pro jas išėjo dar vienas 
pavidalas - toks pat aukštas, toks pat tiesus kaip 
ir mergina, tik ne toks laibas. Jis nesinešė jokio žiburio, 
bet atrodė, kad pats spinduliuoja šviesą. Jam priartėjus, 
Liusė išvydo, kad jis atrodo visai kaip senas žmogus. Ilga 
žila barzda siekė jo basų kojų pirštus, o sidabriniai plau- 
kai driekėsi nugara iki kulnų; vilkėjo jis ilgą platų drabu- 
Žį, regis, nuaustą iš sidabrinių avių vilnos. Jis atrodė toks 
romus, toks orus, kad atvykėliai darsyk pakilo nuo stalo 
ir liko stovėti tylėdami. 

Senis, netaręs nė žodžio, priėjo prie keliautojų ir su- 
stojo priešais dukterį kitapus stalo. Tuomet abu ištiesė į 
priekį rankas ir pasisuko veidu rytų pusėn. Sustingę to- 
kia poza pradėjo giedoti. Mielai užrašyčiau čia giesmės 
žodžius, tačiau nė vienas iš ją girdėjusių paskui neįstengė 
jų prisiminti. Liusė vėliau tvirtino, kad giesmę jie traukę 
aukštais tonais, kone spigiai, bet ji buvusi nepaprastai 
graži. „Tai buvo šalta giesmė, tokia šalta, koks būna la- 
bai ankstyvas rytas: Jiems šitaip giedant, palši debesys, 

aptraukę ryto dangų, ėmė sklaidytis, vis labiau ir labiau 
plėtėsi baltos properšos, kol nubalo visas dangus, o jūra 
sužvilgo sidabru. Dar negreitai (tik giesmė netilo nė aki- 
mirkai), bet galų gale rytinis horizontas ėmė rausvėti, 
nebuvo matyti nė debesėlio. Ir pagaliau iš jūros vande- 
nų išniro saulė, ir tuomet ilgas, mažne horizontalus jos 
spindulys išilgai nusidriekė per visą stalą, aukso bei sida- 
bro indais ir Akmeniniu Peiliu. 

Jau ir anksčiau narnai bandė spėlioti, ar tik šiose jū- 
rose tekanti saulė neatrodo didesnė nei namuose. Šį- 
syk klausimų nebekilo. Išsisklaidė bet kokios abejonės. 
O spindulių palytėtų rasos lašelių ar stalo indų žaiža- 
ravimas šviesumu pranoko viską, ką jiems iki šiol teko 
regėti. Kaip vėliau sakė Edmundas: „Kelionėje įvyko be- 
galė dalykų, kurie papasakoti atrodo labai jaudinantys, 
bet ši akimirka jaudino labiausiai Mat dabar jie jau be 
šešėlio abejonės suprato pasiekę pasaulio galo pradžią. 

Staiga pasirodė, kad iš paties vos patekėjusios saulės 
vidurio kažkas skrenda artyn, bet, aišku, šito tvirtinti 
niekas negalėjo, nes neįmanoma ilgai ir įdėmiai žvelgti 
tiesiai į saulę. Vis dėlto netrukus oras suskardėjo bal- 
sais — balsais, traukiančiais tą pačią giesmę kaip ir mer- 
gina bei jos tėvas, tik laukiniais ir giedančiais niekam ne- 
suprantama kalba. Greitai pasimatė ir patys giedotojai. 
Tai buvo paukščiai, didžiuliai, balti, jie leidosi šimtais ir 
tūkstančiais ir tūpė ant visko aplinkui: ant žolės ir ant 


grindinio, ir ant stalo, ant pečių, ant rankų, ant galvų, 

kol ėmė atrodyti, kad pasaulį užklojo storas sniego pa- 
talas. Mat jiems nusileidus, visai kaip smarkiai prisnigus, 
ne tik viskas nubalo, bet ir visi pavidalai tapo neberyš- 
kūs, išskydusiais kontūrais. Tačiau Liusė, žvelgdama pro 
plyšelį tarp ją aptūpusių paukščių sparnų, regėjo, kaip 
vienas paukštis nuskrido prie senio, snape nešdamas 
kažką panašaus į mažučiuką vaisių, o gal žioruojančią 
žarijėlę — išties galėjo būti ir taip: ji švietė taip ryškiai, 
kad žilpino akis. Žarijėlę paukštis įdėjo seniui į burną. 

O tada paukščių giesmė nutilo, jie aptūpė stalą ir čia 
sujudo sukruto. O kai pakilo, nuo stalo buvo dingę vis- 
kas, kas valgoma ar geriama. Pasisotinę paukščiai būriais 
siūbtelėjo aukštyn, surinkę ir visa tai, kas netinka mais- 
tui: kaulus, žieveles, kiaukutus - nuskriejo atgal į ky- 
lančią saulę. Tiktai dabar, kadangi jau nebegiedojo, orą 
drebino jų sparnų vasnojimas. Salas liko stovėti nurink- 
tas ir nuvalytas, tik prie jo tebesėdėjo trys kietai įmigę 
Narnijos lordai. 

Dabar jau senis pasveikino ir svečius. 

— Pone, - prašneko Kaspianas, — ar patsai pasakysi 
mums, kaip išardyti kerus, apraizgiusius tris Narnijos 
lordus ir nugramzdinusius į gilų miegą? 

— Mielu noru šitai jums pasakysiu, sūnau, - atsiliepė 
senis. - Jei norite išardyti šiuos kerus, jums teks nuplauk- 
ti į pasaulio galą, ar bent priplaukti tiek arti jo, kiek tik 
pavyks, o grįžti atgalios turėsite palikę ten mažiausiai 


kurį vieną iš savo draugės. 

— O kas tuomet turėtų nutikti tam vienam? - paklau- 
sė Ripičipas. 

— Tasai vienas turės keliauti į ryčiausiuosius Rytus ir 
jau niekada nebegrįžti į šį pasaulį. 

— Toksai yra karščiausias mano širdies troškimas, — 
pasakė Ripičipas. 

— Ar dar tolimas mums kelias iki pasaulio galo, 
pone? - paklausė Kaspianas. - Gal ką žinai apie jūras ir 


žemes, plytinčias dar ryčiau šios salos? 

— Kadai kada esu jas regėjęs, - atsakė senis, — tik iš 
labai didelio aukščio. Negaliu jums pasakyti nieko, kas 
praverstų jūreiviui. 

— Nori pasakyti, buvai ten nuskridęs oru? - išsprūdo 
Eustacijui. 

— Aš buvau daug aukščiau, viršum oro, sūnau, - by- 
lojo senis. - Aš esu Ramandu. Bet, regėt, jūs tik žval- 
gotės vieni į kitus, mano vardas jums negirdėtas. Ką gi, 
nenuostabu, mat laikai, kai dar buvau žvaigždė, baigėsi 
gerokai anksčiau, nei bet kuris iš jūsų pažino šį pasaulį, 
o dabar ir žvaigždynai visi pasikeitę. 

— Vaje... - kvėptelėjo Edmundas. - Jis buvo žvaigždė! 

— Vadinasi, dabar tu - jau nebe žvaigždė? — paklausė 
Liusė. 

— Aš - žvaigždė, bet išėjusi užtarnauto poilsio, - at- 
sakė Ramandu. - Kai nusileidau paskutinį kartą, visai 
nukaršęs, nugyvenęs tiek, kad jūs net nepajėgtumėte 
suskaičiuoti, mane atnešė į šią salą. Dabar aš jau nebe 
toks senas, koks buvau tada. Kiekvieną rytą paukštis 
atneša man liepsnos uogą iš pačios Saulės slėnių, ir 
kiekviena liepsnos uoga sudegina dalelę mano amžiaus. 
O kai atjaunėsiu tiek, kad tapsiu toks lyg vakarykščiai 
gimęs kūdikis, tuomet ir vėl užtekėsiu (mat mes esame 
rytiniame žemės pakraštyje), ir vėl keliausiu didžiojo 
šokio žingsniu. 

— Mūsų pasaulyje, - pareiškė Eustacijus, - žvaigždės 


yra milžiniški liepsnojančių dujų kamuoliai. 

— Net ir jūsų pasaulyje, sūnau, dujų kamuolys tėra 
medžiaga, iš kurios susidaro žvaigždė, pati žvaigždė — 
ne dujų kamuolys. O šiame pasaulyje vieną žvaigždę 
jums jau teko sutikti - manding, esate pažįstami su 
Korijakinu. 

— Jis irgi žvaigždė, išėjusi užtarnauto poilsio? - susi- 
domėjo Liusė. 

— Na ne, ne visai, - atsakė Ramandu. - Jis buvo pa- 
siųstas valdyti bukagalvių, o šitai poilsiu kažin ar galima 
vadinti. Tiksliau būtų vadinti bausme. Jei viskas būtų 
susiklostę kitaip, jis būtų galėjęs dar tūkstančius metų 
šviesti pietiniame žiemos danguje. 

— O kuo jis prasikalto, pone? - parūpo Kaspianui. 

— Sūnau, - atsakė Ramandu, - ne tau, Adomo sūnui, 
žinoti, kokie gali būti žvaigždės nusižengimai. Bet pa- 
kaks, tokiomis kalbomis mes tik švaistome laiką. Ar jūs 
jau apsisprendę? Ar plauksite toliau į rytus, ar ten palik- 
site vieną saviškių niekad nebegrįžti, kad suardytumėte 
kerus? Ar suksite į vakarus? 

— Savaime aišku, valdove, - tarė Ripičipas, - dviejų 
nuomonių šiuo klausimu negali būti. Tiesa? Juk mūsų 
žygio tikslas buvo įvardytas aiškiai, ir turime išvaduoti 
šiuos tris lordus iš užkeikimo raizgų. 

— Ir aš manau tą patį, Ripičipai, — atsakė Kaspianas. — 
O net jeigu būtų kitaip, aš tiesiog neištverčiau nepaban- 
dęs priplaukti tiek arti pasaulio galo, kiek tik „Aušros 


užkariautojas“ mus nuneš. Tačiau galvoju ir apie įgu- 

lą. Jūreiviai parsisamdė ieškoti septynių lordų, bet ne 
plaukti iki žemės krašto. Jei iš čia plauksime dar toliau, 
tai reikš, kad plaukiame prie pačios ribos, į ryčiausius 
Rytus. Ar kelias iki ten labai tolimas, šito nežino nie- 
kas. Mūsų jūreiviai - narsūs vyrai, bet įžvelgiu ženklų, 
kad kai kuriuos kelionė pernelyg išvargino, jie jau trokš- 
ta gręžti laivo pirmagalį atgal, Narnijos linkui. Negaliu 
ginti jų dar toliau, jiems šito nepasakęs, nesulaukęs jų 
pritarimo. Be to, su mumis dar yra vargšas lordas Ropas. 
Jis visai palūžęs žmogus. 

— Sūnau, - tarė jam žvaigždė, - kad ir kaip pats to 
trokštum, nebūtų jokios naudos plaukti į pasaulio galą, 
jei drauge su tavim keliautų vyrai, to nenorintys ar ap- 
gauti. Ne šitaip yra siekiama didžiųjų atkerėjimų. Jie turi 
žinoti, kur keliauja ir ko. O kas yra tasai tavo minėtasis 
palūžęs žmogus? 

Kaspianas papasakojo Ramandu Ropo istoriją. 

— Galiu duoti jam tai, ko jam reikia užvis labiau- 
siai, - pasakė Ramandu. - Šioje saloje jis ras miegą, ilgą 
ir be pabudimų, ir tokį kietą, kur niekas nėra girdėjęs 
net paties tyliausio sapno žingsnių šnaresio. Lai sėdasi 
jis greta šitų trijų, lai nugrimzta į užmaršųį ligi tol, kol 
jūs grįšite. 

— O, nagi taip ir padarykime, Kaspianai, - suskato įti- 
kinėti Liusė. - Galvą guldau: šito jis ir pats norėtų! 

Tą akimirką jų pokalbį pertraukė daugelio žmonių 


žingsniai ir balsai: nuo įlankos artėjo Drinianas ir kiti 

jūreiviai. Išvydę Ramandu ir jo dukterį, jie iš nuostabos 
sustojo it įbesti, o paskui, išsyk atpažinę prakilnius žmo- 
nes, visi nusiėmė kepures. Kai kurie jūreiviai ilgesingai 
nužvelgė tuščius ąsočius ir lėkštes ant stalo. 

— Milorde, - tarė karalius Drinianui, - prašymas 
mano toksai: pasiųsk du vyrus atgal į „Aušros užka- 
riautoją su žinia lordui Ropui. Tegul pasako jam, kad 
paskutiniai trys iš andainykščių jo keliabendrių miega 
miegu be sapno ir kad jis gali prie jų prisidėti. 

Kai šitai buvo padaryta, Kaspianas pakvietė visus sės- 
tis ir išklojo jiems padėtį. Kai baigė, stojo ilga tyla, tik 
protarpiais sutrikdoma kuždesių, bet pagaliau pakilo 
vyriausiasis lankininkas ir šitaip prašneko: 

— Jau seniai daugelis mūsų nori paklausti, jūsų dide- 
nybe, kaip mums reikės parplaukti namo, nesvarbu, kur 
apsisuksime: čia ar kur nors kitur. Per visą kelionę pūtė 
vien vakarų ir šiaurės vakarų vėjai, išskyrus kelias bevėjes 
dienas. Jeigu vėjai nepasikeis, tikrai norėčiau sužinoti, ar 
mes dar turime vilties išvis kada nors išvysti Narnijos 
krantus. Jei visą ilgą kelią teks irkluoti, vargu ar tada ga- 
lėsime prisikrauti tiek maisto atsargų, kad užtektų. 

- Nejūrininko tatai šneka, - atsiliepė Drinianas. - Šio- 
se jūrose vasaros pabaigoje visuomet vyrauja vakarų vėjai, 
bet po Naujų metų jie keičia kryptį. Tad vėjų skrieti į va- 
karus mums pakaks į valias, kad tik nebūtų per daug. 

— Teisybę sakai, kapitone, - pritarė senas jūrininkas, 


kilimo iš Galmos. - Sausį ir vasarį rytys dažnai čion neša 

tokią darganą, kad tik laikykis. Jei malonėsi išklausyti, 
valdove, štai ką pasakysiu: būtų mano valia, peržiemo- 
tume mes čia, o namolio išplauktume kovą. 

— O ką, čia žiemodami, valgysite? - paklausė Eus- 
tacijus. 

— Šis stalas, - atsakė jam Ramandu, - kiekvieną va- 
karą, saulei leidžiantis, bus padengtas tikrai karališkai 
puotai. 

- Štai kur rimta šneka! — atsiliepė bent keletas jūreivių. 

— Jūsų didenybės, ponai ir damos, - prašneko Rai- 
nelfas, - norėčiau pridurti dar vieną dalyką. Tarp mūsų 
nėra nė vieno, kuris į šią kelionę būtų varu varytas. Mes 
visi savanoriai. O štai bent keletas dabar akių nearplė- 
šia nuo šito stalo ir svajoja apie karališkas puotas — ir 
tai tie patys vyrukai, kurie anądien, kai išplaukėme iš 
Kair Paravelio, užvis garsiausiai kalbėjo apie nuotykius 
ir saikstėsi negrįšią namo, kol nesurasime pasaulio galo. 
O prieplaukoje ten liko stovėti keletas vyrų, kurie būtų 
atidavę viską, kad tik galėtų plaukti drauge. Anuomet 
daug kas verčiau būtų rinkęsis jungos gultą „Aušros už- 
kariautojuje“, negu užsijuosęs riterio diržą. Nežinau, ar 
suprantate esmę to, ką noriu pasakyti. O pasakyti noriu 
štai ką: tokie vyrukai kaip mes, šitaip iškilmingai išplau- 
kę, pasirodysime esą kvailiai per visą pilvą — ne geresni 
už anuos bukapudus, - jei grįžę namo turėsime prisi- 
pažinti, kad, pasiekę pasaulio galo pradžią, pristigome 
smarvės plaukti toliau. 

Keletas jūreivių pratrūko džiugiai šūkauti tai išgirdę, 
bec kiti pareiškė, kad ir bala jo nematė. 

— Man jau nebejuokinga, - šnipštelėjo Edmundas 
Kaspianui. - Ką mes darysime, jei pusė tų vyrų sumanys 
nerti į krūmus? 

— Palūkėk, - taip pat pakuždomis atsakė Kaspianas. - 
Aš dar neištraukiau paskutinės kortos. 

— O tunieko nepasakysi, Ripai? - sušnibždėjo ir Liusė. 

— Ne. Kodėl jūsų didenybė mano, kad turėčiau ką 
nors sakyti? — atsiliepė Ripičipas, ir jo balselį išgirdo be- 
maž visi. - Ką darysiu aš pats — tvirtai nuspręsta. Kol 
bus įmanoma, plauksiu į rytus „Aušros užkariautoju“. 
Kai mane apvils laivas, irsiuos į rytus luotu. Kai šis nu- 
skęs, plauksiu į rytus plaukte, irdamasis savo keturiomis 
letenomis. O kai nebepajėgsiu plaukti, - jei tuo metu 
dar nebūsiu pasiekęs Aslano šalies arba nebūsiu nugar- 
mėjęs nuo pasaulio krašto į kokią bedugnę, - tuomet 
nuskęsiu, nosį atgręžęs į saulėtekį, o Narnijos kalbančių 
pelių vadu taps Pipicikas. 

— Jūs tik paklausykite! — sušuko vienas jūreivių. - Aš 
pats galėčiau šitaip pasakyti, viską iki paskutinio žodžio, 
išskyrus ketinimą plaukti luotu, nes jis manęs neišlaiky- 
tų. — Pritildęs balsą jis pridūrė: - Kad jūs nesulauktu- 
mėt, jog mane nurungtų pelė! 

Po šių jo žodžių Kaspianas pašoko ant kojų. 

— Bičiuliai, - prašneko, - man regisi, kad jūs gerai 


nesupratote mūsų tikslų. Šnekate taip, lyg mes būtume 

atėję pas jus su atkišta skrybėle, maldaudami parinkti 
mums jūreivių. Bet yra juk ne taip. Mes patys, mūsų ka- 
rališkieji brolis ir sesuo, taipgi tasai jų gentainis ir kilnu- 
sis riteris Ripičipas, ir lordas Drinianas — mes visi esame 
pasiųsti į pasaulio kraštą atlikti užduoties. Tad iš visų 
jūsų, kurie trokšta mus lydėti, mes su didžiausiu malo- 
numu atsirinksime tuos, kuriuos manysime esant vertus 
dalyvauti tokiame didžiame žygyje. Mes nesakome, kad 
priimtas bus kiekvienas, pakaks tik paprašyti. Anaiptol. 
Šrai kodėl mes dabar įsakysime lordui Drinianui ir po- 
nui Rinsui itin atsakingai apsvarstyti, kurie iš jūsų tvir- 
čiausiai laikytųsi mūšyje, kurie esate labiausiai patyrę 
jūreiviai, kurių kraujas gryniausias, kurie ištikimiausiai 
atsidavę mūsų asmeniui, kurių elgesys ir gyvenimo bū- 
das užvis doriausias. Nustatytu laiku jiedu turės pateikti 
mums vardų sąrašą. 

Jis valandėlę pacylėjo, o paskui prakalbo vėl, jau grei- 
čiau berdamas žodžius. 

— Aslano karčiai! — sušuko. - Negi jūs manote, kad 
tokią privilegiją - pamatyti tai, ko nematė niekas, - ga- 
lima įgyti pusvelčiui? Juk kiekvienas vyras, plauksiąs su 
mumis, įgis „Aušros užkariautojo“ riterio titulą, kurį 
paveldės jo palikuoniai, o kai pargrįžę nuleisime inkarą 
Kair Paravelyje, jam atiteks tiek žemės arba aukso, kad 
vargo neberegės visą gyvenimą. O dabar noriu, kad visi 
eitumėt sau, išsivaikščiorumėt po salą. Po pusės valan- 


dos lauksiu lordo Driniano su vardų sąrašu. 

Stojo tyla, visi trypčiojo gerokai suglumę. O paskui 
jūreiviai vienas po kito skubriai nusilenkė ir išsiskirstė: 
vienas patraukė šen, kitas — ten, bet dauguma pasišalino 
poromis ar būreliais, šnekėdamiesi. 

— O dabar trauksime pasitikti lordo Ropo, — tarė 
Kaspianas. 

Tačiau grįžtelėjęs galvą išvydo lordą Ropą jau lūku- 
riuojantį prie stalo. Atėjo jis tylutėliai, niekieno nepaste- 
bėtas ir, kol visi dar šnekėjo vienas per kitą, nemačiomis 
atsisėdo greta lordo Argozo. Ramandu duktė jau stovėjo 
greta jo, lyg ką tik būtų pristūmusi jam krėslą, o pats Ra- 
mandu atsistojo jam už nugaros ir sudėjo abu delnus ant 
žilos Ropo galvos. Net skaisčioje dienos šviesoje žvaigž- 
dės delnai vos vos švytėjo sidabru. Sukritusį Ropo veidą 
nušvietė šypsena. Jis ištiesė vieną ranką Liusei, kitą — Kas- 
pianui. Akimirką atrodė, kad tuojau ką nors pasakys. Ber 
tik nusišypsojo plačiai, lyg jį būtų užplūdęs kažkoks ma- 
lonus jausmas, iš krūtinės išsiveržė gilus pasitenkinimo 
atodūsis, tada galva kniūbtelėjo į priekį ir jis užmigo. 

— Vargšas Ropas, - pratarė Liusė. - Džiaugiuosi dėl 
jo. Kokį siaubą jam teko išgyventi... 

— Verčiau net negalvokime apie tai, - pasiūlė Eus- 
tacijus. 

Tuo tarpu Kaspiano kalbos poveikis, galbūt šiek tiek 
sustiprintas saloje tvyrančios magijos, buvo kaip tik toks, 
kokio jis ir tikėjosi. Daugelis jūreivių, dar ką tik sukę 


galvas, kaip čia įsvengus kelionės, greitai pakeitė nuo- 

monę, susidūrę su grėsme ne savo valia likti ant kranto. 
Savaime aišku, kai tik kuris nors vyrų pareikšdavo esąs 
apsisprendęs prašyti leidimo plaukti drauge, norintieji 
pasilikti pasijusdavo vis nejaukiau, jų gretos vis retėjo. 
Tad skirtajam pusvalandžiui einant į pabaigą, bent ke- 
letas jūreivių jau stengėsi įsiteikti Drinianui ir Rinsui, 
kad tik pakliūtų į laimingųjų sąrašą. Netrukus liko tik 
trys, kurie nenorėjo niekur plaukti, ir jie iš kailio nėrėsi 
įkalbinėdami kitus pasilikti kartu su jais. Bet greitai iš 
trijų liko vos vienas. O galiausiai persigalvojo ir tas, mat 
pabūgo vienas likti saloje. 

Po pusvalandžio visi grįžo atgal ir susibūrė viename 
Aslano Stalo gale, o Drinianas ir Rinsas prisėdo prie Kas- 
piano ir išsakė savo nuomonę; Kaspianas sutiko priimti į 
laivą visus, išskyrus tą vieną, kuris apsigalvojo paskutinę 
akimirką. Tasai buvo vardu Pitenkrimas; jis buvo privers- 
tas gyventi Žvaigždės saloje visą tą laiką, kol kiti keliavo 
pasaulio galo ieškoti, ir mažne nagus nusigraužė gailėda- 
masis neišplaukęs su jais. Jis buvo ne toks žmogus, kuris 
gebėtų džiaugtis pokalbiais sa Ramandu ir jo dukterimi 
(šie irgi ne itin veržėsi su juo bendrauti), negana to, be- 
veik be perstojo pliaupė lietūs, nedžiugino jo net karališ- 
ki valgiai, kuriais kiekvieną vakarą būdavo nukraunamas 
stalas. Pasak jo paties, kūnas jam ėjo pagaugais (nesvar- 
bu, ar merkdavo lietus, ar šviesdavo saulė) sėdint vienam 
pačiam su anais keturiais lordais, miegančiais užustalėje. 


O kai galiausiai sulaukė grįžtančių kitų, būdamas su jais 

jautėsi tiesiog ne savo vietoje, tad Salose Atsiskyrėlėse pa- 
spruko iš laivo ir galiausiai apsigyveno Kalormene, o ten 
visiems pasakodavo nuostabiausias istorijas apie nuoty- 
kius, patirtus kelionėje pasaulio galo ieškoti, kol ilgainiui 
net pats pradėjo jomis tikėti. Tad gali sakyti, jog tam tik- 
ra prasme jis gyveno ilgai ir laimingai. Tik iki pat savo 
dienų galo negalėjo pakęsti pelių. 

Tą vakarą visi drauge pavalgė tarp kolonų, prie magiš- 
kai padengto didžiojo stalo, o kitą rytą, vos paukščiams 
apsilankius ir vėl pakilus į saulę, „Aušros užkariautojas“ 
iškėlė burę. 

— Ponia, - atsisveikindamas pasakė Kaspianas, — vi- 
liuosi dar susitikti su tavimi, kai lordai jau bus išvaduoti 
iš kerų. 


Ramandu duktė pažvelgė į jį ir nusišypsojo. 

Paskutinės jūros stebuklai 

| a greit, vos Ramandu sala nugrimzdo už nuga- 
ros, visi pradėjo jausti jau atsidūrę kitapus pasaulio. 
Viskas čia buvo kitaip. Viena, keliautojai nustebo, kad 
jiems reikia kur kas mažiau miego. Į lovą tiesiog netrau- 
kė, valgyti irgi beveik nesinorėjo, nebuvo ūpo net kal- 
bėtis, nebent pusbalsiu. Kita keistenybė buvo šviesa. Jos 
buvo tiesiog per daug. Rytą patekėjusi saulė atrodydavo 
dvigubai, net trigubai didesnė nei namie. Ir dar kiekvie- 
ną rytą (Liusės manymu, jokia kita keistenybė neprily- 
go šitai) pusryčiauti prie Aslano Stalo skriedavo virtinė 
milžiniškų baltų paukščių, jie pralėkdavo virš galvų, 
giedodami žmonių balsais, tik niekam nesuprantama 
kalba, ir išnykdavo už nugaros. Šiek tiek vėliau jie vėl 
pasirodydavo, tik skrisdavo jau priešinga kryptimi ir iš- 
tirpdavo tolyje rytų pusėje. 

— Koks nuostabiai skaidrus čia vanduo! — tarstelėjo 
Liusė pati sau antrąją popietę, žvalgydamasi persisvėrusi 
per kairįjį bortą. 


Iš tiesų taip ir buvo. Pirmiausia Liusė pastebėjo kažko- 


„237. 


+ „AUŠROS UŽKARIAUTOJO“ KELIONĖ + 


kį juodą daikčiuką, didumo gal sulig batu, slystantį tokiu 
pat greičiu ir ta pačia kryptimi kaip ir laivas. Iš pradžių 
jai pasirodė, kad jis plūduriuoja vandens paviršiuje. Bet 
tuojau pat ji išvydo kai ką iš tiesų plūduriuojant - sužie- 
dėjusios duonos kriaukšlį, virėjo išmestą per bortą. Liu- 
sė manė, kad žiauberė tuojau pat susidurs su juoduoju 
daikčiuku, bet taip neatsitiko. Duonos kriaukšlys pra- 
plaukė viršum juodymės, ir Liusė susivokė, kad ta juoda 
dėmė niekaip negali būti paviršiuje. Staiga, nelauktai 
netikėtai, juodulys nepaprastai išsiplėtė, bet po akimir- 
kos jau vėl buvo susitraukęs iki ankstesnio dydžio. 

Liusė sumojo kažką labai panašaus jau mačiusi, tik 
niekaip neįstengė prisiminti kada ir kur. Ji susimąstė, iš 
visų jėgų įtempusi atmintį, prispaudusi delną prie kak- 
tos, susiraukusi ir iškišusi liežuvį. Ir pagaliau prisiminė. 
Na, žinoma! Vaiskią saulėtą dieną panašų reginį gali 
išvysti važiuodamas traukiniu. Žvelgdamas pro langą 
matai vagono šešėlį, slystantį laukais tokiu pat greičiu 
kaip ir visas sąstatas. Bet jeigu traukinys neria į iškasą, 
tasai šešėlis akimoju šokteli artyn ir, gerokai padidėjęs, 
bėga iškasos kranto žole. O paskui iškasa baigiasi ir — tik 
žybt! — juodasis šešėlis jau vėl toks, koks buvęs, ir vėl 
vejasi traukinį laukais. 

— Juk tai mūsų šešėlis! „Aušros užkariautojo“ šešė- 
lis! — šūktelėjo Liusė. - Mūsų šešėlis, slenkantis jūros 
dugnu. O ten, kur buvo taip staigiai padidėjęs, matyt, 
stūkso povandeninis kalnas. Vadinasi, vanduo čia netgi 

dar skaidresnis, nei maniau! Kad tave galas, tikriausiai 
aš regiu jūros dugną, o čia, reikia manyti, daugybė jūros 
sieksnių gylio! 

Vos ištarusi šiuos žodžius, Liusė suprato, kad didžiulė 
sidabro spalvos plynė, kurią ji (sąmoningai to nė nesu- 
vokdama) matė jau kuris laikas, iš tiesų buvo smėlėtas 
jūros dugnas, o įvairiausi tamsesni ir šviesesni lopai - ne 
šviesos ir šešėlių žaismas paviršiuje, o tikri dugno dari- 
niai. Tarkime, kaip tik dabar laivas plaukė viršum liu- 
lančios žalios masės su violetiniais intarpais, jos viduriu 
vingiavo gana plati blyškiai pilkšva juosta. Suvokusi, kad 
visa tai, ką mato, yra jūros dugne, Liusė jau aiškiau įžiū- 
rėjo atskiras detales. Ji matė, kad kai kurios tamsiosios 
masės ataugos aukštesnės už kitas ir šiek tiek siūbuoja. 
„Visai kaip medžiai vėjyje, — tarė sau Liusė. - Ko gero, 
taip ir yra. Povandeninis miškas“ 

Laivas ir toliau plaukė viršum vilnijančio tamsaus ma- 
syvo, ir netrukus Liusė išvydo dar vieną blyškų ruožą, šis 
įsiliejo į pirmąjį. „Jeigu aš būčiau ten, dugne, - pagalvo- 
jo mergaitė, — tasai ruožas atrodytų visai kaip miško ke- 
liukas. O ten, kur jis susijungia su kitu ruožu, būtų san- 
kryža. Ak, kaip smagu būtų ten atsidurti... Ei! Miškas 
baigiasi! Tik pamanykite, atrodo, tasai ruožas iš tikrųjų 
yra kelias! Driekiasi ir plynu smėlėtu dugnu, aiškiai jį 
matau. Tik atspalvis jau kitoks. Tas kelias netgi pažen- 
klintas! Pakraščiai nužymėti taškučių linijomis, veikiau- 
siai tai akmenys. Jis netgi platėja!“ 

Ber kelias iš tiesų neplatėjo, tiktai artėjo. Liusė tai su- 
prato iš to, kad ėmė artėti ir laivo šešėlis. O kelias - ji 
jau neabejojo, kad tai iš tikrųjų kelias, - ėmė sukiotis tai 
kairėn, tai dešinėn. Maryt, vingiavo stačiu kalno šlaitu 
aukštyn. Atsigręžusi ir pakreipusi galvą, Liusė išvydo re- 
ginį, labai panašų į tą, koks atsiveria, žvelgiant į išsiran- 
giusią kalnų kelio gyvatę nuo kalno viršūnės. Liusė net 
įžiūrėjo saulės spindulių pluoštus, kurie, perskrodę gilų 
vandenį, smigo į miškingą slėnį, o pažvelgusi dar toliau, 
matė, kaip viskas susilieja į blausią žalumą. Tiktai kele- 
tas lopų — turbūt ten į dugną prasismelkia saulės šviesa, 
dingtelėjo jai - švytėjo sodriu mėlynumu. 

Tačiau dairytis atgal Liusei nebuvo kada, mat pribloš- 
kiantys reginiai jos laukė priekyje. Kelias veikiausiai pa- 
siekė kalno viršūnę ir toliau šovė tiesus lyg strėlė. Šen 
ir ten juo judėjo mažyčiai taškeliai. Ir čia į jos regėjimo 
lauką pateko iš tiesų kvapą gniaužiantis vaizdas, laimė, 
užlietas saulėkaitos — žinoma, tiek, kiek išvis gali ap- 
šviesti saulės spinduliai, prasiskverbę per daugelio jūros 
sieksnių vandens sluoksnį. Liusė regėjo kažką gumbuorą 
ir dantytą, perlų, o gal dramblio kaulo spalvos. Kadangi 
plaukė beveik tiesiai virš tos keistenybės, Liusė iš pra- 
džių nesuprato, kas tai galėtų būti. Tiesa paaiškėjo tada, 
kai mergaitė atkreipė dėmesį į šešėlį. Saulė švietė Liusei 
į pečius, tad keistojo darinio šešėlis krito ant smėlėto 
dugno už jo. Ir čia jau Liusė atpažino kontūrus: tai buvo 


bokštų ir smailių, minaretų ir kupolų šešėliai. 

— Nieko sau! - kone šūktelėjo Liusė. - Juk tai visas 
miestas, o gal milžiniška pilis. Kažin, kodėl jūros gelmių 
gyventojai pasistatė miestą aukšto povandeninio kalno 
viršūnėje? 

Gerokai vėliau, jau grįžę į Angliją, dalydamiesi visų 
šių nuotykių įspūdžiais, Liusė su Edmundu rado atsa- 
kymą į šį klausimą, ir aš manau, kad priežastį jie įspėjo 
teisingai. Kuo giliau vandenyne panyri, tuo būna tam- 
siau ir šalčiau, tad gelmėse, tamsoje ir šaltyje, tūno grės- 
mingiausi vandenų gyviai: kalmarai ar Jūrų Gyvatė, ar 
Krakenas. Slėniai ten - laukiniai, juose tyko pavojai. 
Vandenų gyventojai savo slėniuose jaučiasi maždaug 
taip pat, kaip mes kalnuose, o kalnai jiems maždaug 
atitinka mūsų slėnius. Jaukiausios vietos, kur netrūks- 
ta šilumos ir klesti ramybė, jiems yra aukštumos (arba, 
kaip pasakytume mes, „seklumos“ ). Nutrūktgalviai jūrų 
medžiokliai bei narsūs riteriai leidžiasi į giliausius du- 
burius atlikti žygdarbių ar ieškoti nuotykių, bet paskui 
grįžta namo, į aukštumas, kur gali pailsėti ir pasimėgauti 
ramybe, kur būna pašlovinti, kur jų prašoma patarimo, 
kur laukia varžytuvės, šokiai ir dainos. 

„Aušros užkariautojas“ praplaukė virš miesto, bet van- 
denyno dugnas vis dar kilo aukštyn. Gylis čia siekė vos 
kelis šimtus pėdų. Kelias pradingo. Dabar apačioje buvo 
matyti atviri, parką primenantys plotai, šen ten apžėlę 
ryškiaspalvės jūrų augmenijos guotais. Ir staiga - Liusė 


vos neklyktelėjo iš susijaudinimo - ji pastebėjo žmones. 

Jų buvo penkiolika, gal dvidešimt, ir visi raiti ant 
jūrų arkliukų, tik ne mažyčių, kokių jums veikiausiai 
teko matyti muziejuose, bet tikrų ristūnų, didesnių už 
juos pačius. Tikriausiai tai kilmingi dvariškiai, pagal- 
vojo Liusė, mat kai kurių kaktos tviskėjo auksu, o ant 
pečių karojo ilgi ir siauri smaragdo ar oranžinės spal- 
vos kaspinai, kuriuos pleveno povandeninės srovės. 
Bet čia... 

— Tegul jas galas, tas žuvis! — šūktelėjo Liusė. Mat 
visas guotas smulkių apvalainų žuvyčių, plaukiančių 
netoli paviršiaus, atsidūrė tarp jos ir jūros žmonių. Bet, 
nors žuvys užstojo jai vaizdą, kaip tik tarp jų nutiko kai 
kas įdomaus. Iš gelmės aukštyn staiga šovė smulki, bet 
itin nuožmi žuvelė, kokios Liusė kaip gyva nebuvo ma- 
čiusi, prasižiojo, grybštelėjo dantimis ir tuojau pat vėl 
nugrimzdo gilyn —- įsikandusi vieną apvalainųjų žuvy- 
čių. O jūrų tautos raiteliai, užvertę galvas, stebėjo įvykį. 
Atrodė, kad jie kalbasi ir juokiasi. Plėšrūnė žuvelė dar 
nebuvo spėjusi grįžti pas juos su laimikiu, o iš raitelių 
būrio į viršų švystelėjo dar viena tokia pat. Liusė bemaž 
galėjo prisiekti: ją pasiuntė, o gal paleido, vienas stam- 
bus jūrvyris, sėdįs ant jūrų arkliuko tarp bičiulių, pa- 
čiam vidury; galėjai pamanyti, kad lig tol jis laikė žuvelę 
sugniaužęs saujoje ar ant riešo. 

— Kaip kažin ką, - pareiškė Liusė, - juk tai medžio- 
kliai. Turbūt tiksliau — čia vyksta medžioklė su saka- 


lais. Na taip, žinoma! Jie sėdi raiti ant arkliukų, o tas 

mažytes plėšrias žuveles laiko ant riešo, panašiai kaip 
mes, jodami į medžioklę, pasitupdydavome ant riešo 
sakalus - anais senais laikais, kai buvome karaliai ir 
karalienės ir gyvenome Kair Paravelyje. O paskui jie 
paleidžia jas skristi - tai yra plaukti — stverti grobio. 
Kaipgi... 

Ji nutilo per pusę žodžio, nes reginys staiga pasikeitė. 
Jūrų medžiokliai pastebėjo „Aušros užkariautoją“. Žuvų 
guotas iškriko į visas puses: dabar jau patys jūržmogiai 
kilo paviršiun iš arčiau pasižiūrėti, kas tasai didelis juo- 
das gremėzdas, netikėtai užstojęs jiems saulę. Akimoju 
jie atsidūrė taip arti paviršiaus, kad, jei būtų buvę ore, 
ne vandenyje, Liusė būtų galėjusi su jais pasikalbėti. 
Buvo tarp jų ir jūrvyrių, ir jūrmergių. Visų galvas puo- 
šė vainikėliai, daugelis buvo apsikarstę perlų vėriniais. 
Jokių drabužių nevilkėjo. Jų kūnai buvo seno dramblio 
kaulo spalvos, plaukai - tamsiai violetiniai. Dvariškių 
apsuptas karalius (plika akimi buvo matyti, kad tai tik- 
rai karalius) išdidžiai ir niršiai įsistebeilijo Liusei į akis 
ir pakratė rankoje ietį. Taip pat pasielgė ir jį lydintys 
riteriai. Jūrmergių veiduose buvo aiškiai matyti nuosta- 
ba. Liusė numanė, kad lig šiol jiems dar niekad neteko 
matyti nei laivo, nei žmogaus - o kur galėjo pamatyti, 
gyvendami jūrose netoli pasaulio galo, kur neužklysta 
jokie laivai? 

— Į ką taip įdėmiai žiūri, Liuse? — prie pat jos ausies 
paklausė balsas. 

Liusė buvo taip įsitraukusi į povandeninį vyksmą, 
kad net krūptelėjo iš netikėtumo; atsigręžusi pajuto, 
kad nuo ilgo stovėjimo ta pačia poza, prisispaudus prie 
turėklo, nutirpo ranka. Greta jos stovėjo Drinianas ir 
Edmundas. 

— Jūs tik pažvelkite, - tarė ji. 

Abu sužiuro į vandenį, bet Drinianas, pritildęs balsą, 
skubiai prašneko: 

— Tučtuojau apsisukite, didenybės, štai šitaip, stovėki- 
te nugara į jūrą. Ir pasistenkite, kad iš jūsų veidų neatro- 
dytų, jog kalbamės apie kažką rimta. 

Liusė pakluso, bet tuojau pat paklausė: 

— Kodėl? Kas atsitiko? 

— Jokiu būdu nevalia leisti, kad visa ža4 pamatytų 


jūreiviai, - paaiškino Drinianas. - Turėsime bėdos, jei 

mūsų vyrai iš pirmo žvilgsnio pamils jūrmerges arba su- 
sižavės pačia gelmių šalimi ir pradės šokinėti per bor- 
tą. Esu girdėjęs apie tokius dalykus, taip jau yra nutikę 
išplaukus į tolimas nepažįstamas jūras. Išvysti šituos 
jūržmogius — visuomet blogas ženklas. 

— Bet mes jų padermę pažinojome! - bandė ginčy- 
tis Liusė. - Anais laikais, kai gyvenome Kair Paravelyje, 
kai mūsų brolis Piteris buvo Didysis Karalius. Per mūsų 
karūnavimo iškilmę jūržmogiai iškilo į paviršių, giedojo 
mums giesmes. 

— Anie tikriausiai buvo kitos rūšies, Liuse, - nesuti- 
ko Edmundas. - Anie vienodai galėjo kvėpuoti ir ore, 
ir vandenyje. Šitie, man regis, išnirti iš vandens negali. 
Pažiūrėjus į juos peršasi mintis, kad jau kadai būtų iš- 
plaukę į paviršių ir mus užpuolę - jei tik galėtų. Atrodo 
labai jau nuožmūs. 

- Šiaip ar taip, - pradėjo Drinianas, bet nieko dau- 
giau nespėjo pasakyti, nes tą akimirką juos pasiekė du 
garsai. Vienas jų buvo pūkštelėjimas. Antrasis - balsas 
iš marso, kažkas iš ten šaukė: „Žmogus už borto!“ Dalis 
jūreivių nuskubėjo viršun nuleisti burių, kiti tekini pa- 
sileido žemyn pulti prie irklų; Rinsas, budėjęs ant juto, 
užgulė vairą, stengdamasis kuo skubiau apsukti laivą ir 
grįžti ten, kur žmogus iškrito per bortą. Tiesa, dabar visi 
jau žinojo, kad šiuo atveju sakyti „žmogus“ ne visai tiks- 


lu. Į jūrą pliumptelėjo Ripičipas. 

— Devyni velniai griebtų tą pelę! - išsiplūdo Drinia- 
nas. — Su juo vienu vargo daugiau nei su visa įgula kartu 
sudėta! Jei tik kur pasitaiko kokia kebeknė, anam būti- 
nai reikia jon įmauroti! Jį reikėtų surakinti grandinėmis, 
pertempti vandeniu po kiliu arba palikti likimo valiai 
negyvenamoje saloje, reikėtų nupašioti jam ūsus! Gal 
kas tą bjaurybę matote? 

Šis Driniano protrūkis anaiptol nereiškė, kad Ripiči- 
pas jam nepatinka. Priešingai, jis buvo itin prisirišęs prie 
pelės, tad rimtai dėl jo išsigando, o išsigandęs ir pasiuto. 
Panašiai, jeigu jūs išpultumėt į kelią prieš pat atvažiuo- 
jantį automobilį, jūsų mama irgi supyktų labiau nei koks 
prašalaitis. Žinoma, niekas nesibaimino, kad Ripičipas 
gali nuskęsti — jis buvo puikus plaukikas, - bet tie trys, 
kurie žinojo, kas dedasi gelmėje, gerokai nerimavo dėl 
tų ilgų iečių, kurios jūržmogių rankose atrodė išties 
grėsmingai. 

Po kelių minučių „Aušros užkariautojas“ apsisuko, ir 
visi iškart išvydo juodą gumulą vandenyje — tai ir buvo 
Ripičipas. Jis kažką tarškėjo nepaprastai susijaudinęs, 
bet, kadangi snukutį nuolat užliedavo vanduo, niekas 
taip ir nesuprato, ką sakė. 

— Jei nesuskubsime jo užčiaupti, jis viską tuojau pat ir 
išpliurps! - šūktelėjo Drinianas. Tam, kad išvengtų bėdos, 
jis pripuolė prie borto ir pats nuleido virvę, tuo pat metu 
šaukdamas jūreiviams: - Gerai, gerai! Grįžkite į savo vie- 


tas! Viliuosi, pajėgsiu užkelti į laivą pelę ir be pagalbos! 

Vos Ripičipas sugavo virvę ir ėmė sliuogti ja — tiesa, ne 
itin mitriai, nes įmirkęs, tad ir gerokai pasunkėjęs kailiu- 
kas tempė žemyn, - Drinianas pasilenkęs kuštelėjo jam: 

— Niekam nesakyk. Nė žodelio. 

Tačiau kai visas varvantis pelių vadas atsidūrė deny- 
je, iškart paaiškėjo, kad kažkokie jūržmogiai jam buvę 
nebuvę. 

— Saldus! - sučiepė jis. - Saldus! Saldus! 

— Ką čia paistai? — suirzo Drinianas. - Be to, jei tau 
prireikė pasipurtyti, nebūtina aptaškyti ir manęs! 

— Sakau: vanduo saldus! - primygtinai tvirtino 
pelė. - Saldus. Ir gėlas. Ne sūrus. 

Akimirksnį niekas nesusigaudė, kodėl tai turėtų būti 
svarbu. Bet Ripičipas tada dar sykį pakartojo senąją pra- 
našystę: 


Ten, kur bangos skonis saldus, 
Ten, Ripičipai, tu, neabejoki, 
Surasi viską, tik tenai ieškoki, 


Tenai, tenai yra ryčiausieji Rytai. 


Ir tada pagaliau visi suprato. 

— Duok šen kibirą, Rainelfai, - paprašė Drinianas. 

Gavęs, ko prašė, nuleido kibirą per bortą, paskui už- 
kėlė atgal. Pasemtas vanduo tviskėjo it stiklas. 

— Gal jūsų didenybė norės paragauti pirmas? — pasiū- 


lė Drinianas Kaspianui. 

Karalius paėmė kibirą abiem rankomis, prikišo prie 
lūpų, gurkštelėjo, paskui jau nugėrė kelis didelius gurkš- 


nius ir pakėlė galvą. Jo veidas buvo pasikeitęs. Atrodė, 
švyti ne tik akys, bet ir jis visas. 


— Taip, - ištarė. — Teisybė: saldus. Ir iš tiesų vanduo. 
Nesu tikras, kad jis manęs nepribaigs. Bet šitokią mirtį 
visuomet ir būčiau rinkęsis - jei tik anksčiau būčiau apie 
tai žinojęs. 


pianas. 


— Ką tu nori pasakyti? - nesusigaudė Edmundas. 
— Tai... tai panašiau į šviesą nei į ką kita, - atsakė Kas- 


— Taip, - patvirtino Ripičipas. - Geriama šviesa. Rei- 
kia manyti, pasaulio galas visai nebetoli. 


Valandėlei stojo tyla, o paskui Liusė priklaupė ant de- 
nio ir taip pat atsigėrė iš kibiro. 


— Nieko gardesnio kaip gyva nesu ragavusi, — net aik- 


telėjo ji. - Bet... o, stiprumėlis! Sito vandens atsigėrus nė 
valgyti nebereikia. 


Ž 

Vienas po kito vandens paragavo ir visi laivo keleiviai 
bei įgula. Ir paskui ilgai ilgai tylėjo. Jautėsi tokie stiprūs 
ir gyvybingi, kad vos įstengė tai ištverti. O vėliau paste- 
bėjo ir dar kitokį vandens poveikį. Kaip jau minėjau, 
jiems išplaukus iš Ramandu salos, pasaulis tapo perne- 
lyg šviesus: saulė - pernelyg didelė (bet ne per karšta), 
jūra — pernelyg spindinti, pernelyg vaiskus švytėjo net 
pats oras. Tiesa, toji šviesa nepriblėso ir dabar — netgi 
dar labiau sustiprėjo, - bet keliautojams ji nebežilpino 
akių. Dabar jie galėjo žvelgti tiesiog į saulę neprisimer- 
kę. Šviesos matė daugiau nei bet kada anksčiau. Spin- 
duliavo denis ir burė, jų pačių veidai ir kūnai, tvieskė 
kiekviena laivavirvė. O kitą rytą, kai parekėjo saulė, jau 
penkis ar šešis kartus didesnė nei anksčiau, jie stebeili- 
jo į ją labai įdėmiai ir įžiūrėjo atskiras iš jos išskridusių 
paukščių plunksnas. 

Visą tą dieną laive vargu ar buvo ištartas bent žodis, 
kol atėjo pietų metas (tik niekas pietų nepageidavo, visi 
buvo sotūs vandeniu), o tada prašneko Drinianas: 

— Štai ko niekaip nesuprantu. Vėjas net nekvėpteli. 
Burė karo subliūškusi. Jūra - lygi it stiklas. Bet mes vis 
tiek skriejame pirmyn, tarytum vėtros genami. 

- Aširgi galvojau apie tai, - atsiliepė Kaspianas. - Tik- 
riausiai mus neša stipri povandeninė srovė. 

— Hm, - burbtelėjo Edmundas. - Ne tokia jau malo- 
ni mintis, jei iš tikrųjų esama pasaulio krašto ir mes prie 


jo artėjame. 

— Nori pasakyti, - paklausė Kaspianas, - kad srovė 
mus gali tiesiog... išpilti per tą kraštą? 

— Taip, taip! - sušuko Ripičipas plodamas letenėlė- 
mis. — Šitaip aš visuomet ir įsivaizdavau pasaulį — ta- 
rytum didžiulį apskritą stalą, o jūrų vandenys amžinai 
liejasi per jo kraštus. Laivas pakryps... stosis ant no- 
sies... tada mes vieną akimirką galėsime pažvelgti per 
kraštą... o jau tada - žemyn, žemyn, koks veržlumas, 
koks greitis... 

— O kaip manai, kas lauks mūsų apačioje, ką? - parū- 
po Drinianui. 

— Galbūt Aslano šalis, - pelės akys sužibo. - O gal jo- 
kio dugno nė būt nėra. Galbūt vanduo šniokščia žemyn 
į pačią begalybę. Bet, kad ir kaip būtų, nejaugi neatiduo- 
tumėte visko už galimybę bent akies kampučiu dirstelėti 
ten, už pasaulio krašto? 

— Nagi paklausykite, - įsiterpė Eustacijus, - paistalai 
visa šitai. Pasaulis juk apvalus... apvalus kaip kamuolys, 
ne kaip stalas. 

— Mūsų pasaulis - taip, - sutiko Edmundas. - O ši- 
tas - kažin? 

— Nejaugi nori pasakyti, - apstulbo Kaspianas, - kad 
jūs visi trys atkeliavote iš apvalaus (apvalaus kaip ka- 
muolys) pasaulio, bet nė žodeliu apie tai neužsiminėte 
man? Labai negražiai pasielgėte! Pas mus vaikams seka- 
mos pasakos apie apvalius pasaulius, ir jos man visuo- 
met taip patikdavo! Tik niekad netikėjau, kad tokių iš 

tikrųjų esama. Užtat troškau, kad jų būtų, visada svajo- 
jau tokiame gyventi! Ak, regis, atiduočiau viską... kažin, 
kodėl jūs galite patekti į mūsų pasaulį, o mes į jūsiškį — 
ne? Jei taip man pasitaikytų bent menkiausia galimybė! 
Turėtų būti tikrai nuostabu gyventi didžiulio kamuolio 
paviršiuje. Ar jums kada teko lankytis ten, kur žmonės 
vaikšto žemyn galva? 

Edmundas papurtė galvą. 

— Viskas visai ne taip, - pridūrė. — Be to, kai gyveni 
tame apvaliame pasaulyje, jis neatrodo koks ypatingas. 


16 SKYRIUS 
-—-—“4/4/4— 


Parts pasaulio galas 


> 


eminint Driniano ir abiejų Pevensių, Ripičipas 

buvo vienintelis asmuo laive, regėjęs jūržmogius. 
Vos pastebėjęs jūrų karalių, kratantį ietį, jis tučtuojau 
nėrė į vandenį, mat jūržmogio mostą suvokė kaip gra- 
sinimą ar iššūkį ir panūdo nedelsdamas išsiaiškinti san- 
tykius. Bet tuojau pat pasijuto plūduriuojąs gėlame van- 
denyje, ir šis atradimas pasiglemžė visą Ripičipo dėmesį, 
o kol jis vėl prisiminė matytus jūržmogius, Liusė su Dri- 
nianu suskubo nusivesti jį į šalį ir perspėti, kad niekam 
nepasakotų, ką regėjęs. 

Greit paaiškėjo, kad nerimauta buvo be reikalo, mar 
netrukus „Aušos užkariautojas“ jau plaukė iš pažiūros 
negyvenamomis jūromis. Niekas, išskyrus Liusę, nebe- 
matė jokių jūržmogių, o ir jai pasitaikė kai ką pamatyti 
tik probėgšmais. Visą kitos dienos rytą jie plaukė gana 
negiliais vandenimis, jūros dugnas čia buvo tirštai apau- 
gęs jūržolėmis. Prieš pat vidudienį Liusė pastebėjo gau- 
sų guotą žuvų, besiganančių tose žolėse. Rupšnojo jos 


labai tvarkingai ir visos judėjo ta pačia kryptimi. „Visai 

kaip avių banda“, — dingtelėjo Liusei. Staiga tarp žuvų ji 
pastebėjo ir nedidukę jūrmergę, maždaug savo amžiaus, 
tykią ir vienišą, su kažkuo panašiu į kerdžiaus lazdą ran- 
koje. Liusė numanė, kad jaunoji jūrmergė turėtų būti 
piemenaitė — tik ne aviganė, o veikiau žuviganė; o žuvų 
guotas - pasiganyti išginta banda. Tiek žuvys, tiek mer- 
gaitė plūduriavo visai netoli paviršiaus. Ir tą akimirką, 
kai seklumoje plaukiojanti mergaitė prasilenkė su Liu- 
se, persisvėrusia per falšbortą, jaunoji jūrų piemenaitė 
pakėlė galvą ir pažvelgė tiesiai Liusei į veidą. Žinoma, 
pasišnekėti jos niekaip negalėjo, be to, jaunoji jūrmergė 
tuojau pat atsiliko ir dingo iš akių. Tačiau Liusė jos vei- 
do nebeužmiršo. Mergaitė neatrodė nei išsigandusi, nei 
įtūžusi, kaip kad anie jūržmogiai. Liusei toji piemenaitė 
patiko iš pirmo žvilgsnio; ji nujautė ir pati jai patiku- 
si. Per tą vieną trumputį akimirksnį, kol buvo susidūrę 
žvilgsniai, mergaitės kažin kaip tapo draugėmis. Žino- 
ma, vargu ar išvis galėtum tikėtis, kad jiedviem pavyktų 
dar sykį susitikti, šiame pasaulyje ar kitame. Bet jei taip 
vis dėlto atsitiktų, abi išskėstomis rankomis skubintųsi 
sutikti antrosios. 

Dar daugelį dienų „Aušros užkariautojas“ vis skriejo į 
rytus lygutėliais jūrų vandenimis: be jokio vantus braz- 
dinančio vėjo, be purslojančių pirmagalio skrodžiamų 
bangų. Sulig kiekviena diena, sulig kiekviena valanda 
šviesa vis labiau ryškėjo, bet vis tiek neakino keliautojų. 


Niekas laive nei valgė, nei miegojo, niekas ir nejuto nei 

alkio, nei nuovargio, užtat kibiru vis ssmdavo žaižaruo- 
jantį jūros vandenį, stipresnį už vyną, kažkodėl šlapesnį 
ir skystesnį už paprastą vandenį, ir, netarę nė žodelio, vis 
išgerdavo po gerą mauką vieni į kitų sveikatą. Pora jūrei- 
vių, jau senyvi išplaukę į šią kelionę, ėmė kasdien jaunėti. 
Visi, kas gyvas laive, netvėrė džiaugsmingu jauduliu, bet 
tai buvo toks jaudulys, kuris, užuot atrišęs liežuvį, prie- 
šingai, užgniaužia žadą. Juo toliau jie plaukė, juo mažiau 
kalbėjo, o jei ir pratardavo žodį kitą, tai tik pakuždomis. 
Paskutinės jūros tykuma persidavė jiems visiems. 

— Milorde, - vieną dieną kreipėsi Kaspianas į Drinia- 
ną, - sakyki, ką matai ten, priekyje? 

— Valdove, - atsakė Drinianas, - regiu ten kažin ką 
baltuojant. Baltuma driekiasi palei visą horizontą iš 
šiaurės į pietus, kiek tik aprėpia akys. 

— "Tą patį matau ir aš, - atsakė Kaspianas. — Ir neįsi- 
vaizduoju, kas tai galėtų būti. 

— Jei būtume kur nors šiauresnėse platumose, jūsų 
didenybe, - kalbėjo Drinianas, - sakyčiau — tai ledas. 
Bet čia šito negali būti. Vis dėlto būtų geriausia, jei vy- 
rai sėstų prie irklų — tegul irdamiesi prieš srovę prilaiko 
laivą. Kad ir kas ten būtų, verčiau neįsirėžti į tai šitokiu 
greičiu! 

Kaip Driniano pasakyta, taip ir buvo padaryta, tad 
„Aušros užkariautojas“ tebeslydo pirmyn, bet vis lė- 
čiau ir lėčiau. Tačiau artėjant baltuma kokia buvo pa- 


slaptinga, tokia ir liko. Jeigu tai žemė, tuomet - labai 

jau keista žemė: atrodė tokia par lygi, kaip ir vanduo, 
ir nėmaž viršum jo neiškilusi. Priplaukus jau visai arti, 
Drinianas užgulė vairą ir pasuko „Aušros užkariauto- 
ją į pietus, kad laivas stotųsi skersai srovę, o tada ga- 
liuką pasiyrė pietų pusėn, lygiagrečiai baltumos briau- 
nai. Šitaip visai netyčia paaiškėjo vienas labai svarbus 
dalykas: juos nešęs srautas buvo gal keturiasdešimties 
pėdų pločio, o visur kitur vanduo tyvuliavo nejudrus 
lyg kūdroje. Įgulą ši žinia išties pradžiugino, mat jūrei- 
vius po truputį jau graužė mintis, kad grįžtant atgal į 
Ramandu salą teks visą kelią irkluoti prieš srovę, o tai 
jau būtų menki juokai. (Taip pat paaiškėjo, kodėl anoji 
žuviganė mergaitė taip greitai atsiliko ir dingo iš akių. 
Jos tiesiog nesiekė srovė. Jeigu ji būtų pakliuvusi į tą 
vandens srautą, būtų plaukusi į rytus tuo pačiu greičiu 
kaip ir laivas.) 

Tik štai, kas yra toji keista baltuma, vis dar niekam 
nepavyko įžiūrėti. Galiausiai jie nuleido valtį ir keletas 
išplaukė ja apsidairyti iš arčiau. Likusieji „Aušros už- 
kariautojuje“ matė, kaip valtis įslydo į pačią baltumą. 
O paskui aiškiai išgirdo balsus iš valties (garsas virš ty- 
kaus vandens sklinda toli): balsai skambėjo šaižiai, juose 
buvo girdėti nuostaba. Paskui visi nutilo, o Rainelfas, 
įsitaisęs valties priekyje, pamatavo gylį. Tada sušvytravo 
irklai, ir valtis pajudėjo atgal, o likusiems laive rodėsi, 
kad baltumos dabar kupina ir ji. Visi nuskubėjo prie 
borto pasitikti grįžtančiųjų ir išgirsti naujienų. 

— Lelijos, jūsų didenybe! - sušuko Rainelfas, stovintis 
valties pirmagalyje. 

— Ką tu pasakei? —- nesuprato Kaspianas. 

— Žydinčios lelijos, jūsų didenybe, - pakartojo Rai- 
nelfas. — Visai tokios pat, kokios auga ežeruose ar tven- 
kiniuose prie namų. 

— Jūs tik pažvelkite! - šūktelėjo Liusė iš valties pas- 
kuigalio. Šlapiomis rankomis ji laikė visą glėbį baltų žie- 
dų ir plačių stamantrių lapų. 

— O koks ten gylis, Rainelfai? - paklausė Drinianas. 

— Tas ir keisčiausia, kapitone, - atsakė Rainelfas. - Vis 
dar gana gilu. Trys su puse jūros sieksnio, ne mažiau. 

— Negali būti, kad tai tikros lelijos — bent jau ne tokios, 
kokias mes vadiname lelijomis, - pareiškė Eustacijus. 

Gal jis ir tiesą sakė, bet šie augalai buvo labai pana- 
šūs į lelijas. Visiems pasitarus, „Aušros užkariautojas“ 
vėl įplaukė į srovę ir ėmė slysti į rytus per Lelijų ežerą 
arba Sidabrinę jūrą (jie išbandė abu šiuos pavadinimus, 
bet galiausiai prilipo Sidabrinė jūra, tad taip ir įrašyta 
Kaspiano žemėlapyje). Ir čia prasidėjo pati keisčiausia jų 
klajonių dalis. Netrukus atvira jūra liko už nugarų, labai 
greitai ji virto siaurute mėlyna linija vakariniame hori- 
zonte. Aplink juos visomis kryptimis driekėsi begalinė 
baltumos plynė, žaižaruojanti vos įžiūrimu aukso atspal- 
viu, ir vien tik iš paskos, kur laivas praplaukdamas buvo 
praskleidęs lelijas, driekėsi atviro vandens farvateris, 


švytintis lyg tamsiai žalias stiklas. Iš pirmo žvilgsnio ši 

paskutinė jūra priminė Arkties vandenyną; jeigu keliau- 
tojų akys nebūtų jau prisitaikiusios prie šviesos ir aštrios 
lyg erelio, saulės nutvieksti balti tyrai - ypač ankstyvą 
rytą, kai saulė pliskindavo užvis skaisčiausiai, - būtų 
juos apakinę. O vakarais ta pati baltuma spinduliuodavo 
šviesą, tad sutemdavo gerokai lėčiau. Lelijoms, atrodė, 
nebus nei galo, nei krašto. Diena po dienos nuo to nesu- 
skaičiuojamas mylias nusidriekusio gėlių kilimo sklido 
kvapas, kurį Liusei pasirodė itin keblu apibūdinti: taip, 
saldus, bet ne migdantis, ne viską užgožiantis - gaivus, 
pašėlęs vienumos kvapas, prasismelkiantis į pačias sme- 
genis, užtvindantis nepaprastos galios pojūčiu; regis, 
galėtum bėgte užbėgti į kalno viršūnę ar eiti imčių su 
drambliu. Jiedu abu su Kaspianu vienas kitam pasakė: 
„Atrodo, tuojau šito nebeištversiu, bet kartu ir nesinori, 
kad tai baigtųsi. 

Gylį jie matuodavo labai dažnai, bet rezultatas vis 
būdavo tas pats; praėjo dar kelios dienos, kol įsitikino 
įplaukę į seklesnius vandenis. Užtat tada jūra be paliovos 
vis seklėjo. Galiausiai atėjo ir tokia diena, kai teko išsiirti 
iš srovės ir ieškoti gilesnių vietų patiems; toliau jie kaps- 
tėsi pirmyn sraigės greičiu, irkluodami. Tačiau netrukus 
paaiškėjo, kad dar toliau į rytus „Aušros užkariautojas“ 
plaukti nebegali. Iš tiesų tik jūreivių sumanumo dėka 
laivas neįstrigo užplaukęs ant seklumos. 

— Nuleiskite valtį! - sušuko Kaspianas. - O paskui su- 


šaukite vyrus į laivagalį. Man reikia su visais pasišnekėti. 

— Kąjis ketina daryti? - sukuždėjo Eustacijus Edmun- 
dui į ausį. - Jo akys kažkokios keistos. 

— Ko gero, mūsų visų tokios pat, - atsakė Edmundas. 

Jie užlipo pas Kaspianą ant juto, o netrukus visi vyrai 
susirinko laiptelių papėdėje pasiklausyti, ką jiems pasa- 
kys karalius. 

— Bičiuliai, - prašneko Kaspianas, - mūsų tikslas pa- 
siektas, mes įvykdėme tai, dėl ko išplaukėme į šį žygį. 
Sužinojome, kas ištiko visus septynis lordus, o kadangi 
riteris Ripičipas prisiekė niekad nebegrįžti atgal, nėmaž 
neabejoju: vėl parplaukę į Ramandu salą, rasite lordus 
Revilianą, Argozą ir Mavramorną pabudusius. Tau, mi- 
lorde Drinianai, aš patikiu šį laivą ir prisakau didžiausiu 
įmanomu greičiu plaukti atgal į Narniją, o svarbiausia — 
jokiu būdu nesustoti poilsio Mirtino Vandens saloje. 
Taip pat patikiu tau nurodyti mano regentui Trump- 
kinui, kad atlygintų mano bendražygiams - lai visiems 
jiems tenka tai, ką pažadėjau. Jie išties dorai užsidirbo 
savo atlygį. O jeigu nutiktų taip, kad aš nebegrįšiu, 
mano valia tokia: tegul regentas ir mokytojas Korneli- 
jus, ir opšrus Triufeliautis, ir lordas Drinianas išrenka 
naują Narnijos karalių, laikydamiesi... 

— Bet, valdove, - pertraukė jį Drinianas, - nejaugi tu 
atsižadi sosto? 

— Aš iškeliauju drauge su Ripičipu ieškoti pasaulio 
galo, - atsakė Kaspianas. 


Jūreiviai sušurmuliavo. 


„258 


+ PATS PASAULIO GALAS + 


— Mudu plauksime valtimi, - kalbėjo toliau Kaspia- 
nas. - Jums šiose tykiose jūrose jos neprireiks, o Raman- 
du saloje turėsite pasidirbdinti kitą. O dabar... 

— Kaspianai, — staiga griežtai pertarė jį Edmundas, - 
tu negali šitaip pasielgti. 

— Be menkiausios abejonės, - paantrino Ripičipas. — 
Jūsų didenybei nevalia to daryti. 

— Tiesą jie sako, - pritarė ir Drinianas. 

— Aš negaliu? - paklausė Kaspianas aštriai, ir kokią 
akimirką atrodė labai panašus į savo dėdę Mirazą. 

— Meldžiu jūsų didenybės nesupykti, - prašneko apa- 
čioje, denyje, stovintis Rainelfas, - bet jeigu šitaip pasi- 
elgtų kuris nors iš mūsų, tai vadintųsi dezertyravimu. 

— Per daug sau leidi, Rainelfai, klysti, jeigu manai, kad 
ilgai ir ištikimai man tarnavęs įgijai tokią teisę, — rėžė 
Kaspianas. 

— Ne, valdove! Jis visiškai teisus, - paprieštaravo 
Drinianas. 

— O, Aslano karčiai! — suriko Kaspianas. - Maniau, 
jūs visi - mano valdiniai, o ne auklėtojai! 

— Aš nesu tavo valdinys, - nesutiko Edmundas. - Ir aš 
sakau: tu negali taip pasielgti. 

— Negali, negali! - pasipiktino Kaspianas. - Ką šitai 
reiškia? 

— Jei malonėsi išklausyti, jūsų didenybe, tai reiškia, 
kad tau mevalia taip padaryti, - pasakė Ripičipas labai 


žemai nusilenkdamas. - Tu esi Narnijos karalius. Ir jei 

negrįši, apvilsi visų savo valdinių pasitikėjimą, o ypač — 
Trumpkino. Tau nevalia savo malonumui ieškoti nuo- 
tykių, kaip gali daryti paprastas žmogus. O jeigu jūsų 
didenybė nesiteiks išgirsti sveiko proto balso, kiekvienas 
tikrai tau ištikimas vyras laive jaus pareigą drauge su 
manim tave nuginkluoti ir surišti, kolei atvėsi ir atgausi 
nuovoką. 

- Visai teisingai, — parėmė jį Edmundas. - Šitaip 
buvo pasielgta su Odisėju, kai šis panūdo paklusti sire- 
nų vilionėms. 

Kaspiano ranka jau slystelėjo prie kardo rankenos, 
bet čia įsiterpė Liusė: 

— Be to, sugrįžti tu lyg ir pažadėjai Ramandu duk- 
teriai. 

Kaspianas sustingo vidury judesio. 

— Ką gi, taip. Tas teisybė, - pratarė. O paskui, kiek pa- 
trypčiojęs negalėdamas apsispręsti, suriko per visą laivą, 
į nieką konkrečiai nesikreipdamas: 

- Ką gi, tebūnie, kaip jūs norite. Žygis baigtas. Visi 
grįžtame atgalios. Įkelkite valtį į laivą. 

— Valdove, - nesutiko Ripičipas, - grįžtame atgalios 
ne visi. Aš, kaip jau sakiau... 

— Tylos! - sugriaudėjo Kaspianas. - Jei leidausi išba- 
ramas, dar nereiškia, kad leisiuos užgauliojamas! Nejau- 
gi niekas negali užčiaupti tos pelės? 

— Jūsų didenybė andai pasižadėjo, - priminė Ripiči- 
pas, - būti geras valdovas Narnijos kalbantiems žvėrims. 

— Kalbantiems žvėrims - taip, - atrėžė Kaspianas. — 
Bet nė žodeliu neužsiminiau apie tuos žvėris, kurie nie- 
kaip negali liautis kalbėję! 

Įniršęs jis nubildėjo laipteliais žemyn ir, trenkęs duri- 
mis, užsidarė kajutėje. 

Bet kai po valandėlės kiti nusekė jam iš paskos, Kas- 
pianą rado pasikeitusį: jis buvo labai išbalęs, akyse žvil- 
gėjo ašaros. 

— Viskas veltui, - prašneko jis. — Verčiau jau būčiau 
elgęsis padoriai, bet pasidaviau pykčiui, o ir pasipūtimas 
man neišėjo į gera. Man kai ką pasakė Aslanas. Ne, ne, 
nenoriu pasakyti, kad jis pats buvo čia. Į kajutę jis nė 
netilprų. Bet ūmai atgijo toji auksinė liūto galva ant sie- 
nos, atgijo ir prakalbo... Buvo taip baisu - tos jo akys... 
Ne, jis nekalbėjo pernelyg rūsčiai - nebent iš pradžių 
kiek griežtokai. Ir vis tiek buvo labai baisu. Ir jis pasakė... 
jis pasakė... ak, aš šito neištversiu! Jis pasakė... blogiau 
tiesiog negali būti. Jums privalu keliauti toliau, jums vi- 
siems: Ripui, Edmundui, Liusei, Eustacijui. O man rei- 
kia plaukti atgal. Vienam. Ir tuojau pat. Tad kas dabar iš 
viso šito?.. 

— Kaspianai, mielasis, — pratarė Liusė. - Juk žinojai, 
kad mums anksčiau ar vėliau reikės grįžti į savąjį pasaulį. 

— Taip, - sukūkčiojo Kaspianas. - Bet dabar yra anks- 
čiau, ne vėliau. 

— Sugrįžęs į Ramandu salą tikrai pasijusi geriau, - dar 
bandė guosti jį Liusė. 


+<261+ 


+ „AUŠROS UŽKARIAUTOJO“ KELIONĖ + 


Šiek tiek vėliau jis trupučiuką pralinksmėjo, bet at- 
sisveikinimas tiek vieniems, tiek kitiems buvo pernelyg 
graudus, tad daugiau apie tai ir nepasakosiu. Maždaug 
antrą valandą popiet, pakrauta maisto ir vandens at- 
sargų (nors patys jie abejojo, ar jiems prireiks valgyti ir 
gerti), taip pat priglobusi ir Ripičipo luotą, valtis atsi- 
skyrė nuo „Aušros užkariautojo“ ir ėmė tolti begaliniu 
lelijų kilimu. Pagerbdami išvykstančius, „Aušros užka- 
riautojo“ jūreiviai iškėlė vėliavas, iškabino skydus. Iš že- 
mos lelijų jūroje paklydusios valtelės laivas atrodė toks 
aukštas ir didelis, toks panašus į namus. Jis dar nebuvo 
dingęs iš akių, kai jūreiviai užgulė irklus, tad iš valties 
buvo matyti, kaip laivas pamažu sukasi ir lėtai pajuda 
vakarų pusėn. Vis dėlto, nors Liusė ir nuvarvino keletą 
ašarėlių, jautėsi toli gražu ne taip graudžiai, kaip galbūt 
manote. Pernelyg džiugiu virpuliu ją krėtė šviesa, tyla, 
tvilkantis Sidabrinės jūros aromatas ir netgi (nors keis- 
ta) pati vienatvė. 

Irkluoti jiems nereikėjo, nes į rytus valtį nešė stipri 
srovė. Nė vienas nei valgė, nei miegojo. Visą tą naktį ir 
visą kirą dieną jie slydo lelijų kilimu rytuosna, o išaušus 
trečiajai dienai — tokiai skaisčiai ir spindinčiai, kad tiek 
jums, tiek man apžilprų akys net užsidėjus tamsius aki- 
nius, - priešakyje keliautojai išvydo tikrą stebuklą. Jiems 
pasirodė, kad regi sieną, atskyrusią juos nuo dangaus: 
žalzganai pilkšvą, virpančią, mirguliuojančią. O paskui 


patekėjo saulė, ir jie matė ją kiaurai tą sieną, vos kyšte- 

lėjusią iš už horizonto, o pati siena pažiro nuostabiau- 
siais visų vaivorykštės spalvų atšvaitais. Tik tada vaikai 
ir pelė sumojo, kad iš tikrųjų tai - ilga ir aukšta banga, 
tiktai ne riedanti, o amžiams įstrigusi vienoje vietoje — 
panašią vandens uždangą neretai gali išvysti, pažvelgęs 
per krioklio kraštą. Bangos aukštis siekė gal trisdešimt 
pėdų, o srovė sparčiai nešė valtį jos linkui. Galbūt jums 
atrodo, kad jie turėjo nusigąsti gresiančio pavojaus. Ta- 
čiau jie apie tai nė nesusimąstė. Jais dėtas, vargu ar išvis 
kas nors būtų apie jį pagalvojęs. Mat dabar jie kai ką iš- 
vydo - kai ką ne tik anapus bangos, bet ir anapus saulės. 
Jeigu jų regėjimas nebūtų tiek išaštrėjęs nuo paskutinės 
jūros vandens, jie nebūtų įžiūrėję nė saulės. Tačiau dabar 
galėjo žiūrėti tiesiai į tekančią saulę ir matė ją visiškai 
aiškiai - matė ir tai, kas yra anapus jos. Kitapus saulės, 
rytų pusėje, stūksojo kalnai. Kalnagūbris buvo toks 
neapsakomai aukštas, kad viršūnės jie taip ir neįžiūrė- 
jo, o gal pamatę užmiršo. Nė vienas iš jų neprisiminė, 
kad, žvelgdamas ta kryptimi, būtų matęs bent kraštelį 
dangaus. Tie kalnai, reikia manyti, tikrai buvo ne šio pa- 
saulio. Mar bet kokių įprastų kalnų, tegul ketvirtadalio 
šių aukštumo, tegul vos dvidešimtosios dalies, viršūnės 
turėtų būti apledėjusios, padengtos sniego kepurėmis. 
Šie - re: jie alsavo šiluma, ir visur, kad ir kaip aukštai 
žiūrėtum, akis regėjo tik žalumą, miškus ir krioklius. 
Staiga iš rytų atšvilpė vėjo gūsis, jis sušiaušė bangos kete- 


rą, padabino ją purslais; suraibuliavo ir lygutėlaitis van- 

duo aplink valtį. Tai truko vos akimirką, bet to, kas juos 
per tą akimirką užliejo, šitie vaikai jau niekad nepamirš. 
Tai buvo sumišę kvapas ir garsas - malonus, melodingas 
garsas. Nei Edmundas, nei Eustacijus vėliau neprasitars 
apie tai nė žodžiu. O Liusė pasakys tik tiek: „Nuo to tie- 
siog plyšo širdis „Kodėl? - paklausiau jos. - Negi buvo 
taip liūdna?“ „Liūdna? Ne!“ - tiek teatsakė Liusė. 

Nė vienam iš valties keleivių neliko jokios abejonės: 
jie regi pasaulio galą ir tai, kas yra už jo - Aslano šalį. 

Tą akimirką po valties nosimi sugurgždėjo smėlis — 
valtis įsirėžė į jūros dugną. Vanduo jau buvo per seklus 
netgi jai. 

- Toliau, - pratarė Ripičipas, — aš keliausiu vienas. 

Jie net nebandė jo sulaikyti, mat visus apėmė jausmas, 
kad vyksta tai, kas nulemta iš anksto, o gal jau yra įvykę. 


ča 
“A 
ri 


ALL 


. 96 £ 

sa. = 

J - - J 

- dž aa . 

|] - „R Ž = . * 

Gar Lupe OAS ' , 

LJ "pi r ž 11 

(| O 4 UN ' 

Bad „IN 

a S SS 12 JL ž 

san , = 2 sl 

- - UŽ Re ią = 

= (A p 

> 2 4 i 7 LS 

a — 
L Na A 


“4 
jr ASS 
Zanają 
KT. 44 


+ PATS PASAULIO GALAS + 


Vaikai padėjo Ripičipui nuleisti į vandenį luotą. Tuomet 
Ripičipas nusisegė kardą („Man jo nebeprireiks“, - pa- 
sakė) ir švystelėjo jį tolyn, į lelijų žiedais apklotą jūrą. 
Kardas nukrito statmenas ir įsmigo, rankena liko kyšoti 
virš lelijų kilimo. Tada Ripičipas atsisveikino su bendra- 
žygiais; nenorėdamas jų užgauti, stengėsi nutaisyti liūd- 
ną miną, nors iš tikrųjų visas virpėjo iš džiaugsmo. Liusė 
pirmą ir paskutinį kartą padarė tai, ką seniai norėjo pa- 
daryti: sugriebė jį į glėbį ir pamylavo. Atsiglėbesčiavęs 
su jais, Ripičipas skubiai driuoktelėjo į luotą, sugriebė 
irklą; srovė pagavo jo skiedrą, ir pelių vadas nuplaukė 
tolyn — juodutėlis taškas baltame lelijų fone. Tačiau 
statmenoji banga nebuvo apaugusi lelijomis - tai buvo 
glotnus žalias šlaitas. Luotas slydo paviršiumi vis grei- 
čiau ir greičiau, o paskui grakščiai užskriejo banga aukš- 
tyn. Vieną mirksnį visi dar išvydo ant bangos keteros 
šmėkštelėjusį luotą ir pelę jame. O paskui jis išnyko, ir 
nuo tada jau niekas nebegalėjo tvirtinti kur nors regėjęs 
narsiąją pelę Ripičipą. Bet aš tvirtai tikiu, kad jis saugiai 
pasiekė Aslano šalį ir iki šiol ten gyvena. 

Įsidienojus kalnų anapus pasaulio reginys nublan- 
ko. Banga liko kur buvusi, bet už jos plytėjo tik žydras 
dangus. 

Vaikai išlipo iš valties ir nubrido sekliu vandeniu - ne 
tiesiog prie bangos, o į pietus, banga stūksojo jiems iš 
kairės. Nė patys nebūtų galėję pasakyti, kodėl šitaip el- 


giasi, jie tik pakluso savo lemčiai, ir tiek. Nors „Aušros 

užkariautojuje“ jie jautėsi — o ir buvo - jau visai suaugę, 
dabar vėl pasijuto esą maži vaikai ir brido per lelijų sąža- 
lynus susikibę už rankų. Užtat nuovargio nejuto jokio. 
Kojas skalavo šiltas, vis labiau seklėjantis vanduo. Ga- 
liausiai jie žengė jau nebe vandeniu, o sausu smėliu, dar 
vėliau — ir pieva: milžiniška lyguma, užžėlusia švelnia 
žemaūge žole, nusidriekusia daugmaž Sidabrinės jūros 
lygyje per mylių mylias į visas puses ir visiškai plyna — 
jokios kalvelės, jokio kauburėlio, net kurmiarausio. 

Netrukus - kaip tai visuomet nutinka, jei tenka ke- 
liauti plačia lyguma be jokio kauburio ar medelio, - 
jiems ėmė atrodyti, kad priekyje dangus leidžiasi žemyn 
ir tolumoje susiliečia su žole. Bet juo toliau jie ėjo, juo 
labiau stiprėjo keistas įspūdis, kad čia dangus ir iš tiesų 
nusileidžia iki pat žemės — mėlyna dangaus siena, švy- 
tinti, bet visiškai tikra ir tvirta, labiau nei bet ką kitą pri- 
menanti stiklą. Dar keli žingsniai, ir vaikai įsitikino, kad 
toks įspūdis nėra apgaulingas. Dangus buvo jau visiškai 
arti. 

Tačiau dar prieš dangaus ir žemės sandūrą žolėje kaž- 
kas baltavo — toks akinančiai baltas, kad žilpino net jų 
ereliškas akis. Sunku buvo į tai net pažvelgti. Priėję dar 
kiek arčiau vaikai išvydo, kad tai — avinėlis. 

— Eikite šen, papusryčiausite, - pakvietė juos avinėlis 
meiliu, pienu dvelkiančiu balsu. 

Tik dabar vaikai pastebėjo, kad žolėje kūrenasi laužas, 


o jame kepa žuvis. Susėdę jie kibo kirsti žuvį, mat pirmą- 

; syk po labai ilgos pertraukos pajuto alkį. Nie- 
17 Ž Mia ži 

4 ko gardesnio iki tol jiems nebuvo tekę ragauti. 
Ž Kija ž 25 i 
4 — Sakyki, avinėli, - prašneko Liusė, - ar čia 


veda kelias į Aslano šalį? 


— Jums — ne, - atsakė avinėlis. - Jums 

— Ką? - sušuko Edmundas. - Nori pasakyti, kad į 
Aslano šalį galima patekti ir iš mūsų pasaulio? 

— Kelių į mano šalį esama visuose pasauliuose, - pasa- 
kė avinėlis, bet jam dar nebaigus kalbėti, sniego baltumo 
jo vilna ūmai nugelto, suspindo auksu, o jis pats nejti- 
kėtinai išaugo, ir štai - jau pats Aslanas visu ūgiu stojo 
prieš vaikus, taškydamas šviesos atspindžius nuo karčių. 

— Ak, Aslanai, - pratarė Liusė, - ar pasakysi, kaip pa- 
kliūti į tavo šalį iš mūsų pasaulio? 


— Visąlaik jums apie tai bylosiu, - atsakė Aslanas. — 

Bet neatskleisiu, ar tai bus ilgas, ar trumpas kelias, pa- 
sakysiu tik tiek, kad jis veda skersai upę. Bet šito nesi- 
baiminkite, nes aš esu patyręs tiltų statytojas. O dabar 
eime; aš atversiu duris danguje ir išsiųsiu jus atgal į gim- 
tąjį pasaulį. 

— Aslanai, palūkėk, - sulaikė jį Liusė. - Kol dar neiš- 
keliavome, pasakyk, kada vėl galėsime grįžti į Narniją? 
Prašau. Ak, ir tebūnie, tebūnie tai kuo greičiau! 

— Brangiausioji, - tarė Aslanas labai švelniai, - judu 
su broliu jau niekada nebesugrįšite į Narniją. 

— Ak, Aslanai! - sušuko Edmundas ir Liusė it vienas, 
nevilties kupinais balsais. 

— Jūs jau pernelyg suaugę, - paaiškino Aslanas. — Ir 
jums jau pats metas užmegzti glaudesnius ryšius su sa- 
vuoju pasauliu. 

- Žinai, iš tiesų liūdniausia ne dėl pačios Narnijos, — 
sukūkčiojo Liusė. - Dėl tavęs. Juk ten tavęs nesusitiksi- 
me. O kaip reikės gyventi, jei niekad su tavim nebesusi- 
tiksime? 

— Juk su manim jūs būtinai susitiksite, širdele, - pa- 
sakė Aslanas. 

— Ar tu... ar tu būni ir ten? - paklausė Edmundas. 

— Taip, aš būnu ir ten, - patvirtino Aslanas. - Tik 
jūsų pasaulyje mane vadina kitu vardu. Anuo vardu jūs 
dar turėsite mane pažinti. Dėl šios priežasties ir buvote 
pakliuvę į Narniją: kad susipažinę su manimi čia, galė- 


tumėte geriau pažinti ten. 

— O kaip Eustacijus? Ar jam irgi jau nebelemta čionai 
sugrįžti? — paklausė Liusė. 

— Vaike, - atsakė Aslanas, - nejau tau iš tikrųjų būti- 
na tai žinoti? Eime, štai aš jau atveriu duris danguje. 

Per vieną akimirką visa mėlynoji siena ūmai perplyšo 
(lyg kas būtų atitraukęs užuolaidą), iš anapus dangaus 
siūbtelėjo siaubinga balta šviesa, ir vaikai dar pajuto 
Aslano karčių prisilietimą, paskui - liūto bučinį į kaktą, 
ir tuomet susizgribo stovį Liusės kambarėlyje tetos Al- 
bertos namuose, Kembridže. 


Belieka pridurti tik du dalykus. Pirmas: Kaspianas ir jo 
vyrai sėkmingai grįžo į Ramandu salą. Visi trys lordai 
pabudo iš užkerėto miego. Kaspianas vedė Ramandu 
dukterį, ir galų gale jie parplaukė į Narniją, ten ji tapo 
didžia karaliene ir didžių karalių motina bei senele. 
O antras: mūsų pasaulyje visi netrukus ėmė šnekėti, kaip 
labai Eusracijus pasikeitęs į gera, esą „nė neatpažinsi, kad 
tai tas pats berniukas“, — visi, išskyrus tetą Albertą. Ši 
pareiškė, neva jis subanalėjęs ir išvis pasidaręs beviltiškai 
nuobodus, o tai vis dėl tų Pevensių vaikų įtakos. 

